
Jūsų teorija — B beprotybė, tačiau nepakankamai 
didelė, kad būtų teisinga. 


NiELs BoHR 


„niekšų šeima. 


NicoLAs BouUvIER 


Denn, die Gesamtheit der Tatsachen bestimmt was des Fall ist und 
auch, was alles nicht der Fall ist.* 


* Taigi faktų visuma nulemia visa, kas tikra ir kas netikra (vok.). 


SOGA NO UMAKO. Asukos laikotarpio 
veikėjas. Inamo sūnus. Dirbo ministru 
prie keturių valdovų, nuo Bidacu valdymo 
pradžios. Skleidė budizmo idėjas. Nuvertė 
nuo sosto Monobę no Moriją (Monobe no 
Moriya), jo įsakymu nužudytas imperato- 
rius Sušiunas (Sushun) (-626). 
Enciklopedinis žodynas 
Iwanami 


AsSuUKA. Japonų kaimo tarp Naros ir Osa- 
kos (Honsiu - Honshu) pavadinimas. V ir 
VI amžiuje jame buvo senosios Japonijos 
(Jamato) imperatorių rezidencija. Apie 
538 korėjiečiai ten pradėjo skleisti budiz- 
mą, vėliau ši religija pamažu įsigalėjo vi- 
soje šalyje. Asukos laikotarpis truko nuo 
538 iki 645. Šiuo laikotarpiu mene ir ar- 
chitektūroje suklestėjo pirmosios budiz- 

mo apraiškos. 
Universalusis tikrinių vardų žodynas 
Robert 


LiušūNAS (Lū-sHUN, Lu-CHOUEN). 
Šiuolaikinis Kinijos miesto, anksčiau ži- 
nomo Port Artūro (Port-Arthur) vardu, 
pavadinimas. Miestas įsikūręs pačiame 
pietiniame Liaodongo (Liao-tung) pusia- 
salio smaigalyje, Liaoningo (Liao-ning) 
provincijoje. 150 000 gyventojų, didelis 
karinis uostas, pramoninės Liudos (Lū-ta) 
miesto aglomeracijos dalis. Ist. Iš pradžių 
miestas priklausė rusams, 1894 jį užgro- 
bė japonai, vėliau, 1905, po pagarsėjusios 
itin žiaurios apsiausties, jis vėl atiteko ja- 

ponams. 1954 miestas atiteko Kinijai. 
Universalusis tikrinių vardų žodynas 
Robert 


Iš paskutinių jėgų, gimdymo skausmų iškankinta makštimi pa- 
leidusi į pasaulį mažutį kūno ir kraujo gniužulėlį, motina Soga 
prisiekė sau, kad šis vaikas išgyvens ilgiau nei gimę prieš jį. Mo- 
tina Soga jau buvo pagimdžiusi berniuką, kuris mirė miegoda- 
mas šeštąjį savo gyvenimo mėnesį, ir neišnešiotą, nė savaitės 
neišgyvenusią mergytę. 

Šitajos ligoninės gydytojai moterį buvo perspėję: po antrojo 
siaubingo gimdymo jos ir taip silpname organizme atsirado labai 
daug pakitimų ir trečio nėštumo ji galinti neištverti. Jie perspėjo, 
bet niekas nė nenumanė, koks milžiniškas šios gležnutės moters 
ryžtas. Vieną lapkričio vakarą dvidešimt trečiaisiais Meidži laiko- 
tarpio metais, kai horoskopai buvo palankūs, ji įpylė dvi ar tris 
taures sakės savo vyrui, po to parvertė jį ant nugaros ir be jokios 
gėdos susigrūdo į save jau kietą jo organą. Paskui, kadangi visa 
tai truko, kaip jai pasirodė, truputį per trumpai, pasistengė iš 
naujo, sumurmėjo keletą nešvankybių ir po penkiolikos minučių 
jos pastangas vainikavo dar kartą išsiliejusi vyro sėkla. 

Po to mėnuo po mėnesio beveik kiekvieną dieną motina Soga 
eidavo į Senso-dži šventyklą, meldėsi, palikdavo pradurtą mone- 
tą. Prieš išeidama neužmiršdavo uždegti smilkalų lazdelę ir pa- 
dėti taip, kad raminantys dūmai sklistų apvalėjančio pilvo link. 

Gimdymas buvo ypatingai sunkus, gydytojas du kartus norėjo 
daryti cezario pjūvį. Tačiau motina Soga nebuvo iš tų moterų, 
kurios tylomis sutiktų būti mėsinėjamos. 

- Jei jūs prapjausit man pilvą, - rėkė ji, - aš sugrįšiu ir per- 
pjausiu jūsiškį! 

Galų gale gydytojas neatlaikė degančio moters žvilgsnio. Po 
dviejų valandų skausmo ir kimių riksmų iš motinos Sogos gim- 
dos išlindo mažas gyvas berniukas, sveriantis du tūkstančius 
septynis šimtus penkiasdešimt gramų be placentos. 

Ir štai sušvelnėjusi motina Soga, švelniai apglėbusi mažylį 
savo perregimomis rankomis, niūniavo jam dvi ar tris madingas 
melodijas. Ji nė akimirksnį negalėjo pagalvoti, kad ką tik pagim- 
dė vieną iš būsimų Hirosimos aukų. Ar galima smerkti vargšę 
moterį - juk ji taip pat nežinojo, kad jos vyras - vienas iš būsi- 
mųjų Port Artūro aukų. 


Šeimos verslą paveldėjęs tėvas Soga iki mirties nuo trijų rusų 
durtuvų dūrių į pilvą dirbo kardus savo krautuvėlėje Asakusos 
kvartale. Jo gaminiai nė iš tolo neturėjo nieko bendra su tikrai- 
siais kardais - senovės samurajų pasididžiavimu. Tai tebuvo ne- 
vykusios kopijos, skirtos turistams, trokštantiems kokio nors 
suvenyro gretimai esančios šventyklos atminimui. Kai tėvas 
Soga vietinės valdžios atstovams paaiškino, kuo užsiima, šie į 
profesijai skirtą grafą įrašė „skardininkas“. Šio žodžio Soga neži- 
nojo, tačiau negalėjo susilaikyti nemąstęs, kad šis žodis turi tam 
tikro žavesio... Soga skardininkas. 

Kiekvieną rytą pas jį užsukdavo kvartalo prekiautojai įvairiais 
"niekniekiais ir jis pirkdavo iš jų už kelis grašius skardos, taip pat 
kedro medžio, virvių, kokį blizgantį niekutį. Tėvas Soga buvo 
nusprendęs pats dirbti kardus ir ilgainiui įgijo šiokio tokio meis- 
triškumo. Jam užtekdavo dviejų darbo dienų, kad pagamintų visą 
seriją modelių, kurių žinovas nė už ką nebūtų palaikęs autentiš- 
kais, bet kurie traukė daugybės pro šalį plūstančių klientų akį. 
Pastarieji susižavėdavo kokiu kardu, atsargiai ištraukdavo jį iš 

dėklo ir nuoširdžiai girdavo Sogą. Kartais koks atidesnis klientas 
pastebėdavo ant ašmenų išgraviruotą antspaudą. 

— O, Soga... Ar kartais tai ne?.. 

— Visiškai taip, - neslėpdamas pasididžiavimo atsakydavo So- 
ga. - Tikras palikuonis, patvirtintas mūsų imperatoriaus adminis- 
tracijos. 

To pakakdavo įtikinti nors šiek tiek dvejojančius pirkėjus. Tė- 
vas Soga parduodavo vidutiniškai apie dvylika kardų per dieną ir 
tai leido jam gyventi itin ištaigingai. 

Jaunystėje tėvas Soga beveik negalvojo apie vedybas. Ar vei- 
kiau sakykime, kad niekados apie tai negalvojo iki tos dienos, 
kai į jo parduotuvę įžengė - tai atsitiko gegužę ar birželį - toji 
mažytė krepo kimono vilkinti mergina... Žalios ir mėlynos spal- 
vos, vyšnių žiedų motyvu puoštas kimono. Kimono toli gražu 
nebuvo pritaikytas metų laikui, tačiau tai nė kiek netrikdė tėvo 
Sogos. Degančiais skruostais jis tik sekiojo akimis švelnius jos 
pečių judesius, tolygų žingsnių ritmą. Iš tiesų niekuomet nebū- 
tų pamanęs, kad tokia gležna mažutė mergina galėtų eiti tokiu 
tvirtu žingsniu, tarsi niekas pasaulyje nedrįstų prieštarauti jos 
valiai. Ji buvo siaubingai graži. Ir ne viena - nieko nepadarysi, 
gražios merginos visuomet būna ne vienos. 

Pora stabtelėjo prie krautuvėlės ir mergina pasinaudojo ta aki- 
mirka, kad mestų į Sogą ilgą degančių akių žvilgsnį. Tėvas Soga 
buvo didelis, kaip japonas - veik milžinas, ir gana tvirtai sudėtas, 
glotnaus vaikiško veido, taigi iš tiesų galėjo patikti ir reiklioms 
merginoms. Soga šiek tiek nuvokė apie savo pranašumus prieš ki- 
tus vyrus, tačiau iki šios dienos nebuvo bandęs tuo pasinaudoti. 

— O, pažvelk į šitą, - sučiauškėjo mergina. - O šitas! O, noriu 
vieno tokio. 

— Kardai - vyrams. 

— Nagi, prašau... Man... Dovaną. 

Vargšas vaikinas, kurio kišenėse aiškiai švilpavo vėjai, vis dėl- 

to nusprendė patenkinti savo jaunos draugės prašymą. Jis buvo 
ką tik išsitraukęs porą suglamžytų banknotų iš piniginės, kai tė- 
vas Soga sausai pratarė: 

— Luktelk valandėlę, dvasna. Mano kardų už pinigus nenu- 
pirksi. 

— Ką? 

— Mano kardai atitenka tiems, kurie jų nusipelno. Kaukis! 

Ir po šių žodžių metė vargšui apstulbusiam vaikinui į ran- 
kas iš vitrinos paimtą kardą, o pats išsitraukė iš dėklo kitą. Du 
stiprūs smūgiai į šonus, paskutinis pribaigiantis smūgis koja į 
kelį; tėvui Sogai neprireikė nė dešimties sekundžių, kad vargšė 
jo auka atsidurtų ant žemės. 

— Mano kardai tau per geri, - su neapsakoma panieka meste- 
lėjo tėvas Soga. - Dink iš čia! 

— Arjau visai galvoj negerai? - sustūgo vyras, laikydamasis už 
šonų. - Jis tikras beprotis! 

Abu kardai buvo sugadinti, bet tėvui Sogai tas rūpėjo mažiau- 
siai. Tarsi savo pergalės aidą jis girdėjo vien krištolinį merginos 
juoką - įrėmusi rankas į šonus, ji linksmai įžeidinėjo savo draugą 
vadindama jį nugeibėliu ir nevykėliu. Tėvas Soga nuėjo į parduo- 
tuvės sandėlį, paėmė vieną nuostabiausių savo modelių ir grįžęs 
su kvailoka šypsena veide, laikydamas rankose kardą, prisistatė 
jai kaip pridera: 

— Soga, skardininkas. 


Vaiką ji nusprendė pavadinti Hitošiu: iš dviejų sunumeruotų žen- 
klų, vieno ir septyni šimtai penkiasdešimt septynių, pagal nau- 
ją oficialią nomenklatūrą. Tai buvo paprasta elegantiška ženklų 
kombinacija, lengva įsiminti vaikui tuomet, kai jis pradės lankyti 
mokyklą. Žinoma, ji tarsi ir atsiklausė vyro nuomonės - pats ne- 
svarbiausias dalykas iš visų - tačiau tik dėl to, kad derėjo klausti. 

— Hitošis. Gražu, ar ne? Ką manai? 

— Na... 

— Puiku, nuspręsta, bus Hitošis. 

Tėvas Soga nesiginčijo. Jis jau seniai žinojo, kad ginčytis su 
žmona bergždžias darbas, jei ji jau yra ką nors nusprendusi. Aps- 
kritai tokia padėtis jo beveik netrikdė; motina Soga sugebėdavo 
įrodyti, kad jos praktiškumo jausmas neeilinis, o be to, Hitošio 
vardas berniukui skambėjo visai neblogai. 

Vyras toliau kalė skardinius kardus, o motina Soga pradėjo 
slapto nerimo kupiną gyvenimą būgštaudama, kad tik netektų 
matyti, kaip miršta trečiasis jos vaikas. Kiekvieną vakarą ji už- 
migdavo laikydama kūdikį glėbyje, o vyrą išginė į kitą kambario 
kampą. Naktį ji dažnai nubusdavo ir vėl užmigdavo tik tuomet, 
kai įsitikindavo, kad vaikutis vis dar kvėpuoja. O tėvas Soga tuo 
metu masturbuodavosi kambario prietemoje vos įžvelgdamas 
nuostabų kūną, kurio liesti nebeturėjo teisės. 

Motinai Sogai vyras staiga be jokios priežasties tapo visai ne- 
bemielas. Tarp kitko, nebemielas tik tuomet, kai būdavo kartu su 
juo. Kai jo šalia nebūdavo, sėdėdama su draugėmis ar motina, ji 
be paliovos juo žavėdavosi, girdavo jo vyrišką pajėgumą ir ypač 
neįtikėtiną atsidavimą šeimai. „Mano vyras, - nuolatos kartojo, — 
tikras angelas, jis viską dėl manęs padarytų.“ Tačiau vos tik va- 
kare vyras peržengdavo namų slenkstį, motinos Sogos veidą iš- 
kreipdavo pasišlykštėjimas. Tėvas Soga veltui stengėsi atsiminti, 
kada paskutinį kartą ji ištarė jam malonų žodį ar parodė truputį 
dėmesio. 

Kūdikis pirmas savaites išgyveno be didesnių rūpesčių. Dis- 
panseriuose pasirodę nauji skiepai leido tikėtis, kad mažylis bus 
stiprios sveikatos. Prabėgo pirmieji metai, vaikas vis dar buvo 
gyvas. Netrukus jis pradėjo vaikščioti, tarti pirmuosius žodžius, 
išmoko vienas nueiti į tualetą, taip pat net neraginamas žavėtis 
savo motina. 

Motinai irgi labai stengtis nereikėjo. Nors gimdymas ir buvo 
sunkus, jis nepaliko jokių nemalonių ženklų ant šio niekam ne- 
pasiduodančio kūno ir netgi paryškino moters akių gilumą. Ji 
dažnai atsisukdavo į savo vaiką ir vaidindama koketę klausdavo: 

— Brangusis mano vaikeli, kas pasaulyje gražiausia iš visų? 

— Mamytė. 

- Žinoma, mamytė, turte mano. Pasaulyje nėra gražesnės už 
mamytę. 

Taip manė ir daugelis vyrų. Net jei motina Soga ir neleisdavo 
savo vyrui jos liesti, pati labai troško glamonių ir keletą kartų per 
savaitę, palikusi mažylį kaimynei, eidavo praleisti poros intymių 
valandų kokio nepažįstamo prašalaičio draugijoje. 


Senelis Soga atgavo oficialų savo šeimos vardą Meidži vyriausy- 
bei pradėjus reformas. Anksčiau jis tebuvo tik kažkoks pašaipiai 
pravardžiuojamas senelis, ir niekas daugiau, bet dabar tos pašai- 
pos visų jau buvo užmirštos. Tačiau užtekdavo padauginti pigios 
ryžių degtinės ir jis pradėdavo rėkauti visa gerkle: 

— Aš esu Soga! Tikras Soga! Iš Sogų šeimos! 

O jo sugėrovai atsakydavo: 

— Taip, taip, kurgi ne, Soga. O aš - tikras Taira. 

— O aš Hojo. 

— O aš Takeda. 

— Tyčiokitės, - plyšodavo senelis Soga, - tyčiokitės kiek norit, 
tačiau mano gimtuosiuose ryžių laukuose, tolimojoje Jamato, 
visi žino, kas aš esu. 

Senelis Soga ne tuščiai didžiavosi savo kilme. Jis buvo kilęs iš 
istorinio Asukos miestelio, į sostinę jį išgujo paskutiniai didieji 
šiogūnato badmečiai. Vietiniams kaimo gyventojams jo šeima vi- 
suomet buvo kilmingiausia iš visų didikų šeimų ir, jei koks nors 
Soga pas juos užsukdavo, jie nedvejodami jį pagerbdavo. Tačiau 


ASUKA FUJIMORI EMMIKROKOSMAS 17 


ši garbė nepasiekė sostinės ir jos begaliniame gatvelių bei užsi- 
kimšusių kanalų labirinte senelis Soga - tarp kitko, dar netapęs 
seneliu - tebuvo tik didelis plaukuotas rėksnys, kaip ir daugybė 
kitų, panašių į jį, purvinomis panagėmis ir alkoholio pripildytu 
skrandžiu. 

Likimas —- šiuo atveju didelis politinis perversmas - suteikė 
seneliui Sogai pripažinimą, apie kurį jis svajojo; netikėto kilnu- 
mo pagauta jaunojo imperatoriaus Mucuhito vyriausybė pradėjo 
grąžinti gyventojams šeimų vardus. Sostinėje gyventojai buvo 
kviečiami prisistatyti į jiems artimiausias miesto valdžios įstai- 
gas, kad atgautų šeimos vardus. Daugeliui gyventojų tereikėjo 
tik oficialiai patvirtinti jau karta iš kartos paveldimą vardą ar iš- 
sirinkti vieną iš tų, kuriuos per vieną savo gyvenimą galėjo „su- 
rinkti“ paprastas žmogus. 

Senelis Soga iš karto suvokė, kokia proga jam pasitaikė, ta- 
čiau, mažai teišmanydamas valdžios reikalus, pamanė, kad bū- 
tina pristatyti liudytojus, kurie patvirtintų jo tapatybę. 

Šitai apgalvojęs jis įsitaisė kažkokioje šlykščioje užeigoje ir 
užsisakė kelis ąsočius žalsvo aitraus skysčio, kurį pasidalijo su 
dviem žvaliais riebaluotais, nelygiai kirptais ūsais vyrukais. 

— Tu, - pareiškė senelis Soga durdamas pirštu į pirmąjį vyrio- 
ką, - tu būsi mano garbingas liudytojas numeris vienas. O tu - 
numeris du. 

Šauni trijų vyrų draugė pakilo ir keletą kartų atsirūgusi svir- 
duliuodama pasuko į administracinę įstaigą. Vos tik įėję į raudo- 
nų plytų pastatą abu garbingi liudytojai ėmė ploti, o senelis Soga 
užbliovė visa gerkle: 

— Esu Soga! Soga, Soga, Soga! 

— Aha, - pritarė aniedu jam, - jis tikras Soga... Tikrų tikriau- 
sias, patikėkite jo žodžiu ir patvirtinkite jo vardą. 

O kad įrodytų, jog sako tiesą, jie netgi išdrįso kumštelėti ke- 
letą ten buvusių žmonių. Tačiau skyriaus viršininkas, jaunas, itin 

savo vakarietišku redingotu besididžiuojantis vyras, nebuvo iš 
tų, kuriems patiktų panaši erzelynė. 

— Ei, kokie čia girtuokliai kelia triukšmą valstybinėje įstaigoje? 

Ir griežtu rankos mostu jis nurodė dviem prie įėjimo stovi- 
niuojantiems policininkams tučtuojau išmesti lauk vargšus ne- 
laimėlius. Pamatę uniformuotus vyrus garbingi liudytojai be žo- 
džių išnyko kaip dūmas. Tik senelis Soga išdidžiai tebestovėjo 
tarpduryje nekreipdamas dėmesio į dvi jį už pečių suėmusias 
pirštinėtas rankas. 

— Soga, - atkakliai varė stengdamasis ištrūkti girtuoklis, - aš - 
Soga. Su manimi privalai elgtis pagarbiai, turiu teisę. 

— Nagi, lauk! Sugrįši, kai išsipagiriosi nuo sakės. 

Trečiaisiais Meidži laikotarpio metais senelis Soga galiausiai 
gavo paties imperatoriaus patvirtintą dokumentą, oficialų jo mi- 
glotos kilmės pripažinimą. Tėvui Sogai, kuriam tada tebuvo penke- 
ri metai, iš karto teko ta pati privilegija; vaikas mokėsi kalti skardą 
ir kaligrafiškai su pasididžiavimu rašyti naująjį šeimos vardą. 


Vestuvės įvyko gana greitai, nes motina Soga mylėdamasi su 
skardininku netrukus pastojo. Merginos tėvai iš pradžių įsiuto, 
bet greitai surado priežastį tekėti. Juk vis dėlto tėvas Soga nebu- 
vo bloga partija: geri ketinimai, klestintis verslas, be to, negalėjai 
nekreipti dėmesio - kilmingi protėviai. 

Motina Soga iš pradžių mąstė kaip ir jos tėvai ir dažnai girda- 
vosi draugėms: 

— Puikus vardas, krūvos pinigų, o jis pats - mano rankose, da- 
rau su juo ką noriu. 

— O koks jis lovoje? - sukikeno viena merginų. 

— Toks gigantiškas vyras... - užsisvajojusi prabilo kita. - Ar jis 
visas toks proporcingas? 

Prieš atsakydama būsimoji nuotaka pašaipiai nusišypsojo: 

- Žinot, merginos, leisiu jums pačioms įsivaizduoti. Tačiau 
vakarais tikrai nenuobodžiauju. 

Motinos Sogos naktys ir po kelerių vedybinio gyvenimo metų 
vis dar buvo audringos, tačiau ji maloniai leido laiką ne su savo 
vyru. Ji pavyzdingai rūpinosi mažuoju Hitošiu, bet menkiausiai 
progai pasitaikius dingdavo kelioms valandoms su kokiu sveti- 
mu vyriškiu. Tas vyriškis galėjo būti bet kas: dažnai koks vyro 
klientas, gretimo restorano padavėjas, rikša, antrarūšis aktorius 
ir netgi kartkartėmis šalia esančios Senso-dži šventyklos vyres- 
nysis vienuolis. 

Tėvas Soga apsimetė, kad nieko nepastebi. Jis atkakliai tebe- 
gamino kardus ir iš tolo grožėjosi savo žmona, kurios nebegalėjo 
liesti. Su nuostabiu patiklumu išklausydavo niekinamu tonu jos 
išsakomus pačius neįtikimiausius pasiaiškinimais. „Pasiklydau 
gatvėje“, kartais sakydavo ji, kad paaiškintų, kodėl pavėlavo. 
Ar „užmigau ant suolo“, „pamečiau rankinę“, „privertė nueiti į 
šventę, nepastebėjau, kaip prabėgo laikas“... 

Kartais vakarais tėvas Soga mėgindavo vėl įžiebti joje anks- 
tesnę ugnį, švelniai prie jos prieidavo, šnabždėdavo: 

— Brangioji mano, myliu tave. Myliu nuo pirmos susitikimo 
dienos ir mylėsiu iki... 

— Na jau, na jau, - niurnėdavo traukdamasi atbula motina 
Soga, - koks prielipa! Nustok pliurpęs nesąmones ir geriau duok 
man pinigų. Reikia naujų drabužių mažyliui. 

Eidama apsipirkti ji visuomet pasipuošdavo ryškiaspalviais 
kimono. Grįžusi namo suvelta šukuosena ir išraudusiais skruos-- 
tais girdavo vyrui malonų pardavėjo elgesį, jo atidumą. Arba ka- 
sininko. Ar prekių išnešiotojo. Dažnai apsimesdavo, kad užmiršo 
parduotuvėje kokį pirkinį, o tai būdavo gera priežastis ten grįžti. 
Kvartale gandai sklido greitai ir daug vyrų įprato pliaukšėti Iie- 
žuviais, kai pro šalį eidavo motina Soga. Net geriausios draugės 
nepraleisdavo progos traukti ją per dantį. 

— Dar vienas? O kokį dar miglotą paaiškinimą sugalvosi savo 
mulkiui vyrui? 

Išgirdusi tokius žodžius motina Soga iš karto įniršdavo: 

— Draudžiu tau blogai kalbėti apie mano vyrą! Jis puikus žmo- 
gus. 

Kol kitų vyrų glėbyje motina Soga guosdavosi, kad yra nesu- 
prasta, tėvas Soga tuščiai stengėsi sudominti sūnų kardų gamy- 
ba. Jis taip pat bandė, ir vėlgi nesėkmingai, papasakoti sūnui, 
kaip viskas sumišę jo galvoje. 

— Ak, sūneli, tos moterys... Nepasitikėk jomis nieku gyvu. 
Ypač gražiomis. Tavo senelis visados sakydavo: „Visos geros mo- 
terys kekšės, ypač tavo motina, kuri pabėgo su kažkokiu niekše- 
liu, paliko vyrą ir sūnų.“ 

— Bet mamytė juk ne tokia? Mano mamytė gražiausia iš visų. 

— Taip, taip, žinau... Bet tavo senelis... 

— Tu visą laiką kalbi apie senelį, - pertraukė jį berniukas. Jis 
negalėdavo pakęsti, jei kas nors blogai kalbėdavo apie jo motiną. - 
Kur dabar tas senelis? 

Be abejonės, senelis Soga buvo miręs, nors niekas negalėjo to 
patvirtinti. Senelis Soga taip ir nepažino savo anūko. Jis net neda- 
lyvavo sūnaus sutuoktuvių ceremonijoje. Sužinojęs apie sūnaus 
sužadėtuves jis susiruošė atšvęsti naujieną su kitais trimis kvar- 
talo nevykėliais ir daugiau apie jį niekas nieko negirdėjo. Tėvas 
Soga nusižeminęs prašė policijos ištirti šį įvykį, tačiau policininkai 
tik kelias dienas atsainiai paieškojo ir nusprendė, kad veikiausiai 
girtuoklis paskendo viename iš Sumidos kanalų, o paskui srovė 
nunešė jį į atvirą jūrą. Jeigu oficiali versija atitiko tikrus faktus, 
vadinasi, nė vienas Sogų šeimos vyras nemirė garbinga mirtimi. 


Aplinkinių nuomone, imperatorius Hacusebė buvo visiškas kvai- 
lys ir išsaugojo šią reputaciją net mirties valandą. Regis, jis ne 

iš karto suvokė, kad senjoras Koma iš Jamato klano jam ką tik 
perrėžė gerklę, ir kurį laiką dar šlitinėjo rūmų koridoriais nebe- 
sugebėdamas išlaikyti imperatoriškosios didybės. Jis net atrodė 
labai nustebintas, gal net supykęs, kai du Heguri klano tarnai 
puolė jam į pagalbą. 

Žaizda nebuvo tokia gili, kokios būtų pageidavęs bausmės 
vykdytojas, ir tik išorinė miego arterija buvo iš dalies perpjauta. 
Užuot staigiai numiręs, imperatorius dar gyveno kelias minutes, 
kol baigė lėtai nukraujuoti. 

O juk senjoro Komos ranka buvo tvirta, niekas rūmuose ne- 
mokėjo taip mikliai pribaigti gyvulių. Ne veltui jo šeimai jau. ke- 
lis dešimtmečius buvo patikimi imperatoriškieji ginklai. Tačiau 
prieš lemtingąjį veiksmą Koma akimirksnį sudvejojo, mat im- 
peratoriaus juk nepjausi lyg kokio niekingo jaučio, be to, Koma 
asmeniškai nejautė jokio pykčio nelaimingajam Hacusebei. Tie- 
siog reikėjo pribaigti imperatorių, nes tokį įsakymą davė Umako, 
Sogų klano vadas. 

Rūmuose Sogų klano įsakymų niekas neaptarinėdavo. 

Žinoma, buvo Otomo, taip pat Nakatomiai ir Mononobės, 
kurie iš visos širdies nekentė Sogų. Tačiau nors ir galėdami pa- 
sigirti šlovinga praeitimi, jie nebeturėjo tikros valdžios nuo tų 
laikų, kai buvo nugalėti ankstesnių savo priešų. Na, o kiti kla- 
nai - Heguriai, Imbės, Sakamoto, Ono, Abės, Kacuragiai, Kišiai, 
Kasugos, Ikenobės, Inugamiai, Sakaibės ir, žinoma, Jamato - visi 
klusniai maitinosi iš Sogų rankų. Tarp kitko, Sogos ir parūpino 
Hacusebei sostą, įsitikinę, jog lengvai juo manipuliuos, tačiau 
nepagalvojo, jog tas mulkis, iš prigimties kvailas, galiausiai pats 
per savo žioplumą taps galingiausių gimstančios imperijos vei- 
kėjų priešu. 

Imperatorius dar laikėsi ant kojų, tačiau dvi jo sugulovės iš 
baimės paklaikusiais veidais puolė šauktis pagalbos ir po kelių 
akimirkų didžiojoje rūmų salėje jau grūdosi nieko negalintys 

padėti tarnai. Hacusebės kimono buvo raudonas nuo kraujo, o 
jis pats niūriai žvelgė į aplink susirinkusių žmonių veidus. Tarp 
dviejų spazmų jam pavyko sumurmėti: 

- Tai ne... Ceremonija... Aš... Aš manau... Ką jūs visi čia vei- 
kiate?.. Šioje didžiojoje... didžiojoje salėje? 

Griežtais rankos mostais jis rodė tiems prakeiktiems smal- 
suoliams, jog reikia išvalyti grindis. Tačiau visi stovėjo sustingę. 
Hacusebė vis dar negalėjo suprasti, kodėl jie jam trukdo ir neiš- 
eina, kodėl jų tokie suglumę veidai. Toks elgesys atrodė erzinan- 
tis, gal net nepagarbus jo atžvilgiu. | 

— Dirbt... Visi, - toliau kalbėjo jau daug silpnesniu balsu Ha- 
cusebė. - Aš imperatorius... Turit paklusti... 

Staiga jis susilenkė, atsisėdo ir kraujas dar gausiau pasipylė iš 
gerklės. Tuo metu pasirodė rūmų gydytojas ir pradėjo murmėti už- 
keikimus gomuriniu, bet netvirtu balsu, nes įvykio baigtis nekėlė 
abejonių. Imperatorius pamėgino nuvyti šalin tą įkyruolį ir pats 
nustebo, jog jo mostai nebebuvo kaip paprastai įsakmūs. Jis norė- 
jo užrikti, bet vietoj to iš burnos ištryško dar viena didelė čiurkš- 
lė kraujo, kurio skonis liko burnoje. Galiausiai prieš jį suklaupė 
budistų šventikai ir pradėjo kalbėti paguodos bei persikūnijimo 
sutras ir tik tuomet Hacusebė suprato, kad netrukus jis mirs. 

Jo raumenys jau buvo taip nusilpę, kad veide neatsispindėjo 
jokie jausmai, ir niekas nematė, jog vargšas imperatorius apim- 
tas siaubingos baimės. Kam sėsti į sostą, jei jis negarantuoja ne- 
mirtingumo? Kas užsakė šią žmogžudystę? Tuomet jo atmintyje 
iškilo vaizdiniai, senjoras Koma, jo didžiulis kardas... Koma... Bet 
Koma neturėjo jokios svarbios priežasties jį žudyti. Kodėl Koma... 

Hacusebė iš paskutiniųjų kuo atidžiau apžvelgė jį supančių 
žmonių veidus. Nakatomiai? Tie išdavikai galėtų... Mononobės? 
Jie iš tikro turėjo svarią priežastį, juk jis nužudė jų tėvą ir iš jų ga- 
lios nieko nebeliko. Ne, niekados Koma nepaklus kokiam Mono- 
nobei, net už pinigus. Koma, kaip ir visi Jamato, paklusdavo tik... 

Kai vaizdas akyse pradėjo lietis, jo silpną protelį palengva nu- 
švietė šviesa. 

— Ne, negaliu patikėti... Aš imperatorius... Jiems manęs rei- 
kia... Sogoms.... 

Lėtai iš gerklės sunkėsi paskutiniai kraujo lašai, o imperato- 
rius Hacusebė, kiek tik galėjo, dar kabinosi į savo genealogiją. 

— Aš taip pat Soga... Esu Soga... Mano motina buvo Soga... 
Mano tikra šeima... Mano kraujas... Ne, jie negalėjo... 

Ir, apimtas šių dvejonių, jis užgeso. 


Po Asukos vietovę klajojančiam lankytojui, jei jis nors kiek domi- 
si istoriniais griuvėsiais, sunku kuo nors pasidžiaugti. Dideliam 
savo nusivylimui, jis pasijus beklaidžiojąs po kaimą, primenantį 
bet kokį vakarų Japonijos kaimą, - blausūs ryžių laukai, elektros 
linijos, tai šen, tai ten staiga prieš akis išdygstančios tankios gi- 
raitės, išdidūs pavargę valstiečiai ir ypač tas slegiantis pilkšvai 
mėlynas dangus, kuriame neišvysi nei saulės, nei debesų. O lo- 
bių — jis greitai supras - geriau keliauti ieškoti kitur. 

Norint surasti šią vietovę, neužtenka užmesti akį į žemėlapį. 
Būtina pradėti paieškas nuo žinomesnių vietų - Osakos, Naros, 
toliau sekti geležinkelio linijomis, pagrindiniais ir šalutiniais ke- 
liais, kelis kartus grįžti atgal, neprarasti atkaklumo. Galiausiai pa- 
vadinimą pamatysite pačiuose pietuose, viename Jamato lygumos 
kampe, nuošalyje nuo pagrindinių arterijų, apsuptą Kijo pusiasalio 
priekalnių. Dar kartą patikrinkite, ar tai tikrai tas kaimas. Truputį 
nustebsite. Tikrai ne visi keliai veda į Asuką. 

Nukakti į Osaką, esančią vos už penkiasdešimties kilomet- 
rų, - jau ekspedicijos žygis. Taip, vyriausybė neseniai nutiesė 
geležinkelį iki Kašiharos ir kelionė gerokai sutrumpėjo. Tačiau 
traukinys važiuoja lėtai, persėdimai kelia rūpesčių, o nuo pasku- 
tinės stoties iki Asukos vis dar lieka apie dešimt kilometrų. Kai- 

mas iš tiesų toks nuošalus, jog jauni žmonės, atkeliavę į Osaką 
ieškoti darbo, nedvejodami pasilieka tame mieste, kad nereikėtų 
kas dieną taip vargintis važinėjant į abi puses. 

Daug pastangų padėta siekiant išsaugoti Kiotą ir Narą, o Asu- 
koje neliko beveik nieko, kas primintų šlovingą šio kaimo praeitį. 
Asukos šventykla, seniausia budistų šventykla šalyje, sunkiai per- 
gyvenusi kelionę per amžius, dabar tai šen, tai ten paremontuota 
raudonomis pramoninėmis plytomis. O iš rūmų neliko nieko. 

Iš tiesų nieko ir nebuvo galima išgelbėti. Apsupta kalnų, toli 
nuo didžiulių derlingų žemės plotų, pernelyg toli nuo jūros, at- 
skirta nuo pasaulio Asuka buvo pasmerkta išnykti. Tikra akla- 
vietė, ir pagaliau visiems kyla ta pati mintis: kokio galo senieji 
imperatoriai įkūrė savo dvarą tokioje nuošalioje vietoje. Tad, be 
jokios abejonės, neatsitiktinai nieko lankytino toje vietoje nėra... 
Trys keturios kalvos, kurias pereiti galima per kelias minutes, 
keli apleisti namukai, kuriuos skiria vandeningi ryžių laukai, 
kuriuose kartkartėmis pasirodo kuklus užrašas, kad toje vietoje 
kadaise galbūt stovėjo šventykla, rūmai. 


Umako buvo pažadėjęs Komai jo darbo vertą atlygį. Praėjus 
dviem dienoms po Hacusebės mirties Umako stumtelėjo į Ko- 
mos glėbį pačią gražiausią savo dukterį, apsimetė, jog netikėtai 
juos užklupo lovoje, ir abu nužudė. 

— Tie atvykėliai iš žemyno! - užriko iš Komos kambario išeida- 
mas Umako, o ant jo kardo ašmenų dar matėsi žarnų liekanos. - Iš 
pradžių imperatorius, o dabar mūsų dukterys... Visa laimė, kad 
esu čia tam, jog vykdyčiau teisingumą! 

Visi bailiai pritarė jo žodžiams, Komos lavonas buvo skubiai 
išmestas į gyvulių ganyklas kalvose. Hacusebė buvo pagerbtas 
šiek tiek daugiau: surengtos iškilmingos laidotuvės, suteiktas 
pomirtinis Sušiuno vardas, palaidotas ištaigingame kape Kavaši 

apylinkėse, gana toli nuo rūmų, tiesiog kad būtų ramu, kad kerš- 
to trokštanti dvasia nepradėtų po juos klaidžioti. 

Pasibaigus oficialiam gedului, reikėjo paskirti naują impera- 
torių, nes Hacusebė numirė nespėjęs palikti tiesioginio įpėdinio. 
Turint galvoje nesenus įvykius, pretendentų į sostą irgi nebuvo 
daug. Na, o Umako jau buvo apgalvojęs, ko nori, ir pasitenkino 
atmesdamas visus jam siūlomus kandidatus. 

— O kodėl gi ne princas Umajado? - pradėjo ministras Otomo. 

— Najau ne, - užsipuolė jį Umako, - tik ne tas jaunas kvailys. 

— Vis dėlto, - droviai paprieštaravo didysis Isės šventikas, - ne 
toks jis ir jaunas. 

— O be to, - pritarė jam generolas Sakaibė, - jis iš imperato- 
riškosios šeimos. 

— O kas rūmuose ne iš imperatoriškosios šeimos? Iš anksto 
suderintos vedybos, krūva sugulovių, galiausiai nieko nebesu- 
prasi. Net mūsų mėšlą valantys tarnai, ir tai nenustebčiau, jei jų 
gyslomis tekėtų lašelis dinastijos kraujo. 

— Meldžiu, didysis ministre, šiek tiek santūrumo. 

— Bet kokiu atveju, - baigė Umako, - jokių kalbų apie tą pro- 
tiškai atsilikusį nevykėlį princą! Soste turi sėdėti suaugęs žmo- 
gus, o ne kažkoks kaprizingas snarglėtas vaikigalis. 

— Tai ką jūs siūlote? 

— O ką manote apie princesę Nukadabę, Bidacu našlę? 

— Moterį? 

— Moterį, na ir kas. Moteris juk visai neblogai. 

— Bet... - suvapėjo didysis Isės šventikas, - moteris soste, to 
dar neteko girdėti. 

— Na ir kas! Viskas turi pradžią. Mūsų deivė motina Amate- 
rasu juk moteris, ar ne? Tarp kitko, primenu jums, kad princesė 
Nukadabė - imperatoriaus našlė ir išmano rūmų reikalus geriau 
nei kas nors kitas. Be to, ji viena mano dukterėčių. Jei jums to 
neužtenka... 

Ministrui Mononobei labai knietėjo priminti, kad paskutinis 
imperatorius taip pat buvo Sogų giminaitis, o jo galas žinomas 
visiems, tačiau susilaikė nuo bet kokio aiškinimo. Tokiu atve- 
ju geriau nevaidinti gudročiaus. Truputį sutrikę rūmų ministrai 
pritarė Umako sprendimui ir princesė Nukadabė buvo papra- 
šyta užimti sostą. Vargšė jau trisdešimt devynerių metų sulau- 
kusi moteris nebuvo visiškai kvaila ir pasiskubino atsisakyti 
pasiūlymo. 

— Gal jums galvoj negerai? Nenoriu baigti gyvenimo kaip 
anas... Sostas - savižudžiams. 

- Meldžiu, princese, ministrai jus paskyrė. Pats didysis minis- 
tras parėmė šį sprendimą. 

— Dar viena nepasitikėjimą kelianti priežastis. Tas šuo Umako... 

Minties ji nebaigė. Ji žinojo, kad galingasis ministras visuose 
rūmuose turi ausų ir, jei ji nori dar kelerius metus pagyventi, 
geriau laikyti liežuvį už dantų. Ji atsisakė du kartus, pas ją atė- 
jo Umako - nežinia, ar jis jai gerinosi, ar grasino - ir ji priėmė 
pasiūlymą. Ta proga buvo pavadinta Tojomike Kašikija-hime ir, 
pučiant žiemos vėjams, sningant, nerimastingai žvelgiant į ją 
rūmų valdininkams, sumišus džiaugsmo ir baimės jausmams, 
buvo surengtos pompastiškos karūnavimo iškilmės. 

Naujoji imperatorė soste išbuvo daug ilgiau, nei pati iš pra- 
džių manė. Kai po trisdešimt šešerių didingo valdymo metų atėjo 
ir jos mirties valanda, vyras, kurio ji taip bijojo, jau gulėjo kape 
su savo nenaudingais lobiais ir svajonėmis. Žinoma, Sogos vaikai 
tęsė tėvo darbus, tačiau jų taip kaip tėvo ji nebijojo. Dėl ilgaam- 
žiškumo ir dėl to, kad ji pergyveno Umako, - tikras žygdarbis tais 
laikais — ji buvo nepaprastai gerbiama. Pradžioje nerangi, vėliau 
imperatorė virto didžia aukštuomenės moterimi, tapo tvirta ir 
stipri, tarsi nepaliečiamas monumentas. Tikra imperatorė. 

Rūmų kronikininkai viską matė ir neapsigavo. Keitėsi metų 
laikai, o jie tobulino savo stilių pasiruošę pataisyti ankstesnius 

raštus; iš vargšės jau pasenusios, bailios ir pasmerktos moters 
jie sukūrė grožiu, grakštumu ir protu spinduliuojančią valdovę. 


Epidemijos, badmečiai, neprotingi ir neraštingi valstiečiai, bai- 
lūs, purvini, prietaringi amatininkai, vaikai, kurie miršta niekam 
nespėjus jų pamilti, per dvidešimt gyvenimo metų išsenkančios 
moterys, dėl kelių saujų supelijusių grūdų perrėžtos gerklės ir 
perskeltos kaukolės - visur tvyrojo mirtis... Bet buvo ir žemy- 
nas, į kurį laivu galėjai nuplaukti per kelias dienas, žemynas, 
nešantis archipelagui taip reikalingą civilizaciją: ryžių auginimo 
kultūrą, ideogramas, ir, svarbiausia, naują dievybę, skelbiančią 
nerimą keliančias dogmas, dievybę, kuri pasakojo apie reinkar- 
naciją ir atsisakymą, apie klajones ir nušvitimą ir kelio gale ža- 
dėjo kančių pabaigą. 

Žmonės iš žemyno vadino šią doktriną Geruoju Mokymu, 
tačiau kai kurie įtakingi rūmų veikėjai manė ją esant svetimą 
ir melagingą ir prireikė pusės šimtmečio nepaliaujamų kovų ir 
klastų, kad doktrina įsitvirtintų archipelage. 

- Žemyno dievas, - šūkavo Mononobės, - svetimas dievas! 
Dar neteko to regėti Amaterasu šalyje... Šalin, nereikia mums 
to mėšlo! 

Skirtingai nei jų priešininkai, Sogos tikėjo. Jie taip seniai pa- 
laikė ryšius su žemynu, kad galiausiai gana greitai priprato prie 
Gerojo Mokymo. Tėvas Umako bandė pastatyti šventyklą nau- 
josios dievybės garbei, bet Mononobės ir Nakatomiai du kartus 
sudegino ją iki pamatų, o dievybės statulas išmetė į purviną ir 
dvokiantį kanalą. Umako susirūpino - veikiau tuo, kaip nuplauti 
šeimai užtrauktą nešlovę, o ne kaip įtvirtinti šį tikėjimą archi- 
pelage, ir be jokių sąžinės priekaištų išžudė savo klano priešus. 
Dabar, kai soste sėdėjo Umako dukterėčia, Sogos su niekuo nesi- 
dalijo valdžia šioje nereikšmingoje, pusiau laukinėje imperijoje. 

Imperatorė suprato, kad turi būti paklusni ir nesiraukydama 
pakluso visiems galingojo giminaičio nurodymams; ji įsakė grei- 
čiau baigti didžiosios Asukos šventyklos statybą, įsakė pastaty- 
ti daugiau budistų šventyklų apylinkėse, atidavė Sogos sąjun- 
gininkams svarbiausius vyriausybės postus. Gerasis Mokymas 
sparčiai plito, Jamato valstiečiai ir amatininkai pagaliau galėjo 
apraudoti savo mirusiuosius ir tikėtis jiems geresnės lemties. 
Pernelyg nesipriešindami jie sutiko mokėti didesnius mokesčius, 
reikalingus reformai įgyvendinti. Šalyje palengva plito civilizaci- 
ja... O tai visuomet kainuoja brangiai. 

Pokyčiai išėjo į naudą visiems. Šintoistų šventikams, kurie 
suprato, jog naujoji religija nepalies nė vieno gyvybinio jų in- 
tereso. Ką tik iš žemyno atplaukusiems budistų vienuoliams, 
uoliai pamokslaujantiems ir leidžiantiems savo pinigus. Amati- 
ninkams ir prekybininkams, kurių pelnas užsimezgus mainams 
su žemynu augo akyse. Valstiečiams, kurie nebesidrovėjo kelti 
kainų. Vyriausybei, kuri galėjo didinti mokesčių naštą. Sogoms, 
galintiems pasinaudoti viena ar kita proga (būtų keista, jei būtų 
buvę kitaip). Imperatorei, kuri, suvokusi, jog viskas gerai veikia, 
nebemanė, kad rytojaus ar net tą pačią dieną ji bus nužudyta. 

— Hm... Na, manau, kad galiausiai užsisakysiu tą naują šventi- 
nę suknią. Kas žino, gal ir užsivilksiu ją ne vieną kartą... 

Ir valgė ji su didesniu apetitu nei anksčiau, dingo bjaurus 
įprotis krūptelėti išgirdus menkiausią triukšmą. Rūmuose visi 
suprato, kad imperatorė protinga, turi gerą skonį, moka pasverti 
savo žodžius ir užkariauti kitų simpatijas. Ji sugebėdavo laikytis 
Umako nurodymų, tačiau nevykdė jų aklai ir du ar tris kartus jai 
pavyko atsisakyti vykdyti - mandagiai, bet tvirtai. 

— Naujoji imperatorė, - šnabždėjosi žmonės rūmuose, - geras 
žmogus. 

— Tikrai, ji beveik tobula moteris. 

— Taip, beveik... 

— Ak, jei nebūtų to princo... Be jo... 

Princas... Princas Umajado buvo vienintelė imperatorės silp- 
nybė. Ji dievino jį lyg tikrą savo vaiką ir duodavo jam viską, ko šis 
užsigeisdavo. Jei jis būtų paprašęs, ji jam būtų išplėšusi ir savo 
širdį. Prieš patarėjus ir ministrus jos laikysena visada būdavo 
kaip tikros imperatorės, bet ta laikysena staiga išnykdavo vos 
pasirodžius princui. Jai princas atrodė toks mielas: apvalus lyg 
lėlės veidukas, didelės besijuokiančios akys ir per dideli plevė- 
suojantys drabužiai, kuriuose jis visas paskęsdavo. Ypač ji ne- 
galėjo atsispirti nepaprastiems šio išlepinto vaiko įgeidžiams. 
Net dėl menkiausio princo įnorio imperatorę apimdavo savotiš- 
ka ekstazė. Jei kas nors jai pasakydavo, kad toks elgesys nedera 
rūmų princui, ji tik atšaudavo: 

— Nepaprasti vaikai visuomet kaprizingi. 

O princas Umajado, tiesą sakant, tikrai buvo kaprizingas. Ke- 
letą kartų per dieną jis įsibraudavo į imperatorės kambarį verkš- 
lendamas: 

— M-a-a-ma, m-a-a-ma, paglostyk! 

— Eikš, mano vaikeli, eikš pas savo mamytę. 

Ir imperatorė praskleisdavo suknelę, kad galėtų jam duoti kairę 
krūtį, žindyti truputį jau suglebusią. Princas klupčiodamas pul- 
davo prie krūties ir ilgai neatitraukdavo burnos nuo imperatorės 
krūtinės. Scena būtų galėjusi atrodyti jaudinanti, jei princas Uma- 
jado nebūtų jau sulaukęs dvidešimties ir neturėtų oficialios žmo- 
nos ir gražių, bet menkaverčių sugulovių. 

— Jūsų Šviesybe, - kartais pasakydavo koks rūmų patarė- 
jas, - princui būtų geriau daugiau laiko leisti su žmona, kad toji 
pagimdytų paveldėtoją. 

— Jo žmona - tikra nelaimė, ir jei būtų priklausę tik nuo 
manęs, niekados nebūčiau leidusi jam vesti tokios kvaišos. 
O apie suguloves geriau nešnekėti... Viena už kitą geresnės... 
Aš - vienintelis žmogus, kuriam jis gali patikėti viską, ir jūs no- 

rite, kad jis atsisakytų vienintelio žmogaus, galinčio suteikti jam 
truputį meilės? Vargšas berniukas. 

- Su visa pagarba, Jūsų Šviesybe, princas nebe berniukas. Jis 
kaip patrakęs dulkina visas rūmų tarnaites. 

— Kai kurias net per užpakalį, - patikslino kitas patarėjas. — 
Jos sako, kad joms skauda. 

Žinoma, visos šios kalbos nueidavo niekais. O jei, savo ne- 
laimei, kas nors pamėgindavo pakalbėti su pačiu princu, pasi- 
girsdavo: 

— M-a-a-ma, m-a-a-ma, patarėjai su manim piktai elgiasi! 

— O, vargšas mano vaikeli, neverk, mamytė tuoj tau duos stip- 
rų bučinuką, jis garsiai nuskambės. 

Ir ji glostydavo jau pliktelėjusį princo pakaušį niūriai žvelgda- 
ma į nusikaltusius patarėjus, ir šie skubėdavo išnykti jai iš akių. 
Nė šešių mėnesių soste neišbuvusiai imperatorei pavyko gauti 
princui Umajado regento titulą. 

— Regentas? - rėkė Umako. - Jūs norite, kad jis būtų regen- 
tas? Tas mulkis, tas degeneratas, tas ištvirkėlis, tas... 

— Jis labai gabus, - kaip visada ramiai pertraukė jį imperatorė. 

— Norite pasakyti, gabus pridaryti visiems rūpesčių. Regen- 
tas... Mes turim pertvarkyti valstybę, sustiprinti tikėjimą, nė ne- 
kalbu, kad mūsų valstiečiai niurna prieš visus tuos atvykėlius 
užsieniečius. Tas snarglius niekada nieko nesugebės spręsti. 

— Draudžiu taip jį vadinti! Jis jautrus ir protingas vaikas. Tie- 
siog jam reikia suteikti progą. Pamatysite, jis tikrai jus nustebins. 

— Taip, kvailystėmis, kurių prikrės... 

— Bet kokiu atveju, brangus dėde, negalime jo palikti be veik- 
los. Kalbame apie imperatoriškąjį princą, jam reikia pareigų. Bet 
kokių. 

— Gerai, - atsiduso Umako. - Tegul rūpinasi ryšiais su žemy- 
nu, tai nesudėtingas darbas. Širagi ir Mimanos karalystės mums 
paklusnios, o jei iškils kokia painiava, galėsim pasikliauti budistų 

vienuoliais, kurie šiuos reikalus išmano geriau nei mes. Paklau- 
sim jų, kokia būtų geriausia išeitis, ir darysim tai, ką jie pasakys. 
Manote, kad tas bukagalvis pajėgs susitvarkyti? 

— Sakiau jums, jis... Taip, jis pajėgs... Žinoma, kad susitvarkys, 
jis nepaprastas vaikas. 

Umako neatrodė įtikintas, tačiau dar vienos žmogžudystės 
organizuoti jis nebenorėjo. Paskutinį kartą su Hacusebe jam ir 
taip gana lengvai pavyko išsisukti. Nereikia erzinti likimo. Be 
to, Gerasis Mokymas aiškiai teigia, kad žudyti blogai. Kuo giliau 
naujoji religija leido šaknis šalyje, tuo labiau galingasis ministras 
persiėmė naujuoju tikėjimu. Žinoma, jis nemanė, kad nužudyti 
vieną ar du trukdančius žmones būtų sunkus nusikaltimas, ta- 
čiau be reikalo kenkti savo karmai nenorėjo. Galbūt jis bijojo, kad 
nužudžius šimtą ar du šimtus žmonių nirvana nepasiekiama. 

— Mano aukselis, - nenustojo imperatorė, - viską sugeba. 

— Taip, ypač palikti begalę nėščių tarnaičių. 

— Dėde, aš... 

— Supratau, sutinku. Tegu bus regentas, jei jis nori, bet tai tik 
titulas. Taigi perspėju jus: žemynas ir tik žemynas, ir tegul nemė- 
gina priimti sprendimo nepasitaręs su manimi. Nes... 

Griežtai prižiūrimas korėjiečio šventiko princas Umajado uo- 
liai mokėsi kinų klasikų ir Gerojo Mokymo. Per pertrauką tarp 
dviejų pamokų jam pavyko įtikinti imperatorę įrengti jau palai- 
dotam jo tėvui prabangesnį kapą; bet paskui rūmų tarnaites jis 
ir toliau lakstė. Princas Umajado taip pat rasdavo laiko eiti savo 
pareigas ir su akivaizdžių malonumu priiminėdavo iš Širagi ir 
Mimanos atvykusių pasiuntinių dovanas. 


— Karas? 
Didysis ministras Umako netikėjo savo ausimis. Vienas So- 
goms ištikimas rūmų patarėjas atbėgo pranešti, kas nutiko, ir vis 

negalėjo atgauti kvapo, kol Umako stengėsi suprasti, kas čia ką 
tik įvyko. 

— Tas atsilikėlis nori kariauti žemyne? Kurių galų? 

— Imperatoriškasis princas teigia, kad Mimanos karalystė iš 
mūsų tyčiojasi. Jis nori, kad jie pažintų Gerąjį Mokymą, jei rei- 
kės, jėga. 

- Bet jie jau žino, kas yra Gerasis Mokymas. Jie mums ir atne- 
šė šį tikėjimą, ar jis užmiršo? 

— Princas mano, kad reikšminga pergalė tik padidintų Jamato 
autoritetą. 

- Ir tikrai ištuštintų mūsų iždą... Ar tas bukagalvis įsivaizduo- 
ja, kiek mums kainuoja reformos? 

— Jis jau įtikino imperatorę. Juk žinote, ji negali nieko jam 
atsakyti... 

— Koks mėšlas... 

Ryšiai su žemynu kaskart ėjo prastyn. Neilgai trukus Šira- 
gi pasiuntiniai suprato, kad princas Umajado iš tikrųjų visiškas 
silpnaprotis. Nusivylę jie turėjo pripažinti, kad regentas reika- 
lauja vis brangesnių dovanų, o pats mainais duoda tik nieknie- 
kius. Per kelerius metus Širagi karalystė subūrė stiprią armiją 
ir, remiama Kinijos, rengėsi atsikratyti našta virtusios Jamato 
dvaro globos. 

— Aš tikrai žinojau, kad vieną dieną turėsim srėbti tą košę, - 
siuto Umako. - Kam kilo mintis leisti tokiam apgailėtinam kvailiui 
vadovauti užsienio politikai! 

— Didysis ministre, jūs pats sutikote. 

— Maniau, kad niekuo nerizikuojame. Net nemąstanti bež- 
džionė būtų sugebėjusi eiti šias pareigas. Ar aš galėjau įsivaiz- 
duoti, kad tas kvailys bus toks kvailas? 

— Na, tai nebuvo valstybės paslaptis. Visi rūmuose žino. 

— Kokia padėtis? 

— Baisi, didysis ministre. Neabejodamas sakau, kad beviltiš- 

ka. Kaip sako mūsų šnipai, Širagi turi dvidešimties trisdešim- 
ties tūkstančių karių armiją. Labai sunku šnipinėti, ypač jų teri- 
torijoje. Delikačiausias reikalas - diplomatinių santykių pasikei- 
timai; Širagi sudarė sąjungą su Kinija, ir net pergalė gali turėti 
siaubingų... 

— Supratau. Negali būti nė kalbos, kad susipyktume su Kinija. 
Derėsimės, net jei reikėtų atsisakyti žemyno. 

— Didysis ministre, šis sprendimas labai svarbus. Dvaras ir 
imperatorė gali... 

— Jei bus taika, toliau galėsim turėti naudos iš prekybinių, 
techninių, religinių ryšių. Jei kariausime, rizikuojam viską pra- 
rasti. Jei šalis nori tapti šiuolaikiška, mums reikia žemyno. 

— Puikiai išmąstyta. Didysis ministre, jūs labai įžvalgus. Reikia 
tikėtis, kad rūmuose visi pritars išmintingoms jūsų mintims. 

Išminties, ar veikiau sveiko proto, - to jau per daug reikalauti 
iš princo Umajado. Jis puolė slėptis imperatorės suknelės klos- 
tėse ir šniurkščiojo keikdamas Širagi gyventojus. 

- Tie pikti bjaurūs niekšai nebenori dovanoti man dovanų! Rei- 
kia juos kapoti, pilvus jiems perskrosti, žarnas paleisti, reikia... 

— Brangioji dukterėčia, - prieštaravo stengdamasis išlikti ra- 
mus Umako, - šalis negali vienu metu kariauti su žemynu ir 
beveik visur statyti šventyklas. Finansiškai tai neįmanoma. 

— Reikia tik padidinti mokesčius, - atšovė Umajado. - Ir viskas! 

- Jei visi kariai bus žemyne, bus sunku sulaikyti valstiečius 
nuo maišto. Tie žmonės turi šakių gintis, bet nedaug sugebėji- 
mų tartis. Jau dabar nemenkai juos spaudžiame, nereikia per- 
lenkti lazdos. 

— Valstiečiai turi paklusti valdovui, - pretenzingai pareiškė 
Umajado pirštais liesdamas savo smakrą. 

— Taip, - sutiko imperatorė, - labai gerai. Mano mažasis mei- 
luti. 

Įkalbinėti beviltiška... Umako dar pamėgino prieštarauti, bet 

jo žodžiai jau skambėjo neįtikinamai. Įsisupęs į imperatorės suk- 
nelę princas Umajado sustugo gestikuliuodamas tarsi pamišėlis: 

— Karo, karo! Noriu karo! M-a-a-mal! 

— Taip, gražuoli mano, gausi savo karą. Neverk, mamytė pa- 
myluos tave. 

Umako išėjo iš salės beveik vemdamas iš pasibjaurėjimo. 

— Gerai, - suniurnėjo savo patarėjui, - jei tas vaikigalis nori 
karo, jis jį gaus. Ruoškit dalinius. 

- Didysis ministre? Juk mes neturime... 

— Apginkluokite apie šimtą vyrų, ne daugiau, ir duokim jiems 
tariamą generolą. 

— Tariamą generolą? 

— T-a-a-ip... Tariami generolai tuo pranašesni, kad greitai miršta. 

Patarėjas nervingai kasėsi paausį. 

- Didysis ministre, su visa pagarba jums pareiškiu, kad bijau, 
jog nesuprantu... 

— Viskas paprasta, - kelis kartus sunkiai įkvėpdamas orą atsa- 
kė Umako. - Įtikinsim tą pusgalvį, kad armija žygiuoja į Širagi, 
bet pakeliui kariams vadovaujantis generolas mirs. Nebėra gene- 
rolo, nebėra armijos. Žlugusi operacija. 

— Hm... Truputį sudėtinga... 

— Mes turim reikalų su žmonėmis, kurie nesupranta paprastų 
dalykų. Nagi, daryk, kaip liepiu. 

Patarėjas puolė vykdyti užduoties ir vykdė meistriškai. Jis re- 
guliariai apipildavo imperatorę ir princą Umajado išgalvotomis 
naujienomis apie kariuomenę, žygiuojančią į Širagi. Po metų, tą 
pačią dieną, kai buvo išsiųsta tariamoji armija, jis atėjo pranešti, 
kad armijai vadovavęs generolas mirė nuo ligos neperplaukęs jū- 
ros ir neišsilaipinęs žemyne. 

— Taip visko nepaliksime, - įsakė Umajado. - Reikia suburti 
naują armiją, kad nubaustume tuos niekšus. 

— O, tas prakeiktas kvailys, - savame kailyje netvėrė Umako, 

jo vos neištiko nervų priepuolis. - Gerai, pradėkime iš naujo. 
Pasiųsti šimtą vyrų Širagi kryptimi ir... 

— Jei pasakysime princui, kad antrai armijai vadovavęs gene- 
rolas taip pat mirė, gali būti, kad jis nepatikės. 

— Pasakysime jam, kad mirė generolo žmona, ir viskas. Trupu- 
tį pakeisim istoriją. 

— Tačiau, didysis ministre, dar niekuomet karinė operacija ne- 
buvo nutraukta dėl generolo žmonos mirties. Tai kažkoks bepro- 
tiškas paaiškinimas. 

— O ką? Tas kvailys pats beprotis. Jam toks paaiškinimas pui- 
kiai tiks. 

Stebuklas įvyko, princas patikėjo Umako sugalvota istorija 
ir daugiau nebereikalavo karo. Reikia pasakyti, kad per visą šią 
istoriją didžiajam ministrui švelnumu ir pagyromis pavyko įti- 
kinti princą palikti užsienio politikos reikalus ir atsidėti ne to- 
kiems pavojingiems darbams. 

— Nuostabu, - plojo rankomis Umajado, - pastatysiu didžiulę 
pagodą ir aplaistysiu ją Budai paaukotų valstiečių krauju. 

— Ne, - pataisė jį Umako šluostydamasis kaktą, - aš galvoju 
apie didžiulį rašytinį veikalą, kurį prisimintų ateities kartos. Pa- 
vyzdžiui, pagrindinius įstatymus. Kinai turi pagrindinį įstatymą. 
Mes - ne. 

— Mes ne... Kaipgi taip, mes ne... Taip, jūs teisus, šaliai reikia 
pagrindinio įstatymo, tai svarbu. Iš karto pradedu dirbti. 

Ir skardžiu balsu pasišaukė du jam artimus šventikus, kad šie 
paskubėtų duoti idėjų. Rūmų patarėjai negalėjo nuslėpti nerimo. 

— Didysis ministre, jūs tikrai leisite princui rašyti pagrindinį 
įstatymą? 

— Tik žodžiais, kas gali būti nekalčiau. Kai reikės, spręsime 
mes. O šis darbas - jam užsiėmimas, jis laimingas ir, kol rašys, 
paliks mus ramybėje. 

Princo Umajado šventikai greitai parašė puikų veikalą ir pir- 

mąją kitų metų pavasario dieną princas Umajado galėjo išdidžiai 
surengti dvare septyniolikos įstatymų kodekso, nuostabios kon- 
fucianizmo ir budizmo minčių santraukos, skaitymą. Vienintelė 
princo idėja - gerbti valdovą ir duoti jam kuo daugiau brangių 
dovanų - buvo išmintingai pakeista teiginiu tiesiog gerbti valdo- 
vą (trečias įstatymas). 


Tėvas Soga kol kas galėjo girtis, kad jam pasisekė. Per tris ap- 
siausties mėnesius tiesiogiai kautis su priešu jam teko tik tris 
kartus ir iš to pragaro jis grįžo gyvas, be mažiausio įbrėžimo. To- 
kia sėkmė lydėjo nedaugelį toje pačioje palapinėje gyvenusių jo 
bendražygių. Kiekvieną savaitę pasirodydavo keli nauji veidai, ką 
tik paimti rekrūtai, atvykę daugiausia iš motinos tėvynės, kurie 
skubėdavo užimti menkus guolius, laisvus po paskutinio puoli- 
mo. Kovinė dvasia nebuvo pakili, tačiau buvo guodžiamasi, kad 
kitur dar blogiau. Stovyklos, kurioje buvo tėvas Soga (visi jo pa- 
lapinėje gyvenantys kariai netrukus tai sužinojo), statistika buvo 
geriausia: tik trisdešimt penki procentai žuvusiųjų. 

Virš šito pragaro akiplėšiškai driekėsi žydras dangus, gau- 
biantis pilką jūrą ir varganas kalvas. Paskutines penkias dienas 
be paliovos smarkiai snigo ir šaltis negailestingai gėlė menkai 
apsaugotus kūnus. Tėvas Soga niekada nemanė, kad Kinijoje gali 
būti taip šalta. Tarp kitko, ir pačią Kiniją jis įsivaizdavo kitaip... 
Tik ne tokias raudonų plytų sienas, kokių tiek daug Ginzoje, ne 
tuščias laivų statyklas ir nuo karo pradžios reide dunksančius 
laivų griaučius. Ne tokį sniegą, ne tokį šaltį. Ne, Port Artūras 
tikrai neturėjo nieko bendra su Kinija. 

Tėvas Soga laikiname sargybos bokštelyje budėjo vienas prie- 
šais spygliuotas stovyklą saugančias vielas ir laukė, kada koks 
kareivis atneš jam menką ryžių porciją. Kaip ir kitus, jį nuola- 
tos kankino alkis, o rusų belaisviai valgyti gaudavo per dieną 

tris kartus. Dar negavęs medalių seržantas paaiškino, kad taip 
elgiamasi norint gerai pasirodyti prieš vakariečius, jog šie liktų 
neutralūs konflikto metu ir žavėtųsi kilnia Jamato tauta. Labai 
gražios idėjos, tačiau vien Vakarų palankumu sotus nebūsi. 

Numatytą valandą vienas naujokėlis atnešė tėvui Sogai jo 
davinį. Vien užmetus akį buvo matyti, kad vaikinukas ką tik 
atvykęs, nes ryžiai dubenėlyje buvo nepaliesti. Pernelyg ilgai 
užtrukus pragare, gražų elgesį netrukus užmiršti. Jau kelis kar- 
tus tėvas Soga buvo gavęs pusę porcijos ir paaiškinimus apie 
netyčia išverstą dubenėlį. Alkis... Tėvas Soga veltui sprausdavo 
kaltininkus į kampą ir kratydavo už apykaklės, niekas nepadėjo. 
Stovykloje kelis mėnesius praleidę vyrai rinkosi verčiau gauti į 
kailį nei likti tuščiais pilvais. Palapinėje netgi buvo pasakojama 
istorija apie du ar tris kareivius, kurie susitraukusiais nuo bado 
skrandžiais patys pasismeigė ant rusų durtuvų, kad tik pasibaig- 
tų jų kančios. 

“ Dar negirdėjęs tokių gandų naujokėlis gana pagarbiai ištiesė 
tėvui Sogai dubenėlį. Ir neskubėjo lipti atgal, nejudėdamas sto- 
vėjo priešais milžiną, godžiai ryjantį ryžius. Šis kiek sutriko ir 
paklausė: 

— Tu jau valgei? 

Naujokėlis droviai patvirtino, bet neparodė jokio noro lipti 
žemyn. Jis su neapsakomu, tiesiog liguistu, kaip pagalvojo tėvas 
Soga, smalsumu žvelgė į puikiai matomas priešo linijas. 

- Jie mūsų rankose, - pagaliau prabilo jis. 

— Niekur negali pajudėti, - sutiko tėvas Soga. - Bet gintis 
moka. 

— Kvailiai. Jiems vis tiek galas. 

— Laukia pastiprinimo. Atrodo, visa armada atvyksta iš Euro- 
pos jiems į pagalbą. Turi vilties, tai ir laikosi iš paskutiniųjų. 

— Bet vis tiek jiems ten nesaldu. 

— Aišku, nesaldu. 

O iš tiesų tėvas Soga labiausiai bijojo dėl saviškių. Jau seniai 
štabas į apsiaustį nesiuntė labiausiai patyrusių Korėjos dalinių. 
Vietoj jų atplaukdavo pilni laivai pretenzingų ką tik Karo aka- 
demiją baigusių jaunuolių, tokių kaip šis naujokėlis, kurie buvo 
drąsūs tik todėl, kad nesuvokė, kas čia vyksta. Daugelis jų vei- 
kiausiai žus per pirmą ataką. Tie, kurie išliks gyvi, tikrai greitai 
pamirš savo drąsą. 

- Šešis mėnesius tokioje vietoje, - toliau kalbėjo kareivėlis. — 
Jūs beveik mūsų prosenelis. 

— Tai jau tikrai. Gal manai, kad daug taip ilgai išgyvenusių 
kaip aš? 

— Tikriausiai ir šilto, ir šalto matėt. 

— Patikėk, nieko ypatinga, apie ką vertėtų pasakoti. Dėl vienos 
kalvos kovoja tūkstančiai. Daug priešų reikia nužudyti. 

— Mums nereikia nieko bijoti. Mus saugo dievybės, o didysis 
generalisimas Nogi veda mus į pergalę. 

Tėvas Soga vos susiturėjo nepasakęs, ką jis mano apie didįjį 
generolą. Jis jau seniai suprato, kad sumanesnis vadas jau būtų 
užėmęs kalvą, o aukų būtų tris kartus mažiau. Tačiau tokias min- 
tis geriau nutylėti; kartą du kareiviai, ir ne bet kokie, o seržantai, 
neatsargiai garsiai pareiškė savo nuomonę ir netrukus prapuolė. 
Oficialiai buvo kalbama, kad jiems patikėta nauja misija pačioje 
šalyje, tačiau stovykloje visi žinojo, kad jų lavonai jau virtę kirmė- 
lių maistu. Tie naujokėliai, tie kvaileliai, ką tu jiems išaiškinsi. 

— Aš tik norėjau jūsų paklausti... Jūs čia taip seniai... Jūs tik- 
riausiai galite duoti gerų patarimų, kaip žudyti rusus. 

Prieš atsakydamas tėvas Soga pažvelgė į pašnekovą bjaurėda- 
masis ir truputį pabalęs tarė: 

— Tik vieną: nepamiršk, kad tie vaikinai didesni, tvirtesni už 
mus, jų rankos ilgesnės. Kai rankose jie laiko durtuvą, pranašu- 
mas jų. Jei tau reikia užtaisyt šautuvą, tiesk jį į priekį kiek gali... 
Ir melskis. 

Tėvas Soga pasakė ir iš karto pasigailėjo, kad išgąsdino naujo- 
ką, tad, gūžtelėjęs pečiais, pridūrė: 

— Na, gali būti, kad nebereikės užtaisinėti. Mat amunicijos jie 
ten turi neilgam. 

Ir jis neklydo: pirmą dieną po Naujųjų metų, trisdešimt sep- 
tintaisiais Meidži laikotarpio metais, nebegalinti priešintis Port 
Artūro rusų įgula pasidavė japonų vadams... Po savaitėlės nuo 
prisiminti vertos tėvo Sogos mirties... 


Tėvui Sogai išėjus į karą, motina Soga galėjo visai nesivaržyda- 
ma nepaisyti žmonos įsipareigojimų. Tokijo gatvėse aiškiai trūko 
jaunų vyrų, tačiau tai tik dar labiau kaitino moters kraują. Tie, 
kuriems pavyko išvengti mobilizacijos - ar dėl sveikatos, ar dėl 
ryšių su aukštais asmenimis - dažniausiai vėlyvą popietę vaikšti- 
nėdavo Ueno parke. Susitikę senus žmones, jie nuleisdavo galvą 
šiek tiek susigėdę, kad netarnauja savo šaliai, tačiau vos tik iš už 
kokios alėjos posūkio pasirodydavo grakštus siluetas, tučtuojau 
pasipūsdavo ir atgaudavo pasitikėjimą savimi. 

Motina Soga savo lanksčiu ir gracingu kūnu turėjo tokį pasi- 
sekimą, kad jos nenurungdavo net jaunesnės merginos. Ji gausiai 
papildė savo drabužių atsargas ir dabar galėjo pasirinkti dailių, 
skoningų kimono. Ji mokėjo judriu žvilgsniu be ypatingų vilio- 
nių patraukti bet kokio amžiaus ir bet kokios padėties vyrus. 

Vos pasirodžiusią parke ją tučtuojau žvilgsniu nulydėdavo ke- 
lios dykinėjančių vaikinų grupės. Patys drąsiausi kurį laiką eida- 
vo greta, paskui, matydami, kad ji nebegali pabėgti, čiupdavo už 
kimono rankovės ir nusitempdavo už krūmų. 

— Nair manieros, jaunuoli, - atsidususi, vis tiek su šypsena vei- 
de kalbėdavo motina Soga. - Nederėtų suglamžyti mano kimono. 

— Atsiprašau, gražuole, negalėjau atsispirti. Tokių būtybių ga- 
lima sutikti tik rojuje... Arba pragare. 

— Gražusis mano berniuk, - žvelgdama tiesiai į akis atsakydavo 
motina Soga. - Aš ištekėjusi moteris. Galėtumei galvoti, ką kalbi. 

Ir ji nurausdavo, mirksėdavo akimis, giliai kvėpuodavo, - ir 
visa tai tik dar labiau jaudindavo gražuolį nenaudėlį. 

— O ką ištekėjusi moteris tokią valandą veikia parke viena? 
Juk pavojinga, gali sutikti nedorų žmonių. 

— Tikra tiesa. Manau, tučtuojau turiu grįžti namo. 

— Nagi, pupyte, kam būti tokiai išdidžiai, eime, šnektelsime 
atsisėdę ant paklotės. 

— Kaip tau ne gėda taip kalbėti su garbinga moterimi? Palauk 
truputį. Kai mano vyras grįš iš karo, papasakosiu apie tavo elgesį 
ir gausi nuo jo lazdų. 

— O kol lauksime, vieną lazdą tau galiu duoti aš. 

Ir traukdamas kelnes prilaikantį raištį tęsė: 

— Nagi gražuole, pažvelk į mano žvėrį. 

— Hm... Tikrai didelis pagalys. Nagi, pasinaudok juo kaip rei- 
kiant. Iš užpakalio. 

Ovuliacijos dienomis visuomet būdavo iš užpakalio, nes mo- 
tina Soga neketino susilaukti vaiko ne nuo savo vyro. Kitomis 
dienomis, dideliam tų ponų malonumui, leidžiama būdavo vis- 
kas. Jei jie gražiai paprašydavo, ji net prarydavo jų sėklą. 

Tačiau kai kurios motinos Sogos draugės, iš pradžių jos neišti- 
kimybę vertinusios gana linksmai, gal net pritardamos, pasipikti- 
no, sužinojusios, jog ji elgiasi taip kaip anksčiau. 

— Tavo vyras didvyris! Jis kaunasi už tėvynę, o tu, kaip tu jam 
atsilygini? Tu terši jo garbę ir terši savo garbę... Tu darai gėdą 
visai Japonijai. 

— Man nėra ko gėdytis. Mano vyras kare tikrai susimoka kek- 
šėms. Į valias. Visi žino, kad kareiviai tik tą ir daro - žudo ir 
dulkinasi. 

Motinos Sogos įsivaizdavimai buvo toli nuo tikrovės; tik 
Mandžiūrijoje esančių batalionų kareiviai greitai pasiekė pergalę 

ir galėjo pasimėgauti šiokia tokia laisve, trumpam išeidavo ir 
kur kas laisviau elgdavosi, o Port Artūro daliniuose buvo įvesta 
itin griežta drausmė. Palikti stovyklą buvo leidžiama retai, vyra- 
vo nuolatinė kovinė parengtis, tad rikiuotės kareiviai, sužeistie- 
ji ir belaisviai tikrai negalėjo naudotis prostitučių paslaugomis. 
Per septynis apsiausties mėnesius ten malonumais mėgavosi tik 
homoseksualistai, užkietėję onanistai ir nekrofilai. 


Istorijos užmaršty liko vardai tų Donbaso šachtininkų, kurie ty- 
lėdami tonomis kasė geležies rūdą ir anglis, reikalingas karui, 
tačiau mūsų istorijai tai neturi reikšmės. Užteks paminėti, kad 
Kurske ir Kramatorske su vargu išgauta pirminė žaliava buvo 
gabenama į Rostovo aukštakrosnes, kur darbininkai lydė iš jos 
pakenčiamos kokybės plieną. Viskas buvo skirta Tolimiesiems 
Rytams: ilgosios detalės - bėgiams daryti, baigti Didįjį Mandžiū- 
rijos geležinkelį, o iš mažų buvo gaminama tūkstančiai šautuvų 
detalių: nuleistukai, jų apsaugos, apsodai, skiltuvai ir, svarbiau- 
sia — ilgi dantyti durtuvai, kaip matėme, taip siaubingai veiks- 
mingi kovoje vyras prieš vyrą. 

Iš Rostovo plieninės detalės buvo siunčiamos į Taganrogą, 
kur iš jų baigdavo gaminti durtuvus. Carų vasaroti pasirinktame 
mieste galėjai pasitikėti tik vietinių amatininkų darbo kokybe. 
Jais taip pasitikėjo, kad dažnai atsiųsdavo iš Peterburgo ministe- 
rijos paskirtą inspektorių, liūdną, pavargusį ir išpurtusį, lengvai 
paperkamą funkcionierių, stebėti, kaip baigiamas darbas. 

Niekam nebuvo paslaptis, jog ministerijos inspektoriai fabri- 
ką aplankydavo ne daugiau kaip vieną ar du kartus per mėnesį, o 
likusį laiką miegodavo. Tų retų vizitų metu jie stengdavosi paro- 
dyti šiokį tokį uolumą ir rėkaudavo meistrams: 

— Už tėvynę, už Motiną Rusiją! Už carą! 

Paskui jie neskubėdami eidavo ten, kur būdavo apgyvendinti, 

liūliuojami švelnių minčių apie laukiančius sklindžius su uogie- 
ne, kai ateis arbatos valandėlė. Į amžinąją slavišką melancholiją, 
tiek daug kūrybinio peno davusią sostinės poetams, dar giliau 
grimzdo pietiniai šalies pakraščiai. Tačiau kad ir kaip ten būtų, 
čia kalbama tik apie durtuvus, vulgarius plieno ašmenis... Kol jie 
dūrė, viskas buvo gerai. 

Vietinio popo palaiminti durtuvai keliaudavo į Maskvą, kur 
juos tikrindavo kitas inspektorius, truputį uolesnis už savo 
pirmtaką. Jis prižiūrėdavo, kad visos dėžės tikrai būtų pilnos 
prikrautos durtuvų. Tačiau vis dėlto jį buvo įmanoma papirkti, 
kad tylėtų, jeigu pritrūkdavo vienos ar dviejų dėžių. Ministerijos 
antpečiai niekam niekuomet netrukdė būti žmogiškam. 

Maskvoje durtuvus sukraudavo į vagonus ilgai ir lėtai kelio- 
nei Didžiuoju Sibiro geležinkeliu; kelionė trukdavo šešiolika 
dienų, mat traukinys turėjo dažnai ir visiškai be reikalo stoti: 
tarp Permės ir Jekaterinburgo reikėjo laukti daugiau nei dvide- 
šimt valandų ir praleisti iš priekio atvažiuojantį traukinį, Tiu- 
menėje baigdavosi anglių atsargos, o Omske, žiūrėk, kuris nors 
traukinio palydos geležinkelininkas bus gavęs leidimą pamaty- 
ti žmoną... Galiausiai durtuvai pasiekdavo Irkutską ir juos už- 
maudavo ant senų šautuvų. Irkutsko karinis komendantas mėgo 
žvelgti į tuos ilgus pilnus prikrautus pas jį atvažiuojančius trau- 
kinius. Tačiau artinantis prie Ramiojo vandenyno artėjo ir Ja- 
ponijos grėsmė. Daugeliui prievarta į armiją paimtų kareivių 
reikalas atrodė paprastas - sumušti geltonodžius, nė kiek ne- 
pavojingesnius už buriatus ar jakutus, tačiau aukšto rango ka- 
rininkai pradėjo suvokti, jog priešas labai gerai organizuotas, 
viskuo aprūpintas ir nebijo kautis. Na, o dėl durtuvų klausimų 
nekilo. 

Iš Irkutsko durtuvai iškeliaudavo į paskutinę kelionę, į Man- 
džiūrijos kovų laukus, kuriuose rusų kareiviai juos pasitikdavo 
džiaugsmingai ir neslėpdami palengvėjimo. Durtuvams patiko, 

kad kareiviai taip juos myli, tad ir savo, durtuvų, darbą jie atlik- 
davo atsidavę, pavyzdingai gerai. 

Būtent birželio pabaigoje Port Artūro įgula, kol japonų pajė- 
gos dar nebuvo jos apsupusios, gavo paskutinį durtuvų krovinį, 
durtuvų, vos pastebimai oksiduotais ašmenimis dėl ilgos pras- 
tovos Irkutsko stotyje. Jie buvo pagaminti prieš dešimt mėnesių 
ir su jaunimui būdingu nevaldomu įniršiu nuo karo pradžios iki 
pabaigos atrodys nenuilstami, ištikimi kareiviai, nešantys caro 
tiesą iki pačių rytietiškiausių pilvų. 


Soga Hitošis mokėsi kvartalo mokykloje ir, kadangi jam ką tik 
buvo sukakę dvylika metų, jau žinojo, kad jo motina linksminasi 
su kitais vyrais... Su daug kitų vyrų. 

Tą taip pat žinojo ir jo mokyklos draugai, nes jų tėvai vakarie- 
niaudami tik apie tai ir kalbėdavo. Vieni apšnekinėjo, kiti barėsi, 
nes motiną Sogą pernelyg gerai pažinojo labai jau daug kvartalo 
vyrų. Toks mielas gardus kąsnelis - kas gi būtų nesusigundęs? 
Kiekvieną dieną, kiekvieną pertrauką ar per pietus vaikėzai neat- 
stodavo nuo vargšo Hitošio. 

— Ei, Soga, tavo motina kekšė! 

— Soga, mano tėvas vakar pergulėjo su tavo motina! 

— O mano... Mano šuo su ja pergulėjo! 

Vaikams, matantiems dėl motinos Sogos besiriejančias savo 
šeimas, už viską sumokėdavo jos sūnus, kurį vos išėję iš mokyk- 
los jie puldavo mušti. Mokytojai, liūdni šių įvykių liudytojai, ne- 
bežinojo, kaip elgtis. Viena vertus, šitaip pulti berniuką... Kita 
vertus, jo gynėjas galėtų būti apšauktas motinos Sogos gynėju, o 
nė vienas mokytojas nenorėjo, kad kas įtartų jį jaučiant simpatijų 
šiai moteriai, ypač tie, kurie slapta su ja gulėdavo. 

Kvartalo motinoms pulti motiną Sogą tapo garbės reikalu. 
Šiandien dauguma būtų pasirinkusios skyrybas, tačiau tuo metu 

niekas nesiskirdavo. Dauguma jų nedrįso išsakyti visko į akis 
motinai Sogai, o juo labiau savo vyrams. Apsipylusios ašaromis 
jos guodėsi savo nelaime vaikams, vadino tėvus niekšais, paskui 
atsitokėdavo... Ne, tikroji visų šeimos nelaimių priežastis buvo 
ta bjauri kekšė Soga... O tokios nusivalkojusios kekšės sūnus ne- 
galėjo būti geresnis už motiną. Vaikai pagarbiai klausydavosi ir 
prisiekdavo atitaisyti jų šeimai padarytą blogį. Kiekvieną dieną jie 
pagaudavo vargšą Hitošį už švarko atlapų ir mušdavo jį iki sąmo- 
nės netekimo. Berniukai mušdavo stipriai, po dešimt ar penkioli- 
ka smūgių, o mergaitės išmintingai laukdavo savo eilės ir paskui 
spjaudydavo į jį kiek išgalėdamos. 

Soga Hitošis grįždavo namo apspjaudytas, mėlynėmis nusėtu 
veidu, murmėdamas, tarsi tai būtų šiokia tokia paguoda: 

— Aš esu Soga. Tikras Soga. 

Jis bėgdavo tiesiai į savo kambarį melsdamas dvasių, kad mo- 
tinos nebūtų namie. Jis neverkdavo... Pirmą kartą verkė, o dabar 
jau buvo įpratęs. Jis kentė skausmą ir patyčias neišspausdamas 
nė vienos ašaros, nė karto net nesuriko. Motina Soga netvirtai 
surištu kimono grįždavo namo ir ruošdavo vakarienę niūniuoda- 
ma kokią melodiją. Pamačiusi ištinusį sūnaus veidą, nutraukda- 
vo ruošą ir sunerimusi klausdavo: 

— Dieve mano, vargšeli, branguti, kas nutiko? 

— Pargriuvau... 

— Vėl? Iš tiesų, mano berniuk, tu neįtikėtinai nevikrus. Jei 
tavo tėvas matytų... 

Ir ji paimdavo berniuką už rankos, vesdavosi į vonią, lėtai ant 
mėlynių tepdavo daug jodo tinktūros. Paskui stipriai pabučiuoda- 
vo jam į nosį sakydama - viskas, nebeskaudės, ir motinos Sogos 
veidas švytėdavo tarsi ji būtų tikras tiesiai iš dangaus nusileidęs 
angelas. Ne, galvodavo Hitošis, jie klysta... Jie tikrai klysta, jie 
nepažįsta mano mamytės, jie nežino, kokia ji švelni ir gera. 

Vaikai to nežinojo, o suaugusieji mėgavosi visais motinos So- 

gos teikiamais malonumais ir švelnybėmis. Tokijo gatvėmis jau 
vaikštinėjo ką tik iš Mandžiūrijos į tėvynę sugrįžę sužeistieji ir 
menkiau sužeisti, kai kurie - pasiramstydami netvirtomis bambu- 
kinėmis lazdelėmis. Jie išdidžiai vilkėjo uniformas, smalsuoliams 
pasakojo savo nuotykius Mukdene, Liaojange, prie Jalu upės... 
Tikri gyvi didvyriai, plepūs ir laimingi, sugrįžę į gimtąją šalį. 

Už nieką pasaulyje motina Soga nebūtų praleidusi progos iš- 
vysti mieste pasirodžiusių jaunų vyrų... Tvirtų vyrų, pažinusių 
karą, ilgą laiką neturėjusių moterų. Vos sutikusi gatvėje kareivį 
jinai užkalbindavo jį, pasiūlydavo užeiti taurelei, atsainiai palies- 
davo petį. Motinai Sogai rūpėjo tik tiesmuki vyrai, tačiau dažnai 
tie gana šiurkštūs kareiviai negalėdavo susilaikyti nepapasakoję 
keleto savo žygdarbių. 

- Žinai, kai buvau prie Mukdeno... 

— Ajaijai, - iš karto nutraukdavo šneką moteris, - mano vy- 
ras dabar Port Artūre ir kiekvieną dieną daro tai, ką pats darei 
dešimt mėnesių. 

— Jei jau taip garbini savo vyrą, tai gal pasakyk, ką šitam kam- 
bary veiki su manim. 

Degančiomis akimis motina Soga šnibždėdavo atsakymą: 

— Tai mano būdas pasakyti ačiū... Tėvynės vardu. 

— Mažoji gudruolė, a... 

Ir kareivis skubiai parversdavo motiną Sogą ant tatamių, jau 
ir užmiršęs istoriją, kurią ruošėsi papasakoti. Kartais būdavo du 
kareiviai ar trys, skaičius moters tikrai negąsdino. Jie laukdavo 
savo eilės arba, jei motina Soga būdavo puikios formos, ji my- 
lėdavosi su visais vienu metu. Paskui ji kruopščiai nuprausdavo 
visą kūną, kad neliktų jokių mylėjimosi pėdsakų, tik jos skruos- 
tai degdavo valandų valandas. 

Būtent tokį vakarą, kai jos skruostai vis dar degė, ji sužinojo 
apie Port Artūro kapituliaciją. Įvykiui atšvęsti visi sostinės laik- 
raščiai išleido specialius numerius, kurie praeiviams buvo dali- 

jami nemokamai. Apsvaigusi iš džiaugsmo motina Soga nubėgo 
pabučiuoti sūnaus ir tokia proga suruošė tikrai įsimintiną puotą: 
kelios rūšys žuvų, sklindžiai su krevetėmis ir sepijomis, netgi 
jautiena ir Akitos ryžiai, tikri balti ryžiai, kuriuos šiaip jau valgo 
tik didžiausi turtuoliai. Rytojaus rytą, kai maistas dar nebuvo 
visiškai suvirškintas, ji gavo laišką iš Generalinio štabo, kuriame 
buvo pranešama, kad jos vyras žuvo kaip didvyris ir kad jo pele- 
nai bus padėti Jasukuni šventykloje. Ji gaus karo našlės pensiją, 
kurios dydis bus nustatytas vėliau. 

Motina Soga visą savaitę verkė ir nekėlė kojos iš savo kam- 
bario, išeidavo tik pasirūpinti sūnumi. Ji gavo dar vieną Gene- 
ralinio štabo laišką, pranešantį, jog rytojaus dieną ją aplankys 
štabo atstovas. Vieną akimirksnį ji norėjo patikėti, kad tie mul- 
kiai apsiriko, kad jie kažką supainiojo, kad jos vyras vis dar gy- 
vas, kad milžiniškas jo siluetas netrukus pasirodys tarpduryje, 
tačiau laiške buvo aiškiai patikinta, jog štabo atstovas turi jai 
perduoti dalį didvyrio pelenų bei asmeninių daiktų, išsaugotų 
stovykloje. 

Per vieną dieną aplankęs dar dešimt kitų šeimų Generalinio 
štabo atstovas vis tiek buvo sukrėstas nenumaldomo motinos 
Sogos sielvarto. Sutrikęs jis greitai perskaitė oficialų raštą ir dė- 
kingos tėvynės vardu padavė našlei nedidelę keraminę urną. Išei- 
damas patapšnojo berniukui per petį ir nuoširdžiai sumurmėjo, 
jog jis gali didžiuotis savo tėvu. 

Kurį laiką motina Soga atrodė visai netekusi jėgų. Pagaliau 
sujudėjo - tam, kad pagrindinio kambario kampe sudėliotų lai- 
dojimo lenteles; viduryje ji pastatė urną su pelenais, o priešais 
urną - smilkytuvą. Ji surinko vyro nuotraukas, nedaug jų turėjo, 
ir visas geriau ar blogiau prikabino prie urną supančio paravano. 
Kadangi nuo praėjusią savaitę rengtos puotos dar buvo likę keli 
maisto gabalėliai, motina Soga išdėliojo juos kaip auką ant len- 
telių, tai šen, tai ten, kur rado vietos. Sudegino vieną smilkalą, 

pasimeldė, paverkė, dar kartą pasimeldė, paskui atsistojo, su- 
stingusi tarsi šalnos pakąsta gėlė. Griežtu balsu - niekas nebuvo 
girdėjęs jos taip kalbant - ji pareiškė savo sūnui: 

— Draudžiu tau užmiršti tėvą ar jo negerbti. 

Motina Soga, palaida žmona, tapo pavyzdinga našle. Ji apsi- 
rengė juodai ir nuo šiol nešiojo gedulą iki mirties, veide tarsi 
neliko jokios išraiškos ir daugiau niekuomet ji neleido nė vie- 
nam vyrui jos paliesti. Kiekvieną savaitę su sūnumi ji lankydavo 
Jasukuni šventyklą, kad pagerbtų vyro atminimą, ir jos maldose 
skambėjo nuoširdus dievobaimingumas. Kvartalo žmonės paga- 
liau suprato, kad, be abejonės, ji savotiškai mylėjo savo vyrą, ir 
ką tik jos nekentę, pradėjo gailėtis. 


Tėvas Soga, kuris, aišku, nežinojo, kad gyventi jam tebuvo liku- 
sios kelios valandos, švilpiniavo kažkokią madingą melodijukę. 
Švilpiniavo ne todėl, kad būtų buvęs geros nuotaikos, tiesiog vie- 
nas jo ginklo draugų buvo visai palūžęs ir didžiulis tėvas Soga 
nieko geresnio nesugalvojo jo kovinei dvasiai pakelti. 

— Negaliu... Noriu padvėsti... 

— Baik, nekalbėk niekų, šitas karas tuoj baigsis. Nereikia da- 
bar pasiduot. 

— Neištversiu... Valgyt... Šalta... Mirti... 

Alkis graužė skrandį, o dar reikėjo iškęsti ledinį naktų šaltį. 
Po apklotu dar buvo įmanoma šiaip ne taip sušilti. Blogiausiu 
atveju dviese ar trise sulįsdavo į maišus mėsai, o žmogaus kūno 
šiluma padarydavo savo darbą. Tačiau jei reikėdavo naktį budėti 
sargyboje apkasuose, ištverti tapdavo tiesiog nepakeliama. Nuo 
Sibiro pučiąs vėjas įsisukdavo į siaurą griovį kiaurai košdamas 
kūną, nors ir apdengtą keliais sluoksniais nešvarių drabužių. 
Generalinio štabo atsiųsti drabužiai buvo beverčiai, pro juos 
jausdavai menkiausią šalčio gnybtelėjimą. Kareiviai meldė savo 

šeimas atsiųsti jiems pirštinių ir storų kojinių, bet niekas negavo 
siuntinio. Normalu, nes laiškai nebuvo išsiunčiami. 

Senasis puskarininkis, kuriam reikėjo siųsti kareivius į sargy- 
bą, buvo šaunus žmogus. Jis maloningai išklausydavo tėvą Sogą 
ir pasidalydavo su juo mintimis, kas galėtų - ir ypač kas negalė- 
tų - budėti naktį. Tačiau tas puskarininkis mirė prieš kelias sa- 
vaites, O jį pakeitė reto bukumo stuobrys. Jis buvo kupinas pui- 
kybės dėl savo rango, o jo galva - absoliučiai tuščia. 

- Jis neištvers, - bandė užtarti kareivį tėvas Soga. - Jei šį vaka- 
rą įmesite jį į apkasus, jis neištvers. Dar blogiau, jis gali iškrėsti 
kokią kiaulystę. 

Tačiau puskarininkis nebuvo iš tų žmonių, kurie klausytųsi 
rekomendacijų žmogaus, rangu žemesnio už jį. Jis tik sausai pik- 
tu tonu atrėžė: 

— Soga, dar vienas žodis, ir tiesiai į karo lauko teismą. 

Taigi nelaimėlis atsidūrė apkasuose, jam maudė pilvą, šalo 
oda, ir jis kalbėjo tik apie mirtį. Kartais kalbėdamas verkė, kar- 
tais juokėsi, net uždainuodavo, bet galvojo tik apie mirtį. Tėvui 
Sogai patiko vargšas žmogelis, juodu susidraugavo iš karto, kai 
prieš du mėnesius šis atvyko į stovyklą. Susipažino šitoje pačioje 
tranšėjoje, pilnoje purvo po rudeninių liūčių; tarsi iš dangaus 
nukritęs mažas akiniuotas vyrukas priėjo prie milžiniško tėvo 
Sogos ir nusilenkė prieš jį: 

— Malonu, aš esu... 

— Ne ne, - iš karto sustabdė jį tėvas Soga. - Tik jokiu būdu ne- 
sakyk, kuo tu vardu. Jei rytoj mirsi, o aš būsiu užmiršęs tavo var- 
dą, tai kaip turėsiu jaustis? Geras kareivis savo tarnybos draugų 
vardų neužmiršta. O nuo tada, kai čia esu, tiek ir tiek mačiau to- 
kių kaip tu. Taigi nieko man nesakyk. Bent jau nebus ko pamiršti. 

Po tokios kalbos mažasis vyrukas plačiai nusišypsojo tokia 
gaivia ir vaikiška šypsena, kokios tėvas Soga seniai nebuvo ma- 
tęs. Vargšas vyrukas turėjo gerą galvą, būsimas daktaras, ir kur 

kas geresnė vieta jam būtų buvusi karo ligoninė, o ne ši prakeik- 
ta tranšėja ir durtuvas rankoje. Tėvas Soga jautė, kad ilgai jis 
neištvers, todėl dosniai dalijo jam protingus patarimus. 

— Patikėk manim, mažyli, atakos pradžioj reikia pulti ir apie 
nieką negalvot. Jei tik leisi baimei tave apimti, tau galas. 

Tikras stebuklas, vyrukas ištvėrė dvi atakas, į kurias buvo pa- 
siųstas, tačiau nuo pat pirmųjų dienų šypsena iš jo veido išnyko. Jį 
tvirtai sukaustė baimė ir nebepaleido iki pat pabaigos. 

Po trijų valandų sargybos, nors šalo kaip reikiant, tėvas Soga 
vos kelioms minutėms užsnūdo. Tų kelių minučių užteko maža- 
jam vyručiui išlipti iš tranšėjos ir pulti priešo linijos link. Gal ir 
mirsiu, galvojo jis, tik kad tai būtų greita mirtis. Kai du kareiviai 
pažadino tėvą Sogą ir perspėjo, kas vyksta, vargšas vyrutis buvo 
jau toli, pusiaukelėje iki rusų spygliuotų vielų. 

— Kvailys, - užriko tėvas Soga pastebėjęs šliaužiantį siluetą. — 
Jį nužudys. 

— Man atrodo, kad jis pats to nori, - teisingai pastebėjo vienas 
kareivis. 

- Jūs, abudu, paskui mane, einam, paimsim jį. 

— Hm, nėra nė kalbos, neturim teisės palikti tranšėjos. Ir tam 
tikra prasme man tai patinka. 

— Eisim jo visi arba nudirsiu tau kailį. Ar tai tau patiktų? 

— Gerai... Einam jau... 

Visi trys vyrai išlipo iš tranšėjos ir susilenkę puolė bėgti tiesiai 
link priešo. Rusai juos pastebėjo jau po dvidešimties sekundžių 
ir paskelbė pavojų. Po kelių akimirksnių pasipylė kulkų lietus, 
o mažasis vyrukas, staiga atsigavęs nuo mūšio garsų, atsistojo 
rėkdamas visa gerkle: 

— Nagi, pribaikit mane, šaukit į mane, šaukit tiesiai galvon! 

Tačiau jo troškimas neišsipildė ir nė viena kulka jo nekliudė. 
Tėvas Soga puolė ant jo ir stipriai prispaudė prie žemės piktai 
rėkdamas: 

— Kvaily tu, žiūrėk, ką pridirbai! 

— Paleisk mane, noriu mirti. 

- Jokių šnekų, nori nenori grąžinsim tave atgal. 

Ir tuo metu, kai tėvas Soga norėjo perduoti jį savo dviem pa- 
lydovams, jo kairiojo kelio girnelę sutraiškė kulka. Tėvas Soga 
skausmą pajuto ne iš karto, tačiau iš karto parpuolė ant žemės, 
gerai nė nesuprasdamas, kas jam nutiko. Mašinaliai pačiupinėjo 
koją ir pajutęs tarp pirštų varvantį kraują suprato, kad iki stovyk- 
los nenubėgs. 

— Pirmyn, - įsakė jis visiems. - Manim nesirūpinkit. Nagi, 
judinkitės! 

Tėvo Sogos palydovai, pamatę apie dvi dešimtis link jų bėgan- 
čių rusų, du kartus kartoti neprašė. Tiesiog stebuklingai jiems 
pavyko pasiekti stovyklą be menkiausio įdrėskimo. O tėvas Soga 
mėgino šliaužti įstrižai, tolyn nuo tos vietos. Labai tamsu, galvo- 
jo jis, jei pakankamai toli nušliaušiu, rusai nesuras manęs. 

Nelaimei, rusai jį surado. Trys iš jų apsupo tėvą Sogą ir puo- 
lė daužyti šautuvų buožėmis, paskui atvertė ant nugaros. Nors 
buvo tamsu, tėvas Soga galėjo įžiūrėti jų sulysusius veidus su 
įrėžtais juose alkio, šalčio, baimės pėdsakais... Ir ypač švietė ne- 
apykanta, siaubinga neapykanta. Jiems dar blogiau nei mums, 
suprato tėvas Soga, bejėgis matydamas, kaip grėsmingai jie ima- 
si durtuvų, ir man teks už tai sumokėti. Tik tegul taiko į širdį, 
bandė guostis, bent jau nereikės kentėti. 

Tačiau tie trys rusai į širdį netaikė. Pirmas nepaprastai stiprus 
smūgis perplėšė plonąją žarną, antras perdūrė skrandį, o trečias 
per pusę perkirto šlapimo pūslę prie pat išorinės klubo arterijos. 
Atrodo, jie viską pasistengė padaryti taip, kad tik jis kuo ilgiau 
kankintųsi. Kai tie sulysę kareiviai pasuko į savo varganą sto- 
vyklą, tėvas Soga vis dar buvo gyvas ir sunkiai kvėpavo dėl ne- 
pakeliamo skausmo, jo viduriai buvo išvirtę, ką tik supjaustyti, 
šalo nespėjantis sukrešėti kraujas. Nepaisydamas žaizdų, jis vis 

tiek mėgino šliaužti ant nugaros į savo stovyklą. Ankstų rytmetį 
jam buvo pavykę nušliaužti apie penkiasdešimt metrų, ir paga- 
liau jis pamatė saviškius, ateinančius į pagalbą; tačiau slaugai 
iš pirmo žvilgsnio suprato, kad jam galas. Po dviejų valandų be 
jokios naudos sutvarstytu pilvu tėvas Soga išleido paskutinį ato- 
dūsį, o vargšą akiniuotą vyruką paklaikusiomis akimis, būsimąjį 
daktarą, sušaudė kažkokiame kampe už tai, kad nepaisė subor- 
dinacijos. 

Jei tai būtų priklausę tik nuo puskarininkio, tėvas Soga būtų 
įvardytas kaip išdavikas, kad paliko postą ir pažadino priešą, 
tačiau pasakojimas apie neįtikėtinus tos nakties įvykius greitai 
pasklido stovykloje ir generolas Nogi asmeniškai įsakė apdova- 
noti tėvą Sogą kariniu ordinu po mirties. 

Į tėvynę jo kūnas buvo išsiųstas drauge su keliais šimtais kitų 
kūnų, o tuo metu isterijos apimta minia užplūdo Tokijo gatves 
švęsti pergalės ir atrodė, kad niekas nebenori grįžti namo. Žmo- 
nės aistringai domėjosi specialiais laikraščio numeriais, šaudė 
petardos, fejerverkai, ir šiame triukšmingame nenurimstančia- 
me mieste dvylikos metų berniukas tramdė ašaras ir su keliančiu 
baimę tvirtumu kartojo: 

— Mano tėvas didvyris... Tikras Soga... Tikras pavyzdys... 


In der Logik ist nichts zufūllig.* 


* Logikoje atsitiktinumų nebūna (vok.). 


SIOTOKU TAIšIS (SHOTOKU TAISHI), 
574—622, - Japonijos regentui (593-622) 
princui Umajado (Umayado) po mirties 
suteiktas vardas. Jis padėjo plisti budiz- 
mui, Japonijos kultūrai pradėjo daryti įta- 
ką Kinijos kultūra. 

Larousse 


MiTsuBIšI (MITSUBISHI). Zaibatsu, di- 
delė Japonijos įmonių grupė (finansinė 
klika), įkurtas Ivasakio Jataro (Iwasaki 
Yataro), po Meidži restauracijos gauna 
milžinišką pelną gabendamas vyriausy- 
bei prekes laivais. Turi japonų pašto jūrų 
transporto monopolį. Grupė apima trans- 
porto sritį, šachtas, laivų statybą, geležin- 
kelius, bankus, sunkiąją pramonę, komer- 
cinę veiklą, beveik visas šalies ekonomikos 
šakas. Po Antrojo pasaulinio karo ameri- 
kiečių vadovybė įsakė grupę išardyti. 
Enciklopedinis žodynas 
Iwanami 


SOGA NO EMIŠI (SOGA NO EMISHI). 
Asukos laikotarpio veikėjas. Umako sūnus, 
dirbo ministru prie trijų valdovų - Suiko, 
Jomei ir Kogijoku (Kėgyoku). Pats pastatė 
sau kapavietę, perdavė ministro pareigas 
sūnui Irukai (Iruka). Nusižudė ir sude- 
gino namus, sužinojęs apie sūnaus mirtį 
(- 645). 
Enciklopedinis žodynas 
Iwanami 


Motiną Sogą ir jos vaiką išgelbėjo dorovė. Vyriausybė taip nie- 
kada ir nesuteikė žadėtos pensijos ir našlė, visiškai nemokėda- 
ma kaldinti kardų turistams, pradėjo nerimauti bei sukti galvą 
vaikštinėdama pirmyn atgal po namus. Kartkartėmis ji švelniai 
žvilgtelėdavo į Hitošį, apglėbdavo jį ir, stengdamasi nepratrūkti 
raudoti, šnabždėdavo: 

— Ką gi mes darysime, branguti? Kas mūsų laukia? 

Neišmanydama, ko griebtis, ji nuėjo pas vyresnįjį Senso-dži 
šventyklos vienuolį, vieną tų, kuriuos artimai pažinojo. Jis visuo- 
met man buvo malonus, mąstė ji, jis tikrai man padės. Iš tiesų 
vienuolis iš karto ją priėmė ir net paliepė dviem sutras skaitan- 
tiems mokiniams eiti skaityti prie pagodos, toli nuo šios vietos. 
žvilgčiodamas. 

— Hm... Tau tinka našlės drabužis. Juoda spalva paryškina ap- 
valias tavo kūno linijas. 

O kad įrodytų, jog sako tą, ką mano, garsiai pliaukštelėjo lie- 
žuviu. Motina Soga tučtuojau atrėžė: 

— Ne dėl to čia atėjau. 

— Na, žinoma, dar truputį per anksti... Beje, dėl namo nesirū- 
pink, radau tau pirkėją. 

— Tačiau nė kalbos negali būti... 

- Gerai pamąstyk: trys kambariai pirmame aukšte, dirbtuvės, 
parduotuvė... Tavo namas didelis, pernelyg didelis našlei ir ber- 

niukui. Jei parduosi, turėsi pilnas kišenes pinigų, o kai grįši pas 
tėvus... 

— Mano tėvai mirę. Aš neturiu pas ką grįžti. 

— Mirę? Matai, o man niekad nesakei. 

- Aišku, su tavimi liežuvį naudojau kitiems reikalams, ne pa- 
šnekesiams. 

Vienuolis nesulaikė šlykščios šypsenos. 

— Na na, mažoji ko... 

— Verčiau pakalbėkime apie namą. Ne. Tai bene svarbiausia 
vyro palikimo dalis. Ir Hitošiui ten patinka gyventi. 

— Palauk, palauk, neskubėk, pirkėjas pasirengęs sumokėti labai 
gerą kainą. Be to, jis mano draugas, jau kalbėjau jam apie tave. 

— O tai reiškia?.. 

— Na... Jis, aš ir tu mažame kambarėlyje gretimais... Jis turi fo- 
toaparatą, be to, viskas kuo normaliausiai, nieko... Ei, kur tu eini? 

Netarusi nė žodžio motina Soga pakilo ir išėjo iš kambario. 
Priešais ji matė pagrindinio paviljono laiptus, o jos sprendimą 
šis siaubingas pokalbis tik dar labiau sustiprino. Buvo beveik 
vidurdienis, paprasta savaitės diena, turistų minios dar nebuvo. 
Motina Soga nepasuko namų link, ji nusprendė pakilti šventy- 
klos laiptais ir ieškojo piniginėje monetų. Nė akimirkos nesu- 
dvejojusi ji priėjo prie aukų dėžučių ir sukalbėjo maldą: 

— Viešpatie, tavo tarnai bjaurūs niekšai, tačiau aš vis tiek ta- 
vimi tikiu. Tu žinai, kad aš mylėjau savo vyrą. Tu neapleisi mano 
sūnaus. 

Ar naktį ją aplankė Viešpats? Šiaip ar taip, kitą dieną ji jau 
žinojo, kad kardų parduotuvė taps pyragėlių krautuvėle. Ne tra- 
dicinių ryžių ar pupelių tešlos pyragėlių - šioje gatvelėje tokių 
priskaičiuosi kokių dvylika... Ne, motina Soga pardavinės va- 
karietiškus saldumynus. Vienas jos buvusių meilužių, didžiulis 
blondinas iš kažkokio miesto, kurio pavadinimo neįmanoma iš- 
tarti, Furišiko ar kažkas panašaus, davė jai bandelių ir šokoladi- 

nio biskvito receptus, šiuos gaminius buvo labai lengva paruošti 
ir Hitošis negalėjo jais atsidžiaugti. Kitiems taip pat beprotiškai 
patiko šie saldumynai. 

Motinos Sogos kepiniai - tokių kvartale daugiau niekas ne- 
pardavinėjo - susilaukė neįtikėtino pasisekimo, daug didesnio 
nei butaforiniai kardai. Ji dirbo viena, dažnai daugiau nei dvylika 
valandų per dieną, bet niekas niekuomet negirdėjo, kad ji skųs- 
tųsi savo likimu. Visus klientus motina Soga sutikdavo vienodai, 
su atvira ir nuoširdžia šypsena veide. Vis dėlto jei kas nors būtų 
atidžiau įsižiūrėjęs į jos žvilgsnį, būtų tučtuojau supratęs, kad 
stovi priešais moterį, kuri iš tiesų kenčia. 

Ji būtų galėjusi paprašyti Hitošio pagalbos, tačiau buvo nu- 
sprendusi, jog sūnų reikia leisti mokytis. Tarp kitko, berniuko 
rezultatai mokykloje buvo puikūs —- taip manė visi mokytojai. 
Apsiginklavusi Hitošio pažymių knygele bei dviem rimtais reko- 
mendaciniais laiškais motina Soga pasiekė tikslą: jos sūnų priė- 
mė į prestižinę aukštąją mokyklą. Sunku patikėti tokia garbe. Į 
ją priimdavo tik geriausių šalies šeimų vaikus. Reikia paminė- 
ti, kad motina Soga mokyklos direktoriui padarė stiprų įspūdį. 
Pilką putlutį žmogelį sužavėjo šios aiškiai rimtos ir patyrusios 
moters atkaklumas. Be to, jis negalėjo pasakyti „ne“ kario našlei, 
tai jau ne jo būdui. | 

Hitošis, tiek daug iškentęs kvartalo mokykloje, čia labai grei- 
tai tapo itin gerbiamas. Tiesa, Hitošis nebuvo vargšas, tačiau 
socialine kilme nė iš tolo neprilygo turtingųjų šeimų vaikams, 
kurių tėvai dirbo didžiulėse įmonėse ar ministerijose. Tačiau jau 
pirmą mokslo metų dieną Hitošis nesijaudino: 

— Aš esu Soga. Tikrų tikriausias Soga. Man prieš nieką nerei- 
kia raudonuoti. 

Kalbėdamas jis palenkė galvą ir įtraukė pečius, tačiau balsas 
skambėjo aiškiai ir tvirtai. Jis kalbėjo laisvai ir tarsi mėgavosi 
šia laisve, lyg būtų įsitikinęs, jog jam nieko niekam nereikia 

įrodinėti. Buvo neįprasta žvelgti į su tokiu įsitikinimu kalbantį 
vaikinuką, šiaip užsisklendusį savyje ir nešnekų. Dėl socialinės 
padėties skirtumo iš jo būtų galėję pradėti tyčiotis. Tačiau dėl 
šio skirtumo jį pradėjo gerbti. O be to, jo bendraklasiai gana 
greitai suprato, kad jiems reikės Hitošio paslaugų; prabėgus vos 
dviem mėnesiams nuo mokslo metų pradžios Hitošis klasėje 
pirmavo ir be ypatingų pastangų paliko kitus toli už nugaros. 
Mokytojai veltui plūkėsi siekdami sušvelninti lygių skirtumus, - 
taip įprasta elgtis Japonijos mokyklose, tačiau nieko negalėjo 
padaryti, Hitošis buvo visa galva aukščiau už kitus. Mokiniai 
skubėdavo pas jį kaulyti trupučio pagalbos sprendžiant vieną 
ar kitą uždavinį. Hitošis padėdavo paprastai, be jokių įkalbinė- 
jimų, ir dėl to visi, nors slapta truputį ir pavyduliaudami, juo 
žavėjosi. 

Kiekvieną rytą ritmingu žingsniu jis prieidavo pagrindinį me- 
talinį mokyklos įėjimą, visuomet vilkėdamas nepriekaištingai 
išlygintą uniformą, nulenkta galva. Hitošis eidavo kiek krivu- 
liuodamas ir kas penkias sekundes be jokios aiškios priežasties 
nervingai šyptelėdamas. Jis visuomet ateidavo vienas, santūriai 
sveikindavosi su kitais mokiniais. Atrodė, tarsi Hitošis gyventų 
kitoje planetoje. Tačiau tereikėdavo mokytojui užduoti klausimą 
ir visi įsitikindavo, kad berniukas tvirtai stovi ant žemės. Jo at- 
mintis stulbino. 

— Penkiolika Edo periodo šiogūnų, pagal chronologinę tvar- 
ką, yra šie: Jeasu (1603-1605), Hidetada (1605-1623), Jemicu 
(1623-1651), Jecuna (1651-1680), Cunajošis (1680-1709), Je- 
nobu (1709-1712), Jecugu (1712-1716), Jošimunė (1716-1745), 
Ješigė (1745-1760), Jeharu (1760-1786), Jenaris (1787-1837), 
Jeošis (1837-1853), Jesada (1853-1858), Jemošis (1858-1866) ir 
Jošinobu (1866-1867). Trylikakart vienas lygu trylika, trylikakart 
du - dvidešimt šeši, trylikakart trys - trisdešimt devyni, trylika- 
kart keturi - penkiasdešimt du, trylikakart penki - šešiasdešimt 

penki, trylikakart šeši - septyniasdešimt aštuoni, trylikakart sep- 
tyni - devyniasdešimt vienas, trylikakart aštuoni - šimtas keturi, 
trylikakart devyni - šimtas septyniolika, trylikakart dešimt - šim- 
tas trisdešimt, trylikakart vienuolika - šimtas keturiasdešimt trys, 
trylikakart dvylika - šimtas penkiasdešimt šeši, trylikakart tryli- 
ka - šimtas šešiasdešimt devyni. Fukuzava Jukišis (1835-1901) 
yra vienas didžiausių Japonijos rašytojų ir švietėjų, kilęs iš pa- 
prastos šeimos, iš Osakos, mokęsis kinų klasikų ir Vakarų moks- 
lų, mokėjęs kelias užsienio kalbas, daug veikalų sukūręs autorius, 
modernizmo idėjų propaguotojas, pasisakęs už klestinčią tautą, 
galingą kariuomenę, mokslą visiems gyventojams. Žmogaus 
kūną sudaro dviejų šimtų šešių kaulų skeletas, raumenų sluoks- 
nis, kraujo apytakos kanalai: venos, arterijos ir kraujagyslės, gy- 
vybiniai organai: širdis, kepenys, blužnis, skrandis, plaučiai, sme- 
genys — viską saugo vadinamasis epidermis. Vienas kenas lygus 
trims tūkstančiams septyniems šimtams penkiasdešimt gramų, 
vienas šo - vienam kablelis aštuoni tūkstančiai trisdešimt devyni 
litro, vienas šakiu - nuliui kablelis trims šimtams trims metrams, 
vienas cubo - trims kablelis trims šimtams šešiems kvadratiniams 
metrams.* Japonijos imperiją sudaro penkios pagrindinės salos: 
Honsiu, Kiusiu, Sikoku, Hokaido ir Taivano bei keli tūkstančiai ne 
tokių didelių salų, o jos visos sudaro archipelagą, besidriekiantį 
daugiau nei tris tūkstančius penkis šimtus kilometrų, gyventojų 
yra apie trisdešimt šešis milijonus, visi nuolankūs galingojo ir 
dieviškojo valdovo Mucuhito tarnai. 

Berniukas kalbėjo nesvyruodamas įvairiomis temomis, tačiau 
baigęs grįždavo į savo vietą nuleista galva, tarsi atsiprašydamas 
draugų, kad tiek daug kalbėjo. O tie po pamokos bėgdavo paskui 
Hitošį ir pulte užpuldavo klausinėdami: 


* Japonų matavimo vienetai: kenas (kan) - svorio vienetas, šo (sho) - tūrio 
vienetas, šakiu (shaku) - ilgio vienetas, cubo (tsubo) - ploto vienetas. 
(Vert. past.) 

— Kaip tu tai darai? 

— Klausyk, iš kur viską žinai? 

— Ar visi vargšai tokie kaip tu? 

— Gal žaibas į tave trenkė, kai buvai mažas? 

Ir sutrikęs Hitošis atsakydavo: 

— Aš nežinau. Man užtenka ką nors vieną kartą perskaityti, ir 
taškas, viskas lieka galvoj. 

Prasidėjus vasaros atostogoms Hitošis jau turėjo draugų: mi- 
nistro palikuonį, du ar tris diplomatų vaikus ir, svarbiausia, su- 
sidraugavo su paskutiniu Ivasakių klano palikuoniu, kuris kelis 
kartus pasikvietė jį namo, į erdvų už Šinobazu tvenkinio stūk- 
santį šeimos namą. 


Septintaisiais Meidži laikotarpio metais pirmą kartą ant inkarus 
plačioje Nagasakio įlankoje išmetusių transporto laivų pasiro- 
dė šiandien žinomas visame pasaulyje trijų rombų logo. Prieš 
kelerius metus Ivasakio Jataro, buvusio vidutinio rango samu- 
rajaus, įkurta bendrovė turėjo tik vienuolika laivų, tačiau, kad 
ji suklestėtų, jos vadovas buvo pasirengęs mesti iššūkį visam 
pasauliui. 

Prieš įkurdamas įmonę Jataro gyveno sostinėje, kur retkarčiais 
sukiojosi nedidelėje oligarchų grupėje, nuvertusioje senąjį reži- 
mą ir šiandien esančioje valdžioje. Kartu su jais Jataro atkakliai 
siekė, kad šalis taptų atvira pasauliui. Jų dėka jis gavo tam tikras 
prekybos privilegijas; naujoji vyriausybė pripažino jo nuosavybe 
jam priklausiusį jūrinį verslą. Tai tebuvo maža bendrovė, kurios 
pagrindinė veikla - laivyba Vidaus jūroje, žmonių ir prekių gabe- 
nimas triukšmingais garo varomais laivais. 

Karinė Taivano kampanija buvo gera proga Jataro sustiprinti 
įmonę. Vyriausybė paprašė jo paslaugų kariuomenei bei amuni- 
cijai gabenti ir padovanojo trylika visiškai naujų laivų. Po Taiva- 

no užėmimo, tetrukusio vos kelias savaites, įmonės likimas buvo 
galutinai nuspręstas: grupės plėtra nuo šiol bus neatsiejama nuo 
šalies karinio apetito. 

Mirus Jataro, vadovauti įmonei ėmėsi jaunesnysis jo brolis 
Janosukė, kuris smarkiai išplėtė jos veiklą, nes už tėvynei suteik- 
tas paslaugas dėkinga vyriausybė nesvyruodama dosniai atsily- 
gino —- padovanojo grupei šachtų ir įmonių. Netrukus grupė įsi- 
gijo archipelago jūrinės veiklos monopolį, pakilo į pirmąją vietą 
juodosios metalurgijos ir laivų statybos srityse; palengva plukdė 
į aplinkines jūras minininkus ir torpedinius katerius, kurių ka- 
riškių apetitas buvo tikrai didelis. 

Po Janosukės grupės prezidentu tapo jo sūnėnas Hisaja, o 
vyresnysis sūnus Kojata ramiai laukė savo eilės. Na, o jaunė- 
lis - mažasis Kojatos broliukas - visiškai nesidomėjo, ar jam teks 
vadovauti, ar ne, mat jis tebelankė aukštąją mokyklą. 

Kai klasės draugo stumtelėtas Hitošis pirmą kartą peržengė 
Ivasakių namų slenkstį, Mitsubiši grupei buvo vos trisdešimt 
metų, o ji jau buvo tapusi vienu didžiausių šalies konglomeratų, 
kurio veikla buvo itin įvairi: nuo finansų iki sunkiosios pramo- 
nės. Bankai, importo ir eksporto bendrovės, draudimo bendro- 
vės, transporto įmonės, šachtos, plieno gamyklos, konservų fab- 
rikai ir, žinoma, garsioji Nagasakio laivų statykla bei nesuskai- 
čiuojama daugybė skirstymo filialų. 

— Tai, - pareiškė jaunasis Ivasakis, rodydamas Hitošiui pa- 
veikslą, - tai Jungtinių Amerikos Valstijų prezidento dovana. O 
šitą mums padovanojo Rusijos caras, pats asmeniškai. 

— Nemėgstu rusų, - tik burbtelėjo Hitošis. 

— Taip, aišku, - sumurmėjo jaunasis Ivasakis, žinojęs draugo 
istoriją. - Juk aišku, tai buvo prieš karą. 

Truputį nusiminęs, kad pasielgė netaktiškai, jis pasiskubi- 
no savo svečią įvesti į erdvų, vakarietiškai įrengtą ryškiai saulės 
apšviestą kambarį, kuriame sėdėjo jau gerokai pagyvenusi pora. 

Raukšlėto ir klastingo veido vyras lėtai prie jų priėjo ir vos žymiai 
nusilenkė prieš pradėdamas įprastą pasisveikinimo žodį: 

— Ivasakiai, labai malonu. Visuomet smagu susipažinti su 
mūsų sūnaus draugu. 

— Labai malonu. Aš esu Soga. 

— Jo tėvas žuvo kare, - patikslino jaunasis Ivasakis šiek tiek 
suglumusiems tėvams. - Kaip didvyris. 

— A, - pratarė glostydamas ūsus tėvas, - kaip didvyris. Tai 
labai gerai. Šaliai reikia didvyrių. 

Tuomet jis patapšnojo Hitošiui galvą, pavadino labai šauniu 
mielu berniuku. Dar uždavė kelis malonius klausimus prieš ber- 
niukams pakylant į antrą aukštą, kur jie ketino paplušėti prie to 
sudėtingo matematikos uždavinio, kurį jiems uždavė klastinga- 
sis mokytojas. 

— Tikrai puikus jūsų namas, - švilptelėjo Hitošis, kai jie lipo 
laiptais. 

— Prieš režimo pasikeitimą žemė priklausė dideliam ponui, 
regis, tolimam senelio giminaičiui. Dalis senojo namo palikta 
su tatamiais, pertvaromis, alkovais... O kitai daliai perstatyti pa- 
kviesti užsieniečiai architektai, iš Anglijos. Tikrai puiku, jie visur 
stato laiptus. Netgi turim slaptą tunelį, kuris jungiasi su biliardo 
sale, tik gaila, mama man neleidžia juo vaikščioti. 

— Kiek iš viso kambarių? 

— Gerai ir nežinau, viršutinis aukštas dar tik rengiamas. Anks- 
čiau ten miegojo tarnai, o dabar jiems pastatė naują pastatą, ki- 
toje sodo pusėje. 

— O kam dabar bus viršus? 

— Broliui. Jis ką tik vedė. Jo šeimai reikia vietos. Ir ramybės. 
Vieną dieną jis perims visus reikalus, tada... 

Nejaukiai jausdamasis Hitošis apžiūrinėjo erdvius draugo 
kambarius, aukštas lubas, ir jį suėmė siaubingas noras kasytis 
šnerves, suerzintas šio naujo nemalonaus kvapo, kurį skleidė 

parketas. Vaškas, paaiškino jaunasis Ivasakis. Vaškas? Taaaip, 
vaškas... Ant žemės, mąstė Hitošis, vaškas ant grindų, tikrai rei- 
kia visai neturėti proto. 

Kai jie įėjo į jaunojo Ivasakio kambarį, šis parodė, koks puikus 
vaizdas atsiveria pro jo langą, Šinobazu tvenkinys, Ueno parkas, 
o tolumoje - pilkas Senso-dži šventyklos šiferis. 

— Ten mano namai, - pareiškė Hitošis. 

— Ten puiku, prie Senso-dži, tikrai puiku... Gerai, sėskis ir pa- 
aiškink man, kaip galiu rasti x su dviem y, visai nieko nesuprantu. 

Hitošis paėmė draugo pasiūlytą kėdę, išsitraukė sąsiuvinį, du 
rašiklius ir atsisegdamas švarko sagas neskubėdamas paklausė: 

— Tu dažnai kvieti draugus pas save? 

— Ne, nelabai. Tačiau atrodo, kad Vakaruose žmonės labai 
dažnai kviečiasi vieni kitus. Tėtis su mama dažnai lankosi užsie- 
niečių diplomatinėse atstovybėse, jie ten prisiklauso neįtikėtinų 
dalykų. Kartais tie baltieji tikrai keisti. 

Hitošiui visi baltieji buvo rusai ir jis neturėjo jokio noro kal- 
bėtis šia tema. Tiesiog mandagiai paklausė, kur yra tualetas, ir jo 
draugas jam nurodė: į kairę, į dešinę, vėl į dešinę ir tada tiesiai. 
Kai Hitošis pakilo eiti, jaunasis Ivasakis nusprendė perspėti: 

— Atsargiai, tualetas vakarietiškas. 

— Ką? 

— Tualetas vakarietiškas. Mūsų tulikas vakarietiškas, Doultono. 

Vakarietiškas tulikas, pagalvojo eidamas Hitošis, ką dar išra- 
si. O ką vėliau dar bus galima daryti mėgdžiojant tuos kvailius... 
Pasididinti nosis? Nusidažyti plaukus geltonai? Vakarietiškai... 
Užsisvajojęs Hitošis ėjo jau nebe draugo nurodytu keliu, o kai 
atsipeikėjo, stovėjo priešais didžiules tvarkingai nulakuotas me- 
dines duris. Neatrodė, kad tai būtų tualeto durys, bet jį įspė- 
jo - vakarietiškas, tad ką gali žinoti, juk su tais barbarais viskas 
įmanoma. Jis įėjo nepasibeldęs ir kaktomuša susidūrė su daug 
jaunesne už save mergaite, kuri žaidė su lėle, savaime supranta- 

ma, vakarietiška. Lova, darbo stalas, žemas staliukas su naktine 
lempa... Ne, tai nebuvo tualetas. 

— Kas tu toks? 

Mergaitė uždavė klausimą visiškai nenustebusi, veikiau susi- 
erzinusi. Ji tikrai nebuvo paprasta maža mergaitė, iš karto galėjai 
nuspėti jos bjaurų charakterį, koks esti pernelyg išlepintų vaikų. 

— Aš Hitošis... Soga. 

— Kas kas? Nieko apie tokį nesu girdėjusi. 

Akiplėšiškas mergaitės tonas pradėjo erzinti Hitošį ir jis kan- 
džiai atšovė: 

- Jei mažiau domėtumeisi savo lėlėmis, galbūt žinotum. Sogų 
vardas minimas visuose istorijos vadovėliuose. 

Mergaitė su panieka pažvelgė į Hitošį ir atsainiai pareiškė: 

— Aišku, tu iš tų tipų, kuriuos kartkartėmis pasikviečia ma- 
no vyresnysis brolis. Tu iš vargšų. 

— Aš niekados nebadavau, mano tėvai taip pat nebadavo. Jei 
tu vadini vargšais visus, kurie turi mažiau pinigų nei tavo šeima, 
tai visi šioje šalyje yra vargšai. 

— Ajajai, tik pažiūrėkit, šitas skursna nori atrodyti sąmojin- 
gas. Gyvenam tikrai nuostabiais laikais. 

— Kaip tik šiais nuostabiais laikais tavo senelio brolis ir tapo 
nebe skursna, koks buvo visą gyvenimą. 

Dar niekas su Ivasakių dukra nebuvo kalbėjęs taip begėdiš- 
kai. Draskoma pykčio, ji žiūrėjo į Hitošį kelias ilgas akimirkas, o 
paskui pradėjo svaidyti į jį viską, kas papuolė po ranka: medines 
dėlionės detales, spalvotus pieštukus, rankogalių sąsagas, minia- 
tiūrinius indus... Daug daug daiktų, - išlepintų vaikų kamba- 
riuose visuomet pilna nereikalingų daiktų. 

— Oho, - sumurmėjo Hitošis ir pabėgo, - ta mergiotė tikra 
vakarietiška bjaurybė. 

Ir bevardės garbės užtenka, jei guli Jasukunio šventykloje, tai 
milžiniška garbė... Jau daug amžių tai paskutinis didvyrių uos- 
tas. Per nesibaigiančius karus - su Korėja, Kinija, Rusija - šalies 
pergalių troškulys augo, didvyrių buvo kaip niekad daug ir kaip 
niekad iškilmingai jie buvo šlovinami. 

Motinai Sogai amžinas vyro poilsis Jasukunyje buvo didžiau- 
sias šeimos pripažinimas. Kiekvieną sekmadienio rytą ji keldavosi 
pusę šešių, tyliai ruošdavosi ir tik paskui žadindavo kietai po sa- 
vaitės mokslų miegantį Hitošį. Nebuvo nė kalbos, kad ji eitų į Ja- 
sukunį be sūnaus, ir sekmadienį, o ne kokią kitą dieną. Šventykla 
vartus atverdavo aštuntą, tad motinai Sogai visai užtekdavo laiko 
susikaupti prie vyro kapo, o paskui, pusę dešimtos, ji jau būdavo 
krautuvėlėje prieš pasirodant pirmiesiems dienos turistams. 

Septintą keturiasdešimt septynios jie laukdavo tramvajaus, 
kuris be persėdimų juos nuveždavo iki didžiųjų Jasukunio vartų. 
Dažniausiai jiems pavykdavo atsisėsti ir, nors tramvajus važiuo- 
davo netolygiai, Hitošis ant savo kėdės valandėlę nusnūsdavo. 
Motina Soga visuomet turėdavo žadinti sūnų kumštelėdama, 
patraukti jį už rankovės, kad priverstų išlipti iš tramvajaus anks- 
čiau nei durys prieš juos užsidarys. Nagi, paskubėk, paskubėk, 
burbėdavo ji, tavo tėvas nesnausdavo ir turistai nelauks. Taip, 
murmėdavo niūrių žiovulį tramdydamas Hitošis, žvilgčiodamas 
į paketą, kurį laikydavo motina. Aukos, kurias ji nešdavo, visuo- 
met būdavo gausios, ir berniukui ne kartą nutįsdavo seilė žvel- 
giant į tokią puikią dovaną, kurios turinį našlė kantriai išdėlioda- 
vo priešais mažutį kapelį: Bizeno persikai, Ečigo braškės, Kiusiu 
vyšnios, Jubario melionas, Taivano bananai... 

— Ką valgysime pietums? - klausdavo markstydamasis Hi- 
tošis. 

— Melskis, brangusis, melskis nuoširdžiai. Tavo tėvo dvasia 
greta mūsų. Ir nustok mane erzinęs savo skundais. 

Hitošis sudėdavo rankas maldai ir užsimerkdavo iš paskuti- 

niųjų stengdamasis neužmigti. Sekundės jam visuomet atrody- 
davo be galo ilgos ir jis taip blogai jausdavosi, jog pasibaigus su- 
sikaupimo valandėlei sunkiai atsistodavo. Vis dėlto vieną dieną 
berniukas po maldos paklausė motinos, kurgi iškeliauja visi tie 
vaisiai, kuriuos ji dėdavo ant kapo. Jam atrodė keišta ši visuomet 
vienoda malda savaitė po savaitės... Ir persikai, vyšnios, bananai 
ir braškės, op, neaišku kur dingstantys. 

— Tai reiškia, kad tavo tėvas vertina dovanas, kurias jam neša- 
me, ir viskas. Nustok uždavinėti kvailus klausimus. 

— Tu nori pasakyti, kad tai tėvelis... 

— Taip, žinoma, tavo tėvas, kas gi dar! 

— Braškes ir vyšnias? 

— "Taigi taip, braškes ir vyšnias... 

— Ir melionus taip pat? 

- Žinoma, ir melionus taip pat. 

- Ir jis nusileidžia iš dangaus, kad?.. 

— Taigi taip, iš dangaus į žemę. Kai gerai pagalvoji, ne taip jau 
tas dangus ir toli, tiesiai virš mūsų galvų. 

Taigi viskas buvo aišku - Hitošis visiškai nieko nebesuprato. 
Iš pradžių jam sakė, kad jo tėvas danguje. Paskui jam pasakojo, 
kad jis leidžiasi į žemę pasiimti vaisių. Vargšui berniukui buvo 
sunku suprasti mirusiųjų logiką. 

- Jei aš galėčiau nusileisti į žemę, - pareiškė jis motinai vieną 
kartą, - man labiau patiktų aplankyti tave, o ne godžiai ryti me- 
lionus ir vyšnias. Nemanau, kad man tų visų dalykėlių iš tiesų 
reikėtų. Bent jau jei esu danguje. 

— Ak, tie šių dienų vaikai... Tai štai ko tavęs moko mokykloje, 
negerbti motinos, negerbti jos žodžių? 

Hitošiui nerimą kėlė dar vienas dalykas. Jo tėvas įsikūrė prie 
Senso-dži dėl savo religinių įsitikinimų. Tarsi kokia šeimos tra- 
dicija... Visi žinojo, kad Sogos budistai, ir būtų buvę natūralu 
matyti tėvo Sogos kapą šventykloje, prie kurios jis gyveno. Mama 

turėjo ką nors daryti, kartais mąstydavo Hitošis, turėjo kovoti, 
kad tėvo pelenai sugrįžtų į Senso-dži. 

— Nagi, branguti, - pykdavo motina Soga, - vis dėlto Jasuku- 
nis - tai garbė visai šeimai. 

— Jie ne budistai, toje Jasukunio šventykloje. Jie nedorėliai, 
veidmainiai, Amaterasu stabmeldžiai. 

— Na ir kas, - atšaudavo našlė gūžtelėdama pečiais, - šiandien 
ar Buda, ar Amaterasu, koks skirtumas... Jie abu tarsi kokie vyras 
ir žmona. 


Literatūra: Soga. Matematika: Soga. Dorovinis ir pilietinis ugdy- 
mas: Soga. Gamtos mokslai: Soga. Istorija: Soga. Fizika ir chemi- 
ja: Soga. Užsienio kalbos: Soga. Hitošio rezultatai mokykloje ir 
toliau stebino mokytojus, net pačius griežčiausius. Koridoriuose 
tik ir buvo kalbama apie šį stebuklingą vaiką, kol ir pats moky- 
klos direktorius veidmainiškai pareiškė: 

— Iš tiesų, Soga, jūs kolekcionuojate pirmas vietas. Tai labai 
gerai, mes jumis didžiuojamės. 

Kalbėdamas jis netgi ištiesė ranką ir išdrįso nerangiai patar- 
šyti berniuko plaukus. Tučtuojau po to jis pasiskubino iškviesti 
motiną Sogą, kad praneštų jai, jog jos sūnaus mokslo rezultatai 
pernelyg puikūs, kad būtų priimtini, tikra nelaimė. 

— Supraskite, ponia, negalime leisti, kad vienas vaikas taip 
užgožtų visą klasę. Tai žemina kitus mokinius. 

— Tikrai ne! Hitošis puikiai sutaria su savo klasės draugais. 

— Vaikai, žinoma, vaikai... Jie tokie mieli, nekalti, nieko nesu- 
pranta, kas vyksta mūsų beprotiškame pasaulyje. Ne, ne vaikai, 
jų tėvai, taip, jų tėvai kalba... Jie užduoda sau klausimus. Žinote, 
juos žeidžia tai, kad kažkoks prasčiokas, pasirodo, gali būti ge- 
resnis nei tokių gerų šeimų vaikai. 

— Ko norite, ką aš galiu padaryti. Tai jų reikalas, ne mano! 

— Ak, miela ponia, kaip jums paaiškinti... Mūsų garbingojo 
imperatoriaus paskelbtoje naujoje Konstitucijoje teigiama, kad 
visi imperijos piliečiai lygūs. O mes be galo tikime visomis ne- 
sąmonėmis, kurias padaro Jo Didenybė. Dėl šios priežasties mes 
sumaniai klastojame pažymių knygeles, reikia ištrinti skirtu- 
mus, įrodyti, kad visi šie nuostabūs vaikučiai yra lygūs... Ypač 
gerų šeimų. Tačiau su jūsų sūnumi tai neįmanoma, jo rezultatai 
per daug puikūs. 

— Nesuprantu... Ar ne todėl jį ir priėmėte, kad jis puikiai mo- 
kėsi? 

— Žinoma, žinoma, aišku... Mes nieko neturime prieš pui- 
kiai besimokančius vaikus, jokiu būdu, jokios diskriminacijos. 
Tačiau yra tam tikros nežymios elgesio taisyklės, reikia pritapti 
prie visų kitų, tyliai paklusti normoms, neparodyti, jog esi išskir- 
tinis. Tie tėvų skundai, man jie kelia nerimą, kad jūs žinotumėte, 
kaip man neramu dėl jų. 

— Tačiau ko jūs iš vaiko tikitės? 

— Nieko kita, tik kad jis neberodytų savo gabumų iki metų 
pabaigos, kol išeis iš mokyklos. 

— Išeis? Ar jūs nemanote, kad jis gali stoti į universitetą? 

— Universitetą? Tai jį domina? 

— Na taip, jis ne kartą man sakė, kad nori mokytis kiek įma- 
noma ilgiau. 

- Jūs įsitikinusi? Juk jis ne bankininko ir ne ministro sūnus, 
tiesiog berniūkštis iš žemutinio miesto. O aš maniau, kad jūs 
man jį įpiršote tik iki privalomo mokslo pabaigos. Universite- 
tas... Iš kur berniukui kyla tokių ambicijų? 

Iškviestas pas direktorių Hitošis viską paaiškino itin aiškiai. 

— Aš esu Soga! 

Paskui, susivokęs, kad jo balsas nuskambėjo per daug griež- 
tai, jis įtraukė galvą į pečius ir prabilo kur kas švelniau. 

— Na, aš manau... 

— Nagi, - kalbėjo direktorius, - mano berniuk, taip paprastai 
į universitetą nepateksi. Tai kainuoja daug, labai daug pinigų, ar 
pagalvojai apie savo vargšę motiną? O be to, reikia aiškiai žinoti, 
ką nori studijuoti. 

— Fiziką. 

— Hm... Fiziką... Tavo pažymiai, tuoj užmesiu akį į knygelę, ži- 
noma, puikūs. Gerai, fizika, tai fizika, bet to nepakanka... Reikia 
turėti konkretesnę idėją. 

— Aš domiuosi šviesos prigimtimi, mane domina, ar ji banga, 
ar dalelė; tai dar paslapties šydo gaubiama prigimtis, karštų dis- 
kusijų priežastis, kurios nuo Heigenso iki Niutono per du deba- 
tų ir bandymų šimtmečius niekam nepavyko aprašyti, klausimai, 
susiję su atspindėjimu, su refrakcija, difrakcija, dispersija, inter- 
ferencija, su argumentuotais Jungo įrodymais, su Fraunhoferio 
spektrografais, su abejonėmis, kurias sukėlė Maiklsono ir Morlio 
bandymas, ir su visais neseniai šia tema pasirodžiusiais darbais, 
tebūnie tai tik hipotezės, kurie, atrodo, atveria kelią naujai fizi- 
kai, pagrįstai pono Planko tyrimais, ir būtų tikrai gaila to neiš- 
studijuoti, nes aš svajoju parašyti tai, ko trokšta širdis, - veikalą, 
savo didįjį veikalą. 

Apstulbęs direktorius rankos mostu leido Hitošiui grįžti į klasę 
murmėdamas neaiškius pažadus apie paramą, rekomendacinį laiš- 
ką prestižiniam universitetui, Imperatoriškajam, kodėl gi ne... Ta- 
čiau kai berniukas išėjo iš jo kabineto, jis pasijuto labai patenkintas. 

— Didelį veikalą, jo metų... Na ir prietranka!.. 

Beveik kiekvieną popietę jo laukdavo pavakariai pas Ivasa- 
kius. Hitošis tapo artimu šių namų draugu, tarnai nuvilkdavo 
jam švarką be įprastų nusilenkimų, jam būdavo iš anksto liepia- 
ma patiekti arbatos, jį lepindavo pyragėliais. Viskas sekėsi kuo 
puikiausiai iki tos dienos, kol jo paprašė vieno dalyko. 

— Mama nori kai ko tavęs paprašyti, - pareiškė nieko netiks- 
lindamas jaunasis Ivasakis. 

— Būtent ko? 

— Sužinosi... Eime su manim. 

Lydimas draugo Hitošis nusileido į pirmą aukštą, kankinamas 
akivaizdaus nerimo. Būti kviečiamam tokios svarbios ponios, kai 
ji nesako kodėl... Galėjai tikėtis ko nori... Laiptų apačioje tarnas 
iškilmingai jiems pranešė, kad ponia Ivasaki jų abiejų laukia ve- 
randoje. 

— O kas ta veranda? - šnibžtelėjo sutrikęs Hitošis. 

— Negaliu patikėti, - sukikeno jaunasis Ivasakis, - ponas 
Žinauviską užduoda man tokį paprastą klausimą. 

Nesivargindamas atsakyti jaunasis Ivasakis nutempė draugą 
už rankovės iki kambario, kurį supo iki žemės įstiklinti langai ir 
kuriame buvo pilna įvairiausių rūšių gėlių. Hitošis jau ne kartą 
lankėsi šiuose namuose, tačiau jam buvo sunku priprasti prie 
ekstravagantiško šios ne itin konservatyvios šeimos skonio. Mo- 
tina Ivasaki pasveikino berniuką ir po įprastų mandagumo frazių 
iš karto žengė prie reikalo: 

— Mūsų didysis berniukas papasakojo mums, koks nepapras- 
tai gabus esi visose srityse. Atrodo, kad tau galima užduoti bet 
kokį klausimą, tu visuomet žinai atsakymą. 

Ne, tai nebuvo tiesa. Hitošis vis dar nežinojo, pavyzdžiui, 
kas yra veranda. Taip pat jis nežinojo, kodėl jį pakvietė ateiti į 
šiuos namus be aiškios priežasties. Tačiau nervinosi jis vienas. 
Motina kalbėjo ramiu švelniu balsu, o jo draugas stengėsi jį pa- 
drąsinti. 

— Nagi, parodyk jai, koks tu stiprus. Išvardyk visus impera- 
torius. | 

Hitošis prisiminė tą dieną, kai juo susižavėjo visa klasė jam 
išvardijus chronologine tvarka be jokios klaidos Japonijos impera- 
torių vardus. Tačiau jis nesuprato, kodėl šiandien iš jo reikalauja- 
ma pakartoti tą žygdarbį. Iš pradžių dvejojančiu balsu jis pradėjo 
vis greičiau ir greičiau vardyti šimtas dvidešimt trijų imperatorių 

sąrašą, jų vardus, po mirties suteiktus vardus, karaliavimo, gimi- 
mo ir mirties metus. Kaip paprastai - be menkiausios klaidos. 

— Įspūdinga, - sutiko motina Ivasaki. - Kurie ne kurie tėvai, 
nesakysiu kurie, susisiekė su manimi, nes norėjo, kad tave išmes- 
tų iš mokyklos, bet aš pasiunčiau juos šalin. Kokia būtų nesąmo- 
nė... Toks gabus berniukas, truputį sausokas, gal net nuobodus, 
bet nepaprastai gabus, tikrai nusipelno mano sūnelio draugystės. 
Taip, manau, kad gali užsiimti mažąja. 

— Ką? - krūptelėjo Hitošis. 

— Taip, mūsų mergaitei reikia... Kaip čia pasakius... Priežiū- 
ros, taip, prižiūrėtojo, kuris jai padėtų ruošti pamokas. Ji nekvai- 
la, tik truputį išsiblaškiusi. 

— Ta kvaiša?.. Hm... Noriu pasakyti, mažoji sesutė? 

— Taip, žinoma, mažoji sesutė. Neturim jų trisdešimt šešių. 
Tu mūsų sūnaus draugas, tavo gabumai stebinantys. Juk gali su- 
teikti mums šią mažytę paslaugą. Ką pasakysi? 

Ir matydama, kad Hitošis dvejoja prieš atsakydamas, pridūrė: 

- Jei nori, už savo pastangas gausi truputį pinigų. 

Hitošis manė, kad nemandagu prašyti pinigų už paslaugą, to- 
dėl atsisakė pasiūlytos sumos. Tačiau rūpintis ta pretenzinga mer- 
giote, ar tai buvo galima pavadinti paslauga? Kankyne - taip! 

— Visų pirma, iš kur žinai, kad esi tikras Soga? - niurzgėjo 
Ivasakių dukra aiškiai tardama kiekvieną žodį. - Jie gyveno dau- 
giau nei prieš tūkstantį metų. O be to, atrodo, kad visa jų giminė 
išmirusi. 

Ji pakėlė galvą nuo knygos, kuri, beje, jos nė kiek nedomino, 
ir mėgavosi užgauliodama savo paskirtąjį prižiūrėtoją skaudžia 
jam tema. 

— Mūsų šeima visuomet žinojo, kas esame. Tarp kitko, pats 
imperatorius patvirtino mūsų kilmę. 

— Pamanyk, imperatorius, nieko sau patikimas šaltinis. Jis 
pats iš pavainikių šeimos. 

— Tik tos pavainikių šeimos dėka tavo šeima guli ant pinigų. 
Geriau galvok; ką kalbi. 

— O tu geriau dirbk savo darbą. Privalai padėti ruošti man 
pamokas, o ne svaičioti apie genealogiją. 

- Čia tu leidi per dantį... Ir kaip tau pavyksta būti tokiai ne- 
maloniai? 

— Lengva, nes man primetė prižiūrėtoją, esu geroje mokykloje. 

— Tau, regis, niekas iki šiol gerai neįkrėtė, ar ne? 

— Būtent. O jei pabandysi tai pakeisti, rizikuoji blogai baigti. 

Dukart per savaitę Hitošis turėjo atlikti savo pareigą, palai- 
komas motinos, kuri nuolat kartojo, kad naudinga draugauti su 
Ivasakiais, kad gyvenime reikia ryšių norint ką nors pasiekti. 
Jaunasis Ivasakis suprato, kad jo draugas savo užduotį atlieka be 
didelio džiaugsmo ir stengėsi surasti žodžių jį padrąsinti. 

— Atrodo, tau nelabai patinka mano mažoji sesutė. 

— Na, atvirai kalbant, buvau sutikęs ir ne tokių bjaurių mer- 
gaičių. 

— Cha! Cha! Ji iš tikrųjų patenkinta savimi. Tačiau širdies gi- 
lumoje ji nepikta, tik maža mergaitė. O be to, tėvams patinka, 
kad rūpiniesi ja, jiems mažiau reikia sukti dėl to galvą. Tu nejįsi- 
vaizduoji, kokia ji kartais būna nepakenčiama. 

— Įsivaizduoju, labai gerai įsivaizduoju. 

— Nagi būk geras, juk tik dvi valandas per savaitę, baisus čia 
daiktas. O tėvai bus sužavėti. 

— Supratau, pasistengsiu. 

Draugystės jausmo vedamas Hitošis ir toliau savaitę po sa- 
vaitės duodavo Ivasakių dukrai privačias pamokas, ir abu vaikai, 
tokie skirtingi, galiausiai vienas prie kito priprato. Kai siaubo ap- 
imti tėvai suprato, kad jų ryšys seniai peržengė paprastos drau- 
gystės ribas, buvo jau per vėlu. 


Ministrui Umako netrūko nei noro, nei progų perrėžti tam kvai- 
liui Umajado gerklę. Ir kai princas pagal kinų pavyzdį įkūrė dvy- 
lika niekam nereikalingų rūmų, ir kai nusprendė suteikti malonę 
pasiuntiniui, kuris tebuvo apsimetėlis, ir kai savo užgaidai pa- 
tenkinti užsimanė didelės Budos statulos, skirtos Asukos šven- 
tyklai. 

— E-e-e-e, noriu didelės statulos. Didelės, šešiolikos pėdų 
aukščio, kaip Kinijoje. 

— Prince, - kantriai ir lėtai aiškino Umako, - geriau įsižiūrėki- 
te į šventyklos planus. Jei pastatysime tokio aukščio statulą, nie- 
kaip negalėsime jos įnešti į pagrindinį paviljoną. Matmenys... 

— N-e-e-e-e, nieko nenoriu žinoti! Noriu didelės statulos, kad 
būtų panaši į tas, kurias stato žemyne! 

— Prince, pasistenkite būti išmintingas, aš... 

— A-a-a-a! M-a-a-a-ma, tas klastūnas Umako mane nervina! 

Kol princas Umajado vėl bėgo slėptis po imperatorės kimono, 
Umako vos tramdydamas įniršį šaukė savo patarėjui: 

— O jei aš vėzdu suskaldyčiau jam makaulę, jei prikiščiau į 
nosį skorpionų, jei savo sugedusiais dantimis perplėščiau jam 
pilvą, ar iš tiesų nusikalsčiau Gerajam Mokymui? 

— Manau, kad taip, didysis ministre... 

Umako dar kartą susitvardė ir viskas buvo padaryta pagal prin- 
co norus. Statula, akivaizdžiai per didelė, po įnirtingų skulptorių 
ir architektų ginčų buvo įnešta į Asukos šventyklą. Per stebuklą 

pavyko ją įnešti nesugriaunant fasado, tačiau dvejos ar trejos du- 
rys smarkiai nukentėjo. 

Vos baigėsi istorija su statula, į krantą išlipo ministras, įga- 
liotasis atstovas Kinijos rūmuose ne tik su savo lagaminais ir 
ekipažu, bet ir gerokai paniurusiu veidu. Jis pareikalavo susi- 
tikti kaip tik įmanoma greičiau su didžiuoju ministru Umako, o 
tai reiškė, kad atsitiko kažkas negera. Paprastai įgaliotieji atsto- 
vai buvo žinomi kaip sugebantys gyventi ramų gyvenimą, ir vos 
jiems atvykus į rūmus, visi trokšdavo su jais susitikti. 

Pokalbis tarp Umako ir įgaliotojo atstovo neužtruko nė de- 
šimties minučių. Didysis ministras išėjo iš savo kabineto ir kori- 
doriuje paleido gerklę: 

— Umajado! Bjaurybe! Kur tu slepiesi, šunsnuki! 

Imperatorė, tarsi įspėjimą išgirdusi įniršio kupinus savo dė- 
dės šauksmus, nubėgo paskui jį stengdamasi nuraminti. 

— Nagi, brangus dėde, jūsų rango žmogui tokie žodžiai ne- 
tinka. 

O Umako atrėžė apgaulingai nerūpestingu tonu: 

— Matot, brangi dukterėčia, man sunku išsaugoti geras manie- 
ras, kai aš beveik pasiryžęs kai ką sukapoti į gabalus surūdijusiu 
peiliu, prieš tai išplėšęs nagais akis ir pažymėjęs liežuvį įkaitinta 
geležimi. 

— O ne, baisu daryti tokius dalykus! Ką pasakytumėte, jei pa- 
siūlyčiau truputį atsigaivinti? Man regis, jums tikrai to reikia. 

— Man iš tikrųjų reikia nudirti kailį tam puspročiui! Pyktis su 
Kinija! Ar nieko geriau jis nesugalvojo? 

— Brangus dėde, jūs pykstate dėl niekų. 

— Dėl niekų? Dėl niekų? Pažvelk į šitą laišką, kurį jis išsiun- 
tė Kinijos valdovui: „Nuo Tekančios Saulės Imperatoriaus - Nu- 
sileidžiančios Saulės Imperatoriui.“ 

— O, - suplojo rankomis imperatorė, - kaip miela. 

— Tai katastrofa! Dar niekas niekuomet Kinijos imperatoriaus 

nelaikė sau lygiu. Jis tikriausiai įsiutęs. Už tai gali nukirsdinti vi- 
sus mūsų pasiuntinius ir galutinai nutraukti prekybinius ryšius. 

— Dėde, jūs viską imat pernelyg giliai į širdį. 

— O be to, „imperatorius“... Nuo kada tas vėjavaikis impera- 
torius? 

- Jis to nusipelnytų. Toks puikus vaikas. 

— Viskas, ko jis nusipelno, - tai gerai gauti į kailį. Imperato- 
rius — dar pusė galo, tačiau tas tekančios saulės įvaizdis blogiau 
už bet ką. Tekančios Saulės imperija... Koks bukagalvis, nejįti- 
kėtina, koks bukagalvis! Vien ta mintis panašiai pavadinti šalį. 
Tekančios Saulės! 

— Aš manau, kad visai neblogai... Veikiau poetiška. Juk ber- 
niukas toks jautrus... 

— T-a-a-a-ip, palauk, kol aš nutversiu tą netikėlį, ir jautrus 
pasidarys jo užpakalis, prisiekiu tau. Tekančios sau... Pirmą ir 
paskutinį kartą girdžiu tokį absurdą. 

— Dėde, nepykite ant jo, jis nemanė, kad bus blogai. 

— Svarbiausia ir yra, kad tas snarglius niekada nieko nema- 
no. Pompastiški titulai, dovanos ir tarnaičių užpakaliai - dau- 
giau niekas jo nedomina. Imperatorius... Koks įžūlumas! Be- 
lieka viltis, kad kinų valdovas priims mūsų atsiprašymą ir kad 
metraštininkai gana greitai užmirš šitą nesąmone. Tik to ir trū- 
ko, kad ateityje mus pradėtų vadinti Tekančios Saulės šalimi... 
Kokia gėda! 

Suprasdama, kad jos dėdė rengiasi praleisti su jos numylėtuo- 
ju princu ne kokį ketvirtį valandos, imperatorė paskubėjo sureng- 
ti didžiulę puotą, į kurią pakvietė visus rūmus. Svečiams buvo 
patiekta kurapkų, ryžių, mėsos suktinukų, šviežių vaisių ir, kol 
kilmingieji linksminosi, imperatorė sužavėtai auditorijai pade- 
klamavo eilėraštį, skirtą galingojo ministro pykčiui nuraminti. 

Mano gerasis Soga! 

Sogų vaikai 

Jei jie būtų žirgai 

Jie būtų Hiugos veislės 

Jei jie būtų kardai 

Jie būtų nuostabūs Kiuros ašmenys 
Laiminga iš tiesų 

Didžioji Valdovė 

Kad jai tarnauja 

Sogų vaikai. 


Visi susirinkusieji pagarbiai paplojo už šias improvizuotas ei- 
les, nors du ar trys dvariškiai greitai persimetė veidmainiškais 
žvilgsniais. Umako klausė savęs, kam ši nesąmonė, tačiau vėliau, 
sušvelnėjęs nuo rafinuotų užkandžių, ilgai gurkšnojamo alkoho- 
lio ir dukterėčios pataikavimo, truputį nurimo ir pamiršo savo 
nusiteikimą žudyti. 

Tuo metu Umajado sukūrė projektą, kaip paversti savo re- 
zidenciją budistų šventykla, labai panašia į Asukos, taip pat su 
statula. Tarp kitko, puotai baigiantis, jis jau dėstė savo planus 
skulptoriams ir architektams, kurie klausėsi princo skausmingai 
trindami smilkinius. 


Tarnaitė mielai būtų išvengusi tokio likimo, tačiau ji gerai ži- 
nojo, kad jai nepavyks. Jai buvo ne daugiau kaip dvylika metų, 
rūmuose ji dirbo vos kelias savaites. To iš tiesų pakako, kad mer- 
gina suprastų, kaip viskas vyksta pas didžiuosius ponus. 

Tėvai pardavė ją Kavašio pirkliui, solidžios reputacijos ti- 
pui su ypač rūpestingai sutvarkyta barzda. Trumpai apžiū- 
rėjęs jis nupirko merginą ir tėvai gavo daugiau nei padorią 
sumą. Kartojosi ta pati istorija: valstiečiai nežinojo, ką daryti 


ASUKA FUJIMORI BM MIKROKOSMAS 79 


su dukromis... Kartais ištekinti pavykdavo vieną, rečiau - dvi, 
tačiau jei išgyvendavo ir trečioji, tuomet tai būdavo tikra ne- 
laimė. Nė viena paprasta šeima neturėjo išgalių sumokėti tris 
kraičius. 

— Gaila, - atsiduso tėvas čiupinėdamas auksines už pardavi- 
mo sandorį gautas monetas, - ji vis dėlto buvo gražiausia iš visų 
trijų. 

Jie niekuomet neleido jai dirbti sunkių lauko darbų, ji tik vir- 
davo valgį ir ruošdavosi apie namus. Tėvai žinojo, kad jei per 
daug jos nevargins, ji uždirbs jiems gražų pinigą. Kai merginai 
prasidėjo menstruacijos, jos delnai nebuvo pūslėti kaip seserų, 
rankos ir kojos buvo be randų, be kraujosruvų, o jaunas veidas 
tokio baltumo, kaip ir didžiųjų rūmų ponių. 

— Nekalta? - paklausė prekeivis, patikrinęs delnus ir padus. 

- Žinoma, kilmingasis pone. Iš vyrų giminės ji matydavosi tik 
su savo broliais ir manimi. Mes padori šeima, geri žmonės, kaip 
pridera. 

Abu vyrai sutarė greitai, ir tėvas gavo grynaisiais. Motina, 
kuri jau seniai laukė tokios pabaigos ir kuri jau buvo praradusi 
penkis ar šešis vaikus, neverkė, kai iš jos paėmė dukterį. Jokio 
džiaugsmo jai nesukėlė uždirbti pinigai. Nebekentėdama nepri- 
tekliaus, šeima toliau gyveno vienodu sekinančiu ritmu, jaunieji 
dirbo laukuose, senieji - namie. Kai turėdavo kokią laisvą valan- 
dėlę, susirinkdavo visi kartu ir paskirdavo laiko maldai už visus 
jų mirusius vaikus. 

Merginą nupirko imperatoriškieji rūmai, ir ji pajuto šiokį 
tokį pasididžiavimą. Ji mandagiai ir pagarbiai atsakė į visus jai 
užduotus klausimus, taip, ji moka tvarkyti namus, taip, moka 
gaminti valgį, ne, ji niekuomet netrikdys didžiųjų ponų poilsio. 
Sumokėjęs Kavašio prekeiviui, už vergus atsakingas kapitonas 
paskutinį kartą pažvelgė į savo naujojo pirkinio veidą. 

— Ji velniškai graži, - atsiduso jis... - Vargšė mergaitė. 

Po kelių darbo dienų rūmuose mergina suprato tų žodžių 
reikšmę. Kitos tarnaitės primygtinai daugybę kartų patarė jai 
vengti imperatoriškojo princo, visiškai nesivaldančio putlučio 
bepročio. Ji kaip įmanydama stengėsi klausyti patarimo, tačiau 
vieną gražų rytą, kai ji vieno patarėjo kambaryje keitė patalus, 
dvi putlios rankos sugriebė ją iš už nugaros ir parvertė ant žemo 
stalelio. 

— Pasilenk, kale! - išgirdo ji. - Pasitarnauk savo didžiai myli- 
mam valdovui! 

Mergina stengėsi kaip išmanydama paklusti. Ji susilenkė, lei- 
do užpuolikui nutraukti drabužius ir pajuto švelnų ir minkštą, 
neką didesnį už pirštą organą, įeinantį į jos vidų. Skaudėjo jai 
kur kas mažiau, nei kad buvo pasakoję. Kelios trumpos minutės, 
keli kimūs atodūsiai į kaklą, ir nedidukė srovelė, šilta ir niekin- 
gai maža, įtekėjo į jos plokščią pilvą. 


Reikia manyti, kad Kinijos imperatorius nelabai sielojosi dėl ne- 
taktiško princo laiško. Kitais metais jis su visa derama pagarba 
priėmė archipelago atsiųstą vienuolikos aukšto rango žmonių 
pasiuntinystę. Tai buvo kur kas daugiau nei paprastas manda- 
gumo vizitas, tai buvo tikra specialistų misija, nes aštuoni iš 
vienuolikos vyrų į žemyną atvyko oficialiai kaip studentai, kiti 
trys buvo vadas Ono, jo pagalbininkas Kišis ir vertėjas Fukuris. 
Šioje gausioje delegacijoje taip pat buvo ir kartu atkeliavę tarnai, 
tačiau kadangi žmonėmis jie nebuvo laikomi, tad visai natūralu, 
kad ir sąraše jie nepaminėti. 

Vos atvykę į kinų sostinę keliautojai buvo šiltai priimti aukš- 
tų rūmų pareigūnų. Jiems parodė jų apartamentus ir pasiūlė 
gražių merginų bei vaikinų, kad po ilgos kelionės jie galėtų at- 
sipalaiduoti. Kai keliautojai pagaliau pareiškė esą pailsėję, juos 
pristatė imperatoriui, be jokios dvejonės priėmusiam įgalioja- 

muosius raštus. Ono gavo oficialų ambasadoriaus titulą ir visur 
buvo gerbiamas, kaip reikalavo jo padėtis. 

Nepaprastųjų svečių garbei buvo surengta didžiulė puota. 
Vienuolika vyrų sėdėjo jiems skirtose vietose ir, kol jaunos grakš- 
čios tarnaitės iš širdies pildė taures alkoholiu, vienas po kito, 
dideliam svečių malonumui, buvo nešami patys nuostabiausi pa- 
tiekalai, kokių svečiai per visą gyvenimą nebuvo regėję. Vienas 
taurios purpurinės spalvos tunika apsisupęs puotos šeimininkų 
kantriai aiškino vertėjui Fukuriui: 

— O čia štai riebaluose troškinta šuniena, o šalia - varlių paš- 
tetas. 

O Fukuris vertė jauniems studentams, kurie iš nuostabos 
plėtė akis: 

- Šuniena! Varlės! 

— Pas mus varles ryja gyvatės! 

— Taip, - mandagiai atsakė puotos šeimininkas, - tačiau mes 
valgome taip pat ir gyvates. 

— Cha cha cha! Šitoje šalyje jie viską valgo. 

— Todėl šita imperija yra tokia turtinga. Maisto išteklių čia 
niekada nepritrūks! 

— Cha cha! 

Viskas klojosi puikiai, kol kinų valdovas nepalietė ambasado- 
riaus Ono peties ir su klastinga žmogaus, su kuriuos nepasigin- 
čysi, šypsena veide paklausė: 

— Sakykit, o tas keistas laiškas, kurį gavau praėjusiais metais... 

Ambasadoriaus Ono veidas ištįso. Iki šios akimirkos jis tikė- 
josi, kad tas netaktiškas laiškas užmirštas, tačiau dabar iš mei- 
lingo pašnekovo balso suprato, kad paaiškinimas būtinas. Galin- 
gasis imperatorius reikalauja paaiškinimo ir jis jį gaus. Abu vyrai 
neoficialiai kalbėjo apie dvi valandas ir, kaip itin patyrę politikai, 
padarė vieną ir tą pačią išvadą, kurią vertė daryti subtilios diplo- 
matijos taisyklės: 

— Tai gali būti tik vertėjo klaida. 

- Žinoma, tik jo ir niekieno kito. 

— Tas vertėjas tikras kvailys! 

- Ir reikia, kad tokių kvailių daugiau nebūtų! Nubausti! 

Užteko pliaukštelėti dviem pirštais, ir vertėjas Fukuris visuo- 
tinai džiūgaujant miniai buvo nukirsdintas su savo svita, iš viso 
septyni žmonės, iš karto po patiektų didelių mėsos ir sezamo 
kepsnių porcijų. Vertėjas buvo toks girtas, kad net nesuvokė, kas 
jam nutiko. Jis vis dar kramtė, kai du stambūs vyrai nusivedė jį į 
mažą kambariuką ir padėjo jo galvą ant trinkos. Kai budelio kirvis 
nukirto jo kaklą, iš jo burnos ir šnervių, paskutinio girto juoko 
priepuolio metu, iškrito keletas mažų seilėtų kepsnio gabaliukų. 
Tačiau netikslinga perdėti šio menko epizodo reikšmę, nes - ir tai 
svarbiausia - santykiai tarp žemyno ir archipelago toliau klestėjo. 

Imperatorei netgi nebuvo pranešta apie šį įvykį, galų gale tokį 
banalų. Ji tuo metu buvo susiradusi naują užsiėmimą - miškin- 
gose rūmus supančiose kalvose uoliai grybavo ir keletą kartų per 
metus eidavo pasivaikščioti su princu. 

— O, teta, pažiūrėk, koks šitas gražus! 

— Puikus, mano aukseli. Tačiau mano šaunusis botanikas per- 
spėjo, kad jei jų užvalgysi, be pertraukos viduriuosi tris savaites. 

Umako, jei eidavo kartu, nedvejodamas įsikišdavo į pokalbį. 
Juk galų gale ne kiekvieną dieną jam pasitaikydavo proga pa- 
sinaudoti princo kalbamomis kvailystėmis ir jam įgelti. Tad ir 
šįkart jis lėtai priėjo prie sūnėno ir sušnibždėjo jam į ausį: 

— Ką tas botanikas nusimano! Tu imperatoriškasis princas, 
galų gale:.. Žinai už jį daug daugiau. 

— Taip, dėde, jūsų tiesa. Suvalgysiu šituos grybus! 

Ir tris savaites princui buvo taip siaubingai paleisti viduriai, 
kad Umako pagaliau galėjo pasimėgauti ramybės akimirkomis. 
Žinoma, vos pasveikęs princas įsakė pamauti ant mieto tą buka- 
galvį botaniką, ir tai šiek tiek sutrikdė rūmų rutiną, nes žmonių, 

taip gerai pažinusių augalus ir mokėjusių juos naudoti, buvo la- 
bai nedaug. 

Pats princas puikiai nustatydavo priežasties ir pasekmės ry- 
šius. Kai pasinaudojęs tarnaite iš užpakalio jis pastebėjo, kad iš 
jos tiesiosios žarnos eina su krauju sumišusios išmatos, jis įta- 
riai į ją pažvelgė ir paskelbė pamokomo turinio diagnozę: 

— Tu prisivalgei blogų grybų! 

Ir išėjo pamauti ant mieto dar vieno botaniko. Jei po ranka 
nebūtų pasitaikę botanikų, būtų tikęs ir virėjas, koks skirtumas. 
Visi jau buvo įpratę prie princo kaprizų, tačiau vis dėlto keli kil- 
mingieji parašė oficialius skundus. Menkas malonumas žiūrėti 
į galiniame kieme siūbuojančius lavonus, lėtai ėdamus mėsinių 
musių. Vieną dieną imperatorė pačiupo savo sūnėną ir priekaiš- 
tingu balsu lengvai jį pabarė: 

— Brangusis, žinoma, tu turi pačių rimčiausių priežasčių, ta- 
čiau būtų gerai, jei pernelyg dažnai nežudytum rūmų tarnų. Ži- 
noma, tai viso labo padugnės, tačiau kartais jų reikia. Vakar vos 
nelikau be vakarienės, nes virtuvės buvo tuščios. 

— Atleisk, tetule. Tačiau tie menkystos nieko daugiau nevei- 
kia, tik visur į maistą prideda blogų grybų. 

— Nagi, pasistenk. Gerasis Mokymas teigia, kad nedera žudyti 
žmonių dėl menkniekių. 

— Tarnai - ne Žmonės, jie tarnai. 

- Jei atmintis manęs neapgauna, manau, kad Gerasis Moky- 
mas reikalauja gerbti visas gyvybės formas... Žmones, gyvūnus, 
augalus... Taip pat ir tarnus. 

— Ak tas Gerasis Mokymas... Tetule, ar tu tikra? Net tarnus? 
Turiu pats perskaityti. Ir tada ateisiu pas tave pasakyti, ką apie 
tai manau. 

— Puiki mintis. Skaityk, komentuok, aiškink! Ir kadangi apie 
tai kalbame, nustebink šia proga savo išmintimi rūmų kilmin- 
guosius. 

— Na ir pavyduoliai tie vidutinybės, jie nenusipelno, kad dėl 
jų nerčiausi iš kailio. 

— Tai padaryk tai dėl manęs, padovanosiu tau dovaną. 

— Tikrai? Dovaną? Tik man vienam? 

Imperatorė linksmai pritarė ir princas užsidarė savo kam- 
baryje trims dienoms, kad surašytų savo apmąstymus apie tris 
pagrindines Gerojo Mokymo sutras. Iš tiesų didžiąją laiko dalį 
jis praleido ištvirkaudamas su tarnaitėmis, tad kai ketvirtą dieną 
pasirodė pajuodusiais paakiais ir drebančiomis kojomis, jo ko- 
mentarą tesudarė niekingas popieriaus lapas. 

Kaip ir buvo sutarta, visi kilmingieji buvo sukviesti į skaitymą 
ir atvyko pasidabinę pačiais puošniausiais kimono, nes juk reikia 
gražiai pasirodyti. Jie visi buvo čia. Otomo, Nakatomiai, Mono- 
nobės, Heguriai, Imbės ir net Umako įtūžusiu veidu klūpėjo už 
dviejų žingsnių nuo savo dukterėčios. Princas, įėjęs į didžiąją iš- 
kilmių salę, iš pradžių, regis, sutriko dėl tokios susirinkusiųjų mi- 
nios, tačiau netrukus atgavo įprastą išdidumą. Patenkintu žvilgs- 
niu apžvelgęs susirinkusiuosius, nurijo seilę ir prieš pradėdamas 
skaityti komentarą metė trumpą žvilgsnį į popieriaus skiautelę. 

— Taigi trys Budos sutros yra labai linksmos, todėl patariu ir 
jums pasiskaityti. Labai malonios... 

— Taip, - atsistojo imperatorė plodama iš visų jėgų, - bravo, 
labai gerai, nuostabu! 

Svečiai taip pat paplojo, vis dėlto gal ne taip karštai. Umako 
susiėmė rankomis galvą, o imperatorė nutildė visus ir iškilmin- 
gu tonu pareiškė: 

— Prince, mus visus nepaprastai sužavėjo tavo trijų sutrų ko- 
mentaras. Kaip atlygį siūlome tau dovaną - šimto akrų žemės 
sklypą tavo rezidencijoje Ikarugoje. 

— Vaje. Ačiū, tetule. 

— Nėra už ką, mano meiluti. 

Be abejonės, jis per daug ištvirkavo su tarnaitėmis. Sulaukęs ke- 
turiasdešimt aštuonerių metų princas Umajado merdėjo kanki- 
namas sifilio ir raupų. Paskutinėmis gyvenimo dienomis visas jo 
kūnas buvo aptekęs spuogais, o jam šlapinantis trykšdavo ilgos 
lipnaus skysčio čiurkšlės. 

Išgirdusi apie jo mirtį imperatorė pratrūko klykti tarsi pjau- 
nama, nagais draskėsi veidą, daužė galvą į vieną iš masyvių ąžuo- 
linių stulpų, kurių rūmuose buvo gausybė. Tarp dviejų už širdies 
griebiančių riksmų ji įsakydavo nutraukti laidotuvių iškilmes ar 
staiga imdavo niūniuoti linksmą dainelę, visai netinkamą tokia 
proga. Ji atkakliai neleido laidoti kūno ir rūmai kurį laiką buvo 
išsigandę, kad imperatorė neišprotėtų. 

- Jis prisikels, - rėkė ji daužydama visus iš eilės dailius maž- 
možius. - Niekas nedegins jo kūno, niekas jo neužkas po žeme! 
Toks lobis! Šlovingosios dievybės ir pats Buda negali leisti, kad 
dangus atimtų vieną rečiausių šalies brangenybių. 

— Didenybe, - bandė grąžinti ją į protą patarėjai, - jis buvo 
toks išmintingas, kad pasiekė nirvaną pirmiau už mus visus. Jūs 
turėtumėte būti dėl jo laiminga. 

— O beto, - pridūrė vienas rūmų gydytojų, - dar niekas nematė 
prisikeliančio mirusio, kurio organas buvo tokios būklės. Ir taip 
stebuklas, kad jis tiek išgyveno. 

Imperatorei einant pro šalį daugelis tarnaičių iš visų jėgų 
stengėsi lieti ašaras, kad neparodytų džiaugsmo, kuris tikrai 
būtų ne vietoje ir ne laiku. Tačiau kai raudanti imperatorė nu- 
toldavo savo apartamentų link, vargšės merginos pratrūkda- 
vo pykčiu. 

— Ak, pagaliau nebebūsime šviežia mėsa tam apsėstajam. 

- Po galais, pats laikas... Aš jau beveik nejaučiu užpakalio 
skylės. į 

Na, o džiūgaujantis Umako pats į Asukos šventyklą nunešė 
padėkos auką. Jis jau buvo pasenęs ir vaikščioti jam buvo tikra 

kančia, tačiau jis taip ilgai laukė šios valandos, kad būtų gaila 
nepadėti dar šiek tiek pastangų. Atsiklaupęs prieš didžiulę sta- 
tulą, tą pačią, dėl kurios prieš daugybę metų buvo tiek ginčytasi, 
ministras monotoniškai murmėjo paprastas sutras. 

— Dėkoju, Viešpatie, - gergždžiančiu balsu kartojo jis, - dė- 
koju, kad išlaisvinai mus nuo to bukagalvio. Viešpatie, kiek jis 
mums kraujo pagadino! 

Kadangi oficialaus įpėdinio nebuvo, visi tučtuojau užmiršo ir 
princo žmoną, ir sugyventines. Imperatorė pagaliau atėjo į protą 
ir buvo surengtos iškilmingos laidotuvės. Visi rūmai stebėjo kre- 
maciją; surinkti pelenai buvo pagarbiai padėti gigantiškoje ka- 
pavietėje netoli rūmų. Pasibaigus ceremonijai princas Umajado 
gavo pomirtinį Šiotoku, švytinčiojo, vardą. 

Umako manė, kad pagaliau kartą ir visiems laikams atsikra- 
tė mažojo snargliaus, tačiau jis nė nepagalvojo apie perdėm ap- 
gaulingą ir dažnai žiaurų reiškinį, visų bendrai vadinamą likimu. 
Praėjus dešimčiai dienų po princo laidotuvių buvo pastebėta, kad 
viena iš jaunų tarnaičių vaikštinėja rūmų koridoriais su vis apva- 
lėjančiu pilvuku. Labai jau miela kaip vergė, pastebėjo Umako, 
dvylikos trylikos metų, ne daugiau. Paprastai, kai tik kokia tar- 
naitė tapdavo nėščia, netrukus ją išvydavo. Netinkami tarnauti 
nepadoraus elgesio tarnai netiko rūmų skoniui. O šioji, priešin- 
gai, iškviesta Umako atėjo pas jį ori, veik akiplėšiška. Galingasis 
ministras buvo tvirtai nusprendęs reikalą išspręsti vienu rankos 
mostelėjimu, tačiau viskas susiklostė kitaip, negu buvo numatyta. 

— Ar žinai, kodėl šiandien tave pasikviečiau? 

— Aha, tačiau man atrodo, kad apie savo sprendimą dar pagal- 
vosite. Savo pilve nešioju imperatoriškojo princo vaiką. 

— Tu juokauji! 

— Argi atrodo, kad juokauju? Ar manote, kad buvo labai links- 
ma daugiau nei tris kartus per dieną ištverti jo išpuolius? Jeigu 
jis bent būtų mokėjęs tai daryti, būčiau nors malonumą jutusi, 

tačiau kur ten! Absoliučiai nevikrus, stora bestija, pirma laiko 
išliejanti sėklą, tas... 

— Gana, gana, supratau... 

Umako ilgai šluostėsi kaktą, paskui žvilgtelėjo į savo kardą. 

— Sakyk man, žavusis vaike, - pradėjo kalbą veidmainiškai sal- 
džiai, - ar dar kas nors žino apie tavo... Mažytį įvykį. 

— Taip, buvo pranešta imperatorei. Ji pažadėjo man pagalbą ir 
paramą, ir taip pat jūsų galvą, jei vaikui kas nors nutiks. Geriau 
kuo greičiau padėkit į vietą savo ginklą, nes nuo šiandien jūsų 
gyvenimas priklauso nuo maniškio. 

Kekšė, tylomis nusikeikė Umako, bjauri maža kekšė. Jei net 
tarnaitės šantažuoja, tai kur mes nueisim? Įspraustas į kampą ga- 
lingasis ministras buvo priverstas palikti jaunąją moterį rūmuose 
ir apgaubti didžiausiu rūpesčiu. Kiekvieną vakarą būsimoji motina 
gaudavo gardžiausius imperatoriškosios vakarienės likučius, kelis 
kartus per savaitę ją apžiūrėdavo rūmų gydytojai ir netgi vieną 
ar du kartus ji gavo teisę asmeniškai pasikalbėti su imperatore. 

— Mano kūdikis bus princas, - mąstė tarnaitė, - imperato- 
riškasis princas. Baigta su sunkiais darbais ir prievartavimais, 
manęs laukia gražus gyvenimas! 
pasirodys įsisupusi į ilgus iškilmingus apdarus. Vargšė mergaitė 
klaidžiojo rūmų koridoriais devynis mėnesius su plačia šypsena 
lūpose, tačiau gražaus gyvenimo taip ir nepažino. Gležna, tačiau 
kartu ir tvirta moteris atidavė pasauliui keturis tiršto kraujo li- 
trus. Ji mirė švelniai svajodama apie nuostabius dalykus, kol kuo 
skubiausiai pašaukti budistų šventikai skaitė prie jos paskutinę 
paramos sutrą. 

Buvo prisiminta, kad motina tebuvo vulgari tarnaitė, tad jos 
lavonas netrukus buvo įmestas į bendrą duobę. Umako norėjo 
ten įmesti ir kūdikį, tačiau imperatorė jau prasiveržė pro apsau- 
ginius paravanus, kad apkabintų velionio princo palikuonę. 

— O, - sušnibždėjo imperatorė, - kokia ji miela. Jos laukia 
dideli darbai, iš karto matyti. 

— Hm, - sumurmėjo Umako, - kvailio duktė pavainikė... Ti- 
krai mūsų laukia... 

Umako neklydo. Pavadinta Kaguja, neteisėta princesė, kuri 
jau dabar atrodė kaprizinga kaip tėvas, po dvidešimties metų su- 
naikins visą Sogų giminę. 


— Tu niekuomet manimi netiki, tačiau kai buvau dvylikos, vis 
dar nesuprasdavau, kur dingsta dovanos, kurias mama dėdavo 
ant tėvo kapo. 

— Negaliu patikėti. Tu juk nesi visai kvailas... Dvylikos metų? 

— Na taip, dvylikos metų. 

— Tokių metų tu vis dėlto gerai mokėjai kitus dalykus. Juk tai 
niekam ne paslaptis - vos tik lankytojai išeina, šventikai viską 
susideda į kišenes. Visi tą žino. 

— Na jau, taip ir žino. 

-— Tie šventikai ir vienuoliai, tie vyresnieji vienuoliai, budistų 
šventikai, - vagys ir sukčiai, visi be išimties. Jei jie tenkintųsi 
tik maistu, kuris jiems nepriklauso... Tačiau tiems pabaisoms 
rūpi ir žmonių protai, jie pasakoja visokius niekus, maitina 
prietarais... 

— Reikia skirti tuos primatus šinto... 

- Šintoistai ar budistai - jokio skirtumo, visi jie vienodi! Pir- 
mieji vagia mums gimus, antrieji - mirus. 

— Mano šeima visuomet buvo budistai. Ir būtent mano šei- 
mos dėka Japonija... 

— Vaje, vaje! Tavo šeima, tavo šeima... Vis ta pati dainelė. 

— Palikimas yra palikimas. Atleisk, jei nesupranti. 

- Žinai, tikrai nesuprantu, kaip tu gali lyginti savo kvailus 
religinius įsitikinimus su moksliniais tyrimais. Tu gabiausias fi- 
zikos fakulteto studentas ir... 

— Ne, fizikos nebebus. Keičiu sritį. Nuo dabar mokysiuos l0- 
gikos. Tai mano didžiajam kūriniui. 

— Juokauji? Man atrodo, kad ligoninėje kažkas nutiko tavo 
galvai. Kas dabar nutiko, kad nori užsiimti logistika? 

— Logika, kvailute, logika. Sakinių mokslas, p ir ą. 

— Persti ir kakoti? Labai jau keista ta tavo naujoji ideė fixe. 
Egzotiškiau už tavo kvantus, tuos gyvius, egzistuojančius, nors 
neegzistuoja. 

- Šimtą kartų tau kartojau, kvantai ne gyviai, tai... Po galais, 
ko tave moko fakultete? 

— Ivano Turgenevo, Aleksandro Diuma ir Valterio Skoto. Tik 
tu nesuprasi, tu nekenti literatūros. 

— Aišku, tikras mėšlas. 

— Visiškai ne! Tai labai gražios istorijos, kurios... 

— Būtent, istorijos. Vėjas, smėlis į akis, haliucinacijos. 

— Tai sukelia jausmus! 

— Dėl jų virkauja nekaltos mergelės. 

— Jau seniai nesu nekalta mergelė. Klausimas, kas dėl to kal- 
tas... Tačiau teisybę pasakius, mano branguti, visa tai mane nela- 
bai domina. Mane domina vienintelis dalykas - kada tu mane vesi. 


Niekas mokykloje nesuprato, kodėl jaunasis Ivasakis nesutaria 
su jaunuoju Soga. Ramus, tykus, taikus iki nuobodybės Hitošis 
nebuvo iš tų berniukų, su kuriais greitai gali susikivirčyti, ne- 
bent išskyrus tas akimirkas, kai jį apimdavo perdėtas išdidumas 
ir jis ypač pabrėždavo savo vardą. Šiaip jis buvo nekalbus, tylus, 
tik kartais šyptelėdavo iš savo draugų pastabų. 

Iš pradžių niekas nieko nepastebėjo. Nei ginčo, nei muštynių, 
Ivasakis ir Soga ir toliau kaip paprastai vaikščiojo į mokyklą. Išsi- 
imdavo iš portfelių rašalines ir sugeriamąjį popierių, rūpestingai 
užsirašydavo mokytojų žodžius, atsakydavo į jiems pateikiamus 

klausimus. Viskas atrodė taip ramu, kad niekas iš mokinių nepa- 
stebėjo, jog abu berniukai nebesisveikina. 

Vis dėlto tenka pripažinti, kad kažkas nutiko. Hitošis per per- 
traukas nebeidavo prie grupelės draugų, o kai vienas mokinys jį 
pašaukė norėdamas kažko paklausti, jaunasis Ivasakis tučtuojau 
įsikišo. Ne, pareiškė jis, ne Soga. Nė žodžio daugiau. Berniukas 
stengėsi kalbėti ramiai, tačiau visi pajuto aiškų susierzinimą, tad 
niekas ir neprieštaravo. Hitošis liko nuošaliame kamputyje. 

Iš pradžių visi manė, kad abu berniukai tik šiek tiek apsipyko, 
kad tai laikinas nesklandumas. Tačiau bėgo savaitės, o laukiamo 
susitaikymo nė ženklo. Jaunasis Ivasakis taip rūpestingai vengė 
Hitošio, kad visi tai pastebėjo... Vengti žvilgsnio, klastūniškai ty- 
lėti, neįtikėtinai išsisukinėti. Galiausiai niekas nieko nebesuprato. 

— Vis dėlto, Ivasaki, paaiškink mums. Papasakok, kas tarp 
jūsų nutiko. Jūs visada buvote neperskiriami, jis dukart per sa- 
vaitę lankydavosi jūsų namuose, kartais vakarieniaudavo su tavo 
tėvais. O dabar užtenka ištarti jo vardą, ir tu grieži dantimis su- 
spaudęs kumščius... 

Tačiau berniukas nieko neaiškino. Kieme jis netgi paskleidė 
neįtikėtiną gandą apie pavydą tikėdamasis, kad to užteks tiesai 
paslėpti. Nebuvo nė kalbos, kad jo draugai sužinotų, jog jo moti- 
na ir Hitošio motina buvo priverstos susitikti, tikrai katastrofiš- 
kas susitikimas. Berniuko paprašė užlipti į savo kambarį, tačiau 
jis priglaudė ausį prie nesandariai uždarytų durų, kad nepraleis- 
tų nė vienos pokalbio smulkmenos. 

— Tai jūsų kaltė, - šaukė motina Soga, - jūs pasodinate viena- 
me kambaryje berniuką ir mergaitę, žinoma, tada visko ir nutinka. 

— Jie tik vaikiščiai, - atšovė įniršusi motina Ivasaki. - Vie- 
nuolika ir trylika metų! Kaip galėjau įtarti, kad jūsų nieko vertas 
berniūkštis toks ydingas tarsi liguistas maniakas? 

— Sprendžiant iš to, ką man pasakojo Hitošis, jūsų duktė per 
anksti subrendusi. Atrodo, ji puolė prie jo čiupinėti... 

— Užteks. Daugiau nieko nenoriu girdėti. 

Pokalbis pakrypo bloga linkme, abi moterys stengėsi atsa- 
komybę už šį baisų įvykį primesti viena kitai. Padėtis buvo to- 
kia prasta, kad net sunku įsivaizduoti. Jei abu vaikai būtų buvę 
vyresni, dar būtų buvę galima užglaistyti skandalą juos sutuo- 
kiant... Tačiau dabar... Vienuolika ir trylika metų... Ne, geros 
šeimos mergaitė negalėjo tekėti vienuolikos metų, taip nebuvo 
daroma. Motina Soga šiek tiek sušvelnėjo ir su nepatiklia gaida 
balse dar kartą paklausė: 

- Jūs iš tiesų tikra, kad jie?.. 

- Žinot, poza, kurioje jie buvo užklupti, nekėlė jokių abejo- 
nių. Jie net nepasivargino užtraukti užuolaidų... Viską matėm, 
jis tikrai buvo jos viduje, tikrai viduje. 

- Ir tai nebe pirmas kartais, kai jie?.. 

— O ne, bent jau aišku buvo po to, ką jie prisipažino. Dieve 
mano, jie tai darė visur namuose... Kambariuose, verandoje, ant 
laiptų, sode, ir net ant biliardo stalo. Atrodo, tarnai juos buvo už- 
klupę daugiau nei vieną kartą, tačiau nė vienam neužteko drąsos 
mums papasakoti. Lervos, bailiai! Du vaikai, ar jūs įsivaizduoja- 
te... Jie išbandė visokias bjaurystes, papasakosiu jums smulkiau. 

Motinai Ivasaki buvo sunku aiškiai artikuliuoti, ji stengėsi 
atsipalaiduoti nuolatos nosine šluostydama kaktą. Truputį nuri- 
musi ji kalbėjo toliau. 

— Sakysim, kad nieko neįvyko, ir po kelerių metų išleisime 
ją už kokio malonaus vargano naivaus tipelio. O dabar nėra nė 
kalbos, kad jūsų sūnus dar kartą įkeltų koją į mūsų namus. Nie- 
kuomet! Kiek norite už tai, kad tylėsite? 

Nesutrikusi motina Soga atšovė: 

— Be abejonės, mes nesame tokie turtingi kaip jūs, tačiau ir ne 
vargšai. Mums jūsų labdaros nereikia. 

— Ir man taip geriau. Būtų sunku duoti kyšį dukters prievar- 
tautojui. 


ASUKA FUJIMORI m MIKROKOSMAS 93 


Abi moterys išsiskyrė su kartėliu širdyje ir visą įniršį išlie- 
jo ant savo palikuonių. Vos grįžusi namo motina Soga išvadino 
sūnų paskutiniu kvailiu, mulkiu, morka, sukryžminta su balan- 
džiu, gailiai priminė, kad dėl nesupratimo prarado įtakingus glo- 
bėjus ir kad jo tėvas, jei dabar nesiilsėtų kape, turėtų numirti iš 
gėdos, tėvas, kuris niekados toks nebuvo, klausimas, iš ko šis 
nenaudėlis paveldėjo tiek ydų. 

Motina Ivasaki nedaug ką švelniau aprėkė savo dukrą, klausė 
jos, kaip šioji galėjusi taip elgtis ir ypač su tokiu mulkiu kaip tas 
niekam tikęs Soga. Nei žavesio, nei subtilumo, vargšas papras- 
tas vaikas, asmenybė it nuvytusi lauko gėlė... Mielas, žinoma, 
mielas, tačiau to neužtenka, mielas tokiems dalykams išdarinėti. 
Šunys taip pat būna mieli... Mergaitei kilo siaubingas noras at- 
šauti motinai, kad Hitošis ne toks berniukas, kokį ji įsivaizdavo, 
kad ji negali suprasti, kad ji nieko apie jį nežino, tačiau kaip kukli 
gerai išauklėta mergaitė ji tik droviai linkčiojo galva ir sausai bei 
nuobodžiai kartojo taip. 

Išgąsdinti gresiančio skandalo Ivasakiai paliko Sogų šeimą ra- 
mybėje, patys tylėjo, ir visas šis reikalas nuskendo užmarštyje. 
Bent jau kuriam laikui. 


Už keleto šimtų žingsnių į vakarus nuo Ivasakių namų stūkso 
Imperatoriškasis universitetas, į kurį patenka visi geriausi moki- 
niai, ir jame šiandien mokosi jau suaugęs jaunasis Hitošis. Aug- 
damas jis neprarado savo nepaprastų gabumų, tik pečiai šiek 
tiek sutvirtėjo ir pats ūgtelėjo visa galva. Tokia pati įspūdinga 
išvaizda kaip ir tėvo. Vis dėlto liko ir juokingų mažo berniuko 
įpročių —- Žavingas nerangumas, nuolatinis mirksėjimas, staigūs 
užmaršties protrūkiai ir ypač liguistas drovumas, dėl kurio visi 
greta jo nuolat jausdavosi suglumę. 

Fakulteto dekanas dėjo į Hitošį didžiausias viltis, net įžvelgė 


94 ASUKA FUJIMORI BMIKROKOSMAS 


galimą Nobelio premijos laureatą. Penkerius metus jis atidžiai 
stebėjo mokslinius savo globotinio tyrimus, ir kai šis staiga buvo 
išvežtas į ligoninę, nuolat lankė jį nepaisydamas nė artrito. Jei 
kas pasakydavo jam, kad jaunajam vyrui trūksta žavesio, jis tuč- 
tuojau atrėždavo, kad mokslas yra darbas, o ne spektaklis. Jis 
taip tikėjo Hitošiu, kad atrodė kaip iškritęs iš mėnulio, kai iš 
ligoninės grįžęs jaunasis vyras pranešė jam nėrįs mesti fiziką. 

— Mesti? Bet, Soga, juk jūs nerimtai! Jūs pats gabiausias savo 
laidos, gal net savo kartos, kas ten žino, studentas. Jūsų teoriniai 
darbai apie Einšteiną ir Planką nepaprastai geri. Bent jau išleis- 
kite juos, pamatysite, kokio sulauksite dėmesio. Ne tik Japonijo- 
je, visame pasaulyje. 

— Aš jau nusprendžiau. Nebegaliu studijuoti fizikos, baigta. 

— Kaip negalite studijuoti? 

— Studijuoji, kol mokaisi. Aš jau viską peržiūrėjau. Fizika man 
negali pasiūlyti nieko, ko aš dar nežinočiau. 

— Ir būtent jūs skleidžiat tokius apibendrinančius teiginius? 
Visuomet yra ką išmokti. Fizika naujas mokslas, kupinas neiš- 
spręstų problemų, neišmatuojamų paslapčių, vis iškylančių ne- 
sutapimų. Laboratoriniams tyrimams yra medžiagos ištisiems 
dešimtmečiams. 

— Tai todėl, kad tie žmonės dar nieko nesuprato. Aš pagaliau 
supratau, kad turiu dirbti su savo didžiuoju veikalu. 

— Kokiu didžiuoju veikalu, Soga? Aš nesuprantu. Kas nutiko? 
Jūs buvote toks didelis entuziastas. Jūs... 

Senis kiek įmanydamas stengėsi pakeisti Hitošio nuomonę, 
tačiau ir jis pastebėjo, kad Hitošis iš ligoninės grįžo kažkaip pa- 
sikeitęs. Ypač žvilgsnis, žvilgsnis tapo baisus ir slegiantis. Pir- 
miausia - užgeso akys, akys, kadaise nuoširdžios, pasiruošusios 
kibti į sudėtingiausios lygties sprendimą. Dabar, kai Hitošis ret- 
karčiais šypsodavosi, atrodė, kad jis šypsosi tik tam, kad neap- 
sivemtų. 

— Žadate išeiti iš universiteto? - po ilgokos tylos vėl prabilo 
dekanas. 

— Ne, aš jau susitariau su filosofijos katedra. Norėčiau rašyti 
disertaciją iš logikos. 

— Logikos? 

— Na taip, logikos. 

- Taip, žinoma, jums gali pavykti... Šiandien logika yra gry- 
na matematika, jums nekils jokių problemų dirbti su gaunamais 
duomenimis... Tokia galva! Tačiau... 

Hitošis švilptelėjo, o senasis vyras tęsė. 

— Tačiau koks pokytis! Jūs taip nekentėte grynos spekulia- 
cijos, tuščių samprotavimų, tuščiažodžiavimo, kaip pats vadi- 
note... Nepakentėte teorijų, nesusijusių su konkrečiais bandy- 
mais... Logika! Kas gali būti abstrakčiau, steriliau. Į jus tai visai 
nepanašu. 

Tačiau būtent taip ir atsitiko. Rugsėjo pabaigoje, šeštaisiais 
Taišio periodo metais, didieji šalies dienraščiai stambiu šriftu 
pranešinėjo apie ekspedicinį korpusą, siunčiamą į Sibirą kovoti 
su bolševikų revoliucija, apie pastarosiomis savaitėmis vykusių 
didelių valstiečių sukilimų padarytą žalą arba apie karą Europo- 
je, kuris, atrodo, artėjo prie neišvengiamos pabaigos. Ir kituo- 
se puslapiuose kirbėjo naujienos apie Kiusiu pietus nusiaubusį 
taifūną, Hokaide pratęstas dvi geležinkelio linijas, ramią aukšto 
valdininko mirtį, apie pilną banknotų maišelį, rastą viename Jo- 
šivaros viešnamyje, apie Aomorio apylinkėse nukautą lokį, pa- 
slaptingai dingusią sostinės mokinę, autoavariją vienoje Ginzos 
magistralių, už Tomiokos šventyklos suimtą kišenvagį... 

Žurnalistai taip pat parašė straipsnį apie Hitošio disertaci- 
jos gynimą; tai buvo nuvalkiotais štampais išmargintas tekstas, 
vargšas ditirambuose skęstantis veidas. Vyravo ne disertacijos 
argumentai, o pagrindiniai jaunojo vyro biografijos momentai: 
tėvas, atidavęs gyvybę už tėvynę, garbinga ir darbšti motina, 

puikūs mokslo rezultatai vidurinėje mokykloje, kompensacija 
už visus darbo metus - sužadėtuvės su vienos garbingiausių ša- 
lies šeimų dukra, puiki karjera prestižiniame Imperatoriškajame 
universitete. 

O dėl pačios disertacijos buvo pasitenkinta dviem ar trim idė- 
jomis nedorai jas sutrumpinus: japonų kalbos specifika ir loginė 
vienybė, pranašumas prieš vakarietiškus mokslus ir neišspren- 
džiami pastarųjų paradoksai, būtinybė sukurti tikrą japonų lo- 
giką, susietą ir su lingvistika, ir su matematika, japono sielos 
amžinybė šiame nuolatos kintančiame pasaulyje. 

— Negali būti, - prakošė Hitošis, su pasibjaurėjimu permesda- 
mas žvilgsniu straipsnį, - koks čia nesąmonių rinkinys... 

Motina Soga nekreipė per daug dėmesio į technines detales. 
Ji tik pastebėjo pagiriamąjį autorių toną, jausmingas frazes ir ne- 
eilines metaforas. Ji taip pat nebuvo pamiršta, kentėjusi našlė, ir 
dabar skaitė apie save pagiriamus itin gražius žodžius, apie savo 
drąsą ir patirtus sunkumus. Tokios pagyros tikrai negalėjo jai 
nepatikti. Ji iškirpo ir įrėmino straipsnius, paskui pakabino juos 
miegamajame, tiesiai virš savo lovos. 

— Pažvelk, - pasakė ji sūnui, kai tą dieną jis sugrįžo namo. 

— Na, - pareiškė jis be entuziazmo, - tai pavojinga. Jei kabliu- 
kas neišlaikys, nukris tau tiesiai ant veido. 

— Nekalbėk niekų, girdi? 

Paskui priėjo prie jo žvelgdama jausmingomis akimis: 

— Mano sūnau, mano brangusis, aš taip tavimi didžiuojuosi. 
Daktaras, tikras daktaras. Ir netrukus šios didžios vestuvės! Ge- 
rai žinojau, kad gyvenime tu šį tą pasieksi. Pamatysi, tavo vardas 
bus didelėmis raidėmis įrašytas į enciklopedijas. Jei tik tavo tė- 
vas galėtų būti čia ir matyti... 

Ji suėmė savo vaiko veidą rankomis, švelniai jį bučiavo, o Hito- 
šis, abejingu ir piktu žvilgsniu, pasitenkino gūžtelėdamas pečiais. 

Tėvas Ivasakis aprėkė dukrą kaip niekuomet anksčiau ir virpan- 
čiomis rankomis įsakė atlikti medicininius tyrimus. Negali ži- 
noti, gal mergaitė pasigavo kokią šlykštynę, berniūkštis, visko 
gali laukti iš tokių prasimušėlių gyvenime. Gydytojo atsakymas 
šeimą nuramino ir mergina galėjo ramiai grįžti į panelių Širajuri 
mokyklą, kur, be virtuvės ir siuvimo, ji mokėsi gamtos mokslų 
ir literatūros pagrindų ir literatūrai pasirodė esanti ypač gabi. 
Pabaigusi vidurinę mokyklą ji gavo tėvų leidimą tęsti mokslus 
universitete ir taip išsigelbėjo nuo pokalbių apie vedybas. Kai jai 
sulaukus dvidešimt dvejų metų ir su literatūros diplomu kiše- 
nėje tėvai primygtinai prakalbo, kad laikas tekėti, ji nepaprastai 
ramiai atsakė, kad jau išsirinko būsimąjį vyrą. 

— Kaip tai? - paklausė suraukusi antakius motina Ivasaki. — 
Tu jau išsirinkai? Kas per elgesys, jaunoji panaite! Tai mes tu- 
rime išrinkti tau vyrą. Kuo manaisi esanti? O be to, kas tavo 
širdies išrinktasis? 

— Soga Hitošis. 

Motinos Ivasaki veidas persimainė visomis vaivorykštės spal- 
vomis, kol pagaliau sustingo pavojingai baltas. Vienuolika metų 
prabėgo veltui, vienuolika metų, per kuriuos ji stengėsi viską už- 
miršti, nieko nepadarysi, jai nereikėjo nė mažiausios pastangos 
viską prisiminti. 

— So... So... ga... Tas... vaikas... Ta šiukšlė, tas mažasis mons- 
tras, tas... Ne, jo mūsų šeimoje niekada nebus. Tuomet mane 
reikėtų užmušti. 

— Gerai, viskas aišku. Virvė ar nuodai? 

- Visai praradai galvą? Užmiršai, ką jis tau padarė? 

— O ne, neužmiršau. Būtent todėl ir noriu už jo tekėti. 

— Bjauri kekšė! Ir tau ne gėda taip kalbėti? 

— Fui! 

— O be to, pirmiausia nežinai, kas jam atsitiko. Gal dabar jis 
jau vedė sau tinkamą patelę... Tu nematei jo vienuolika metų. 

— Iš tikrųjų nemačiau jo dvi dienas. Ir, tavo žiniai, jis tikrai 
viengungis. 

— Vieng... Dvi dienas? 

— Jau vienuolika metų Hitošis ir aš kiekvieną savaitę slapta 
susitikinėjame. Iš tiesų nieko čia mįslingo, mano mokykla tiesiai 
prieš Jasukunio šventyklą, kurioje palaidotas jo tėvas. 

— Kaip drįsai man nepaklusti? Mūsų šeima, mūsų protėviai, 
mūsų tradicijos!.. 

— Ak, iš pradžių tikrai jaučiausi truputį kalta. Bet paskui, 
kai supratau, kad tu iš tikro kuoktelėjusi ir kad tau visai nerūpi 
mano laimė, pasidarė lengviau. 

— Ir kiekvieną kartą jūs?.. 

— Taip, kiekvieną kartą mes... 

- Visais tais vakarais, kai pareidavai namo pavėlavusi?.. 

— Taip, tuo metu aš dulkindavausi. 

— Tu žlugusi mergina! 

— Ne, priešingai, jaučiuosi nuostabiai. 

- Tu juk netekėsi už to niekam tikusio, kuris... 

— Kuris kitais metais taps Imperatoriškojo universiteto dakta- 
ru. Gerai pagalvok, tai ne pati blogiausia partija šeimai. Apgynus 
disertaciją, jam užtikrinta katedra. 

— Man vis tiek pat! Nenoriu jo! 

— O aš noriu! 

Ir Ivasakių dukra nubėgo slėptis į savo kambarį neužmiršda- 
ma smarkiai trinktelėti durimis. 

— Taip taip, - šaukė motina jai pavymui, - ištvirkėlė, kekšė! 
Pasilik savo kambaryje ir nedrįsk niekur eiti! 

Paskui, apsimetusi ori, atsisuko į tarnaitę, kurią buvo pašau- 
kusi: 

— Nuimkite vieną lėkštę nuo stalo. Mūsų dukra negaus vaka- 
rienės. 

Motina Ivasaki nepanorėjo paaiškinti kitiems šeimos nariams, 

kodėl prie stalo nėra dukters, tik pasakė, kad ji nubausta, ir nie- 
ko daugiau. Kai rytojaus rytą dukters ir vėl nebuvo prie stalo, 
tėvas pradėjo nerimauti. 

— Tu ir vėl neleidai jai pusryčiauti? 

— Taip... Tačiau ji to nusipelnė. Tikra laukinė, jos prieštaravi- 
mai peržengia visas ribas. Tikra nedorėlė. 

— Tu manai, kad ji vis dar savo kambaryje? Gal pabėgo vidury 
nakties. 

Ne, tarnaitė patikrino pro rakto skylutę, Ivasakių duktė vis dar 
buvo užsirakinusi savo kambaryje ir sklaidė storą puikiai įrištą 
veikalą. Ji neatrodė nei apsiverkusi, nei atgailaujanti. Ji taip pat ne- 
atrodė norinti išeiti iš kambario ko nors užvalgyti. Atėjus vakarui 
motina tris ar keturis kartus nedrąsiai pabeldė į duris ir pasakė: 

— Nagi atidaryk, nebūk kvaiša. Jau ruošiamės vakarieniauti. 

— Ne. 

— Kaip tai ne! Turi juk kažką valgyti per dieną. 

— Valgysiu tą dieną, kai sutiksi, kad ištekėčiau už Sogos Hi- 
tošio. 

— Cha, įdomu būtų į tai pažiūrėti. Gali pasilikti šiame kam- 
baryje kiek nori, tau nenusileisiu. Ir galiu iš karto tave perspėti, 
kad ilgai taip netempsi. 

Iš tiesų Ivasakių duktė ilgai neišlaikė: po dešimties dienų, per 
kurias nieko nevalgė, ji apalpo savo lovoje užvertusi galvą. Tarnai- 
tė, kartkartėmis stebėdavusi ją pro rakto skylutę, kūliais nusirito 
laiptais perspėti tėvų, be perstojo uždususi kažką vapėdama. 

Teko laužti duris; greitai pakviestas šeimos gydytojas patikri- 
no su stetoskopu jaunosios merginos krūtinę, o paskui pažvelgė 
į tėvus didžiulėmis išgąsdintomis akimis. Sostinės gatvėmis le- 
kiančioje greitosios pagalbos mašinoje motina Ivasaki raudoda- 
ma spaudė savo dukros ranką, melsdama, kad išgytų, ir keikda- 
ma dėl užsispyrimo. | 

— „„.„būtinos tiesos pagrįstos arba prieštaravimo, arba galimy- 
bės, arba negalimybės principu...“ Tiesą sakant, originalo tekstas 
prancūziškas. 

— Prancūziškas? Ar tas vyrukas kartais ne vokietis? 

— Taip, ponas Leibnicas kilimo iš Saksonijos, tačiau savo vei- 
kalus jis rašė prancūziškai. 

— Nagi matai, prancūziškai... Kas per sumanymas rašyti pran- 
cūziškai! Ypač jei esi užsienietis. 

— Bet kokiu atveju, prancūziškai ar vokiškai, susiduriame su 
tomis pačiomis vertėmis: nulis, vienas, vienas, nulis, nulis, vie- 
nas ir nulis. Rezultatas nulis. Sakinys neteisingas. 

Hitošis didžiulėje juodoje amfiteatro lentoje užrašė savo lyg- 
tis, ir kai skaičiai buvo užrašyti, niekas iš komisijos nedrįso prieš- 
tarauti dėl rezultato tikslumo. Žmonėms, atėjusiems pažiūrėti 
disertacijos gynimo, buvo sunku sekti, kas vyksta. Pirmoje eilėje 
sėdinti motina Soga neslėpė pasididžiavimo, tačiau nebūtų galė- 
jusi nieko pasakyti, apie ką kalba jos sūnus. Na, o Ivasakiai, aplin- 
kybių irgi priversti dalyvauti, sunkiai laikėsi neužmigę suoluose. 

— O viešpatie, - sumurmėjo tėvas Ivasakis dukrai stengdama- 
sis užgniaužti didžiulį žiovulį, - šitas tipas dar nuobodesnis už 
imperatoriškųjų rūmų pranešėjus. Tu tikrai nori praleisti savo 
gyvenimą su tokiu klounu? 

Ivasakio duktė, jau seniai atgavusi įprastą svorį ir veido spal- 
vą, nieko neatsakė, tik lengvai kumštelėjo tėvą alkūne. Ji taip 
didžiavosi Hitošiu, ji visuomet juo didžiavosi, tuo blogiau, jei 
pasenę tėvai negali suprasti. 

Kadangi viskas seniai iš anksto buvo sutarta, gynimas tebuvo 
paprastas formalumas. Imperatoriškojo universiteto dėstytojas, 
gal žemutinio miesto skursnoms tai skamba nepaprastai, gudravo 
tėvas Ivasakis, tačiau mano duktė gali ištekėti už baronų ar minis- 
trų sūnų, po velnių, koks pažeminimas! Tokios mintys, žinoma, 
neatsirado iš širdies džiaugsmo vykstant į universitetinį miestelį. 

— Jei jau ta kvaiša nusprendė ištekėti už šito niekam tiku- 
sio tipo, - šaukė jis rišdamasis kaklaraištį, - tegul tai būna bent 
finansiškai naudinga. Negali būti nė kalbos, kad mano duktė 
gyvens varganame trijų kambarių bute ir valgys raudonuosius 
ryžius su žaliomis pupelėmis. 

Tėvas Ivasakis ėmėsi reikalo ir užteko dviejų trumpų susi- 
tikimų: apgynęs disertaciją Hitošis turėjo iš karto gauti specia- 
liai jam sukurtą katedrą, pats jauniausias tokio rango dėstytojas 
šiuolaikinėje Japonijoje, nieko baisaus, jei rektorius ir susiraukė 
dėl tokio tarytum prievartinio pasiūlymo. Jo uždarbis bus kaip 
kolegų, tačiau du kartus per semestrą jis gaus slaptą nemažą pre- 
miją, o mainais Mitsubiši duos Imperatoriškajam universitetui 
dosnias dotacijas. 

Aplinkybės buvo labai palankios: karas Europoje, atrodė, ne- 
sibaigs, o Japonija, kuri apsukriai prisijungė prie Antantės, tiekė 
anglams, prancūzams ir amerikiečiams ginkluotę. Tonas gin- 
kluotės... Gamyklos dirbo visu pajėgumu jau ketverius metus, ir 
dar niekada grupė nebuvo gavusi tokio fantastiško pelno. Nieko 
nuostabaus, kartais pagalvodavo tėvas Ivasakis, kad visi pacifis- 
tai yra komunistai. Bjaurybės raudonieji, progreso priešai. Už- 
tenka apsidairyti aplinkui: pilnos Ginzos krautuvėlės, moterys, 
su kaskart vis elegantiškesniais apdarais, vyrai su visiškai naujais 
batų raišteliais... Visa šalis naudojasi šiuo karu. Kaip galima būti 
pacifistu, klausiu jūsų! 

— „ir kai A' visuma, laikoma turinti visus A elementus, iš- 
skyrus nulį, susiduriame su prieštara. Pono Raselo įsivaizduotas 
paradoksų gynimas gali būti taikomas tik... 

— Kokios čia nesąmonės, - purkštavo tėvas Ivasakis. - Norma- 
lūs žmonės taip nekalba. 

— Nes Hitošis yra aukščiau normalių žmonių, - tarsi ekstazės 
apimta atsakė duktė, - jis toks gabus. 

— Jis man atrodo kaip ypač skaudinantis galvą, tokių dar ne- 


102 ASUKA FUJIMORI MMIKROKOSMAS 


buvau matęs. Ką mes galėsim jam papasakoti, tavo motina ir aš, 
šeimyninių vakarienių metu? 

Nieko nenutuokdamas apie savo uošvio aimanas Hitošis pa- 
dėjo kreidą ir grįžo ant pakylos. Dabar jis kalbėjo daug laisviau nei 
pradžioje, reiškė mintis pakankamai laisvai, ir keturi žiuri profe- 
soriai klausėsi jaunojo vyro ypač susidomėję. Net rektorius atrodė 
pamiršęs skandalingą Ivasakių šeimos spaudimą. Jaunasis Soga 
buvo aukštumoje, reikia tai pripažinti. Slapta premija, vokas po 
stalu, kokia gėda... Tačiau vaikinukas toli gražu ne bukagalvis. 

— „terminai, implikuoti iš Vakarų, yra kitokie. Tai reziumuoja 
prieveiksmis „todėl“, šnekamąja kalba dažniausiai išreiškiamas 
žodžiu „kad“. Taigi sakinys „p implikuoja sakinį k“, kuris vaka- 
rietiška kalba turėtų būti skaitomas „ą nes p“. O japonų kalba 
tas pats sakinys iš tiesų tariamas „p tuomet ą“. Matematizuoda- 
mi kalbą, ponas Frėgė ir ponas Raselas naiviai tikėjo, kad... 

Purtydamas galvą tėvas Ivasakis užgniaužė riaugėjimą prieš 
ištardamas visiškai sutrikęs: 

— Dėl Dievo meilės, nieko nesuprantu. 

— Tėte! Truputį pasitempkite, nagi! 

— Tu vis dėlto nepriversi manęs patikėti, kad šitos niekam ne- 
suprantamos kalbos tave iš tiesų domina! 

— Nesu tokia kvaila, kaip tu manai. 

— Na ir nuraminai. Aš niekuomet ir netikėjau, kad tu nimfo- 
manė. 

— ... idealizmas, užkariavęs Vakarų filosofiją pastaraisiais am- 
žiais, privertė užmiršti, kad kalba ir mintis iš tikrųjų yra vienas ir 
tas pat. Kas sako - skirtingos semantinės struktūros, tas būtinai 
sako - skirtingos minčių formos. Mokslas vystosi kalbos dėka, 
tokios kalbos, kokią mokslas vartoja, ir tik šiuo keliu. Limituota, 
sutvarkyta kalba, kad būtų išspręsta daug... 

Hitošio disertacija apie paradoksų genezę sulaukė šiokio to- 
kio atgarsio archipelago filosofų grupelėse. Daugelis net nuste- 

bo, kad tokia griežta mokslo įstaiga kaip Imperatoriškasis uni- 
versitetas leido ginti tokį darbą. Gynimo metu pareikštos min- 
tys, dėl kurių šiuolaikinėje epochoje jau net nediskutuojama, 
buvo ypač naujoviškos ir trikdančios. Senieji profesoriai aštriai 
sukritikavo ne itin konservatyvų jaunojo daktaro metodą. Jauni, 
ne tokie priešiški dėstytojai nesuprato disertacijos esmės ir be 
piktos valios nesutiko su pagrindinėmis idėjomis. Tiesiog uni- 
versitetinė struktūra be priekaištų iškraipė originalią mintį. 

Kadangi tėvas Ivasakis nedažnai lankėsi filosofų sluoksniuo- 
se, iš amfiteatro išėjo dejuodamas. Jis manė, jog girdėjo tik pras- 
tai išreikštus tuščius ir niekingus paistalus, ir jo nuomonė apie 
Hitošį, ir šiaip gana vidutiniška, tikrai nepagerėjo. 

— Jokio solidumo, jokio subtilumo, nieko. Nuobodus kaip 
gorila lietui lyjant. Ir šitoks nevykėlis taps mano žentu! Tokios 
kilmingos šeimos kaip mūsiškė... Niekaip nesuprantu, kaip iki 
to nusiritom.... 


Ivasakių duktė sugrįžo iš toli. Vos atvežta į ligoninę, ji buvo nu- 
kreipta į reanimacijos skyrių ir po valandėlės gaivinimo šiaip taip 
atgavo sąmonę. Atsakingas jaunas gydytojas, dar labai rūpestin- 
gas, nedvejodamas griežtai išbarė tėvus: 

— Kodėl neatvežėte jos anksčiau? 

— Mes manėme, kad tai tik kaprizai, - sumurmėjo motina Iva- 
saki nervingai gniaužydama rankas. 

Tėvas nieko neatsakė; nusprendęs verčiau patylėti, jis nusigrę- 
žė ir nukreipė žvilgsnį į apsilaupiusią sieną. Gydytojas pabalino 
akis ir vėl nuėjo į reanimacijos palatą. Vėliau, sužinojęs, su kuo 
turi reikalą, jis sugrįžo atsiprašyti motinos Ivasaki už nemandagų 
elgesį. Taip pat pasakė ir diagnozę: mergina mirs, jei kuo greičiau 
nepradės valgyti. Buvo bandoma ją maitinti priverstinai su zondu 
ir piltuvėliais, tačiau Ivasakių dukra išvemdavo viską, kas tik pa- 

tekdavo į skrandį. Trečią dieną ligoninėje jai prasidėjo gili koma ir 
visi gydytojai, seni ir jauni, pranašavo artėjančią pabaigą. 

Tuo pačiu metu į ligoninę ant jo gabaritams per mažų neštuvų 
buvo atgabentas Hitošis. Jis taip pat buvo komos būsenos, taip 
pat nevalgęs jau apie dvi savaites. Motina Soga lydėjo neštuvus 
raudodama, tačiau jos kančia staiga virto siaubingu įniršiu, kai 
koridoriaus gale ji pamatė motiną Ivasaki. Dvi moterys puolė 
viena prie kitos rėkdamos: 

— Ką jūs padarėt mano sūnui! 

— Ką jūs padarėt mano dukrai! 

Turėjo įsikišti pustuzinis raumeningų slaugų, kad išskirtų 
moteris ir būtų išvengta viešo skandalo. Slaugas pasiūlė pagul- 
dyti ligonius skirtinguose aukštuose, tačiau jų būsena buvo per 
daug panaši, kad jie būtų gydomi skirtinguose skyriuose. Hitošį 
paguldė du šimtai antroje palatoje, o Ivasakių duktė gavo asme- 
ninę du šimtai šeštą palatą. Skirtinguose koridoriaus galuose — 
geriausia, ką buvo galima padaryti ligonių ramybei. Bėgo dienos, 
o abiejų vaikų būklė tik blogėjo. 

— Neįtikėtina, - pareiškė vienas gydytojas pakėlęs antakius, — 
jie gęsta vienodu greičiu, ir nenustebčiau, jei kartu užgestų. Jei jie 
mirs tuo pačiu metu, tai bus įrodymas, jog jie buvo skirti vienas 
kitam. 

Tuomet tėvas Ivasakis nusprendė, kad jau pats laikas jam 
įsikišti į šitą istoriją. Pirmą kartą po daugelio metų jis ūmai ir 
griežtai kreipėsi į žmoną: 

— Mano reputacija man tikrai nėra svarbesnė už dukterį. Jei 
tai vienintelis dalykas, kuris gali ją išgelbėti, tuomet tebūnie. 
Ji ištekės už to niekšo, ir nežiūrėk į mane tuo nevilties kupinu 
žvilgsniu, manęs tai seniai nebeveikia. 

Jis nuėjo duoti gydytojams nurodymų ir Hitošis buvo pagul- 
dytas į tą pačią palatą, kurioje gulėjo Ivasakių duktė. Nors buvo 
abejojama terapine tokio veiksmo sėkme, vis dėlto po dviejų 

dienų jaunoji ligonė pramerkė akis ir dar silpnu balseliu papra- 
šė galvūgalyje esančios slaugės atnešti skanėstų. Rytojaus rytą 
ji dviem lazdelių suėmimais suvalgė menkus jai patiektus pus- 
ryčius. 

— Tikras stebuklas, - sumurmėjo vyriausiasis gydytojas, vis 
dar negalėdamas patikėti tokiu staigiu sveikimu. 

Ivasakių duktė taisėsi greitai, o Hitošis gulėjo be sąmonės 
dar dvi savaites, ir kai pagaliau atsigavo, sunkiai nurydavo bet 
kokį maistą. Tarp kitko, buvusio svorio jis taip niekuomet ir ne- 
atgavo ir jo skruostai iki paskutinių gyvenimo dienų liko truputį 
įdubę. Tačiau didžiausią nerimą kėlė jo akys, tarytum du grąžtai 
įsisiurbiančios į pačią žmogaus gilumą, lyg norėdamos žvilgsniu 
ištraukti visą jo esybę. Gydytojai ar slaugės, atėję prie jo galvū- 
galio eiliniam patikrinimui, rūpestingai stengdavosi išvengti šio 
nepakeliamo žvilgsnio. Net motinai Sogai buvo sunku suvokti, 
kad šis jaunas baimę keliantis vyras yra jos vaikas. 

Įvykių išvargintas tėvas Ivasakis nusprendė perduoti verslą 
vyriausiajam sūnui, kad pagaliau galėtų truputį atsipūsti. O jo 
duktė, per daug laiminga, kad jos savižudiškos pastangos davė 
vaisių, švelniai ir su atsidavimu maitino savo sužadėtinį žalios 
žuvies gabaliukais, konservuotomis daržovėmis ir ryžių pyragė- 
liais. Mąstydama vien apie savo gimstančios laimės perspektyvą, 
ji taip ir nepastebėjo - ar nenorėjo pastebėti - kad jos gyvenimo 
vyras pasikeitė. 


Der geometrische und der logische Ort stimmen darin ūberein, dafs 
beide die Mūglichkeit einer Existenz sind.* 


* Geometrinė ir loginė vietos yra identiškos, nes abi yra egzistencinės ga- 
limybės (vok.). 


IšrVARA (KANDzI) (IsHrWARA (KANįI). 
Sausumos kariuomenės generolas. Gi- 
męs Tsuruokoje (Tsuruoka). Mandžiūrijos 
konflikto vadas. Vadovavo generaliniam 
štabui kare su Kinija. „Paskutinio karo“ 
teoretikas. Rytų Azijos federacijos pirmi- 
ninkas (1889-1949). 
Enciklopedinis žodynas 
Iwanami 


SOGA. Gyvenamasis kvartalas Čibos (Chi- 
ba) mieste, Čiuo (Chuo) apskrityje. Garsi 
šventykla, geležinkelių mazgas, Kavasakių 
(Kawasaki) plieno gamyklos. Ist. Nuo se- 
novės žemė priklausė žymiajam Sogų kla- 
nui, tad vardas liko susietas su vieta. 1592 
Tokugava Ijeasu (Tokugawa Ieyasu) įsa- 
kė pastatyti šventyklą. Šventykla sudegė 
1812, atstatyta Taišio (Taisho) laikotarpiu, 
vėl sugriauta karo metais. Dalis atstatyta 
penkiasdešimtaisiais. 
Toponimijos enciklopedija 
Shogakukan 


ITAGAKIS SEIŠIRO (SEISHIRO). Sausu- 
mos kariuomenės generolas. Gimęs Ivatės 
(Iwate) prefektūroje. Rengė Mandžiūrijos 
konfliktą. Karo ministras, išsaugojo svar- 
bų postą ministerijoje. Jam buvo pavesta 
siųsti kariuomenės dalinius į Kiniją. Pri- 
pažintas A kategorijos nusikaltėliu ir pa- 
kartas (1885-1948). 
Enciklopedinis žodynas 
Iwanami 


Vieni svajoja gaminti daiktus ar kurti imperijas, kaupti pinigus 
arba aukas. Pagal asmens ketinimus gali nuvokti, ar tai genijus, 
ar paklydėlis, ypač įžvalgus žmogus ar beprotis. O štai Hitošis 
nusprendė įsigyti visą kvartalą. Ir ne bet kokį. 

Į rytus nuo įlankos tvyranti pelkėta žemė, nendrės, meldai, 
bambukai, visur pilna uodų, o tarp lapijos tai šen, tai ten keletas 
apleistų lūšnų, nė kiek nepagerinančių vargingo peizažo... Jei ši 
žemė būtų vadinama kitu vardu, Hitošis niekados nebūtų leidę- 
sis į avantiūrą panašioje vietoje. 

— Man sunku patikėti, kad mano protėviai pasirinko tokias 
baisias žemes, - širdo užsiėmęs nosį Hitošis. - Čia per kilometrą 
dvokia dumblu ir atmatomis. 

— Reikėjo anksčiau galvoti, - pareiškė senis vedlys, - kai čia 
dar stovėjo šventykla. Net neįsivaizduojat, kaip viskas atrodė -— 
turtingi namai, nuostabūs sodai, prabangios parduotuvės... Ne- 
įtikėtina, kaip greitai buvo apleista ši vieta. Aišku, po gaisro vis- 
kas išnyko, žmonės išsilakstė, tad... 

— Jūs jau buvote gimęs? 

— Žinoma, ne, viskas įvyko daugiau nei prieš šimtmetį. Dar 
nesu toks sukriošęs... Bet mano senelis labai gerai prisiminė 
ir mano senelio draugai taip pat. Kad būtumėt girdėję jų pa- 
sakojamas istorijas. Kiek jų žinojo! Žiūrėkit, šventykla stovėjo 
būtent čia. 

Hitošis kurį laiką žvelgė į žemę nematydamas jokių praeities 

pėdsakų. Jį išvargino kelionė iš Tokijo, nors vos trisdešimt kilo- 
metrų, tačiau į visiškai nuošalų kampelį, ir būtent čia Hitošis, 
naujasis Imperatoriškojo universiteto dėstytojas, nusprendė im- 
tis savo didžiojo darbo. Vietovė, jau šimtmečius vadinama Soga, 
kadaise klestėjo, buvo šlovinga, ir Hitošis, nepaisydamas šios 
niūrios vietos smarvės, užsispyręs mąstė, kaip ją vėl atgaivinti. 

Sumanymas palengva jį užvaldė, kai jis rado žemėlapyje pava- 
dinimą. Užteko kelių paklausimų, kad paaiškėtų, jog vieta susi- 
jusi su jo protėviais - taip, Soga iš senosios Sogų giminės, kaip 
ir jis, autentiški griuvėsiai vos už valandos kelio nuo sostinės. Jis 
jau įsivaizdavo iš pelenų prikeltą šventyklą, šviesos kupinus pas- 
tatus ir žalumą, sausakimšus kelius, parduotuvėles, atgimstantį 
gyvenimą... 

Elegantiškas Ivasakių automobilis iki vietos privažiuoti ne- 
galėjo dėl vandens klanų ir tvenkinių. Vairuotojui buvo įsakyta 
kantriai laukti, o Hitošis ir jo atsitiktinis vedlys likusį kelią nuėjo 
pėsčiomis. Ne ilgas kelias pėsčiomis tarp bambukų, o būtent ne- 
paprastai apleistas peizažas pribloškė Hitošį ir prigesino jo aistrą. 

— Ir vis dėlto keista, - burbtelėjo jis nemaloniai vyptelėjęs, — 
sostinė priešais, kitoje įlankos pusėje... Tokia puiki vieta, tokia 
turtinga istorija... Kodėl viskas taip nunyko? 

- Po gaisro gyventojai persikėlė šiauriau, į Čibą. Mano šei- 
ma taip pat. Normalu, šiandien Čiboje yra visko. Didžiulė stotis, 
parduotuvės... 

- Vis dėlto... Niekam nekilo mintis atstatyti šventyklą? 

- Žinoma, žmonės bandė. Tačiau tam reikia pinigų... Daug 
daug pinigų... Neužtenka vien atstatyti pastatus, reikia nusau- 
sinti pelkes, išrauti meldus ir kitą bjaurastį, įtikinti šventikus, 
kad sugrįžtų ir įsikurtų, išasfaltuoti taką, kad būtų tikras kelias... 
Nei vyriausybė, nei merija — niekas tuo nesirūpina. Neįsivaiz- 
duoju, kaip šiai vietai vėl galima grąžinti gyvenimą... Nebent su- 
rasti kilnų mecenatą ir visišką beprotį... 

Dėl kilnaus mecenato - jokių rūpesčių, Hitošis žinojo, į kurias 
duris belstis. Tačiau tėvas Ivasakis nebuvo iš tų žmonių, kuriuos 
galima nesunkiai įtikinti. Vos tik Hitošis išdėstė jam savo planą, 
senasis patriarchas nutaisė niūrią ir griežtą miną, patogiau įsi- 
taisė ir tarė: 

— Tu dar nesi šeimos narys, o jau prašai pinigų? Nieko nepa- 
sakysi, drąsos tau netrūksta, šunsnuki! 

— Tai tik skola, juk žinote, kad galėsiu grąžinti. 

— Ne, nežinau. Tu nesuvoki, kokios sumos prašai, išties nesu- 
voki. Tai didžiuliai pinigai! 

— Tai vienintelė proga. Šiandien tas sklypas nieko nevertas, bet... 

— Nieko nevertas, nieko nevertas... Ar į tuos nulius nors kiek 
pasižiūrėjai? 

— Turint galvoje plotą, tai beveik už dyką. 

— Už dyką, už dyką... Visas kvartalas, beproti! Purvas ir r netvar- 
ka! Bet kokiu atveju tu kreipiesi ne į tą žmogų. Dabar bendrovei 
vadovauja vyriausiasis sūnus, tai jam ir turi pateikti savo absur- 
diškus prašymus. Aišku, jis priims tave su derama pagarba, nes 
mano, kad jo sesuo nuo tavęs laukiasi kūdikio. Cha cha! 

— Meldžiu jūsų, paskutinį kartą prašau pinigų. Ir tik paskolinti. 

— Gerai jau, nesu toks bjaurus, kaip manai. Duosiu tau gerą 
patarimą. Pats susirandi pusę sumos, o kitą pusę tau skolina 
bendrovė. Didysis pone. 

— Pusę! Tačiau tokiam paprastam žmogui kaip aš tai nej... 

— Duodu tau žodį, pažadu, prisiekiu visais Ivasakiais. Negaliu 
padaryti daugiau. Tiesa, kai kitą kartą sumanysi bastytis su šei- 
mos automobiliais, iš pradžių paprašyk leidimo. Mes mokame 
savo vairuotojams ne už tai, kad jie vežiotų kažkokį pavainikį. 

Pokalbis buvo baigtas, Hitošis nusilenkė atsiprašydamas. 
Prieš išeidamas iš kambario jis vis dėlto patikino tėvą Ivasakį, 
kad kaip nors gaus reikalingą sumą, o senasis patriarchas pasi- 
tenkino priminęs savo pažadą. 

— Na na, - pagalvojo jis, kai Hitošis išėjo. - Pusė sumos. Galiu 
būti ramus. 

Galų gale abu tuos jaunuolius reikėjo sutuokti. Nugalėjusios 
ilgalaikį tarpusavio nesutarimą abi motinos, Ivasaki ir Soga, drau- 
ge peržiūrėjo kalendorius, kartu išrinko datą - vieną septintųjų 
Taišio periodo metų balandžio sekmadienį, pasimeldė, kad tik tą 
dieną nelytų, ir pradėjo sudarinėti svečių sąrašą. 

— ...Prekybos rūmų prezidentas, Japonijos banko prezidentas, 
mūsų sęnasis gerasis maršalas Jamagata, tikėkimės, jis dar gy- 
vas, keli oligarchai, mūsų filialų direktoriai, kabuki aktoriai — 
jie turėtų suteikti mums malonę už visus pinigus, kuriuos iš 
mūsų gauna, ministras pirmininkas su penkiais ar šešiais vyriau- 
sybės nariais, tie bukagalviai Mitsujis ir Sumitomo... Ir, žinoma, 
šeima, dėdės, tetos, žentai... O iš jūsų pusės kiek ketinate pa- 
kviesti žmonių? 

— Turime tik kelis tolimos eilės pusbrolius, visi šeimos nariai 
mirę, tad... 

— Gerai, burnų ne per daug, jau šis tas. 

Motina Soga stebėtinai abejingai ištvėrė sarkazmą ir lieja- 
mą pyktį, sumaniai padėjo motinai Ivasaki viską paruošti ir pa- 
skirtą dieną Hitošis, pasipuošęs elegantišku iškilmėms skirtu 
haori*, vedamas šinto šventikų žengė Meidži šventyklos alė- 
jomis su savo išrinktąja ir daugiau nei penkiasdešimt svečių iš 
paskos. 

Balta tradicine suknele vilkinti Ivasakių duktė, atrodė, sprogs 
iš laimės. Ji taip ilgai svajojo apie šią akimirką, jog jai net 
buvo sunku žengti vieną žingsnį po kito, ypač todėl, kad šin- 
to šventikai judėjo nepakenčiamai lėtai. Būdama gerai išauklė- 
ta duktė, ji, nors ir sunkiai, apsimetinėjo, kad lengvai ištveria 
nuobodų ceremonialą, tačiau jos akyse buvo matyti nerimą ke- 


* kimono švarkas (vert. past.). 

liantis jaudulys, o rankos drebėjo lyg nuo spazmų mirštančio 
žmogaus. 

Dar reikėjo palaukti, kol didysis šventikas baigs be reikalo 
judėti ir ūbauti savo pamokslą. Tada visi išsirikiavo pozuoti ofi- 
cialiai nuotraukai ir ilgai lankstėsi vieni kitiems, nes niekas ne- 
norėjo būti nemandagus atsistodamas į garbingą vietą. Kai paga- 
liau viskas buvo baigta, visi šiek tiek atsipūtė ir pasinaudoję šia 
akimirka keli svečiai priėjo prie Hitošio prisistatyti. 

— Sveikinu, taip, sveikinu... Esu valstybės sekretorius. 

— Taip, dėkui, kuris? 

— Na, valstybės sekretorius Ivasakių bendrovėje, nagi... Galų 
gale, tai nėra oficialios pareigos, tačiau labai panašios. Jūs turite 
manimi pasitikėti, žinau daug dalykų... Pavyzdžiui, žinau, kad 
banko direktorius nori tučtuojau su jumis pasikalbėti. 

Ir netrukus jau kitas lieknas veikėjas lenkėsi Hitošiui. 

— Sveikinu, esu jūsų tarnas. Ak, kokia graži mergina, jums 
pasisekė. Atėjau pasakyti, kad maršalas Jamagata, senas ligonis, 
nori su jumis pasikalbėti. 

Iš tiesų prie jo artėjo garbingasis kariškis, lazda ir spjūviais 
skindamasis kelią per trukdančius praeiti svečius. Amžius ir ge- 
ras vardas leido seniui būti nemandagiam. 

— Sveikinu, graži nuotaka ir gražus oras tokiu metų laiku, net 
per daug gražus mano vargšams sąnariams. Mėgstate cukruje 
konservuotas slyvas? 

— Taip, bet... 

— Gerai, labai gerai... Cukruje konservuotos slyvos... Ak, cuk- 
ruje kons... 

— Norėjote man ką nors pasakyti, maršale? 

— Na taip, žinoma, pasakyti... Malonu su jumis susipažinti, 
mano brangusis, jaunuoli, jaunuoli... Jaunystė nuostabi, tikrai 
nuostabi... Ar matote ten poną Inukajį? Manau, jis nori kažko 
jūsų paprašyti. Supratote? 

— Hm... Taip, supratau. 

— Taip, man patinka jaunuoliai, kurie greitai susivokia. Mėgs- 
tate cukruje konservuotas slyvas? 

— Su visa pagarba, jūs manęs jau klausėte... 

— Ak, tai varnėnas! O čia skruzdėlė! Kaip manote, kuris kurį 
suvalgys? 

— Maršale, jums reikia pailsėti. Ten yra suolas, pasėdėkite va- 
landėlę. 

— Hm... Gera mintis. 

Hitošis palydėjo maršalą Jamagatą iki suolo ir pakeliui vienam 
šventyklos tarnautojui liepė prižiūrėti šį svarbų asmenį. Grįžtant 
prie jo priėjo senas mažo ūgio susišiaušęs vyras, vilkintis akivaiz- 
džiai per didelį redingotą, su tankia barzda, kuri vis tiek negalėjo 
paslėpti įdubusių skruostų, nors juos ir dengė. 

— Malonu, - sumurmėjo senis, - malonu. Prisistatau: Inukajis. 

— Leiskite spėti, - nekantriai atsiduso Hitošis, - kažkas nori 
pasikalbėti su manimi. 

— Taip, ir tas kažkas esu aš. 

Po šių žodžių jis nepastebimai įkišo Hitošiui į ranką vizitinę 
kortelę, prieš tai sušnabždėjęs: 

— Pirmadienį dešimtą valandą skiriu pasimatymą, štai adre- 
sas. Visiškai slaptai, nė žodžio, niekam nieko. 

Jis išnyko Hitošiui dar nespėjus paprašyti paaiškinti. Susi- 
mąstęs Hitošis įsidėjo vizitinę kortelę į kišenę, prie jo priėjo Iva- 
sakių duktė, dabar jau Soga žmona, kuriai laisvai judėti trukdė 
pernelyg suveržtas suknelės diržas, spaudžiantis krūtinkaulį. Vis 
dėlto ji šypsojosi, nerodė nė ženklo kančios, tik gaiviai švytėjo iš 
laimės. 

— Ko tas senas griuvena norėjo? - paklausė švytinčiomis akimis. 

— Nieko... Bent taip manau. Nelabai aišku, ką norėjo pasakyti. 

— Nieko nuostabaus, turint galvoje jo amžių. Plytiniai namai, 
ir tie trumpiau stovi, nei jis gyvena. 

— Taip taip, sunku ką ir pridurti. 

— Net šiandien, bambekli? Galėtumei šiek tiek ir nusišypsoti. 
Primenu tau, kad šiandien laimingiausia tavo gyvenimo diena. 

Tačiau Hitošis tebebuvo susimąstęs. Žinoma, jis buvo girdė- 
jęs apie senąjį Inukajį, šalies laikraščiai gana dažnai apie jį rašė. 
Senis buvo garsių reformatorių statytinis, rašė straipsnius gar- 
siausiems žurnalams, turėjo reikalų su demokratinių ratelių jau- 
nikliais, atmintinai citavo Nakaję Čominą ir daugelį kitų mąsty- 
tojų liberalų, aiškino, jog kilęs iš liaudies, yra su liaudimi ir už 
liaudį... Inukajis Cujošis, atstumiantis ir visai necharizmatiškas 
parlamentinės opozicijos vadas. 

Net jaunystėje politikas buvo pobjauris. Geibus, įdubusiais 
skruostais, krūpčiojantis dėl menkiausio niekniekio, jis palik- 
davo nemalonų amžino ligonio įspūdį visiems, su kuriais susi- 
tikdavo. Pagal susitarimą buvo vedęs geros šeimos dukterį, kuri 
dėl nevykusių vedybų ilgainiui tapo tikra paniurėle. Už tai, kas 
prarasta, ji atkeršijo be saiko valgydama patiekalus su padažais, 
saldumynus ir šiandien buvo tokia stora, koks jis rachitikas. Pa- 
sirodydama viešumoje Inukajo žmona tik dar labiau pabrėždavo, 
koks juokingas jos vyras. 

Žmonės senojo liberalo rimtu nelaikė. Šalyje, kurioje taip il- 
gai buvo šlovinamos karinės vertybės, žmogėnas, kažką neaiškiai 
kalbantis apie konstituciją ir parlamentą, atrodė tarsi nukritęs iš 
mėnulio. Tėvynei reikėjo herojų, stiprių vyrų, garsių balsų... O 
ne juokingo liguisto kenčiančio personažo, kurį galėjo nupūsti 
stiprus vėjo gūsis. 

Dažnai jį vadindavo keistuoliu utopistu. Labiausiai priešiškai 
nusiteikę nedvejodami apšaukdavo ir tokiais žodžiais kaip provo- 
katorius, anarchistas, bjaurus raudonasis, parsidavėlis, šiukšlė, 
mėšlo maišas, smirdintis nykštukas ar išvietės šepetys... Žinoma, 
priešų jam netrūko: tie, kurie jautė praeities nostalgiją ir negalė- 
jo pakęsti jokių iš užsienio atkeliaujančių keistenybių, benamiai, 


118 ASUKA FUJIMORI M MIKROKOSMAS 


netekę galimybės naudotis ekonomikos augimu ir degantys troš- 
kimu nekęsti, kariškiai, kuriems parlamentas buvo korupcijos, 
užvaldysiančios šalį, simbolis, ir visi kiti, kurie, pasiekę šiek tiek 
patogumų, staiga tapdavo nepakantūs bet kokiems pokyčiams. 
Turtingosios archipelago šeimos nerasdavo pakankamai stiprių 
žodžių jam apibūdinti, ir Ivasakių dukra, kaip gerai išauklėta mer- 
gaitė, galvojo taip pat kaip ir jos tėvas. 

— Tėtis sako, kad nuo to senio Inukajo reikia bėgti kaip nuo 
maro. Jis taip pat sako, kad visi tie liberalai yra tik komunistai gra- 
žiais kostiumais. Jiems labai rūpi išvaizda ir todėl jie pavojingesni 
už tikruosius užsispyrusius ir smirdinčius raudonuosius. 

— Ką tu apie tai išmanai? - pavargęs pašiepė ją Hitošis. - Tu 
nieko neišmanai apie politiką. 

- Šioje srityje pasitikiu tėčiu. Tėtis išmano politiką, juk ne iš 
nieko mūsų, Ivasakių, šeima pertekusi pinigus. 

— Gerasis Dieve, to tikrai nereikia suprasti... 

— Vargšeli mano Hitoši, žinok, kad, nepaisant tavo bjauraus 
charakterio ir baisaus žvilgsnio, myliu tave labiau už viską. Taigi 
įsidėmėk: gali kiek tik nori rodyti savo nepasitenkinimą, šian- 
dien manęs niekas nenuliūdins, net tavo kvailas sarkazmas. Ak, 
kokia aš laiminga! 

Hitošis atsiduso ir vėl paniro į apmąstymus. Ceremonija buvo 
baigta, šventyklos vartai atverti ir minia žmonių plūdo melstis, 
nešdami pinigines aukas: mokinukas, dėkojantis dievui už išlai- 
kytus egzaminus, kreivakojis pavargęs padienis darbininkas, jau 
nesitikintis rasti darbo, motina, prašanti Dievo sugrąžinti namo 
jos dingusią dvylikametę dukterį. 

Nervingai trindamas kišenėje vizitinę kortelę Hitošis apsi- 
sprendė. Jis nueis į pasimatymą, nesvarbu, ar su senuoju Inu- 
kaju dera susitikinėti ar ne, nes jautė, jog šis susitikimas padės 
įgyvendinti jo beprotišką planą. 

„Gyvename ypatingoje epochoje, kuri, nykstant Vakarų raciona- 
lizmui, regis, pageidauja logiką suvokti kaip pagrindinį šiuolaiki- 
nio mokslo įrankį. Be abejonės, tokia koncepcija ramina, tačiau, 
kaip matysime toliau, ji yra siaubingai klaidinga. 

Truputis istorijos. Logika gimė ne vieną, o du kartus - prie 
Gango upės ir prie Egėjo jūros krantų, jos tėvai - Vasubandhu 
ir Aristotelis. Dvi tėvystės vienai disciplinai yra daug, taigi kurį 
laiką buvo svarstoma, kas pirmas išrado logiką - graikai ar indai. 
Kai kurie Vakarų universitetų mokslininkai net nenorėjo girdėti 
apie mokslą, kuris galėjo atsirasti ne Viduržemio jūros baseine 
ir labai greitai atmetė indiškąsias tezes. Kiti, priešingai, taip pat 
greitai pareiškė, kad indai davė pagrindą graikiškajam silogizmo 
metodui. 

Tiesioginiai ir netiesioginiai kontaktai tarp šių dviejų pasaulių 
visuomet egzistavo ir žymioji filosofinė diskusija tarp helenizuo- 
to Baktrijos valdovo Menanderio, arba Milindos, ir budistų vie- 
nuolio Nagasenos įrodo, jog intelektualiniai mainai buvo tokie 
pat produktyvūs kaip ir prekybiniai. Vis dėlto niekas neleidžia 
teikti pirmenybės vienai ar kitai civilizacijai, kuri neva būtų bu- 
vusi pirmoji. Veikiau atrodytų, jog indų ir graikų logikos plėtojo- 
si savarankiškai, ir, tarp kitko, nei indai, nei graikai beveik nieko 
nežinojo apie šią vienų ir kitų ugdomą discipliną. 

Pagrindinis abiejų logikų objektas yra tas pats: labai bendrai 
kalbama apie išvadų teoriją, kuri gerai išanalizavus gramatiką turi 
patikrinti, ar teisingi šalutiniai sakiniai, ypač kreipiant dėmesį į 
jungtukus, kurie reiškia priežasties ir pasekmės ryšį. Abhidhar- 
mos skaitymas, Biblijos skaitymas. Viena vartojama scholastinė 
kalba - lotynų Vakaruose ir sanskritas Indijoje - į mokslo pasaulį 
iškėlė gramatiką, o kartu ir logiką. Ir Indijoje, ir Vakaruose logiką 
studijuojantys jos sekėjai turėjo puikiai išmanyti religinius teks- 
tus. Ir Indijoje, ir Vakaruose logika kėlė daug žodinių grumtynių 
tarp įvairių konkuruojančių mokyklų. 

Žinoma, yra ir skirtumų. Pirmasis susijęs su istorija, kultūra 
ir religija: kokioje aplinkoje vystėsi abi šios logikos. Krikščio- 
niškuose Vakaruose vyravo griežtas monoteizmas, reglamentuo- 
jamas vienintelės pontifiko valdžios; ikimogolinėje Indijoje ma- 
tome karalysčių ir tikėjimų mozaiką, nors budizmas ir vaidina 
pagrindinį vaidmenį. 

Kitas didelis skirtumas yra pats metodas: Aristotelio silo- 
gizmas susideda iš trijų dalių, o indų anumaną (loginę išvadą) 
sudaro penki elementai. Kalbame ne vien apie paprastą skaičių 
skirtumą. Aristoteliui silogizmas yra tik būdas, leidžiantis iškelti 
abejonę ir tęsti diskusiją, dėl to jo forma atrodo paprasta. O in- 
dams pati anumana yra diskusijų objektas. Pagal aristoteliškąją 
schemą galimas indukcinis mąstymas, kitaip tariant, perėjimas 
nuo atskiro reiškinio prie bendro dėsnio. Pasak Hiumo, būtent 
tokiu būdu nuo Renesanso laikų plėtojosi šiuolaikinis mokslas. 
Penki indų anumanos elementai, funkcionuojantys pagal griež- 
tesnę tvarką nei aristoteliškasis silogizmas, draudžia tokį mąsty- 
mo būdą ir galbūt dėl to indų pasaulyje neįvyko tokia kaip Vaka- 
ruose mokslo revoliucija. 

Vis dėlto reikia konstatuoti, kad ir viduramžių Europoje, ir 
ikimogolinėje Indijoje logikos raidą skatino religija. Nors tikė- 
jimų sistemos yra visiškai skirtingos, galima rasti tam tikrų pa- 
našių problemų, ypač žymus yra su universalijų (t. y. bendrųjų 
idėjų) prigimtimi susijęs klausimas. Nors religinė aplinka yra 
mažų mažiausiai griežta, indų ir Vakarų logikai pavyksta išplėto- 
ti stebėtiną mąstymo seką ir dėl iškeltų klausimų įvairovės, ir dėl 
pasiekto aukšto intelektualinio mąstymo lygio. 

Tarp logikos ir religijos nėra prieštaros; civilizacijose, kuriose 
visatos prigimtis atskleidžiama kanoniniuose tekstuose, dieviš- 
kojo žodžio studijos būtinai turėjo tapti mokslu. Ir kai religijos 
vaidmuo smunka - Indijoje išnyksta budizmas, Europoje kriti- 
kuojama Bažnyčia - logika netrukus taip pat praranda svarbą. Ko- 

voje, vykusioje XVII amžiuje, susipriešina humanistinis mokslas 
ir Bažnyčios mokslas, logikai palaiko pastarąjį. Prancūzijoje Port 
Rojalio ordinas yra paskutinis pasipriešinimo didėjančiai Dekar- 
to idėjų įtakai bastionas. Indijoje budizmas pamažu nyksta dėl 
vis didėjančio nesidomėjimo logika. 

Palaidojęs logiką, šiuolaikinis mokslas vėl ją atranda. XIX 
amžiuje Kantoro ir Dedekindo darbų apie aibių teoriją įkvėptas 
vokietis Frėgė sukuria loginę sistemą be jokių nuorodų į gra- 
matiką. Vartojama universali kalba yra matematikos kalba, ir tai 
nėra objektyvumo garantija, nes šiuolaikinis mokslas ir jo akade- 
mijos, jo dėsniai ir jo šventos figūros funkcionuoja tarsi į racio- 
nalizmo dogmas atsivertusi Bažnyčia. Dar toli gražu neišsėmusi 
dvasinių problemų, logika tiesiog pradeda tarnauti naujajai ne- 
gailestingai mūsų epochos religijai. 

Japonijoje logika niekada ypač nesidomėta, nors joje egzis- 
tuoja dvi religijos — šintoizmas ir budizmas - labai skirtingos, 
su sektomis ir srovėmis, kartais labai prieštaraujančiomis viena 
kitai. Galbūt tai reiškia, kad tikėjimų skirtumai susiję veikiau 
su metodo problemomis, o ne su ontologinėmis diskusijomis. 
Tokia interpretacija sustiprina paguodžiančią mintį, kad iš tiesų 
gyvename dievų šalyje.“ 


— Mes gyvename sukčių šalyje, - kapojo žodžius leitenantas 
Išivara. - Laimei, armija pasirengusi palaikyti tvarką ir tradicijas. 

Greta jo stovintis leitenantas Itagakis, kuris iki šiol vien karš- 
tai linkčiojo galvą, prabilo dar griežčiau: 

— Tik dirbdami su kariuomene galime iš tiesų pasitarnauti 
tėvynei ir imperatoriui. 

— Dėl užmokesčio nesijaudinkite, - nutraukė už kariškių sto- 
vintis Inukajis, - tėvynė ir imperatorius dosniai jums atlygins. 
Mes puikiai suprantame, kad šiam darbui esate tinkamiausias 

kandidatas. Turėsite savo kabinetą, niekas jums netrukdys. Se- 
kretorę. Žinoma, paslaptis turi būti ypač saugoma, net jūsų šei- 
ma nieko apie tai neturi žinoti. Niekas neturi žinoti. 

Kaip ir buvo sutarta, Hitošis atėjo į susitikimą su senuoju 
Inukaju. Atėjęs pagal vizitinėje kortelėje nurodytą adresą jis nu- 
stebo matydamas, kad ant pastato, prieš kurį jis stovėjo, prika- 
bintos Karo ministerijos lentelės. Tai nebuvo pagrindiniai mi- 
nisterijos rūmai. Tikriausiai kitas jai priklausantis pastatas. Vis 
dėlto keista, mąstė nustebęs Hitošis, senasis Inukajis juk iš tiesų 
nepanašus į žmogų, turintį reikalų su kariškiais. 

Blyškaus veido adjutantas su dviem menkais antpečiais ant 
pečių priėmė Hitošį ir palydėjo iki erdvaus kabineto, kraute per- 
krauto juokingų antikvarinių daiktų. Vazos, statulėlės, peleninės 
ir senovinės skaičiavimo lentelės, lakuoti niekniekiai ir bilbokės, 
keramikos dirbiniai ir lėlės, kimono, paveikslai, baldai, palan- 
kinas, ietys, vėduoklės, kriauklės, krepšeliai su kulonais visose 
kambario kertėse bei keli ant sienos pakabinti kardai. Senasis 
Inukajis pasirodė iš už paravano, kosėdamas į nosinę. 

— A, štai ir jūs, - ištarė pamatęs Hitošį, - puiku, išties gerai. 

Jis greitai įsikišo į kišenę sausais snargliais išteptą nosinę ir 
parodė ranka auksu puoštą paravaną. 

— Nuostabus, ar ne? Autentiškas Ogatos Korino darbas, ti- 
kras lobis. Negaliu parsigabenti namo, nes mano švelnioji an- 
troji pusė tučtuojau jį parduos, kad galėtų viską išleisti pra- 
bangiuose restoranuose. Būtumėte ją matęs vestuvių dieną, - 
nuostabi jauna mergaitė. Šiandien nuo jos pabėgtų ir kašalotas. 
Toks jau tas gyvenimas. 

Keliais mostais jis aptvarkė darbo stalą vis kalbėdamas soli- 
džiu balsu: 

— Tuoj viską jums paaiškinsiu; bijojau, kad neateisite, mūsų 
pastato fasadai bjaurūs. Reikėtų nors kiek padažyti, tačiau ne- 
turime tam biudžeto. Viską suryja pusmetinės premijos kapra- 

lams. Iš tikrųjų tie tipai dar gobšesni nei visas prostitučių ba- 
talionas. Tačiau prisėskite, nagi prisėskite, čia, ant šitos kėdės, 
gal arbatos? Padėjėjau, arbatos dviem. Ir atveskite mums mūsų 
brangiuosius leitenantus, netveriu noru juos pristatyti. 

— Tučtuojau, majore, - atsakė adjutantas sumušdamas kulnais. 

— Majore? - išėjus adjutantui nustebęs pratarė Hitošis. 

— Ak, nekreipkite dėmesio. Nesvarbu. O be to, viešai apie tai 
negalima kalbėti. Jei kalbėsite, būsite patrauktas į karo teismą, 
taip, į karo teismą. Ką padarysi, su tokiais dalykais nejuokauja- 
ma. Aišku? Supratote? 

Hitošiui nespėjus atsakyti į kambarį įėjo pamokomą miną nu- 
taisę du kariškiai. Neką vyresni už Hitošį, abu visa galva aukš- 
tesni už senąjį politiką ir, jei spręsime iš sauso pasisveikinimo, 
ypatingos pagarbos jie Inukajui nejautė. 

— Puiku, - visai nesuglumęs kalbėjo toliau senis. - Pone Soga, 
štai leitenantai Išičosė ir Itatrukas, dar vieni i raide prasidedantys 
vardai, ilgainiui visai susipainioji. Nesvarbu, nuo šios akimirkos 
nė vienas mūsų žodis neturi išeiti už šito kabineto sienų. Tėvynės 
interesai, amžinosios Japonijos didybė, pareiga paklusti imperato- 
riaus įsakymui ir visi kiti rūpesčiai. Jūs esate geras mokslininkas, 
ar nenorėtumėte padirbėti su šifru? 

— Šifru? 

- Nagi taip, jūs esate žvalgybos tarnybų patalpose. Žinau, iš 
pradžių tai skamba nekaip, tačiau mes sugebame suktis. Dabar 
viską reorganizuojame. Ketiname sukurti visai naują kodavimo 
sistemą, kurios niekaip negalėtų iššifruoti kitų šalių slaptosios 
tarnybos. Taip, žinau, mes neturime priešų ir, tarp kitko, karas 
baigėsi. Europoje, toje milžiniškoje mėsmalėje, jie visi tai prisie- 
kė, Verdenas, Damų kelias, tai buvo paskutiniai mūšiai, o po jų 
karas, ačiū Dievui, baigėsi. Tačiau, žinoma, tarp to, ką žmonės 
sako ir ką daro... Ar ne? 

— Tai akivaiz... 

— Taigi nauja kodavimo sistema. Atspėkite, ką mes parinkome 
tokiam darbui? Ne, niekada neatspėsite. 

— Na... Gal mane? 

— Taip, nuostabu! Koks įžvalgumas, koks greitas atsakymas, 
esu sužavėtas. 

— Ne, nebuvo pernelyg sun... 

— O ne, patikėkite manimi, aš nustebęs. Juk šiame kabinete 
turiu savo įsakymus pakartoti du kartus ir net tuomet nesu ti- 
kras, kad mane suprato. Tie kariškiai gyva bėda, jų galvos tinka- 
mos vien šalmams ir beretėms. 

Abu leitenantai įsitempė ant savo kėdžių ir Hitošis, norėda- 
mas sumažinti įtampą, atšovė: 

— Mano tėvas žuvo kare. Kaip didvyris. 

— Didvyris? Tikrai? 

Senasis Inukajis mikliai permetė akimis iš stalčiaus ištrauktą 
bylą. 

— Tikra tiesa, didvyris. Ak, mano brangusis, mano brangusis 
jaunuoli, jūs išsvajotas šiam darbui žmogus. Protas ir patriotiz- 
mas. Retas derinys. 

— Ojūs pats, jūs esate... Majoras? 

— Tai tik laipsnis, kurį man suteikė aukščiausia valdžia, kad 
paprastiems su manimi dirbantiems jaunikliams būtų aiškiau. 
Tačiau jūs mane pažįstate, nesu tikras kariškis. Ak, tikrai ne, ki- 
taip juk apie tai visi žinotų, tiesa? 

— Hm... Taip, tarp kitko... O čia tikrai žvalgybos tarnyba? 

Tą pačią valandėlę senojo Inukajo veidas apsiniaukė: 

- Žinoma! Manote, kad aš suvaikėjęs? Taip, man ne dvide- 
šimt, tačiau mano protas dar gyvas, įžvalgus ir tikslus... Dar ne 
rytoj pradės drebėti mano rankos. 

— Atleiskite už netaktą, tik man sunku įsivaizduoti, kad jūs 
šnipas. Noriu pasakyti, toks žmogus kaip jūs, su jūsų idėjomis... 
Dirbti ranka į ranką su kariškiais į jus tikrai nepanašu. 

— Stebina, ar ne? Net man pačiam kartais sunku tuo patikėti. 
Tačiau ko jūs norite, esu idealistas, kuris susidūrė su tikrove. 
Mano metų žmogui sunku tikėti žmonijos gerumu. Po viso to, 
ką mačiau, po viso to, kas buvo išsakyta mano atžvilgiu. Kai bu- 
vau jaunas, mano idėjos buvo labai gražios - demokratija, laisvė, 
laimė, klestėjimas ir taip toliau. Nepakeičiau nuomonės, vis dar 
tikiu visais tais dalykais. Na, galbūt. Tačiau įgijau praktinės pa- 
tirties. Taigi taip demokratijai, tačiau taip ne užrištomis akimis. 
Reikia imtis atsargumo priemonių, saugoti tėvynę, nepasitikėti 
agitatoriais. Be to, jei gerai pagalvoji, demokratija... Sutinku, tai 
nėra blogai, tačiau reikia pripažinti, kad demokratija būtų iš tie- 
sų tobula sistema, jei ne ta tamsi liaudis, kuri viską sugadina. 

— Tamsi, tamsi... 

— Jūs net neįsivaizduojate - tinginiai, kvailiai, be jokio atsa- 
komybės jausmo. Tik nereikia klausyti liaudies, tie žmonės tik 
nesąmones krečia, juos lengva sužavėti baisiausiomis negando- 
mis, tačiau jie tvirtai atmeta pačius išmintingiausius sprendimus. 
Nežinau, kas tas bukagalvis, kuris išrado demokratiją, tačiau jis 
tikrai pernelyg dažnai nesusitikinėjo su žmonėmis. Kitaip, pati- 
kėkite manimi, jis būtų pakeitęs savo teorijas. Tarp kitko, tai liečia 
ir Mane: augau nematydamas liaudies. Lengvai gali leistis įtikina- 
mas, kai ko nors visiškai neišmanai. Kai pradėjau netekti vilties, 
buvo per vėlu, buvau užkrėstas visomis tomis šnekomis, kurio- 
mis tikiu labiau iš įpratimo nei iš įsitikinimo. Štai, pavyzdžiui, 
visą gyvenimą kovojau, kad būtų panaikintas rinkiminis cenzas. 
O šiandien ta valanda jau artėja - tai kelerių metų reikalas - mane 
nuo tos minties pila šaltas prakaitas. Dalytis valdžia su kvailiais ir 
neišmanėliais. Pamatysite, viskas baigsis tuo, kad net moterims 
bus suteikta balsavimo teisė, jei viskas ir toliau taip klostysis. 

— Vis dėlto... Dėl to tapti žvalgybos vadu... 

— O, tai veikiau dėl karjeros. Įsivaizduokite, visą gyvenimą tar- 
navau savo šaliai, tad noriu tapti ministru pirmininku. Tokiam 

žmogui kaip aš - visiškai normalios ambicijos. Jei man pavyks 
sukurti tą naują kodavimo sistemą, nuspręsta, pats Jo Didenybė 
man pažadėjo, tapsiu ministru pirmininku, va! 

Kad geriau išreikštų savo džiaugsmą, senis Inukajis supliauk- 
šėjo rankomis, o abu kur kas mažiau entuziastingi leitenantai 
pasitenkino atodūsiu. 

- Taip, - sumurmėjo Hitošis. - Puiku, tačiau kodėl aš? 

— Mums reikia geriausio, - kategorišku tonu įsiterpė Išivara. — 
O tai jūs, visi tai tvirtina. 

— Iš tiesų, - kirste nukirto Inukajis, - jūs arba niekas. Taigi 
suvokiate, kad esate geriausias. Ir nepatariu manęs apvilti, kitaip 
niekuomet netapsiu ministru pirmininku. 

Matydamas, kad Hitošis vis dar dvejoja, Itagakis nusprendė 
panaudoti paskutinį argumentą: 

- Šis projektas štabo laikomas vienu skubiausių. Jums bus 
suteiktas taip geidžiamas jaunesniojo leitenanto laipsnis ir jūs 
gausite neribotą biudžetą. 

— Neribotą? 

— Būtent, - patvirtino Išivara, - neribotą. 

Abu leitenantai nežinojo, ką ir manyti, kodėl Hitošis tylėjo, o 
Inukajis trynė kojų pirštus savo naujuose batuose, šypsodamasis 
pasitikėjimo kupina šypsena. Senas politikos vilkas suprato, kad 
jaunasis vyras leidosi įtikinamas. 


Tėvas Ivasakis paraudusiu veidu duso savo kabinete, ir visos 
vandens stiklinės, kurias vyriausiasis sūnus jam nešė, nepadėjo 
numalšinti jo įniršio. Jis sunkiai kvėpavo, ant kaktos buvo uždėti 
karšti kompresai, galvą prilaikė fotelio atrama. Jo idiotas žentas 
sugebėjo surinkti reikalingą sumą, ir senasis patriarchas, turint 
galvoje jo aukštą padėtį, jautė pareigą elgtis kaip žodžio žmogus. 
Jis neturėjo kito pasirinkimo, tik tesėti pažadą. 

— Milijonai... murmėjo jis žagsėdamas, - tas kvailys... Jam pa- 
vyko... Milijonai. 

Netrukus buvo pradėti darbai ir po kelių savaičių atgimusi So- 
gos šventyklos pagoda jau kilo virš vyšnių ir kedrų. Pagrindinis 
paviljonas su ilgomis tamsiomis čerpėmis taip pat buvo beveik 
baigtas. Dėl šventyklos padėties kilo nedidelis ginčas, šiaurė — 
pietūs ar rytai - vakarai, vietiniai šventikai kibo vieni kitiems į 
plaukus ir painiojosi argumentuose. 

— Labai sudėtinga, - atsiduso pavargęs vienas iš prieštarau- 
jančiųjų. - Šiaurė, pietūs, rytai, vakarai... Visai susipainiojome 
su visomis šiomis kryptimis, kurios eina ne į tą pačią pusę. 

Hitošis ramino ginčininkus patiekdamas arbatos, siūlydamas 
abipuses nuolaidas, įteikdamas pilnus vokus, tad visi keblūs 
klausimai netrukus buvo išspręsti. Paviljonai kilo ramiai, nepri- 
klausomai nuo metų laiko ar blogo oro. 

Vietiniam deputatui, kurį gerokai paspaudė Ivasakiai, pavyko 
gauti iš prefektūros valdžios akivaizdžią paramą: keliuose žemės 
sklypeliuose buvo sukultūrinti dirvonai, užpilti didžiuliai dum- 
blingi tvenkiniai, išasfaltuoti keliai, lazdomis išvaryti vargšai, nu- 
griautos jų palaikės lūšnos. Pradėta statyti gražias rezidencijas 
su moderniais patogumais, ir Hitošis, norėdamas parodyti pavyz- 
dį, pasistatė priešais šventyklą mažą, paprastą, tačiau koketišką 
namą su milžinišku židiniu viduryje ir užuolaidomis ant langų. 

Šis namas, ar veikiau namelis, netrukus tapo kivirčų tarp Hi- 
tošio ir jo žmonos priežastimi. Nė vieno savaitgalio Hitošis nebe- 
praleisdavo namuose. Vos tik Ivasakių duktė pamėgindavo paro- 
dyti šiek tiek meilumo, susierzinęs Hitošis be žodžių griebdavo 
savo švarką, lazdą ir skrybėlę ir skubiai pasukdavo durų link. 

— Vėl išeini? - dejuodavo jaunoji moteris. - Po vestuvių nuola- 
tos palieki mane vieną namuose. Jei žinotum, kaip man nyku... 

— Turiu labai daug darbo, pati žinai. Turiu patikrinti statybas. 
Kalba eina apie mano šeimos palikimą. 

— Taip, taip, Soga ir tra lia lia... Man nusibodo būti užgožtai 
praeities šmėklų. Net tavo motina sako, kad nesąmonė švaisty- 
ti didžiulius pinigus šventyklos statybai, kad maldoms nebūtina 
išlaikyti tuntą vagių ir iškrypėlių ir kad tavo tėvas, jei mato tave 
iš viršaus, turėtų daužyti galvą į debesis. Ji taip pat sako, jei gerai 
prisimenu jos žodžius, kad tu tapai visišku mulkiu, kad tavo sme- 
genys suminkštėjo, kad esi budistų šventiko bezdalas, mėšlas... 

— Kaip matau, vis taip pat gražiai kalba. 

— Nagi, užmirškim ją... Ar nenorėtum pašokinėti su manimi? 
Ant tokios patogios lovos. Tu ir aš, tik mes dviese... Jau taip se- 
niai... Juk tau nebūtina būtent dabar išeiti. 

— Atleisk, - bodėdamasis atšovė Hitošis, - būtent dabar. 

Ir jis išeidavo trenkdamas durimis, palikdamas savo jauną 
žmoną sielvartauti dėl vienatvės. 

Niekas iš vietinės Čibos valdžios nesiskundė jaunojo vyro bu- 
vimu. Jis suteikė kvartalui gyvenimą, greitai plėtojo visą regio- 
ną, pritraukė investuotojų. Tik liko mįslė, kam tas milžiniškas 
betoninis pastatas, iškilęs tarp miško augmenijos, pusiaukelėje 
tarp šventyklos ir jūros, paslėptas nuo nekuklių žvilgsnių. Tačiau 
kadangi visa kita klestėjo, buvo galima ir užmerkti akis. 


- Šventykla, - susiraukė Išivara. 

— Mašina, - tučtuojau atšovė Hitošis. 

— Geniali idėja, - džiūgavo trindamas rankas senasis Inukajis. 

Senis iš karto suprato, kokią naudą galėjo atnešti pretenzin- 
gas Hitošio planas, ir sutiko su juo nesiginčydamas. Jis buvo 
apdairus politikas ir žinojo, kad kuo didesnis projektas, tuo len- 
gviau pasisavinti dalį lėšų. Leitenantai Išivara ir Itagakis nebuvo 
tokie parsidavėliai, tad juos įtikinti nebuvo labai lengva. 

- Žinau, mes sakėme neribotas biudžetas, bet vis dėlto... Vi- 
sas kvartalas. 

— Jis viską sutvarkė tikrai nesunkiai, - gynė Hitošį senis Inu- 
kajis. - Pusę išlaidų padengia Mitsubiši. 

— Nesvarbu, norėčiau suprasti, kaip šventyklos atstatymas 
kažkokiame užkampyje gali padėti sukurti naują kodavimo sis- 
temą. Kalbu ne dėl to, kad noriu sukelti rūpesčių, tiesiog man 
reikės parašyti ataskaitą ir norėčiau sužinoti, kaip ministerijai 
pateisinti tokias išlaidas. 

— Nesirūpinkite, - saldžiu balsu ištarė senis Inukajis, - falsifi- 
kuoti ataskaitas - mano specialybė. Paklausykite mūsų brangiojo 
daktaro Sogos, tegul jus sužavi jo beprotiškos idėjos ir švelnus 
balsas. 

Hitošis buvo rūpestingai parengęs dosjė: dešimtys sunkaus 
teksto puslapių ir sunkiai suprantamų grafikų. Jis paaiškino 
abiem kariškiams, kad būtina sukurti kodavimo mašiną pagal 
visiškai naują koncepciją. 

— Teoriškai tai visiškai įmanoma. Žinoma, teoriškai... Dar nie- 
kas nieko panašaus nėra sukūręs. Jei mums pavyktų tai padary- 
ti anksčiau už anglus ar prancūzus, šalis akivaizdžiai pirmautų 
technologijų srityje. 

— Sutinku, bet šventykla! 

— Apgaulė, paprasta apgaulė. Mums reikėjo viso pastato apa- 
ratui surinkti, mechanikos dalims, relėms pakrauti... Išties maža 
gamyklėlė. 

- Ir visa tai jūs įrengėte šventykloje? 

— Ne, ne, gamyklą pastatėme pusiaukelėje tarp šventyklos ir 
jūros, didžiulį betono pastatą. 

— Jis atgaivino ištisą kvartalą, - švilptelėjo senis Inukajis. — 
Geniali idėja! Tai tik dar vienas nuošalus pastatas, niekas nieko 
neįtars. Milžiniška betono kaka už dviejų žingsnių nuo šventy- 
klos ir visiems į tai nusispjaut. 

— Vis dėlto, - prieštaravo Itagakis, - automatinė kodavimo 
ir iššifravimo mašina... Čia japonų kariuomenė, o ne Žiulio 

Verno romanas. Ar kartais jūsų idėja ne iš mokslinės fantasti- 
kos srities? 

— Visiškai ne, skaičiavimo mašinos egzistuoja jau seniai - nuo 
Paskalio iki Babadžo laikų, o kur dar Kevedo sukonstruotas apa- 
ratas, mašina, skirta žaisti šachmatais. 

— Viskas labai jau nekariškai skamba, - pašiepė Išivara. 

— Mašina visuomet geriau, kad ir kokios būtų kombinacijos. 
Vien tam, kad įrodytume, jog mokame gaminti įrenginius, kurie 
protingesni už žmones. 

— Vis dar nesuprantu, ką norite pasakyti. 

- Juk tai akivaizdu, - suniurnėjo norėdamas padėti Hitošiui 
Inukajis, - argi nesuprantate, kad mašinos sukurto kodo priešas 
niekaip neiššifruos? 

— Nereikia užmiršti, - pridūrė Hitošis, - kad naudoti mašiną - 
vadinasi, išvengti žmogaus klaidų per transkripcijų operacijas. 

Išivara kurį laiką mąstė, paskui nuleidęs antpečiais papuošus 
"pečius atsiduso: 

— Ką gi, jei jūs tikite šiuo projektu... 

— Oho, - pašoko Inukajis, - niekad nieko panašaus nesakiau. 
Ar aš tai sakiau? 

— Na, - pratarė Hitošis, - aš irgi taip supratau. 

— Ak, jaunuoli, brangus jaunuoli, jūsų naivumas jaudinantis. 
Žinoma, man labai patinka jūsų projektas ir iš visos širdies lin- 
kiu jums sėkmės. Tačiau kalbame apie mano ateitį Vyriausybėje. 
Tik jau nebandykite įsivaizduoti, kad aš pritarsiu visiems jūsų 
kaprizams. Aš kontroliuoju ir stebiu, neužmirškite. Ak, tie šių 
dienų jaunuoliai, kokie įžūlūs, kokie akiplėšos! 

Nuoširdžiai trindamas antakius Itagakis savo ruožtu paklausė: 

- Atleiskite, majore, nelabai suprantu, bet... Taigi jūs palaiko- 
te ar nepalaikote? 

Senis Inukajis staiga sušvelnėjo ir prabilo veik graudžiu balsu: 

— Supraskite mane teisingai, man svarbu tik vienas dalykas — 

tapti ministru pirmininku. Kad tai pavyktų, turiu parodyti drąsos, 
tačiau be perdėtų beprotysčių. Man reikia pavojingos pusiausvy- 
ros. Patikėkite, politika nėra poilsiauti leidžiantis darbas. 

— Aš vis dar nesuprantu, - pratarė Hitošis, - ar jūs palaikote 
projektą, ar ne. 

- Žinoma, palaikau, brangus jaunuoli, tačiau su tam tikru at- 
sargumu: man reikia rezultatų. Jei viskas klostysis be jokių ke- 
beknių, galite tikėtis mano paramos. Jei kas nors nepavyks, aš 
pasitraukiu ir visus apkaltinu išdavyste. Tokios praktikos daug 
turėjau ir man puikiai sekasi šioje srityje. Žiūrėkite... 

Ir senis Inukajis parodė savo pašnekovams du gražiai į ketu- 
rias dalis sulenktus lapus. Jo balse pasigirdo grėsmingos gaide- 
lės, akys svaidė žaibus ir netgi atrodė, kad senis pradėjo seilėtis 
kaip geidulio apimtas šliužas. 

- Štai, pažvelkite, sveikinimų ir papeikimų laiškai jau paruoš- 
ti. Reikia tik įrašyti vardus, uždėti antspaudą ir va, arba šlovin- 
gas, arba sugadintas gyvenimas, pagal rezultatus. Cha, kaip aš 
tai mėgstu. 

Abu kariškiai sudrebėjo savo kėdėse ir net Hitošis nesulaikė 
virpulio. 

— Nagi, nagi, aš juokauju, - nusikvatojo senis. - Leitenantai 
Išibidule ir Itamačinai, ką pasakysite apie aukštesnį laipsnį mai- 
nais už jūsų absoliutų ir nuolankų bendradarbiavimą? 

Po kelių akimirkų Hitošis jau kalbėjo apie pirmuosius verti- 
nimus, o Išivara ir Itagakis gavo kapitono laipsnius. Senis Inuka- 
jis glostydamas barzdelę nenustygo fotelyje. Viskas klostėsi kuo 
puikiausiai. Ta mašina bus jo palikuonis, prisiekė jis, jis išperės 
ją, saugos, padarys su ja neįtikėtinų dalykų. 


Princesė Kaguja dar nebuvo išgyvenusi nė šešių pavasarių, o visi 
rūmuose jau žinojo, kad ji užaugs fatališko grožio moteris. Ji jau 
elgėsi kaip aristokratė, suvokianti savo padėtį, žvilgsnis susto- 
davo tik ties viena detale ir visados tik kelioms sekundėms. Jos 
ilgi nepaprastai juodi rūpestingai sušukuoti plaukai kėlė baisų 
pavydą visoms rūmų moterims. Jos balso intonacija buvo tokia 
tvirta, kad ką nors pašaukusi ji niekuomet nekartodavo kvietimo 
dar kartą. 

Kaip ir visi jos amžiaus vaikai, ji mėgo krėsti pokštus. Tie 
pokštai ne visuomet buvo nekalti, tačiau vos pažvelgus į jaunąją 
princesę iškart išgaruodavo net didžiausias pyktis. Per šešerius 
metus jos niekas nebuvo baudęs dėl įvairiausių iškrėstų kvailys- 
čių, niekas nedrįso jai prieštarauti. 

— Reikia pripažinti, - niurnėjo amžiaus naštos prislėgtas Uma- 
ko, - kad ji kur kas patrauklesnė už savo kretiną tėvą. Niekaip 
neįstengiu suprasti, kaip tokiam nutukusiam bukagalviui galėjo 
gimti toks stebuklas. 

Kai jai nusibosdavo bausti tarnaites dėl niekų, kartais ji ilgai 
pro langą stebėdavo peizažą. Vieną dieną ji pastebėjo susikūpri- 
nusį senį, kažką rausiantį miškelyje prie pat rūmų, ir paklausė 
jos apdaru besirūpinančios jaunos tarnaitės: 

— Kas ta apdriskusi būtybė, plėšikaujanti mūsų valdose? 

— Princese, tai vyras. Senas vyras, žinomas aplinkiniams kaip 
bambukų kirtikas. 

— Jis kerta bambukus? Savotiškas būdas leisti laiką. O kam jis 
juos kerta? 

— Kad užsidirbtų pragyvenimui, princese. Jis kerta bambukus 
mūsų miškuose ir juos parduoda apylinkių valstiečiams. Kadan- 
gi jis senas, gavo specialų rūmų leidimą dirbti mūsų miškuose. 
Jis visiems daro paslaugą, senajam vyrui nereikia ieškoti darbo 
kur papuola, o dvaro žmonės mato, kaip nemokamai prižiūrimi 
miškai. 

— Taigi jis tą dirba dėl pinigų... 

— Taip, princese, liaudies žmonėms jų reikia. 

Tą naktį, kai visi rūmuose sumigo, princesė Kaguja slapta iš- 
ėjo iš savo kambario ir nukniaukė iš imperatoriškųjų atsargų ke- 
letą aukso grynuolių. Paskui ji nubėgo į mišką ir iškaišiojo savo 
grobį į kelių bambukų kamienus. Kai grįžo į lovą, pro juokus 
sumurmėjo: 

— Pažįstu tokį vieną, kuriam rytoj bus siaubinga diena. 

Iš tiesų rytojaus dieną vargšas senis vos negavo širdies smū- 
gio, kai nukirto pirmąjį bambuką. Jis vos nenualpo nukirtęs an- 
trąjį, tačiau netrukus atgavo jėgas. Princesė stebėjo šį vaizdą pro 
langą su žvėrišku džiaugsmu. 

— Oho, jis vis dar laikosi. Nieko nepasakysi, tie seniai at- 
sparūs. 

Nukirtęs apie dvylika bambukų senis surinko visus išvakarė- 
se Kagujos padėtus grynuolius. Suglumęs dėl tokios likimo iš- 
daigos ir nežinodamas, ką daryti su tokiu lobiu, jis pripuolė prie 
vieno rūmų sargybinio, kuris pašaukė iždo tarnautoją, o pastara- 
sis savo ruožtu pakvietė dar vieną atsakingą už iždą žmogų. 

— Gražūs maži daikčiukai, - pratarė pastarasis, atidžiai ap- 
žiūrėjęs senio atneštus grynuolius. - Ir sakote, kad radote juos 
bambukų kamienuose? 

— Taip, mano pone, taip ir buvo, kaip sakiau. Aš kirtau, nes 
kertu kiekvieną dieną, ir šiandien šit staigmena, žvilgantys akme- 

nėliai visuose kamienuose, kuriuos kirtau. Sakykit, čia juk tikras 
auksas, ar ne? 

— Taip, tai tikras auksas, be jokių abejonių. 

— Ak, tai stebuklas, mano pone, tikras stebuklas. Dievai nu- 
sprendė atlyginti man už visus nedėkingo darbo metus. Ir už 
mano dar visai mažyčius nuo maro mirusius vaikus, ir už gim- 
dymo metu mirusią žmoną, kuri niekam niekada nepadarė ir ne- 
pasakė nieko bloga. Viską ištvėriau kaip vyras, toliau garbingai 
dirbau, atsisakiau plėšiko duonos, nepanorau vogti iš kelyje ap- 
tinkamų lavonų. Šiandien man atlyginta. 

— Taigi jūs manote, kad šis auksas priklauso jums? 

— Na... Juk tai aš jį radau, ar ne? Tačiau man gyventi liko ne- 
daug, man tiek daug nereikia. Nagi, prisiekiu dievais, vieną gry- 
nuolį padovanosiu šlovingajai Jos Didenybei. O kitą dievams, 
kurie pagaliau pasirodė esą teisingi. Ir net dar vieną tam naujam 
dievui, nežinau, ar jį reikia garbinti, tačiau nors abejoju, vis tiek 
tebūnie ir jam. 

— Bijau, kad klystate sakydamas, jog gyventi jums liko ne- 
daug metų. Ar matote šitą skiriamąjį ženklą ant visų jūsų gry- 
nuolių? 

- Šitą apvalų daiktą su keistu piešiniu? 

— Taip, ir tas apvalus daiktas, kaip jį vadinate, tai imperatoriš- 
kojo antspaudo žymė. Ne bambukuose išaugo jūsų grynuoliai, 
jie atkeliavo tiesiai iš Jos Didenybės iždo. Šį rytą suskaičiavome - 
trūksta dvylikos grynuolių. Dvylikos. Būtent tiek, kiek jūs mums 
ir atnešėte. 

— A? 

— Sargybiniai, suimkite šį seną griuveną, jis pavogė Jos Dide- 
nybės turtą. 

— Ką? Netiesa, tikrai nevogiau, prisiekiu jums, kad radau šį 
lobį bambukuose. 

— Kurgi ne, kitiems pasakokite. Na ir pasaka - auksas bambu- 

kuose! Nagi įmeskite jį į kalėjimą ir įkrėskite kiek norėsit. Man 
reikia visiško prisipažinimo prieš jam stojant prieš teismą. 

Dviejų kankinimo valandų užteko, kad iš senio išplėštų visa, 
ką reikėjo prisipažinti. Jis netgi prisipažino dėl dviejų dar neiš- 
aiškintų žmogžudysčių, taip pat prisipažino esąs atsakingas už 
visus pastarojo dešimtmečio potvynius, badą, žemės drebėjimus 
ir epidemijas. Vienas teisėjų, kuriam buvo pavesta ši byla, ne- 
labai suprato, kodėl vagis pats atėjo į rūmus prisipažinti apie 
savo piktadarystes, tačiau kadangi jis prisipažino, niekas galvos 
nebekvaršino. Praėjus valandai po nuosprendžio paskelbimo, se- 
nasis bambukų kirtėjas buvo pripažintas kaltu ir pamautas ant 
mieto. Kurį laiką princesė Kaguja vaikštinėjo aplink senio lavoną 
saldžiu balseliu niūniuodama: 

— Tikrai geras pokštas išėjo. 


Imperatorė atidavė princesei visą švelnumą, kurį jautė velioniui 
Umajado. Ji leido jai šokinėti ant kelių, pasakojo įvairias isto- 
rijas, tenkino visas jos užgaidas. Kartais paimdavo šukas ir va- 
landų valandas šukuodavo ilgus, visomis vaivorykštės spalvomis 
žvilgančius princesės plaukus. 

— Mano mažoji fėja, - vis kartodavo ji, - mano gražuolė ma- 
žoji fėja. Dievai norėjo, kad būtum tokia graži. Tu spindi grožiu, 
kaip tavo tėvas spindėjo protu. Tu nuveiksi didžius darbus, tai 
akivaizdu, tai tavo karma, tavo likimas. 

Net ciniškas ir gaižus Umako tirpte tirpdavo išvydęs princesę. 
Jis be saiko dovanojo jai dovanas ir apipildavo lipšniais bučiniais. 
Kaguja galėjo kiek nori raukytis, tačiau senis savo lūpomis pa- 
lietęs jos lūpas nesusivaldydavo. Niekas negalėjo atimti iš jo šio 
didelio akimirkos džiaugsmo. 

— Stebuklas... Rečiausias stebuklas! Tikiuosi, gyvensiu pa- 
kankamai ilgai ir sulauksiu, kai tapsi nuostabia jauna moterimi. 

Garsas apie tave pasklis visose septyniose provincijose, žemyne, 
Horajyje... Be abejonės, visur... Ak, legendine grožybe! 

Princesė šiaip taip pakentė lipšnius senio meilikavimus. Galų 
gale juk tai tik truputis lipnių seilių, kurias taip paprasta nusišluos- 
tyti rankove. O kaip atlygį princesė žinojo galinti prašyti bet ko. 

— Dėde Umako, esi pats galingiausias šalies valdovas. 

— O, garbės žodis, reikia pripažinti, kad... 

— Ir sakoma, kad kiekvienam tavo įsakymui paklūsta žmonės, 
gyvūnai ir augalai. 

— Na, jei taip sako... 

— Dėde Umako, noriu vieno reto dalyko... Vienintelio tokio. 
Tik tu turi galios man jį gauti. 

— Tikrai? Ištark žodį, ir visos šalies brangenybės gulės prie 
tavo kojų. Ko gi tu trokšti, gražioji mažute būtybe? 

— Taigi norėčiau kregždės giesmės. 

— Giesmės ko... Ką, giesmės?.. 

— Taip, kregždės giesmės. Kai prašau rūmų tarnų, jie atsako, kad 
tai neįmanoma. Bet tau juk nėra nieko neįmanomo, ar ne, dėde? 

— Hm... Neįmanomo... Vis dėlto gana sudėtinga... Ar nenorėtum 
skanumynų? Ar gražios lėlės, galėtum pažaisti, na, gražios lėlės! 

— Nagi dėde, nepaprastiems žmonėms ir dovanos teikiamos 
nepaprastos. O skanumynų man gali duoti netgi kaimietis. 

— Hm... Tačiau mano skanumynai ypatingi, jie... 

— Ne, ne, nenoriu jokių mažmožių. Noriu kregždės giesmės 
savo mažame delne. 

— Brangusis mano lobi, turi savybę prašyti tokių dalykų, kad 
nors plaukus nuo galvos raukis. Kaip tada, kai pareikalavai keis- 
čiausio gyvūno kailinių ir visi apylinkių medžiotojai galabijo 
elnius, barsukus, žiurkes ir dar nežinau ką... Tikros žudynės, 
bet tau niekas netiko, visko atsisakei, laukai ir ryžių plantacijos 
dvokė nustipusiais švilpikais... Pikti liežuviai šneka, kad dėl tavo 
įgeidžio prasidėjo epidemija... 

Kaguja šaltai pertraukė dėdę žvelgdama pašaipiu nepasitikė- 
jimo kupinu žvilgsniu: 

— Vadinasi, negali man gauti kregždės giesmės? Taigi nesi iš 
tiesų toks galingas kaip kalbama? 

— Ne, draudžiu taip net galvoti, mano miniatiūrine deive, ži- 
noma, kad esu galingas, žinoma, kad galiu tau gauti viską, ko 
panorėsi. Gausi kregždės giesmę, prisiekiu savo galva. 

— Cha, vis dėlto ilgai reikėjo tave įtikinėti. 

Ir kol Kaguja nutaisiusi nuobodžiaujančią miną vėdinosi vė- 
duokle, Umako nubėgo pas savo patarėjus pasitarti. Visi jie at- 
sakė tą patį: 

— Neįmanoma, didysis ministre. Tik galinga dievybė gali pa- 
daryti tokį stebuklą. 

- Tada leiskite jums viską paaiškinti kitaip. Žodžiu, jei kuo 
skubiausiai negausiu kregždės giesmės, liepsiu jums gyviems 
nudirti odą. 

- A, - išblyško patarėjai. - Žinoma, yra išeitis. Visuomet turi 
būti išeitis. 

— Matote, užtenka tik panorėti. Tai kokia gi ta išeitis? 

— Išeitis? Nagi išeitis originali. Kitaip ir būti negali. 

— Patarėjau, tavo atsakymas toks pat glitus kaip maru užsikrė- 
tusio ligonio išeinamoji anga. Tu bandai mano kantrybę, o juk 
žinai, kad ji gana greit baigiasi. Dejuoji, drebi ir mane erzini. 

— Pasigailėkite, šlovingasis ministre, leiskite paaiškinti. Gir- 
dėjau pasakojant, kad galima pagauti kregždės giesmę tą akimir- 
ką, kai ji užgieda. Tai pirmoji ryto giesmė, kai paukštis nubunda 
ir purto savo plunksnas, šitaip, brr brr... 

— Gerai, gerai, užteks vaidinti juokdarį. Kalbėk. 

— Jei žmogus tą akimirką stovi tiesiai priešais kregždės snapą, 
jam gali pavykti sugauti giesmę. Tačiau tai labai sudėtingas, net- 
gi pražūtingas veiksmas ir pasiseka vienam iš tūkstančio. 

— Tu tikrai girdėjai tai pasakojant? 

- Taip... Vieną dieną... Galbūt... Bent taip manau... Tačiau kar- 
toju, tai padaryti beveik neįmanoma. 

— Viską galima padaryti, reikia tik skatinti tuos, kurie atliks 
šį darbą. Uncija aukso tam, kas man atneš kregždės giesmę. Ir 
budelio kirvis tam, kam nepasiseks! 

Ir kiekvieną rytą kuriam nors tarnui buvo pavedamas šis bai- 
sus darbas. Nors ir bauginami mirties bausme, tarnai grįždavo 
nieko nepešę ir baigdavo gyvenimą padėję galvas ant trinkos. Kai 
buvo nukirsdintas trisdešimtas vyras, Umako pajuto beveik ne- 
slepiamą savo vyrų priešiškumą. Taip pat jis turėjo atlaikyti Ka- 
gujos aikštijimąsi, kai ji, nulenkusi galvą tarsi nuo rasos palinkęs 
lapelis, neatstodavo rytą vakarą: 

— Dėde, nesakau, kad nekantrauju, bet norėčiau gauti kregž- 
dės giesmę dar nebūdama prosenele. 

— Taip, turte mano, netrukus ją gausi, daugių daugiausia po 
kelių dienų. 

Paskui jis eidavo pas savo patarėjus niurnėdamas prakeiks- 
mus: 

— Visi jūs tikri netikėliai. Tik vieno dalyko prašau jūsų, tik 
vieno... 

— Pone, su didžiausia pagarba pareiškiame, kad lengviau būtų 
sugauti drakono spjaudomą ugnį. Ir kam šovė į galvą prašyti ne- 
įmanomų dalykų! 

— Tai princesės Kagujos noras. Gal kartais tu, juokingas kirmi- 
ne, ketini prieštarauti imperatoriškosios princesės norams? 

— Jei už tai mane gali pamauti ant mieto, tada ne, patikėkite 
manimi, tikrai neprieštarauju. Tačiau rimtai pradedu galvoti apie 
tarnybos pabaigą, savo žemes Cukušyje, ten pasiilgo manęs ir 
mano proto, kuris, priešingai nei kitų, dar neblogai veikia. 

— Taigi ir nešdinkitės, išdavike, tarakone! Keliauk pas savo 
valstiečius! Man nereikia tokių tinginių kaip tu! Pats pagausiu 
kregždės giesmę. Pamatysi, savom rankom pagausiu! 

Putodamas iš pykčio Umako sušaukė tarnus ir davė jiems 
tikslius nurodymus. Rytojaus rytą, saulei droviai kylant iš už ry- 
tinių kalnų, didysis ministras jau laukė prie lizdo, prieš kelias 
dienas rasto ant rūmų stogo. Kadangi susenęs Umako sirgo ar- 
tritu ir negalėjo vaidinti akrobato ant čerpių stogo, tarnai pasku- 
bomis sumeistravo jam šiaudinį laivelio pavidalo krepšį, į kurį 
jis įsėdo ir buvo pakeltas prie pat lizdo. Siūbuodamas krepšyje 
Umako karštligiškai graibstėsi už kraštų ir keikė likimą bei visas 
dvasias, ir geras, ir blogas. 

— O, geroji motina, kaip aukštai, velnioniškai aukštai, beveik 
dvidešimt pėdų nuo žemės. O kaip siūbuoja, ei jūs, ten, apačioje, 
atsargiau, čia krato labiau nei girtuoklių nešamame palankine. 
Be to, čia labai šalta, perkūniškai šalta. 

Paskui jis pagiežingai kreipėsi į patogiai lizde įsitaisiusią ir vis 
dar miegančią kregždę: 

— Ei, tu, žvirbli, kada gi pagaliau tu pabusi ir sučiauškėsi. 

— Čiiir? 

Pajutusi greta savęs esant keistą įsibrovėlį kregždė pabudo 
ir paklaikusiomis akimis žvelgė į priešais ją išdygusį milžinišką 
balsvų plaukų apgaubtą siluetą. 

- Čiiir? 

— Čiulbėk! Nagi, po galais, kiek galima laukti, juk tai nesun- 
ku, juk tik tą ir temoki. Lia lia liaaaaa... 

Tarsi šauni mergaitė kregždė netrukus pakluso: 

— Čiul! Čiul čiul čiul! Čiul čiul! 

— Taip, puiku, čiulbėk. Tegu visi žino, kad net paukščiai pa- 
klūsta galingajam Umako. Taigi pasilenksiu ir sučiup... Ai! 

Neišlaikęs senio svorio krepšys staiga pasviro, trūko viena 
virvė. Po akimirkos krepšys su savo našta dunkstelėjo ant žemės. 
Tarnai ir patarėjai puolė Umako į pagalbą. 

— O dangau, pone! 

— Didysis ministre! Didysis ministre! 

— O ta nedorėlė dvasna tikra savo nelaimingos rūšies išga- 
ma! Duokit man lanką ir strėlių, visiems laikams atsilyginsiu tai 
skrajojančiai bjaurybei! 

— Nejudėkite, pone, pažiūrėkime, ar nesusižeidėte. 

— Jums pavyko pagauti kregždės giesmę, pone? 

— Tas prakeiktas paukštis apdergė mano ranką! Įsivaizduoja- 
te? Mano, galingojo Umako, ranką! Apdergė! 

— Pone, nemojuokite rankomis, atrodo, jūs sunkiai sužeistas. 

— Juk sakiau jums. Jei stuburas išlinkęs tarsi vyšnios šaka, 
reikia susirūpinti. 

— Oi, kaip skauda! Tučtuojau pašauk gydytoją, tegu kuo grei- 
čiau pastato mane ant kojų. Po galais... Kuo aš čia spjaudausi? 
Krauju? 

Umako neštuvais buvo perneštas iki gydytojų kambario, ta- 
čiau šie, pamatę ant jo pilvo violetinius patinimus, susigūžė ir 
palingavo galvomis: 

— Jam tikriausiai kažkas trūko viduje. Nieko negalime pada- 
ryti. 

Skubiai iškviesti budistų šventikai pradėjo murmėti laidotu- 
vių sutras. Akimirksniu gandas pasiekė rūmus, ir visas dvaras - 
nuo menkiausių tarnų iki pačios imperatorės - susigrūdo ga- 
lingojo ministro galvūgalyje. Jis galėjo mirti bet kurią akimirką. 
Niekas negalėjo tuo patikėti. Net pats Umako. 

— Eikit jūs po galais su tom savo maldom, - kosėdamas pa- 
reiškė jis šventikams. - Aš esu Umako, žmogus, kurio labiausiai 
bijoma šalyje! Aš gaunu laiškų iš Kinijos imperatoriaus... Vado- 
vauju armijoms... Juk vis dėlto nenudvėsiu dėl kažkokios apgai- 
lėtinos kregždės. Taip mirti nerimta! 

Umako dar kelis kartus gausiai atsikosėjo krauju ir jau silpnu 
balsu ėmė murmėti, kad neaiškiai mato, kad jam vis labiau šalta, 
kad galva svaigsta, viskas sukasi, o mano princesė, kur mano 

princesė... Iš tiesų sukasi, žinot, ne taip jau ir nemalonu... O 
kokiu greičiu sukasi... 

Kaguja visiškai nesidomėdama rūmų gandais savo kambary- 
je triauškino skanumynus. Kai ašaromis apsipylęs Umako mirė, 
princesė ką tik baigė valgyti pupelių tešlos pyragėlius, o viena jos 
tarnaičių tuo metu šukavo jai plaukus. 

Umako įpėdiniu buvo paskirtas jo sūnus Emišis. Tėvo garbei 
jis surengė iškilmingas laidotuves ir tam, kad visi gerai suprastų, 
jog jis tikras Soga, įsakė nukirsdinti gydytojus, kurie nesugebėjo 
išgelbėti Umako. Kol pirmųjų Emišio aukų galvos iš lėto kepė 
saulėje, naujasis ministras nuskubėjo į Kagujos kambarį. Jis tu- 
rėjo daug priekaištų princesei, tačiau vos ją pamatęs pasijuto be- 
jėgis ir pasitenkino verksmingu balsu pratardamas: 

— Nuostabioji princese, jūs išties negailestinga. Mano tėvas 
mirė dėl jūsų kaltės. 

— Ką?! Dėl mano kaltės? Na tai gražiausia! Gal norite išperti 
man kailį? 

— O ne, niekados, jūs tokia graži, vien jus paliesti būtų nusi- 
kaltimas. Tačiau ta kregždės giesmės istorija... 

— Kregždės? Kokia istorija? 

— Nagi prisiminkite. Jūs prašėte, ir labai primygtinai, mano 
tėvą sugauti kregždės giesmę... 

— Kregždės giesmę? Man? Na ir nustebinote! Ką man veikti 
su tokiu niekalu! Mano pačios balsas malonus, kur kas labiau 
kerintis nei melodingiausios paukščių giesmės. Nagi, išeikit iš 
mano apartamentų ir netrukdykit manęs dėl niekniekių. 


Imperatorė gyveno neką ilgiau už Umako. Bėgant mėnesiams po 
jo mirties rūmų patarėjai pastebėjo, kad senoji valdovė kuo toliau, 
tuo sunkiau vaikšto. Pradėjo ryškėti senatvės požymiai. 

— Azalijos ir lakštingalos... Ko ten klausėte? 

— Didenybe, Tangų imperatoriaus laiškas... 

— A... Aha... Fui, jaučiuosi pavargusi. Snūstelėsiu, jei neprieš- 
taraujate. 

Jau nebuvo retenybė matyti ją lovoje penkiolika valandų per 
parą. Jei kuris ministras ateidavo ko nors paklausti, ji išplūsdavo 
jį ir išvarydavo liepusi ateiti tinkamu laiku. 

— Neįtikėtina, - burbėdavo išvytas ministras, - dabar pati po- 
pietė. Ką ji vadina tinkamu laiku? 

Taip pat ji vis dažniau ėmė kviesti velionį Umajado, šaukdavo 
jį vardu koridoriuose, ieškodavo jo net po apklotais. 

— Mano prince? Mažasis Umajado! Ir kurgi tas mielas šelmis 
vėl pasislėpė? 

— Didenybe, princas mirė prieš šešerius metus. 

— Cha, ką čia šnekat, vėl tas nelaimėlis Umako mane apgau- 
dinėja. 

— Umako taip pat miręs. Ar neprisimenate, Didenybe? 

— Koks jūs keistas, vargše mano jaunuoli... Anot jūsų, visi 
mirę. Būna ir malonesnių juokelių. Nagi ar žinote tą istoriją, 
kaip kinas perdažė savo namų lubas? 

Ministrai, princai ir patarėjai susirinko aptarti susidariusios 
padėties, tačiau vieningos nuomonės taip ir nepasiekė. Vieni, 
princo Jamaširo šalininkai, kalbėjo, kad imperatorę apsėdo de- 
monai ir reikia kviesti šinto šventikus rimtam egzorcizmo sean- 
sui. Kiti, susibūrę apie princą Tamurą, buvo veikiau linkę many- 
ti, kad imperatorei atgauti buvusį protą užteks kelis kartus per 
dieną gerti iš žemyno atgabentų žolelių arbatą. 

Kadangi prie vienodos nuomonės nebuvo prieita, abiem 
princams, šiokiais tokiais saitais susijusiems su imperatorišką- 
ja šeima, buvo liepta taikyti abu siūlomus sprendimo būdus. 
Princas Tamura pirmasis aplankė imperatorės menes ir atsinešė 
daugybę dėžučių plikyti paruoštos arbatos. Jis įsakė dviem tar- 
naitėms užvirinti vandens, kitoms dviem - padengti arbatai že- 

mą staliuką. Kai viskas buvo paruošta, Tamura droviai pranešė 
apie savo vizitą. Jis ant pirštų galiukų priėjo prie imperatorės ir 
sušnibždėjo tokiu balsu, tarsi bijotų, jog jį užpuls visa armija 
karkvabalių: 

— Didenybe? 

— Hm... Kokiu klausimu? 

— Tai aš, Didenybe, princas... 

— Ak, štai pagaliau ir tu, mažasis nenaudėli! 

— Atsiprašau? - paklausė šiek tiek garsiau Tamura. 

— Umajado! Kur tu buvai? Tiek valandų tavęs ieškojau! Ma- 
mytei buvo neramu. 

— Tiesą sakant, kitiems neramu dėl jūsų. Nagi atnešiau jums 
geros... 

— Vėliau, vėliau. Turiu tau didžiulę naujieną. Netrukus pa- 
skelbsiu rūmams savo įpėdinį. Atspėk, kas jis? 

— Na... 

— Tu, mano didysis vaike, tu! Tu būsi mano įpėdinis. 

— Aš, Didenybe? Tikrai? 

— Taip, mano mažasis Umajado, tu tikrai to nusipelnei. 

— Kaip čia pasakius, aš nesu... Su malonumu, Didenybe, gerb- 
siu jūsų valią ir sėsiu į sostą. 

— O, mano meiluti. Ateik, mamytė duos pažįsti... 

Ir be jokio drovumo imperatorė apnuogino ilgo amžiaus pa- 
ženklintą krūtinę. Išvydęs nuvytusias ir suglebusias krūtis Ta- 
mura mikliai surado dingstį pasprukti. Vėliau princas Jamaširo, 
lydimas šinto šventiko, prisistatė pas imperatorę: 

- Štai ir aš, Didenybe, princas... 

— Taip, mano mieliausias branguti. 

— Atsiprašau?.. 

— Nesirūpink, būtent tu esi būsimasis imperatorius. 

— Aš? Tikrai? 

Ir Jamaširo kuo skubiausiai kreipėsi į šventiką: 

— Ar girdėjai? Tokiai naujienai pranešti man reikia liudytojo. 

Šventikas sutiko liudyti, tačiau didelio džiaugsmo neparodė, 
ir princas Jamaširo pats išskubėjo pranešti naujieną į rūmų ko- 
ridorius ir kiekvienam sutiktam tarnui ar ministrui liepė lenktis 
jam daug pagarbiau. Kai Tamurai buvo pranešta apie viso šio 
triukšmo priežastį, jis išėjo iš savo menių ir įsiutęs ėmė ieškoti 
Jamaširo. 

— Niekše, - rėkė jis, - uzurpatoriau nelaimingas, ištižėlių išti- 
žėli! Kaip drįsti naudotis tokiomis teisėmis? Ar nežinai, kad Jos 
Didenybė sostą patikėjo man? 

-— Tu kliedi, ji paskyrė mane, taip, mane, ir, be to, prie liudi- 
ninko! 

— Tuos savo nieko vertus liudininkus gali susikišti į... 

— Niekados nieko panašaus nedarysiu. Sostas mano! 

— Ne, mano! 

— Ne, mano! 

— Mano, mano, mano! Manoooo! 

Burnojimai vis dar nesiliovė, kai po kelių dienų imperatorė 
ramiai užgeso su laimingo žmogaus šypsena veide. Laidotuvių 
ceremonija, kurios metu velionė gavo pomirtinį Suiko vardą, 
praėjo be ypatingų įvykių, tačiau visi pastebėjo, su kokia neapy- 
kanta abu priešininkai žvelgė vienas į kitą. 

Tie, kurie visiškai neišmano budizmo tradicijų, veikiausiai 
nieko nėra girdėję apie mononokes. Tai piktosios dvasios, kurios 
dažnai naktį lankosi tankiose giriose, olose, o jų mėgstamiausias 
užsiėmimas - krėsti bjaurius pokštus mirtingiesiems. Ilgą laiką 
buvo manoma, kad jos gyvena tik tamsiuose užkaboriuose, ta- 
čiau budistų šventikai mėgsta priminti, kad ši erzinti mėgstanti 
dvasia egzistuoja visur, kur tik nukrypsta žmogaus akis. Kai at- 
sitinka nepaaiškinamas įvykis - ar nerandama kokio daikto, ar 
staiga nudiegia skausmas, kuris staiga nurimsta, ar neaišku iš 
kur pasigirsta triukšmas - visa kaltė suverčiama mononokėms. 


146 ASUKA FUJIMORI EMMIKROKOSMAS 


Po imperatorės mirties mononokės pradėjo ypač dažnai ro- 
dytis rūmuose. Pirmiausia Jamaširo vos neišsilaužė dantų val- 
gydamas iš dubenėlio ryžius. Jis tučtuojau patikrino dubenėlio 
turinį ir rado į maistą begėdiškai primaišytų mažyčių akmenė- 
lių. Rytojaus dieną Tamura aptiko be jokios gėdos išniekintą jo 
Budos statulą. Kitą dieną Jamaširo siaubo apimtas rado į ga- 
balus sukarpytą savo mėgstamiausią kimono. Dar kitą dieną 
Tamura vos neišgėrė vienu gurkšniu į arbatos puodelį pripilto 
šlapimo, ir tą pačią dieną Jamaširo turėjo iškratyti skorpionus 
iš savo sandalų. 

Įtampa augo ir patarėjai pavedė Umako sūnui Emišiui kuo 
skubiau sutvarkyti sosto paveldėjimo reikalus. Šis pasišaukė abu 
princus į rūmus, liepė jiems sėstis greta jo ir privertė klausytis 
ilgos pompastiškos kalbos apie Gerojo Mokymo vertybes ir pa- 
reigos jausmą. Baigęs šią varginančią prakalbą Emišis pagaliau 
išsakė savo nuomonę apie susiklosčiusią padėtį: 

— Mano sprendimas aiškus ir suprantamas. Sostas gali atitekti 
tik tam pretendentui, kuris turi giminystės ryšių su Sogomis. 
Štai taip. 

— Gudruolis, - atšovė Jamaširo, - mūsų abiejų venose teka 
Sogų kraujas. 

— Abiejų? Tikrai? 

— Aha, - pareiškė Tamura, - mano dėdės motina buvo jūsų 
senelio pusseserė. 

— O aš, - tučtuojau pridūrė Jamaširo, - esu pavainikis vieno iš 
mūsų mirusios imperatorės sūnėnų, o imperatorė, kaip žinote, 
buvo jūsų tėvo dukterėčia. 

- Vaje, vaje, na ir sudėtinga viskas. Žinoma, kai tuoki visus su 
visais... Na, tai ką darysim? 

Tuo metu nuo slenksčio pasigirdo mielas balselis: 

— Manau, kad suradau išeitį, - žavingu balseliu prabilo Kaguja 
ir lengvai palenkė galvą, net subangavo jos vešlūs plaukai. 

Pamatę princesę abu priešininkai visiškai sutriko ir puolė ją 
girti ir garbinti: 

— O Nuostabioji Princese, jūs gražesnė už tūkstantį dangiš- 
kųjų dievybių. 

— O Stebuklingoji Princese, jūs labiau kerinti nei visi Kinijos 
lobiai. 

— Aha, žinau, visi kartoja tą patį dvidešimt kartų per dieną. 
Jau beveik pripratau. 

— Tu kalbėjai apie išeitį, - nukirto Emišis stengdamasis išlikti 
orus. - Ar galėtumei, o Dieviškoji Būtybe, pasakyti mums, kokia 
spindinti mintis gimė tavo imperatoriškoje galvoje? 

- Paprasta. Visa kebeknė kyla iš to, kad yra vienas daiktas dviem 
vyrams. Užtenka pasiūlyti antrą daiktą, tokį pat viliojantį, ar net 
geresnį, ir tuomet net pralaimėjusysis nebus labai nuskriaustas. 

— Geniali mintis, - pakomentavo Tamura. 

— Puikiai sugalvota, - pridūrė Jamaširo. 

— Nuostabu, - paplojo Emišis, - nuostabu, tačiau ką pasiūlyti, 
kas būtų bent jau sosto vertės? 

— Mano ranką! 

- Jūsų... Jūsų... - sumikčiojo Tamura. - Jūsų... Jūs pasiruošusi 
atiduoti man savo žavesį, jei neteksiu sosto? 

— Ne, trigubas kvaily, imperiją kaip paguodos kraitį tam, kas 
neteks manęs. Jūsų pastaba mane labai įžeidė... Mane vertinti 
mažiau už šalį, koks storžieviškumas... Prastai pradėjote, sakau 
jums. 

— Pasigailėkite, o Grožybe, tai jūsų grožis susuko man galvą. 

— Nuostabioji Aikštingoji Princese, net Kinijos sostas never- 
tas jūsų grožio. Šitas kvailys yra tikras kvailys. 

— Aš, - pareiškė Emišis, - aš niekada netapsiu imperatoriumi. 
Ar galiu prašyti jūsų rankos, o Atkaklioji Gracija? 

— Atleisk, branguti, tai dviejų pretendentų reikalas. Nesupai- 
niokime visko. 

— Fui, kokia neteisybė! Kam tuomet būti svarbiausiu šalies 
žmogumi, jei tai... 

— Aš, - staiga pareiškė Jamaširo, - aš nenoriu sosto. Tai kar- 
vių mėšlas, vėmalai... Manęs sostas nedomina! Tekėkite už ma- 
nęs! 

— Ne, tai aš, - pratarė Tamura, - aš atsisakau visko dėl jūsų. 
Galite manęs prašyti visko, ko norite, net dar daugiau! 

— Koks melagis, vos prieš dešimt minučių kalbėjo tik apie sos- 
tą! Jis nevertas jūsų. Aš vertas. 

— Netiesa, kalbėjau ne apie sostą, apie princesę. 

— Tu absoliutus niekše, jei toliau apie tai kalbėsi, turėsi įver- 
tinti mano šešis tūkstančius kareivių. 

— O tu, tu gausi mano devynis tūkstančius kareivių, jei neat- 
sisakysi sosto. 

— Vadinasi, trokšti karo? Gausi! 

— Labai gerai! Tebūnie karas! 

— Karas! 

Prieškambaryje galutinio sprendimo laukiantys patarėjai ir 
ministrai girdėjo karingas abiejų princų kalbas ir persimetė bai- 
mės kupinais žvilgsniais. 

— O mama, - atsiduso jie grieždami dantimis, - bus blogai. 


Vasara dar nebuvo pasibaigusi, tačiau temperatūra nukrito, oras 
pasidarė malonus. Nebebuvo taip drėgna ir nebereikėjo kas 
valandėlę nuo kaktos šluostytis prakaitą. Užteko kiek praverti 
langą ir į namus plūstelėdavo pirmieji rudeninio vėjo gūsiai. Tą 
įsimintiną rugsėjo dieną savo vyrams ruošiančios valgį moterys 
užkūrė krosnis ir vos pražėrus žemes ugnis įsiliepsnojo per ke- 
lias sekundes. 

Didžiulis žemės drebėjimas Taišyje nusiaubė Tokiją, nusinešė 
daugiau nei šimtą tūkstančių aukų, apie milijonas žmonių liko 
be pastogės, ir viskas, kas iki šiol vyko sava eiga, nustojo nor- 
maliai veikti. Motinos apraudojo savo dukteris, net ir tas, kurios 
buvo dingusios gerokai prieš katastrofą, ir minia, kad prasiblaš- 
kytų, nužudė kelis šimtus imigrantų korėjiečių, o vyriausybė, 
neką protingesnė už valdinius, pradėjo tikrinti visų ministerijų 
biudžetus ir prašyti ataskaitų iš įvairių skyrių. 

— Vaje, vaje, - keiksnojo senasis Inukajis, - ir kodėl dabar! Jau 
daug metų jie buvo palikę mane ramybėje, o dabar dėl kažkokio 
niekingo žemės drebėjimo kiša nosį į mano reikalus. 

— Na, - virpėdamas atsakė Inukajo adjutantas, - ne toks jau 
mažas tas žemės drebėjimas. Ar matėte, kokie gaisrai mieste? 
Visose gatvelėse justi svylančios mėsos kvapas. 

— Aha, aha, skrudinti lavonai, man dėl to nei šilta, nei šalta. 
Nagi, tarne, greitai išrašyk fiktyvias sąskaitas, kad valdžia neap- 
kaltintų, jog vagiu iš jos kasos. 

Kol ministerijos inspektoriai apsilankė senojo Inukajo kabi- 
nete, adjutantas jau buvo spėjęs sufalsifikuoti visas bylas. Biu- 
džetai buvo subalansuoti, išlaidos atrodė pateisinamos, apskaita 
puikiai sutvarkyta... Dokumentai buvo tokie pavyzdingi, kad ins- 
pektoriai iš karto atspėjo, kokio dydžio fondų lėšos čia švaisto- 
mos, ir pradėjo uždavinėti trikdančius klausimus apie didžiules 
skyriaus jau panaudotas sumas. 

— Tai slapta, - subliuvo senasis Inukajis, užlindęs už krūvos 
suklastotų sąskaitų. - Negaliu nieko sakyti, toks ministerijos 
įsakymas. 

— Ministerija - tai mes... Ir mes norime, kad mums būtų pa- 
aiškinta. 

— Nagi, ponai! Aš esu majoras, o netrukus būsiu ministras 
pirmininkas. 

— Nebūsite, jei ir toliau taip elgsitės. Mūsų nurodymai pa- 
prasti: nebus patvirtinančių dokumentų, nebus biudžeto. 

Į kampą įspraustas Inukajis nusprendė pasinaudoti daug kar- 
tų protėvių išbandyta taktika: jei pakliuvai į bėdą, kaltink kitus. 
Nė kalbos negali būti apie pavojų Hitošiui, jaunasis vyras buvo 
būtinas skyriaus veiklai. Tačiau du kitus žmones kuo puikiausiai 
galėjai aukoti. 

— Kapitonai Išivara ir Itagakis, - suniurnėjo senasis Inukajis, — 
tai jie viską tvarko šiame kabinete. Jie man atneša kai kokius 
prirašytus popierius, o aš, vargšas civilis, aš juos patvirtinu, nes 
neturiu pasirinkimo. 

- Tačiau juk jūs majoras, ar ne? 

— Majoras, majoras... Tai vien vardas, tik žodis, niekai. Reikia 
pamatyti, kokiomis išplėstomis akimis jie į mane žiūri, kai atei- 
na. Ak, jie mane baugina, labai baugina, ak. 

— Na jau, pone Inukaji... 

— Jie mane privertė juos paaukštinti, nors to ir nenorė- 
jau. Ir jūs net neįsivaizduojate, kokių pusmetinių premijų jie 

reikalauja... Tie abu didesni gobšuoliai nei visas batalionas 
kekšių. 

Suglumę inspektoriai kraipė galvas, visiškai neįtikinti ką tik 
girdėtos virtinės kvailiausių pasiaiškinimų. Abiejų kariškių, ku- 
riuos kaltino Inukajis, tarnyba buvo nepriekaištinga, jie visiškai 
atitiko imperatoriškosios kariuomenės jaunų karininkų idealą. 
Kita vertus, senasis politikas turėjo tiek žymių draugų, kad, ma- 
tyt, nevertėjo pernelyg jam prieštarauti. Sunerimę, kad pokalbis 
pakrypo tokia linkme, inspektoriai paklausė, ar jie gali paklausi- 
nėti daktarą Sogą, ir senis atsakė - žinoma, jokių problemų, jis 
jūsų, reikia tik jį rasti. 

Jie susitarė dėl susitikimo kitą savaitę, daktaras Soga būtinai 
turės jame dalyvauti. Senasis Inukajis atsisveikino su savo sve- 
čiais daugybę kartų lankstydamasis, palydėjo juos iki automobi- 
lio, be perstojo atsiprašinėdamas ir girdamas inspektorius. Vos 
jiems nutolus senis pasišaukė savo adjutantą, įsakė jam sufalsi- 
fikuoti dar keletą bylų, o kai kurias sunaikinti. 

— O dėl to prakeikto Sogos, - rėkė jis, - jis man reikalingas čia, 
šiame kabinete! Tučtuojau, nedelsiant, kaip įmanoma greičiau! 


Hitošis ilsėjosi savame naujojo kvartalo namelyje, kai pajuto, 
jog dreba žemė. Įsikūręs kitame įlankos gale kvartalas mažiau 
nukentėjo nuo stichinės nelaimės, nors namai kaip reikiant 
šokčiojo ant savo pamatų. Krito baldai, neatlaikė pertvaros, Hi- 
tošis išgirdo, kaip virtuvėje ant grindų nukrito jo graži gerai 
išgaląstų peilių ir kapoklių kolekcija; tačiau šiaip kvartalas liko 
sveikas. 

Eiliniam patikrinimui apsilankė vietos policija, tik tam, kad 
įsitikintų, jog niekas smarkiai nenukentėjo. Hitošis atsikratė 
pareigūnų kartodamas, jog jo namas atlaikė, nėra plyšių, jis 
pats nesužeistas ir, tarp kitko, ruošiasi keliauti į sostinę, kad 

nuramintų motiną, žmoną, savo šeimą. Policininkams išėjus jis 
du kartus pasuko raktą duryse ir sėdęs į automobilį patraukė 
Tokijo link. 

Po vestuvių pagrindinis Hitošio būstas buvo nuostabus pen- 
kių kambarių dviejų aukštų namas komerciniame Kaguradzakos 
rajone. Miegamuosiuose stovėjo lovos, o ne tradiciniai dembliai, 
virtuvė šiuolaikiška, keraminių plytelių vonia, dujos, elektra ir 
vandens čiaupai. Kaimynės vaikštinėdavo greta namo giliai dū- 
saudamos iš pavydo, tačiau Ivasakių dukra dažniausiai leido lai- 
ką verkšlendama. 

— Aš čia visiškai viena, čia šalta ir niūru, o be to, mama gy- 
vena toli. 

Vis dėlto kitą dieną po žemės drebėjimo ji užmiršo savo skun- 
dus ir, kai Hitošis peržengė namų slenkstį, sutiko jį džiaugs- 
mingai. 

— Dieve mano, Hitoši, tu sveikas. Aš taip nerimavau. 

— Gerai jau, gerai, - suniurnėjo Hitošis. - Tik nebūtina dėl to 
manęs čiupinėti. 

— Ne, ne, tiesiog rankos nuslydo. O tarp kitko, tu turi svečių. 

Iš tiesų salono kampe stypsojo du susijaudinę vyrai, buvo ma- 
tyti, jog jie nejaukiai jaučiasi vilkėdami vakarietiškus kostiumus. 
Hitošis iš karto jų nepažino, o kai suprato, kas jie, sunkiai paslė- 
pė nustebimą. 

— Na nieko sau, tai... Kap... 

— Ne, ne, - sumurmėjo Išivara, - pažvelkit, gražūs civiliniai 
kostiumai. 

— Aišku... Pone Išivara, pone Itagaki, už ką tokia garbė jus 
matyti? 

— Mandagumo vizitas, - atsakė sutrikęs Itagakis, - norėjom 
būti tikri, kad jūs ir jūsų žavinga žmona nenukentėjote nuo že- 
mės drebėjimo. 

- Jūsų namas, atrodo, atlaikė, - pridūrė Išivara, - tai gerai. 

— Geologai visuomet tvirtino, kad aukštutinis miestas sauges- 
nis nei žemutinis. Atrodo, neapsirikau, kad jais pasitikėjau. 

Hitošis liepė žmonai išeiti ir įtariai kalbėjo toliau: 

— Baikime juokus. Kodėl jūs čia? 

Vis labiau trinkantys Išivara ir Itagakis, atrodo, nežinojo, nuo 
ko pradėti kalbą. 

— Dėl darbo, dėl... 

— Majoras Inukajis, tas labai malonus žmogus... 

— Tai jau ne, - pertraukė Hitošis, —- tai sena gašli pusprotė 
šiukšlė, kuriai nepatikėčiau nė poros supelijusių kojinių. 

Išivara ir Itagakis persimetė sąmokslininkų žvilgsniais. 

— Taip geriau, - atsiduso Išivara. - Mes manėme, jog esate jo 
mažytis protežė. Iš tikro visa ši šifravimo mašinos istorija tebu- 
vo plataus masto mitas, kad iš kasos būtų galima pavogti pi- 
nigų. 

— Jokiu būdu! Aš tvirtai nusiteikęs pabaigti kurti tą mašiną... 
Jei tik gaučiau finansavimą... 

— Finansavimą? Tačiau skyrius jūsų projektui davė didžiulę 
sumą. 

— Iš pradžių kuriant infrastruktūrą neturėjau jokių rūpesčių. 
Žinoma, buvau gavęs nemenką žmonos šeimos indėlį. Tačiau da- 
bar, kai reikia atlikti bandymus ir kai Mitsubiši nebeprisideda, 
viskas, nebeturiu nieko. 

— Neįtikėtina, - neištvėrė Išivara. - Senasis sukčius gauna iš 
ministerijos tiek, kiek jam reikia. Jau greitai sukaks ketveri me- 
tai, o niekas iki šiol nematė nė vieno jūsų mašinos įrenginio. Dėl 
to ir abejojame. 

— Ir skundžiamės, - pridūrė Itagakis. - Tas senis išniekino 
aukščiausias imperijos vertybes. 

Abu vyrai pateko į armiją taip, kaip kiti tampa dvasininkais; 
imperatoriškoji restauracija ir politiniai neramumai pasmerkė 
mirčiai nemažai žmonių. Nusivylę pokyčiais, apimti praeities 

nostalgijos buvę turtuoliai staiga neteko turto, nes nesugebėjo 
prisitaikyti, - tokių buvo pilnos gatvės. Šių šeimų vaikams teliko 
viena išeitis - stoti į armiją, vienintelę instituciją, gebančią su- 
teikti tam tikrą socialinę padėtį tiems, kuriems nepasisekė gimti 
gerose šeimose. 

Japonų armijoje, kaip, beje, ir visur kitur, vyravo netvarka, 
trūko išmanymo, klestėjo numylėtinių kultas ir apgavystės, ta- 
"čiau kareiviams taip buvo būtina tikėti, kad imperijoje dar egzis- 
tuoja teisybės salelė, jog atrodė geriau nežinoti, kas vyksta pas 
juos, ir kritikuoti tai, kas buvo negerai pas kitus. Įsitikinę, kad 
atstovauja paskutiniam Jamato dvasios gyvavimo laikotarpiui, jie 
nerodė didelės pagarbos režimo galingiesiems, kuriuos vis dėlto 
turėjo ginti. 

— Mano nuomonė apie politikus, - toliau kalbėjo Išivara, — 
niekuomet nebuvo labai gera, tačiau nuo to laiko, kai pradėjau 
dirbti įsakinėjamas to nusenusio tipo, man labai knieti griebtis 
kardo. 

— Kamštis užpakalyje, - pridūrė Itagakis, - ir tai pasakiau dar 
gana nedaug. 

Hitošis užgniaužė juoką ir tokiu būdu užkariavo visišką abie- 
jų kariškių pasitikėjimą. Jiems vakariečiai taip pat nebuvo prie 
širdies. Jau du kartus tie užsienietiški šunys atėmė iš Japonijos 
jos pergalės vaisius. Pasaulinės taikos interesams, kaip jie drį- 
so sakyti, pasaulinės taikos interesams... Tik nereikia pernelyg 
išlaisvinti Kinijos, tik nereikia pernelyg nusilpninti Rusijos... 
Pasaulinė taika, tikras anekdotas! Reikėjo surasti priežastį, Va- 
karai buvo priešas, visuomet buvo priešas. Niekam nereikalinga 
medžioti tas baltas beždžiones. Jei padarai ką nors ne taip gerai 
kaip jie, iš mūsų juokiasi; o jei, nelaimei, padarai geriau, tuomet 
jie ne juokais supyksta. 

- Jei tik mums vadovautų ne tokie bailiai kaip Inukajis, padė- 
tis šalyje būtų daug geresnė. 

— Tarp kitko, jei kalbėsim apie tą seną beprotį... 

Išivara toliau kalbėjo tylesniu balsu: 

— Skyrių tikrina ministerijos inspektoriai, jie išbuvo ilgiau nei 
valandą senojo Inukajo kabinete. Niekas nežino, apie ką jie kal- 
bėjo, tačiau visai nenustebčiau, jei tas niekšas būtų sugalvojęs 
ką nors bjauraus. 

Įspėję Hitošį apie galimas senio suktybes, abu kariškiai išėjo. 
Kaip gera žmona, Ivasakių dukra palydėjo juos iki durų atsipra- 
šinėdama, kad teko juos priimti tokiame menkame būste. Vos 
jiems išėjus ji puolė skųstis Hitošiui, kad nedera eiti pas žmones 
prieš tai jų neįspėjus. 

— O tarp kitko, kas jie tokie? Ko jie iš tavęs norėjo? 

Hitošis neatsakė ir užlipo į savo kambarį. Tai, ką jis išgirdo iš 
abiejų kariškių lūpų, nebuvo raminančios žinios ir jis neturėjo 
nuotaikos aptarinėti jas su žmona. Bet kokiu atveju jau seniai jis 
nieko jai nesakydavo. 


— Pasigailėkit, pasigailėkit, pasigailėkit ir dar kartą pasigai- 
lėkit. 

Senasis Inukajis klūpojo prieš Hitošį gerai vaidindamas savo 
vaidmenį. Pagaliau jis susitiko su jaunuoju vyru ir stengėsi iš 
visų jėgų padaryti jį savo sąjungininku. O tai nebuvo lengva. 

— Jūs manęs prašote išduoti Išivarą ir Itagakį? 

— Ne, ne, ne išduoti, kam iš karto tokie skambūs žodžiai. Ak 
tas jaunimas... Viskas šitame bepročių pasaulyje labai sudėtinga. 
Kad ištrintų žemės drebėjimo pėdsakus, ministerija nusprendė 
nuimti kelias galvas. Suprantu, tai idiotiška, tačiau jų niekas ne- 
sustabdys. Jie labai aiškiai pasakė, - tai būsit arba jūs, arba tie du 
su antpečiais. Kas jums labiau patiktų? 

— Bet, ko gero, didžiausias pavojus gresia jūsų galvai? 

— Aišku, ne! Puiki karjera, nepriekaištingai sutvarkytos by- 


156 ASUKA FUJIMORI MMIKROKOSMAS 


los, įtakingi draugai, kilnios idėjos, prie manęs įtarimai nelimpa. 
Kaip ne gėda, jaunuoli! 

— Mat koridoriuose sklando gana bauginančios kalbos. Kai 
kurie teigia, kad jūs vagiate tūkstančius ir šimtus tūkstančių. O 
kiti tvirtina, kad teisybė dar baisesnė. 

— Teisybė, teisybė... Kai sensti, daraisi vis išmintingesnis ir 
galiausiai supranti, kad teisybė yra miglota sąvoka, neaiški, net 
apgaulinga. Ne, pinigų aš nešvaistau, daliju juos skubiausiems 
reikalams. Neperku sau automobilių, palaikau jauną ir gležną 
ekonomikos sektorių. Neišlaikau aukščiausios klasės prostitu- 
čių, globoju talentingus menininkus. Teisybė šiek tiek rūpi tik 
tokiems geltonsnapiams kaip jūs. O tarp kitko... 

Inukajo balsas staiga pasikeitė, pasigirdo grasinimo gaidelės. 

— Tarp kitko, nemanau, kad būtent jūs galite man sakyti pa- 
mokslus apie moralę. 

Ir senis ištraukė iš stalčiaus nedidelę dosjė, kurioje buvo keli 
lapai su dviem trim nuotraukom. 

- Taip, suprantu, nepakankamai stora, bet solidi. Užmesite akį? 

Atvertęs bylą Hitošis nuotraukose pažino save, lydimą labai 
jaunos mergaitės, Sogos kvartale esančio namelio tarpduryje. 
Mergytė atrodė švytinti, džiaugsmingai abiem rankelėm įsikibu- 
si į Hitošio ranką. 

— Atrodo, jai patinkate, - pasityčiojo senasis Inukajis. - Jums 
pasisekė. Turint galvoje jūsų išvaizdą, įsivaizduoju, kad turėjote 
progą ne vieną atsivesti į tą mielą viengungio namelį. Net nerei- 
kia mokėti, sėkmės vaike... 

- Iš kur visa tai? 

— Vienas mano agentų nuvyko fotografuoti karinės Sogos ga- 
myklos, kurioje galbūt vieną dieną įtaisysime jūsų žymųjį įrengi- 
nį. Tik nepagalvokite neteisingai apie mano ketinimus, aš nepar- 
davinėju mūsų karinių paslapčių trims ar keturioms galingoms 
užsienio šalims. Nepardaviau ir jūsų planų kopijų, kurias liepiau 


ASUKA FUJIMORI EMMIKROKOSMAS 157 


padaryti, jos tiesiog paslaptingai dingo. Tačiau nenukrypkime 
nuo temos, be to, aš viską neigiu. | 

Hitošis užvertė akis į dangų, o senasis Inukajis kalbėjo toliau: 

— Taigi mano agentas ėjo gamyklos link ir netyčia sutiko jus 
su ta žavinga mergaite, ir čik! Puiki iniciatyva, paskyriau jam 
ta proga nedidelę premiją. Ne per didelę, nereikia pratinti prie 
blogų įpročių. 

— Tai viskas, ką turite? 

— O, to visiškai pakanka. Beje, ne aš jus užsipulsiu, šviežia 
mėsytė, švelni, kelianti apetitą, aš nieko prieš, juk mes žmonės, 
ar ne? Tačiau jūsų žmona, pavydi iš prigimties, ji tikrai gali jūsų 
nesuprasti. Taigi nėra prasmės panikuoti; jei dievai jūsų žavią 
žmoną apdovanojo taikiu ir atsidavusiu charakteriu, ji pasiten- 
kins išdurdama jums akis virbalais, kuriais mezga, che che. 

Priblokštas Hitošis sunkiai atsisėdo ant kėdės priešais senąjį 
Inukajį, kuris, suvokdamas savo viršenybę, nė nesiruošė nutilti: 

— Ak, jei kalbėtume tik apie jūsų žmoną... Tačiau neužmirški- 
te jos šeimos, jos galingų ir nelabai malonių giminaičių. Įsivaiz- 
duokite, koks kiltų skandalas, jei nuotrauka patektų į jų rankas. 
Ar į Imperatoriškojo universiteto rektoriaus rankas: tie žmonės 
tampa labai irzlūs, kai mato savo dėstytoją su nepilnamete. Gali- 
ma prarasti darbą visam gyvenimui, aišku kaip dieną. 

Sukaupęs paskutinius orumo likučius, Hitošis pažvelgė se- 
niui tiesiai į akis ir sviedė į veidą: 

- Jūs menkas, bjaurus, atstumiantis žmogus! 

— Tikrai taip, jaunuoli, tikrai taip, tačiau raminuosi, kad šiame 
pasaulyje yra ir kur kas blogesnių už mane. 


„„„„Abelaras, Bulis, Chrisipas, Dignaga, Euleris, Frėgė, Gangesa, 
Hilbertas, Inuė, Jevonsas, Kanada, Leibnicas, Moksakaragupta, 
Nikolis, Okamas, Peano, Ki, Roselinas, Sridhara, Teofrastas, Uda- 

jana, Vakaspatimisra, Vaithedas, Hsuan-tsangas, Jamada, Zerme- 
lo, cituoju kai kuriuos jų. 

Hsuan-tsangas slapta pabėgo iš Kinijos — už tokį nusikaltimą 
tuo metu bausdavo mirties bausme - kad nukeliautų pavogti šim- 
tus knygų iš šventosios Indijos. Ticho Brahė, pagrobtas vaikystė- 
je, kaudamasis dvikovoje prarado nosį. Ulugbeką nužudė vienas 
jo sūnų, Lavuazjė buvo giljotinuotas, Okamas ekskomunikuotas, 
Bolcmanas nusižudė, Van Hu ištaškė į gabalus. Abelarą iškastra- 
vo, nes jis per daug karštai mylėjo gražiąją Eloizą, o Vatanabei 
Kazanui budelis nukirto galvą, nes jis drįso versti užsienietiškas 
knygas. Na, o Nilsas Boras parašė daktaro disertaciją žaisdamas 
nacionalinėje Danijos futbolo rinktinėje. 

Mokslininkai, ar tai atitinka įsišaknijusias klišes, ar ne, visi 
yra nuotykių ieškotojai ir itin šnekūs, riziką mėgstantys žmonės. 
Jų apsėdimui prilygsta nebent tik jų įžūli nuomonė, tad nereikia 
stebėtis, kad tarp tokių personažų įsiplieskia karšti ginčai, kad 
jie laiko save rimtais priešininkais. Viduramžiais ginčijosi dėl 
universalijų, indai - dėl apibrėžties, šiuolaikinis kontroversišku- 
mas - dėl pasirinkimo problemos. 

Kai gramatika yra mokslo pagrindas, ginčai dėl žodžių prigim- 
ties būna ypač aršūs. Krikščioniškuose Vakaruose, suvienytuose 
nesukalbamos Romos bažnyčios, sinodas ir kardinolai jau pa- 
smerkė erezijas ir valdo pasaulį. Dvasininkija nė neabejoja, kad 
Dievo žodis sukūrė pasaulį, o tai reiškia, kad žodį turi atitikti 
tikrovė. Tačiau neseniai įkurtuose universitetuose, kovojančiuo- 
se už autonomiją, mokytojai ir mokiniai drįsta diskutuoti apie 
viską, net apie pačias griežčiausias dogmas. 

Budizmo mokymas nukreiptas prieš brahmanų įkvėpimą, 1o- 
kajata - prieš džainizmą, Indija - amžinas aršių ginčų židinys. Jų 
įtakingame Nalandos universitete budistai moko, kad jutiminis 
pasaulis tėra iliuzija. Greita išvada - jei koks nors daiktas ne- 
atspindi realybės, absurdiška įsivaizduoti, kad ją galėtų atspin- 

dėti daiktą apibrėžiantis žodis. Abhidharmos tyrimas susijęs su 
pavyzdžiais, kurie atskleidžia akivaizdžių priežasčių pasekmes, 
ugnies dūmai lygiai tas pats kaip ne ugnies ne dūmai. Reikia ne 
pavaizduoti, o įrodyti. Budistų logikų akimis pavyzdžiai - ar jie 
būtų teigiami, ar neigiami - yra argumentacijos esmė. 

Ožkų banda, apelsinų krepšys, vienos pažasties plaukai, aibių 
teoriją norima pagrįsti būtent pavyzdžiais. Matematikai pakei- 
tus gramatiką, kaip mokslo pagrindą, diskusija pakrypsta skaičių 
prigimties link, tačiau aistra prieštarauti nemažėja. Kantoro, vie- 
no teorijos tėvų, darbai draudžiami publikuoti; principas, pagal 
kurį begalybę galima suvokti per tai, kas turi pabaigą, suponuoja 
skaičių esybių realybę, o tai didelis smūgis fundamentaliesiems 
mokslams, kurie nuo viduramžių tiesė kelią šiuolaikinio mokslo 
suklestėjimui. 

Ant viduramžiškų Paryžiaus kalvų Abelaras pradėjo abejoti 
Bažnyčios dogmomis. Krikščioniškiesiems Vakarams perėjus į 
kitą tūkstantmetį, graikiškąją filosofiją pakeitė lotyniškoji, nors 
tai vyko skausmingai ir atidėliojant. Kruopštus vertimo darbas, 
be jokios abejonės, iškėlė kalbos ribų klausimą; išnyko keletas 
teiginių dėl dieviškos žodžio prigimties. Abelaras, kuriam moks- 
las ir religija reiškia vieną ir tą patį, susiduria su sunkumais su- 
derinti protą ir tikėjimą. Galų gale jis sutinka, kad žodis veikiau- 
siai atitinka kokią nors realybę, tačiau tikrai ne fizinę. 

Realybės nėra, teigia Nalandos budistai, viskas, ką mes junta- 
me, yra netikra. Teigdamas, kad fizinis pasaulis yra tik sąmonės 
vaisius, žymiausias Nalandos mąstytojas Dignaga daro išvadą, 
kad tokios taip pat yra ir dvylika paklydimo grandinių. Taigi tam- 
pa įmanoma sąmoningai suprasti Budos mokymą ir pasiekti tie- 
są, kurią jis atrado. Atsitiktinumų nėra ir bet koks iš pažiūros 
nenumatytas įvykis iš tiesų yra nulemtas. Taigi pavyzdys nėra 
iliustracija, jis priklauso teorijos sričiai; be konkretaus objekto, 
abstrakti idėja yra beprasmė. 

Be metafizikos lašelio matematikos nepaaiškinsi - tai Kan- 
toro žodžiai, sukėlę skandalą tarp jo amžininkų. Šie kalba apie 
nesąžiningumą, apie paklydimą spiritizme, teigia, kad ta negali- 
ma begalybė tėra pernelyg didelė ar pernelyg maža baigtis, kad ją 
būtų galima iš karto suvokti. Tokioje brolijoje, kuri tiki tik protui 
prieinamu paaiškinamu pasauliu, idėja apie misticizmo formą 
matematikoje šokiruoja. Kantoras sutinka, kad jo aibių teorija 
gal šiek tiek ekscentriška ir ilgainiui ima kalbėti nuosaikiau, nors 
ir gali pasirodyti truputį nenuoseklus. 

Miglotą ir švelnią Paryžiaus poziciją pakeitė ramus Oksfordo 
įžūlumas. Būdamas kur kas radikalesnis už Abelarą, Okamas at- 
meta Bažnyčios ginamą realizmą, teigia, kad žodis yra tik įpro- 
čio suformuotas susitarimas, kad dieviškoji valia nedaug ką turi 
bendra su žmonių kalba ir kad popiežius geriau nevogtų iš kasos 
nei kištųsi į mokslo reikalus. Aišku, Roma tokių kalbų teigiamai 
nevertina. Lingvistinis ginčas tampa politiniu ginču. Okamas, 
popiežiaus pykčio auka, atskiriamas nuo Bažnyčios, ištremia- 
mas, ir vis dėlto, nors atrodo, kad jis pralaimėjo, duoda pradžią 
lėtam Bažnyčios nuosmukiui. 

Paskui iš lėto nyksta ir budizmas. Indijoje, centrinėje Azijo- 
je, vėliau Kinijoje žmogaus protą išsekinęs Gerasis Mokymas 
gęsta. Jo sekėjų niekas nepersekioja, jo vietos realiai neužima 
kiti tikėjimai, tiesiog žmonės jį apleidžia, nes gerai nebežino, 
ką su tokiu mokymu daryti. Nes nėra lengva gyventi su tokiu 
tikėjimu, kuris kalba apie visišką nutolimą nuo pasaulio. Civili- 
zacijos turėjo pasirinkti arba lėtą sąmonės gesimą, arba iliuzinio 
gyvenimo tąsą. 

Pasirinkimas, būtent pasirinkimas išsprendžia visus priešta- 
ravimus - aiškina Zermelo, tvirtai pasiryžęs tęsti Kantoro darbą 
ir neleisti savęs sužlugdyti. Vietoj panašumo principo jis ren- 
kasi ekvivalentiškumo principą ir teigia, kad daiktas nėra suvo- 
kiamas pagal vieną apibrėžimą. Jis gali būti suvokiamas įvairiai. 

Pavyzdžiui, raudonas obuolys gali priklausyti vaisiams arba rau- 
doniems daiktams. Prancūzas Puankarė iš savo aukštybių gali 
kiek nori rėkauti, kad apibrėžimas apskritai turi būti atmetamas, 
Zermelo atšauna, kad jei sutiksi su tokiu argumentu, bet koks 
apibrėžimas bus nekintamas ir mokslas neįmanomas. 

Skaičiaus pasirinkimas, žodžio pasirinkimas, mokslas, iškel- 
damas problemas, kurios sudaro jo pagrindą, susiduria su savo 
paties ribomis. Leibnicas taip ir numatė, pasaulis ir jo visuma 
negali būti apriboti žmogaus proto.“ 


Motina Soga, kurios plaukai pradėjo palengva prarasti savo 
spindesį, sutiko sūnų su neslepiamu džiaugsmu. Pačiame že- 
mutinio miesto viduryje įsikūręs Asakusos kvartalas. smar- 
kiai nukentėjo nuo žemės drebėjimo. Kanalizacija neatlaikė ir 
gatvelės skendėjo didžiulėse balose. Virš griuvėsių tai šen, tai 
ten kilo juodi dūmai, vadinasi, dar ne visi gaisrai buvo užge- 
sinti. Nepaisydami, jog aplinkui griuvėsiai ir visur kibirkščiuoja 
žarijos, keli vaikai rado laiko vaikiškiems žaidimams tose balo- 
se. Eidamas pro šalį Hitošis nekreipė dėmesio į vaikus, jam pa- 
lengvėjo, kai išvydo, jog šeimos būstas dar nesugriuvęs. 

— Malonu, kad atėjai padėti sutvarkyti krautuvėlę, - pasakė 
prie įėjimo stovinti ir prijuostę purtanti motina Soga. 

Dairydamasis į kairę ir į dešinę Hitošis iš lėto vertino nuos- 
tolius. 

— Atrodo, tu mažiau nukentėjai nei kaimynai, - pasakė po ku- 
rio laiko. 

- Krosnis ir betoninės sienos atlaikė drebėjimą. Žinoma, kai 

"kur yra įtrūkimų... Visada reikia stengtis įžvelgti ką nors gera. Aš 

taip norėjau suremontuoti parduotuvę. Dabar kaip tik laikas. Kai 
kur padažysiu, kai kur pašluosiu, ir op, visai nauja krautuvėlė. 
Ko gi man skųstis! 

— Tu nepasikeitei, - pajuokavo Hitošis, metęs į motiną susiža- 
vėjimo kupiną žvilgsnį. - Gyvensi šimtą metų. 

— Tikrai taip nusiteikusi, mažasis padauža, tikrai nusiteikusi. 
Na, o tu kaip laikaisi? 

— Vis dar Imperatoriškajame universitete, paskaitos apie logi- 
ką ir religiją... 

— Ne, nereikia to, ko niekas nesupranta. Geriau papasakok 
man apie savo itin slaptą mašiną, tą, apie kurią kariškiai tau įsa- 
kė niekam nepasakoti, bet tu papasakojai, nes nuo manęs jokių 
paslapčių neturi. 

— Nelaimė, nutraukė finansavimą. 

— Nebedirbi armijai? 

— Tarkim, kad mano viršininkas stipriai gavo per nagus, - at- 
sakė niūrią šypseną sulaikydamas Hitošis. 

— Senasis sukčius? Inuvava, tas, kuris kalba apie taiką ir neži- 
nau dar apie ką? 

- Jis niekus tauzija, toks jau jo amžius. Bet kokiu atveju, nėra 
viršininko, nėra mašinos... Tačiau atidėta tik kuriam laikui, aš 
vis dar turiu pažinčių. O be to, Sogų kvartale rengiamas kitas 
projektas. Kad po nelaimės pakeltume nuotaiką gyventojams, 
šventikai, vietinė valdžia ir aš nusprendėme šventykloje surengti 
didžiulę šventę. 

— Cha! Bet ta tavo prakeikta šventykla pasaulio pakrašty... 

— Nagi, mama! Sogų vardas - tai šeimos garbė, istorijos rea- 
bilitacija. 

— Vis ta pati giesmelė... Netikiu savo ausimis! Tavo metų 
švaistyti laiką su... 

— Milijonais! 

Hitošis ką tik ištraukė iš krepšio pluoštą banknotų ir išdidžiai 
atkišo juos motinai, kuri apstulbusi tik sumurmėjo: 

- Iš kur... Iš kur šitie pinigai? 

— Esu vienas šventės organizatorių. Gaunu pusę už stendų 

ir parduotuvėlių nuomą, dalį prekybininkų įregistruoto pelno ir 
kitą - už horoskopus ir talismanus, kuriuos pardavėme šventy- 
kloje vaišių metu. 

Kurį laiką motina Soga žvelgė į banknotus, paskui prabilo: 

— O aš maniau, kad esi solidus niūrus mokytojas, keliantis 
vien šleikštulį savo mokiniams, ne, neprotestuok, esu tavo moti- 
na, pažįstu tave... Esi malonus, bet koks gali būti nuobodus, kai 
pradedi aiškinti visas tas nesąmones, koks gali būti nuobodus! 

Motina Soga pati nelabai tikėjo savo žodžiais. Jau kuris laikas 
jai atrodė, kad ji nebesupranta savo sūnaus. Jo piktas žvilgsnis, 
kraštutinės idėjos, nerimą keliantis elgesys be jokių skrupulų... 
Vieną akimirksnį ji net paklausė savęs, ar tik ne jis surežisavo 
senojo politiko žlugimą, tačiau, ne per labiausiai trokšdama su- 
žinoti teisybę, nusprendė geriau rūpintis tapetais, kurie papuoš 
naujas sienas. 


— Girdėjau kalbant, - pradėjo Hitošis, - kad senasis Inukajis 
galėtų netrukus tapti ministru pirmininku. 

Po šių žodžių tėvas Ivasakis šoktelėjo iš vietos, rankomis su- 
spaudė fotelio ranktūrius ir sunkiai nurijo seiles. 

— Na jau, niekuomet, - rėkė patriarchas. - Per mano lavoną! 

Paskui pats sau balsu pamąstė: 

— Vyriausybės galva liberalas... Tikrai gyvename bepročių 
laikais. 

— Sklinda kalbos, - toliau kalbėjo Hitošis. - O mano šaltiniai 
patikimi. 

— Tikrai? - paklausė panikos kupinu žvilgsniu tėvas Ivasakis. 

— Tikrai, - gana ramiai pakartojo Hitošis. 

— Tas tipas labiau korumpuotas nei septynios iškrypėlių mafi- 
jozų kartos. Visi tai žino. 

— Problema ta, - tarsi išvadą pateikė Hitošis, - kad trūksta 

įrodymų. Reikia pripažinti, kad senasis niekšas sugeba išsisukti 
iš pačių kebliausių situacijų. 

— Palauk truputį, aš sufabrikuosiu jam įrodymų, ir kaip rei- 
kiant pagrįstų, rimtų. Jei paskui tam pavainikiui pavyks tapti mi- 
nistru pirmininku, iškeliausiu iš šalies, pakeisiu rasę, religiją. 

Praėjus kelioms savaitėms po žemės drebėjimo senasis Inuka- 
jis žlugo kilus fantastiškam skandalui. Į viešumą detalės nebuvo 
iškeltos. Bijodama naujų neramumų valdžia paprašė laikraščių 
per daug reikalo neviešinti, nes seniui mesti kaltinimai buvo la- 
bai sunkūs. 

— Pone Inukaji, šiame puikių kapitonų Išivaros ir Itagakio su- 
rašytame raporte teigiama, kad jūs, ir niekas kitas, atsakote už di- 
džiulį žemės drebėjimą. Gėdingas nusikaltimas, kurį padarė jūsų 
papirkta politinių agitatorių grupė, siekdama nuversti vyriausy- 
bę. Jums beveik pavyko, nes stichinės nelaimės metu Jo Didenybė 
buvo išsviestas iš sosto ir jo užpakalis kurį laiką kabojo ore. 

— Laimei, mūsų Imperatorius, kad ir ką kalbėtų apie jo proti- 
nę būklę, sugebėjo greitai atsitiesti. Bet kokiu atveju šis raportas 
liūdina. 

— Yra netgi nedidelis paragrafas, kuriame kalbama apie jūsų 
nenormalų potraukį prie sparnuočių. Tai šlykštu! 

— Tai ne aš, - mikčiojo senis prieš savo kaltintojus, - prisiekiu 
jums, tikrai tai ne aš... 

Hitošiui pavyko. Jam pasisekė gana ilgai palaikyti senojo Inu- 
kajo tikėjimą, kad šantažas veikia, ir jis tik liūdnai dūsaudavo 
prieš senį. Tad abiem kariškiams užteko laiko parašyti tokį baisų 
ir drauge neįtikimą raportą. 

— Ne per daug realistiškai, - aiškino Hitošis. - Kad būtum 
išgirstas, nereikia dvejoti, kuo daugiau grotesko. 

Tėvas Ivasakis savo ruožtu panaudojo visas pažintis ir sukur- 
pė keistų ir painių dokumentų pluoštą. Byla - daugiau nei aštuo- 
ni šimtai puslapių - pateko į rankas pačiam ministrui pirminin- 

kui, kuris, priblokštas gausių kaltinimų, gavo iš imperatoriškųjų 
rūmų leidimą senį kuo skubiausiai atleisti. Vieną gražų rytą pri- 
sistatė apie dvidešimt policininkų, turinčių leidimą atlikti kra- 
tą, konfiskavo tyrimui senojo Inukajo dokumentus - taip pat ir 
voką, kuriame buvo sudėtos kompromituojančios nuotraukos. 
Senis nebeturėjo jokios valdžios Hitošiui. 

Svarstymas buvo trumpas, senasis Inukajis neteko savo pos- 
to, jam priteisė didžiulę baudą ir jis turėjo nusižeminęs maldauti 
Jo Didenybės pranašiško atleidimo. O apie paskyrimą ministru 
pirmininku jam teko iš karto užmiršti. 

Radęs prieglobstį savo partijoje senis dar pamėgino duoti at- 
kirtį, pasakė smarkių kalbų apie kariškius, mokslininkus, žmo- 
nes, kuriais negalima pasitikėti, tačiau jo balsas liko neišgirstas. 
Po kelių mėnesių jį paliko paskutiniai jo šalininkai ir Inukajo 
vardas nugrimzdo į beveik visišką užmarštį. 

Hitošis šią baisią pergalę atšventė su uošviu, kuris ta proga 
nepagailėjo vengriško tokajaus butelio. Jaunuolis įvertino gėri- 
mą, kurį ragavo pirmą kartą, ir net įsidrąsino pasakyti, kad tie 
kretinai vakariečiai sugeba ir gerų dalykų padaryti. Tik vieną ar 
du, netrukus pasitaisė jis paraudęs, vieną ar du, ne daugiau. 

Ivasakių motina ir duktė svaiginosi įgėrusių vyrų vaizdu, šyp- 
sojosi tarnams, pačios pripildydavo taures. Kai abu vyrai pasinėrė 
į ilgą politinę diskusiją, motina Ivasaki paėmė dukrą už rankos, 
sušnibždėjo jai, kad, be abejonės, geriau vyrus palikti vienus, ir 
nusitempė į antrą aukštą. 

— Na ką gi, - pradėjo kalbą senoji sutuoktinė, kai jos atėjo į 
kambarį, - reikia pasakyti, kad tavo idiotas vyras galiausiai ne 
toks jau idiotas. Tavo tėvas - te dievai jam atleidžia jo užgaidas — 
atrodo, vis dėlto jį vertina. 

Paskui ji padėjo taurę ant fotelio ranktūrio ir pakeitė pokal- 
bio temą: 

— Gerai, - pratarė niūriu balsu, - apie tai užteks, bet kada aš 

tapsiu senele? Ketveri vedybiniai metai, ir vis nėra vaiko. O juk 
jau tikrai seniai žinote, kaip juos daryti. 

Ivasakių duktė nuleido galvą ir jau be šypsenos gniaužė ran- 
koje taurę. 

— Pasižiūrėk į savo pilvą, - toliau kalbėjo motina, - į tą gėdin- 
gą ir nenaudingą storą pilvą. Kam jį pildyti, jei iš jo tu išstumi 
tik kaką. 

Gerai išauklėta duktė Sogos žmona negalėjo atsakyti savo 
motinai, kad jau keletą metų, iš tiesų po ligoninės, Hitošis jos 
nebelietė. Ji taip pat nepasakė, kad daugelį dienų ir naktų ji pra- 
leidžia viena miegamajame apverkdama apgailėtiną savo likimą. 


Die Philosophie ist keine Lehre, sondern eine Tūtigkeit.* 


* Filosofija yra ne mokslas, o veikla (vok.). 

į parlamentą (1890); išvertė ir adaptavo 
Žano Žako Ruso (J.-J. Rousseau) raštus. 
Biografinis žodynas 
Merriam-Webster 


SOGA NO IRUKA. Emišio (Emishi) sū- 
nus, jo vardas - Kurasaku. Turėjo didžiulę 
valdžią valdant imperatorei Kogijoku (Ko- 
gyoku). Nužudė princą Jamaširo (Yamas- 
hiro), tačiau pats buvo nužudytas princo 
Nakos no Ojės (Nakano Oe) ir Nakatomio 
no Kamatario (Nakatomi no Kamatari) 
(- 645). 

Enciklopedinis žodynas 


Iwanami 


INUKAJIS Cujošis (Inukai Tsuyoshi). Li- 
beralių pažiūrų Japonijos politikas (1855— 
1932). 1931 gruodį tapo ministru pirmi- 
ninku ir mėgino švelninti konfliktą su Ki- 
nija, kovoti su militaristų politika. Pasta- 

rieji jį nužudė 1932 gegužę. 
Universalusis tikrinių vardų žodynas 
Robert 


lėto pradėjo tolti nuo prieplaukos. Hitošis nemanė, jog būtina už- 
lipti ant viršutinio denio prieš išplaukiant, jam labiau patiko ilsė- 
tis kajutėje. Jo lagaminai, sudėti vienas ant kito kampe, esančia- 
me priešais langelį, atrodo, buvo nusprendę ignoruoti horizontą. 

Muitinės formalumai buvo sutvarkyti greitai, kontrolės parei- 
gūnas murmtelėjo vos kelis drovius klausimus. O lagaminų nie- 
kas net nesiteikė tikrinti. Su popieriais ir nešiku Hitošis užlipo 
ant tiltelio, einant virš vandens jam visai nesvaigo galva. Kai jis 
pateikė bilietą budėtojui, šis, prieš palydėdamas Hitošį ir daugy- 
bę kartų linkčiodamas jam, užsisvajojęs pratarė: 

— Jūsų laukia nuostabi kelionė, pone Soga. Ilga ir nuostabi 
kelionė. Gero kelio! 

Lyjant lietui Jokohamos uostas atrodė baisiai liūdnai, ir didy- 
sis Bundo viešbutis, kurio plytas buvo apgadinę gamyklos dū- 
mai, kėlė tik kankinančią melancholiją. Kai laivo sirenos suūkė 
dar kartą, namų siluetai vis dar buvo puikiai matomi. Tas vis 
dėlto erzinantis garsas kai kuriems keleiviams tapo proga gyvai 
džiaugtis ir rėksmingai atsisveikinti. Veikiausiai užsieniečiai, pa- 
manė Hitošis ir nusviedė vieną kojinę į kajutės galą... Tie žmo- 
nės visai nemoka elgtis. 

Prieuostyje plaukiojo du naujutėlaičiai eskadriniai mini- 
ninkai su lietaus sušlapinta vėliava ir išsikišusiais pabūklais. 
Pastaruoju metu karinių laivų buvo galima išvysti vis daugiau, 

tai buvo korvetės, pakrančių apsaugos kateriai, torpediniai ka- 
teriai. Gyventojai po beprotiško antrojo dešimtmečio niūrų tre- 
čiąjį dešimtmetį sutiko be jokio entuziazmo, šalį krėtė krizė, o 
vyriausybė vis skyrė pinigus karinėms reikmėms, apskaičiavusi, 
kad vienu kareiviu daugiau, vadinasi, vienu bedarbiu mažiau. 
Gerai sumanyta, grieždamas dantimis mintyse pritarė Hitošis, 
nors šitų pinigų tie korumpuoti politikai neįsikiš į kišenę. 

Laivas plaukė vis greičiau ir Hitošis dabar jau juto, ką reiš- 
kia supimas. Kol kas tai nebuvo nemalonu, tačiau laivas plaukė 
dar ne visu greičiu. Žinoma, sklandė nelabai patrauklios isto- 
rijos apie susirgusius keleivius, kurie visą kelionę praleisdavo 
persisvėrę per bortą ir vemdami... Galiausiai pripranti, taip vi- 
suomet sakydavo jūrininkai, keletas dienų, ir nieko nebejauti. 
Apsidrausdamas Hitošis vis dėlto išsitraukė baltų miltelių, kurių 
jam paskyrė gydytojas tam atvejui, jei bus negera, ir išgėrė su 
stiklu vandens. 

Skrandyje teliūskuojant skysčiui Hitošis nusprendė pasivaikš- 
čioti priekiniame denyje. Lijo kur kas mažiau nei išplaukiant, to- 
lumoje buvo galima netgi įžvelgti artėjančią prošvaistę. Denyje 
keleiviai jau glaudė skėčius purtydami vandenį ant išsiblaškiu- 
sių kaimynų. Maloniu druskos kvapu dvelkiantis vėjas nunešdavo 
skrybėles, pūtė keleiviams į akis savo malonumui, kad pakutentų 
jų ašarų liaukas. Virš jūros vis dar tvyrojo sunkūs debesys, van- 
duo buvo monotoniškai pilkas, tačiau žeme jau ritinėjosi keletas 
linksmai judančių aukso spalvos spindulėlių. Dar buvo diena, kai, 
aplenkęs Miuros viršukalnę, garlaivis išplaukė iš įlankos į milži- 
niškus šaltus Ramiojo vandenyno vandenis. 


— Į Europą? Ko jis ten iškeliavo pas tuos laukinius? 
Dezinfekcija dvelkiančioje palatoje motina Soga nekreipė dė- 
mesio į atneštą valgį ir visą laiką burbėjo. Nors ir tvirta moteris, 

vieną dieną ji apalpo klientų akivaizdoje ir buvo skubiai paguldy- 
ta į ligoninę. Kaip atsidavusi marti Hitošio žmona atskubėjo pas 
ligonę, dosniai apdalijo gydytojus dovanomis ir įdėmiai išklausė 
diagnozę: 

— Peršalo, prastai gydėsi, dabar plaučių uždegimas. Tos mo- 
ters darbo našta ne pagal metus. 

Motina Soga galėjo burnoti, kiek tik geidžia, rėkauti, kad ji ne 
kokia sena perdžiūvusi ožka, tačiau gydytojai liepė mažiausiai du 
mėnesius tik ilsėtis, ir nieko daugiau. Moteriai, kuri niekuomet 
neturėjo atostogų, gydytojų nuosprendis atrodė lyg žeminanti 
bausmė. Kai ją aplankydavo marti, o ši lankydavo motiną Sogą 
reguliariai, senė vien tik skųsdavosi ir protestuodavo. 

- Čia tikras kalėjimas, - niurnėjo ji, - pusgalvių ligoninė, nie- 
ko neveiki visą dieną. Man čia patinka taip pat kaip pastipusiai 
žiurkei, plūduriuojančiai pilnam sakės kubile. 

— Brangi anyta, - atsakydavo Sogos žmona, stengdamasi pa- 
rinkti kuo švelnesnius žodžius, - jūsų troškimas dirbti niekam 
neprilygsta, jūsų drąsa išskirtinė. Tačiau jums tikrai reikia trupu- 
tį atsipūsti... Net Hitošis susirūpinęs dėl jūsų sveikatos. 

— Na, na, susirūpinęs, mačiau tokius. Nė karto manęs neap- 
lankė ligoninėje. Iš pradžių tie kvaili šokčiojimai pasaulio pa- 
krašty... 

— Sogos kvartalas jau nebėra pasaulio pakrašty. Nuo to laiko, 
kai buvo pratęstos geležinkelio linijos, paplatinti keliai, sutvar- 
kytas uostas... Kvartalo nebeatpažinsi, kad matytumėte, kokius 
namus šiandien ten stato. Visa tai Hitošio rūpesčiu, jis sugebėjo 
įtikinti reikalingus asmenis. 

— Aha, turbūt įteikė jiems gerai prigrūstus vokus. 

— O šventė, kuri kiekvienais metais vyksta šventykloje - tikra 
sėkmė. Joje apsilanko ne tik apylinkių gyventojai, nemažai žmo- 
nių atvyksta ir iš toliau. Tik ir girdi kalbant vien apie tai - Sogos 
šventykla, Sogos šventė. Tūkstančiai lankytojų... Viską suorga- 

nizuoti - iš tiesų sunkus darbas, net neįsivaizduojat. Hitošio be- 
veik niekuomet nėra namie. 

— Žinoma, mažas nenaudėlis, iš pradžių tie sukčiai vyriausieji 
vienuoliai... O dabar jis lekia į kitą planetos kraštą pas tuos bal- 
tuosius barbarus. Ak, bjaurus vaikiščias, tik žiūrėk, kokią kvai- 
lystę iškrėtė. 

— Nagi, brangi anyta, Hitošis jau nebe mažas berniukas. Vis 
dėlto trisdešimt aštuoneri metai. Ir puiki padėtis. 

Pamažu motina Soga pradėjo vertinti savo marčią. Iš pradžių 
jai nebuvo lengva priprasti prie tos bjaurios pamaivos, atėmusios 
jos sūnų, kvaišos, nelemtai apdovanotos apvaliomis krūtimis ir 
nepaprastais tėvais. Tačiau Hitošis, savo reikalų vergas, atrodo, 
vis labiau tolo nuo motinos, nebesirūpino ja, todėl, motina Soga 
nerimavo, kad visiškai praras įtaką sūnui. Jei užkariautų marčios 
palankumą, mąstė ji, Hitošis būtų arčiau, jis būtų lyg ir šalia jos. 

Šauni mergaitė, sutiko motina Soga, kantri ir maloni, iš tų retų 
žmonių, kurie rūpestingai nulupa ir supjausto atneštus vaisius, 
paskui klusniai sudeda juos į porcelianinę vazelę ir jų neliečia. 
Nuolatiniai vizitai, atidus dėmesys, atsiprašinėjimai, kad Hitošis 
tikrai negali ateiti - kol anyta sveiko, Ivasakių dukra, kaip marti, 
elgėsi nepriekaištingai. Motina Soga žavėjosi tokiu pasiaukojimu, 
nustojo kalbėti sarkastiškai, liovėsi beprasmiškai ją erzinti, įžei- 
dinėti ir kitaip kankinti, nes tai kartais sukelia depresiją ar net 
pastūmėja į poilsį atnešančią savižudybę. 

— Jūs maloni man, brangi anyta, - maivėsi prabangų kimono 
dėvinti Ivasakių duktė išilgai pjaustydama arbūzą. 

— Be jūsų niekas manęs net trumpam neaplanko. Jei jus įžei- 
dinėsiu, o turiu prisipažinti, kartais knieti taip elgtis, plepėti ga- 
lėsiu tik su tarakonais ir slaugėmis. Puodelį... 

- Chi chi, su jumis tikrai linksma. Ne taip kaip su Hitošiu. Ži- 
noma, myliu jį ir dievinu, garbinu tarsi stabą, tačiau neįtikėtina, 
koks tas vaikinas gali būti rimtas. 

— Na, - atsiduso motina Soga, - kai esi nuobodus, ką geriau 
gali padaryti. Grasesnis nei laidotuvių biuro tarnautojų vakarie- 
nė. Aišku, kalbu nepiktai. Bet vis tiek niekaip nesuprantu, ko jis 
išlėkė į kitą pasaulio kraštą. 

- Atrodo, Vokietijoje vyks konferencija. Getingene. 

— Kas tas Getingenas... Bumerangų markė? 

— Ne ne, tai universitetas, turintis labai gerą vardą dėl ten 
atliekamų mokslinių tyrimų, atrodo, matematikos srityje. Ten 
vyksta labai labai svarbus tarptautinis simpoziumas... Hitošis 
jame atstovauja Imperatoriškajam universitetui. 

— Bet vis dėlto jis turėjo užeiti pas mane atsisveikinti. Juk esu 
jo motina, tikra motina... Ne taip jį auklėjau... Kartais nebeatpa- 
žįstu sūnaus. Lankosi tik pas sukčius ir... 

Ir kad primintų, kokia jos sveikata, motina Soga staiga pra- 
dėjo kimiai kosėti, paskui droviai kelis kartus nusispjovė į jau 
gerokai nešvarią nosinę. 

— Brangi anyta, - pasakė Sogos žmona su užuojauta, - pažadė- 
kite man, kad stengsitės kuo greičiau pasveikti. 

— Nesijaudinkite, mano gražuole, turiu pasveikti, jei noriu 
įkrėsti į užpakalį tam nenaudėliui, kai jis sugrįš. 

Motina Soga prisivertė praryti jai patiektą niekingą žuvies 
paštetą ir toliau sunerimusi kalbėjo: 

— Vis dėlto klausiu savęs, ar tikrai gera mintis keliauti tokiais 
laikais. Kai sklando tie baisūs gandai apie karą... 


„„.„dedukcija, mąstymas, vedantis nuo esmės prie detalių, induk- 
cija, nuo detalių einama prie esmės, labiausiai tikėtinos hipote- 
zės pasirinkimas, intuicija, tiesioginis žinojimas nesinaudojant 
supratimo procesu... Skirtingi metodai, skirtingi rezultatai. 

Nė vienas krikščionis neabejoja, kad pasaulį sukūrė Dievas, 
tai kūrinys, kurį dieviško žodžio galybė pagimdė iš nieko, ir ti- 

kinčiojo užduotis yra prisitaikyti prie Kūrėjo mokymo, išsakyto 
klusnių pranašų raštuose. Tiesa kyla iš neginčijamo apreiškimo, 
dėl kurio visas Bažnyčios mokymas paženklintas gilia įtampa 
tarp dviejų priešingų koncepcijų - gėrio ir blogio. Skaistybė, pa- 
prastumas, atsidavimas yra dorybės, kurios veda į rojų, pavydas, 
prabanga, išdidumas - nuodėmės, kurios veda į pragarą. Supras- 
ti Bažnyčios iškeltas ir saugomas žinias galima tik atsisakant že- 
miškų malonumų. 

Nė vienas budistas neabejoja, kad pasaulis yra liūdna iliuzija, 
mąstymo nukrypimas, materialios proto klaidžiojimo liekanos; 
vienintelis būdas išsivaduoti iš šios iliuzijos - nutraukti reinkar- 
nacijų ciklą ir pasiekti nušvitimą. Pasaulio tiesa suprantama tik 
pašalinimo procese, kuris neigia pozityvaus absoliuto idėją. Viltis 
yra baimės dalis, džiaugsmas - kančios dalis, viskas, ką pojūčiais 
suvokiame, tėra išorė. Išsilaisvinimas reikalauja nutolimo ir ilgos 
meditacijos, verčiančios atsisakyti materialinių malonumų. 

Nė vienas racionalistas neabejoja, kad pasaulis sudarytas iš 
elementų pagal specifines ir determinuotas kombinacijas; moks- 
lininko darbas - surasti tas kombinacijas, išspręsti kosmoso pa- 
slaptis, suteikti prasmę tam, kas neturi prasmės. Pasaulio paži- 
nimas - tai faktų stebėjimo ir analizės vaisiai, keturios saulės 
energijos gavusios molekulės, kurios kuria gyvybę, paprasti elek- 
tronai, pernešantys kokią nors simfoniją į kitą pasaulio kraštą. 
Teorija kyla iš patirties ir turi būti įrodyta patirtimi. Gilinimasis 
į mokslą įkalina mokslininką jo darbuose, verčia atsisakyti kas- 
dienių malonumų. 

Bažnyčios realizmas prieš scholastikų nominalizmą, aplin- 
kos doktrina prieš sąmonės doktriną, klasikinė gramatika prieš 
šiuolaikinę matematiką, moksliniai ginčai kyla ne dėl klaidin- 
gų sprendimų, o dėl skirtingų metodų. Viskas priklauso nuo to, 
kokį požiūrį pasirinksi. Ir jeigu net pačios griežčiausios institu- 
cijos išklauso daug nuomonių, pasaulis vis dėlto negali pasiten- 

kinti keletu tiesų. Budizmas menkėja, scholastika nyksta, visuo- 
met įsivyrauja viena vizija, kuriai pavyksta pritraukti daugybę 
šalininkų. Šiame egzegetų konflikte veikiausiai ne taip svarbu 
patikimi moksliniai tyrimai, kaip originalumas ir priešininkų ko- 
vingumas. 

Abelaro, iškastruoto, nes per daug aistringai meilinosi gra- 
žiajai Eloizai, egzistencija simbolizuoja logikų likimą. Negalima 
vienu metu atsiduoti aistrai ir tobulinti veikalą, gilintis į darbą 
ir mėgautis malonumais, ir tai ne atsitiktinumas, kad religiniai 
tikėjimai —- didžiausi logikos sąjungininkai — kalba apie susilai- 
kymą. Nė vienas mokslininkas, vertas to vardo, negali skirti per 
daug laiko tokiems nepadoriems spąstams kaip vedybos ir pali- 
kuonys. Rimta logikos praktika ragina būti šiek tiek asketais. 

Abstinencija yra darbo metodas, tendencija, kuri ilgainiui pa- 
sitvirtina. Gerasis Buda, kurio žvilgsnis vienodai apšviečia ateitį 
ir praeitį, matyt, turėjo priežasčių pagrobti savo pusbrolį jo ves- 
tuvių išvakarėse, nuskusti, atimti turtą ir priversti gyventi nieko 
neturinčio klajoklio gyvenimą. Jei nekalbėsime apie etiką, isto- 
rija gerai parodo, kad kiekvienas tikėjimas, kiekviena teorija į 
veiksmą implikuoja perėjimą ir kad visi kiti negyvena savo pačių 
įsitikinimų priedangoje. Tai kartais panašu į pasyvumą, kuris iš 
tikrųjų kyla dėl tvirto pasirinkimo. 

Zermelo savo įrodymuose pasirinkimą laiko pagrindiniu da- 
lyku; tai sukrečia ramų šiuolaikinio mokslo pasitikėjimą savi- 
mi. Anksčiau pastovi ir objektyvi definicija (apibrėžimas) tampa 
nepastovi, reliatyvi, metafizinė. Senieji matematikos šulai, tarp 
kitko, neapsirinka ir šaukia apie subjektyvumą, apie misticizmą, 
tačiau Zermelo aksiomos praplečia mokslinių tyrimų lauką ir su- 
teikia galimybę interpretuoti vieną faktą keliais būdais. Skaudi 
išvada: perėjimą prie veiksmo riboja pasirinkimas, mokslininko 
tikėjimai „vadovauja“ jo tyrimui, numatomos pirminės priežas- 
ties pasekmės, ateitis nulemia praeitį. 

Logika tikrai nėra gryna spekuliacija, ji sudaro rišlią / lo- 
gišką praktikų visumą. Pasirinkimo praktika, metodo praktika, 
abstinencijos praktika, daugybė imperatyvų, kurie formuoja ir 
nušviečia mokslinius tyrimus. Logiko pasaulį organizuoja veiks- 
mas, veiksmas išjudina lėtą pasekmių grandinę.“ 


Honkongas, Singapūras, Ceilonas, Adenas, Port Saidas, Pirėjas, 
Triestas. Iš ten traukiniu į Getingeną su greitu persėdimu Miun- 
chene. Ilga ir varginanti kelionė praėjo be ypatingų įvykių. Hito- 
šis, sudribęs minkštoje pirmos klasės vagono sėdynėje, stebėjo 
blausų prieš akis lekiantį poilsiui nuteikiantį peizažą. 

Jis buvo matęs Europą nespalvotuose atvirukuose, veik už 
dyką pardavinėjamuose Asakusos krautuvėlėse, ir buvo sužavė- 
tas, kad žemynas liko ištikimas savo klišėms. Dūmais spjaudėsi 
centrinė Getingeno stotis, uždengta tokiu pačiu geležiniu stogu 
kaip ir didingos Čaring Kroso ar Sen Lazaro stotys, o Harco sve- 
čių namai, kuriuose Hitošis buvo užsisakęs kambarį, jo akimis 
žiūrint, prilygo didiesiems Paryžiaus ir Londono viešbučiams. 
Gatvelėmis karingai nusiteikusi marširavo penkių šešių asme- 
nų grupė su svastikomis ant kairės rankos. Atvirkščiai, sukikeno 
Hitošis, tie kvailiai nešiojo svastiką atvirkščiai, ir jis nusišypsojo 
tiems truputį per jauniems vyriokams, kurie nesugebėjo teisin- 
gai naudoti tūkstantmečių budizmo emblemų. 

— Nesakau, kad tai atitinka mano skonį, - murmėjo viešbu- 
čio savininkas, kai Hitošis priėjo prie administratoriaus stalo, — 
tačiau reikia pripažinti, kad jie ne vien kvailystes tauškia. 

— Hm? Atsiprašau? 

— Naciai, - toliau kalbėjo savininkas rodydamas į grupę. - Jie 
ne vien niekus kalba. Rasiniai skirtumai ir visa kita. 

Paskui, susivokęs, kad jo klientas tikras užsienietis, nuspren- 
dė, jog bus geriau pakeisti pokalbio temą. 

— Sveiki atvykę, ponas Herr... Kuo jūs vardu? 

— Soga, kambarys užsakytas. Gal galėtumėte vadinti mane 
daktaru... 

— Žinoma, daktare Soga, mes jūsų nekantriai laukėme. Visi, 
aš, mano žmona, mano gražutė mažytė duktė, jūsų kambario 
raktas ir tarpkontinentinė telegrama, kurią gavome šį rytą. 

Hitošis paėmė raktą ir popierių, kuriuos jam ištiesė šeimi- 
ninkas, ir paliepė, kad paruoštų vonią. Lipdamas laiptais Hitošis 
perskaitė jam skirtą žinutę. Iš Tokijo, galėjai perskaityti telegra- 
mos viršuje, nieko itin svarbaus, jo žmona tiesiog pranešė, kad 
motina jaučiasi geriau ir jau išėjo iš ligoninės. Kurgi ne, pama- 
nė Hitošis, tai juk mano motina, rytoj ji tikrai dar nemirs, ir 
vos peržengęs kambario slenkstį suglamžė telegramą ir išmetė 
į šiukšlių dėžę. 

Miegojo neramiai, tačiau rytojaus rytą universiteto rektoriaus 
pavaduotojas, perspėtas, kad Hitošis jau atvyko, laukė svečio 
viešbučio hole. Žemo ūgio, vietoje nenustygstantis vyras nera- 
miai judino savo liesas kojas, pirštus, mirksėjo, o pastebėjęs Hi- 
tošį pasveikino jį pernelyg audringais mostais. 

— Ak, mūsų egzotiškasis specialistas! Wunderbar! Nuostabu! 
Atvykote kaip tik laiku. Bijojome, kad nespėsite į mūsų konfe- 
renciją. 

— Laivas vėlavo kelias dienas. Perplaukti vandenyną reikia lai- 
ko ir nutinka nenumatytų dalykų. Perspėjau jus... 

— Taip, mes gavome jūsų kablogramą iš Triesto. Svarbiausia, 
kad jūs čia. Leiskite palydėti jus iki universiteto, tereikia pereiti 
vieną gatvę, atsargiai, automobiliai, štai ir atėjome. 

— Gražus pastatas, - mandagiai pasakė Hitošis. 

— O, jis stovi jau kelis šimtmečius, jau beveik nekreipiame 
dėmesio į jį. Eime, pristatysiu jus konferencijos dalyviams. Iš 
pradžių ponas Gedelis... Puikus žmogus tas ponas Gedelis... 

— Malonu. 

— Manau, jis mums padovanos vieną labiausiai intriguojančių 
pranešimų. Tik nepraleiskite jo pranešimo, jokiu būdu... Ak, štai 
ir ponas Raselas, turbūt nėra reikalo jį pristatyti. 

— Didelė garbė. 

— Ponai Lesnevskis, Kotarbinskis, Bočenskis, Lukaševičius, 
Tarskis. 

— Malonu, malonu, malonu, malonu ir malonu. 

- Patys matote, Varšuvos mokyklai gausiai atstovaujama. Tarp 
mūsų... 

Rektoriaus pavaduotojas luktelėjo, kol grupelė nutolo, ir ty- 
liai kalbėjo toliau: 

— Tarp mūsų šnekant, tie lenkai turi neįtikėtinus vardus. Jums 
pasisekė, pavyko išvengti pono Ajdukevičiaus, tai tas ponas, ten, 
su skrybėle, ne, ne tas, kitas, kaip galėčiau jums pristatyti tokį 
individą? Ajdukevičius! Ir kaip jie sugalvoja tokius juokingus 
vardus, kurių neįmanoma ištarti. 

— Kai susiduri su raidėmis, - droviai pratarė Hitošis, - pama- 
tai, kad geriau specializuotis skaičių srityje. 

— Taip, ja, ja, labai linksma, ja!.. Cha, jūs, kinai, turite visiškai 
kitokį humoro jausmą. 

- Jap. 2 

— Zinoma, ne vien blogai galvoju apie lenkus. Apie vardus ne- 
kalbu, tačiau kaip logikai, Dieve mano, reikia pripažinti, kad jie tą 
dalyką išmano. O jūs? Noriu pasakyti, koks jūsų vardas? 

— Soga. 

- Atsiprašau? Galite pakartoti? Sakėte So...? 

— ...ga. Soga kaip Soga. 

— Tikrai? Soga? Tiesiog Soga? 

— Na taip, Soga, nei daugiau, nei mažiau. 

- Jūsų vardas iš tiesų ne toks keistas kaip jūsų išorė. Jūs ti- 
kras, kad esate kinas? 

— Ak, ne, aš esu... 

— Cha, taip ir maniau. Bet jūs vis tiek labai panašus į kiną. 
Kita vertus, jūsų pečiai kaip skandinavo. Jūs atvykote iš Zanziba- 
ro ar iš Mato Groso? 

Hitošis išspaudė šypseną ir ruošėsi atsakyti, kad turi pabaig- 
ti daugybę darbų, tačiau pavaduotojas gestikuliuodamas nuėjo. 
Prieš tai jis paliko Hitošiui brošiūrą, pagal kurią jis galėjo pasi- 
rinkti seminarus. 

Pro langą Hitošis vėl pamatė tą pačią nacių milicijos grupę, ku- 
rią buvo sutikęs išvakarėse. Vis dar apversta svastika, tikri idio- 
tai, o už jų dvi keistai atrodančios mergytės su kasomis ir unifor- 
momis nusprendė pamėgdžioti žąsies žingsnelius ir prajuokino 
Hitošį. Dvi mažos storuliukės, nupenėtos kopūstais, bulvėmis ir 
štrudeliais, sluoksniuotais pyragėliais, viena tikra blondinė, kita 
tikra brunetė. Karingai apėjusi du tris ratus blondinukė nustojo 
žaisti ir išnyko viešbutyje. Po valandėlės ji pasirodė nešina juosvu 
negražiai atrodančiu į akmenį panašiu daiktu, kuris, nepaisant jo 
išorės, veikiausiai buvo koks skanumynas, na, taip, ir po lygiai 
pasidalijo jį su drauge. Be abejo, šeimininko duktė, pagalvojo Hi- 
tošis ir vėl įsigilino į programą. Gedelio seminaras, taip, fon Noi- 
mano, kodėl gi ne. Numeravimo, aibių teorijos performulavimo, 
informacijos, greičio ir laiko skaičiavimo problemos... Nesvarbu, 
galiausiai atsiduso jis, blondinės ar brunetės, čia ar tenai, visų jų 
vidaus organai vienodi. 

Prie staliuko priėjęs žmogus išblaškė jo mintis. Jaunas vyras, 
iš tiesų labai jaunas, žvelgė į Hitošį su elegantiška šypsena veide. 
Jis prisistatė kaip pridera, Tiuringas, Alanas Tiuringas, Kembri- 
džo universitetas, ir jį taip pat domina tie seminarai, kuriuos 
išsirinko Hitošis. Galbūt, baugščiai pasiūlė jaunasis vyras, jie ga- 
lėtų eiti kartu? 

— Jeigu norite, - atsakė truputį padvejojęs Hitošis, - jeigu 
norite. 

Pradėję dirbti su šifru, Išivara ir Itagakis lėtai kopė karinės hie- 
rarchijos laiptais, kol galiausiai jiems buvo paskirtos vienos svar- 
biausių pareigų. Jie priklausė Generaliniam štabui, gavo genero- 
lų laipsnius, davinėjo tiesioginius įsakymus galingoms žemyne 
esančioms divizijoms ir įgijo gerą vardą saugumo klausimais. 
Uždarę į kalėjimus daugybę opozicijos komunistų jie buvo ofi- 
cialiai pasveikinti imperatoriaus. Jiems vadovaujant taika Korė- 
joje stiprėjo, ypač kai buvo sušaudyti koks šimtas pasisakančiųjų 
už nepriklausomybę. Reikėjo pripažinti, kad gatvelėmis srūvan- 
tis kraujas išties apramino vietinius gyventojus. Ir jei archipe- 
lage kai kurie demokratai kalbėjo apie neteisėtus areštus, siste- 
mingus kankinimus, greitas egzekucijas, Itagakis nesuglumdavo 
ir toliau visiems švelniai ir žaismingai šypsojosi. 

— Fui, čia tik korėjiečiai, šunų ėdikai. 

— Jie tvirti, - pridurdavo Išivara, - gali daug iškęsti. 

— Nenaudojami ginklai galiausiai surūdija. Trapūs ir jautrūs 
mechaniniai daikčiukai. Šautuvas sukurtas smegenims ištaškyti. 

- Ir krūtinėms. Paf, paf! Tačiau pralietas kraujas mūsų ne- 
džiugina. 

— Priešingai, nekenčiam jo. Iš tiesų. Jis ištepa uniformas, pas- 
kui neįmanoma išvalyti. 

— Viską išbandėm: druską, citrinų sultis, cukruje konservuotas 
slyvas - viską, ką paprastai gamina mūsų gerosios žmonos. Net ir 
naudojant šiuolaikinius valiklius tai šen, tai ten lieka žymių. 

— Tai ten, tai čia, mums viena bėda... 

Sutrikę dėl tokios pokalbio temos senieji maršalai sudraudė 
abu vyrus. Juk galų gale Generalinis štabas šaukiamas ne tam, 
kad būtų aptarinėjami skudurai. 

-— Išivara, Itagaki, jei mūsų atmintis dar šiek tiek veikia, jūs 
mums turėjote pranešti apie visai kitus dalykus. 

— Ak, taip, apie Mandžiūriją. 

— Būtent, apie Mandžiūriją. Reikia ją užkariauti. 

Neapsisprendę ir sutrikę senieji maršalai pasimuistė. Garbin- 
gi praeities kariai jau šiek tiek būgštavo dėl augančio jaunosios 
kartos apetito. 

— Užkariauti Mandžiūriją, - nusikosėjo vienas jų. - Ar šis pla- 
nas ne per daug įžūlus? 

— Priešingai, - replikavo Išivara, — tai banalus, labai kariškas 
planas. Tai tik tankai, lėktuvai ir gyventojai, kuriuos reikia kan- 
kinti. 

— Iš tiesų taip ir supratau. Tačiau kodėl Mandžiūrija? 

— Visų pirma, - pradėjo Itagakis, - galvojau, kad „sutraiškyti 
tuos bjaurybes kinų išperas“ užtektų... 

— Pradėkime nuo pradžių, - skubiai pertraukė savo draugą Iši- 
vara ir metė į jį piktą žvilgsnį. - Mandžiūrija - tai didelė, milži- 
niška teritorija, turtinga gamtinių išteklių: Fušūno anglis, Jilino 
geležis, Dakingo nafta... Visų šių žaliavų labai trūksta nuostabiajai 
ir amžinajai Japonijos imperijai. 

— Kol kas viskas gražu. 

— Nagi viskas labai paprasta: Japonijai reikia tų žaliavų, kad galė- 
tų ruoštis karui, tikrajam karui su Jungtinėmis Valstijomis. 

Šį kartą senieji maršalai tiesiog pašoko nuo kėdžių. 

— Atsiprašau, atsiprašau... Ar tai mes kariausime su Jungtinė- 
mis Valstijomis? 

— Taip, tačiau ne iš karto. Palaukite kokius dešimt metų. 

— Tačiau kodėl Jungtinės Valstijos? Jos nieko mums nepa- 
darė. 

— Tai neišvengiama. Padėtis Kinijoje, visoje Azijoje, koloniza- 
cija ir grobstymai, visas šitas juodas baltųjų generuojamas mėš- 
las. Imperatoriškosios Japonijos misija yra skubėti į pagalbą savo 

— Kas jums, Išivara! Tai skelbsite karą visiems Vakarams? 

— Nane, ne visiems Vakarams, tik Jungtinėms Amerikos Vals- 
tijoms. Europiečiai tebeloja vis taip pat garsiai, tačiau iš tiesų 

Pirmasis pasaulinis karas juos baisiai nusilpnino. Jie pasmerkti 
anksčiau ar vėliau prarasti kolonijos. Tai tik laiko klausimas. 

- Vis dėlto, Jungtinės Valstijos, smarkiai užsimota. 

— Ir kas! Per kelis mėnesius sutvarkėme Rusiją. Nereikia ap- 
gaudinėti patiems savęs. Amerikiečiai turi karinių bazių Hava- 
juose, Filipinuose, vis didesnių interesų Azijoje, jie nepakenčia 
konkurencijos. 

— Ar ne pernelyg niūriai į viską žiūrite? Ar mes iš tiesų turime 
laikyti Jungtines Valstijas būsimu priešu? 

— Prisiminkite Versalį iškart kitą dieną pasibaigus Pirmajam 
pasauliniam karui. Japonų delegacija pasiūlė pridėti prie Tautų 
sąjungos principų Rasių lygybės principą. Juk nedaug prašėme, 
ar ne? Rasių lygybės. Ir štai atsakymas —- ne, absoliutus ameri- 
kiečių veto. Kitos baltųjų nacijos mūsų taip pat nepalaikė, tačiau 
labiausiai nesukalbami pasirodė amerikiečiai. 

— Būtent, - užbliovė Itagakis. - Baltieji visai supuvę! 

— Tai rasių klausimas, - padarė išvadą Išivara. - Jau du kar- 
tus baltieji iš mūsų atėmė pergalės vaisius. Amerikiečiai visada 
prieštarauja mūsų interesams, nes jie nekenčia mūsų odos spal- 
vos. Kartoju, šio karo neišvengsime, todėl geriau jam ruoštis. 

Senieji maršalai sutrikę vyptelėjo vieni kitiems, tačiau turė- 
jo pripažinti, kad abu generolai kalba įtikinamai. Truputį pasi- 
derėjus didelių prieštaravimų nebeliko ir senieji maršalai pa- 
klausė: 

— O ką mes turime jums duoti? 

— Keturias šarvuočių divizijas, - pradėjo vardyti Itagakis, - dvi 
naikintuvų eskadriles ir vieną bombonešių, dalį Hirosimoje sto- 
vinčios flotilės, dvi atsargos karių brigadas, taip pat parašiutinin- 
kų, specialiųjų dalinių, išminuotojų, nereikia užmiršti ir patrio- 
tiškai nusiteikusių kekšių kareiviams. 

— Taip pat, - pridūrė Išivara, - mums reikia kodavimo ma- 
šinos. 

— Mašinos... kokios mašinos? 

— Nagi, gerai žinote, kad karas laimimas ne tankais ir lėktu- 
vais, o veikiau sugebėjimu užklupti priešą. 

— Kodavimo mašina, - pakartojo Itagakis. - Puiki mašina! 

— Kiek žinau, - sušvebeldžiavo senasis maršalas, - tokio apa- 
rato mes neturime. 

— Turime asmenį, kuris galėtų tokią mašiną sukurti, paruošti 
karui su Jungtinėmis Valstijomis. Mums davus leidimą, šis vyras 
išvyko į Vokietiją išsiaiškinti tų užsienietiškų šunų paslapčių. 

— Matau, kad viską apgalvojote iki mažiausių smulkmenų. Te- 
lieka įtikinti vyriausybę... Tačiau neaišku, kaip bus... 

— Mums nereikia politikų, - suniurnėjo Išivara. - Būtent tie 
kenkėjai kalti, kad šalyje suirutė. Vabalai, kiaulpienės, jie temoka 
nusileisti baltųjų reikalavimams. Jie tikri bailiai, tad aš nema- 
nau, jog sutiks su tokio užmojo karine operacija. 

- Išivara, ką siūlote? 

— Pasakysime jiems tik tada, kai faktai bus jau akivaizdūs. 

Senieji maršalai palinko kėdėse, ilgai dūsavo. Nors buvo labai 
sunerimę, padėkojo abiem generolams už jų kalbą ir pasakė, kad 
pasistengs kuo greičiau priimti sprendimą. Išėjęs į koridorių Iši- 
vara dar kartą žvilgtelėjo į savo bylas, tarsi norėdamas įsitikinti, 
kad nieko neužmiršo. 

— Kaip manai, - paklausė Itagakis, - ar jie sutiks? 

— Sunku pasakyti. Jie senosios mokyklos atstovai, gerbia ins- 
titucijas ir visa kita... Kita vertus, būtent jie buvo apgauti per 
ankstesnius karus ir dėl to jiems skauda širdį. Mažytis revanšas 
turėtų jiems patikti. 

— Bet kokiu atveju turiu pripažinti, kad atrodei įspūdingai. 
Kalbėjai aiškiai, artikuliuotai, pagauliai, galima sakyti, kad moki 
prisijaukinti auditoriją. 

— Malonu, - nusišypsojo Išivara. - Tačiau visi nuopelnai yra 
Hitošio. Juk jis mums pašnibždėjo šias idėjas. 

— Aš Džonas, tačiau Prinstone visi mane vadina Džoniu. 

Į abejingo Hitošio ausį jaunasis Tiuringas sušnibždėjo, kad 
suvokia apgaulę: 

— Bjaurus melagis, jo tikrasis vardas Johanas. 

— Vulgarus pabėgėlis iš Rytų, - pridūrė Gedelis, - apgailėti- 
nas vengras, kuris dabar, kai tapo piliečiu, nori iššokti aukščiau 
bambos. 

Neseniai tapęs Amerikos piliečiu, fon Noimanas visiems, su 
kuriais susitikdavo, demonstravo perdėtą pasitikėjimą savimi. 
Pats personažas, jo pranešimai ir pasisveikinimai, kostiumai ir 
antakiai, kremzlės ir idėjos skleidė nemalonų Naujojo Pasaulio 
kvapą. 

— Logika ir demokratija, - pamokslavo jis, - lygčių laisvė! 

Hitošis su fon Noimanu - vadinkite mane Džoniu - ryšio ne- 
užmezgė, bet pajuto simpatiją Kurtui Gedeliui, tam sausokam 
austrui, ir jaunajam Tiuringui. Trečią konferencijos dieną, po se- 
minarų, Hitošis pakvietė abu naujuosius draugus į svečių namus 
išgerti arbatos su pyragaičiais. Vis dėlto jų planus šiek tiek su- 
trikdė nenumatytas įvykis. 

— Kaipgi neturite pyragaičių? 

— Atleiskite, - atsiduso šeimininkas, - mano begėdė duktė 
vagia visus mūsų sultinguosius Apfelstrudels ir Schokoladentortes* 
bet kada, dieną ir naktį. Ir štai rezultatas! Nieko neturime klien- 
tams... 

- Jums neliko kokio mažyčio...? 

— Tiesa, mano gerieji ponai, ta, kad šiuolaikinis jaunimas, 
jaunuoliai ir jaunuolės, niekam tikę. Žlugusi šalis, kalti žydai ir 
prancūzai. Beje, visi prancūzai yra žydai, štai ir įrodymas. 

— Hm, - suniurnėjo Gedelis, - o kaip dėl pyragaičių, ar... 

— Palaukite truputį, pagausiu tą besarmatę. Nemačiau jos nuo 


* Obuolių pyragas, šokolado tortas (vok.). 

ryto, neišmanau, kur valkiojasi, tačiau nors ir negrįžta, patikėki- 
te manimi, ji neišsisuks. Jos užpakalis bus raudonas! 

Jaunasis Tiuringas, kad nutrauktų tuos skundus, užsakė tris 
puodelius stiprios arbatos, ir šeimininkas lėtai linktelėjęs galva 
ir pusbalsiu plūsdamasis pasišalino. Mokyti mėgstantis Gedelis 
pakėlė savo vaiskią ranką, pranešė draugams, kokia likusi pro- 
gramos dalis. 

— Ponai, brangūs naujieji draugai, rytoj turėsite malonumą 
išgirsti mano pranešimą, trumpą paskutinio mano veikalo „Uber 
formal unentscheidbare Satze der „Principia Mathematica“ und 
verwandter Systeme“* pristatymą. 

— Viliojantis pavadinimas. 

— Mūsų laukia žavinga kalba. 

— Ojjūs, brangusis Hitoši, kas jus atvedė į Getingeną, taip toli 
nuo jūsų egzotiškosios tėvynės? 

Hitošis, kuris, žinoma, nė nemanė atskleisti, jog dirba kariš- 
kiams, nusprendė truputį pameluoti. Jis pradėjo kalbėti apie įsi- 
vaizduojamą mašiną, tikrą proto spekuliacijos vaisių, gebančią 
atgaminti žmogaus mintis. Didinga idėja, plojo Tiuringas, be- 
protiška didinga idėja, ir kol jaunasis anglas gyrė Hitošį, o svečių 
namų šeimininkas ieškojo dukters, kad įkrėstų jai taip, kaip dar 
niekad nebuvo gavusi, japonų kariuomenė paliko savo įgulas ir 
iškeliavo pulti Mandžiūrijos. 


* „Dėl formaliai neišsprendžiamų „Principia Mathematica“ ir panašių sis- 
temų tezių (vok.). 


Penki tūkstančiai vyrų kairiajame flange, apie šešis tūkstančius 
dešiniajame, visi gerai ginkluoti kardais ir ietimis. Susirėmimas 
buvo labai įnirtingas, ir baigiantis dienai tapo akivaizdu, kad prin- 
cas Jamaširo mūšį pralaimėjo. Su grupele išlikusių vyrų jam pavy- 
ko pabėgti iki Ikomos kalvų, kur jų nepasiekė Tamuros ranka. 

— Pralaimėta, - suniurnėjo jis pasislėpęs grotoje, kurią žinojo 
tik jo tarnai. - Princesės negausiu. Man belieka sostas. 

Susirūpinęs, kaip užsitikrinti sau ateitį, jis pasiuntė pasiunti- 
nį pas Iruką, Sogos no Emišio sūnų. Iruka ir Jamaširo buvo seni 
kovų draugai, abu išmoko valdyti kardą tame pačiame Ikarugos 
rūmų kieme. Prisimindamas senus gerus laikus, mąstė princas, 
jis tikrai sutiks būti mano tarpininku. 

Jamaširo pasiuntinys atvyko į rūmus ir Iruka, kaip tikras Sogų 
klano palikuonis, iš karto liepė nukirsti jam galvą. Jo tėvas, Emi- 
šis, šiek tiek papriekaištavo sūnui: 

— Sūneli, brangusis, žinau, kad kartkartėmis reikia parodyti 
tvirtą valią, tačiau kapoti pasiuntiniams galvas šiek tiek priešta- 
rauja tradicijoms. 

— O, tėve, tik viena galva, tik viena. 

— Gerai, šį kartą nieko tokio, tačiau atvykus kitam, iš pradžių 
leisk jam kalbėti. 

— O paskui aš vis dėlto galėsiu nukirsti jam galvą? 

Emišis sunkiai atsiduso. Nebuvo dienos, kad sūnus neįsakytų 
ką nors nužudyti. Iš pradžių jis buvo sužavėtas matydamas, kad 

jo palikuonis nuo gimimo paveldėjo Sogų valdingumą ir ryžtą. 
Vis dėlto laikui bėgant dėl tų nuolatinių, dažniausiai nepateisi- 
namų, egzekucijų gyvenimas rūmuose tapo slogus. Žmonės pra- 
dėjo niurnėti, kol kas be atgarsio ir neorganizuotai, tačiau Sogų 
klano nariams vis sunkiau buvo susirasti draugų. 

— Mano sūnau, - mėgino kuo švelniau kalbėti Emišis, - būti 
stipriam dar ne viskas, reikia taip pat mokėti pasirodyti teisingam. 
— Puiku, tėve, nukertu visas galvas, nė vienos neužmirštu. 

Emišis bijojo, jog sūnus nueis per toli. Kartais jis atverdavo 
širdį princesei Kagujai. 

— Mano sūnus tapo viena pagrindinių mirtingumo šalyje prie- 
žasčių. Nežinau, ar dėl to turėčiau didžiuotis. 

— Na ne, - atšaudavo princesė. - Nereikia perlenkti lazdos. 
Man pavyko vieną kartą įsakyti nužudyti tūkstančius žmonių 
vieną ir tą pačią dieną. Palyginti su manimi, Iruka veikiau atrodo 
kaip didelis nepavojingas vaikas. 

Mūšio lauke varnai jau kapojo lavonams akis, nugalėtojai plė- 
šė savo aukas, o Tamura, nebeįstengdamas daugiau kentėti, įsa- 
kė pabalnoti jam arklį. Jis norėjo pats pranešti naujieną princesei 
Kagujai. Nors ir šuoliavo nesustodamas, kai pagaliau atvyko į 
rūmus ir liepė apie jį pranešti jam pažadėtai jaunajai merginai, 
buvo gili naktis. Šioji dar nebuvo atsigulusi ir ramiu puikybės 
kupinu žvilgsniu balkone stebėjo mėnesieną. 

- Štai ir aš, Aukščiausioji Pražūtie, - pareiškė jis atsiklaup- 
damas priešais princesę ir bučiuodamas jos suknelės palanką. - 
Sutraiškiau tą mulkį Jamaširo, sutvarkiau jį kaip klastingą tarako- 
ną, ojis toks ir yra. 

Paskui atsistojęs skubiai pasakė: 

— Kova buvo sunki, tačiau mano ranka nenusilpo. Kiekvieną 
akimirką galvojau tik apie jus, apie jūsų svaiginantį pražūtingą 
grožį, ir todėl dievai - atleiskite, Dievas - man padovanojo per- 
galę. Ar norite, kad paskelbčiau apie mūsų sužadėtuves? 

— Ką? Ką? 

— Mūsų sužadėtuves, Deginantis Spindesy, jūs ir aš, aš ir jūs, 
mes abu amžiams ir... 

— A, bet ne... Pakeičiau nuomonę. Šią popietę liepiau pakviesti 
vienuolį Miną ir įsakiau jam sužadėti mane su Mėnuliu. 

Išgirdęs tokią naujieną Tamura vos neužduso: 

— Su... Su kuo? Su Mėnuliu? 

— Na taip, Mėnuliu. Gražus kai pilnas, ar ne tiesa? 

— Tačiau vis dėlto, Įdomioji Trikdytoja, taip nedaroma! Nieka- 
da niekas negirdėjo kalbant apie merginą, susižadėjusią su Mė- 
nuliu! 

— Bet juk viskas būna pirmą kartą, ar ne? 

- Obeto, visi tie vyrai, kurie vieni kitus žudė dėl jūsų. Šimtai, 
tūkstančiai lavonų guli plačioje Šiaurės lygumoje. Aš net nekalbu 
apie valstiečius, kurie dirbo ryžių laukuose tuo metu ir kuriems 
perpjovė gerkles, nors jie nieko iš nieko neprašė. 

— Na taip, gyvenime visuomet tie, kurie aukščiau, ir tie, kurie 
žemiau... 

— Mėnulis... Kas jums pasidarė, kad paprašėte Mėnulio? O 
vienuolis Minas? Jis sutiko dalyvauti šiame farse? 

— Kai duodi pakankamą sumą pinigų, ko vienuolis nepadarys! 

Sukrėstas Tamura krito prie princesės kojų. 

— Ak, Išmušanti iš vėžių paleistuve, jūs mane apgavote, ap- 
mulkinote, išjuokėte. Kovojau rizikuodamas savo gyvybe, ma- 
čiau, kaip patys šauniausi mano vyrai žudomi priešo, ir galiausiai 
negaunu pažadėto atpildo. 

— Gana, neverkšlenkite. Jūs laimėjote mūšį, tai šį tą reiškia. 
Gerai, už pastangas dovanoju jums sostą. 

— Vis dėlto sostas nebuvo tai... 

— Ak, tie vyrai, niekados nebūna patenkinti. Nesibarkite, o 
geriau susitaikykite su tuo kvailiu Jamaširo. Jam tikriausiai šalta 
grotoje. 

Antrasis Jamaširo pasiuntinys buvo sutiktas ne taip šiurkščiai 
kaip pirmasis. Širdingai šypsodamasis Emišis pasiūlė jam atsi- 
gaivinti ir prabilo apie tai, kas galėtų patenkinti abi šalis. Princas 
Jamaširo, jei sutiktų pagerbti savo priešą Tamurą kaip imperato- 
rių, vėl būtų laukiamas dvare. 

Pasiuntinys jau keliavo perduoti žinios, kai jį pagavo Iruka 
ir čia pat perpjovė jam gerklę. Emišis išgirdo keistą riktelėjimą 
koridoriuje, išėjo iš kambario ir pamatė savo sūnų su ištrauktu 
iš makšties kardu, dešinėje rankoje laikantį vis dar kraujuojančią 
aukos galvą. Šis nemalonus vaizdas galingąjį ministrą suglumi- 
no, tad jis pradėjo barti sūnų: 

— Sūneli, kodėl jį nužudei? Neliepiau tau to daryti. 

— Tėve, jūs neliepėte ir nedaryti. Abejodamas pagalvojau, kad 
geriau bus... 

— Sūneli, labai tave myliu, tu mano kūnas, mano kraujas, 
mano akių vyzdžiai, tačiau kartais klausiu savęs, ar tau nereikė- 
tų tikrai gerai įkrėsti, kad išmoktum gero elgesio. Visi tie lavonai 
pradeda varginti. Tarsi neužtektų karų, bado, epidemijų. 

— Ak, tėve, tik vienas... Visai nereikšmingas. 

— Sūneli, tikrai bijau, ar koks mononokė neapsigyveno tavo 
jauname ir trapiame protelyje. O gal nesupratai pagrindinių Ge- 
rojo Mokymo principų. Žinai, gerbti žmogaus gyvenimą ir visi 
tie tra lia lia... 

— Tikrai neprisimenu. Tikriausiai praleidau šią mokymo dalį. 

— Gerai, trumpai priminsiu pagrindines mintis: nemauti ant 
mieto, nepjauti gerklės, nekirsti galvos, nekankinti, nebent, aiš- 
ku, būtų svarbi priežastis tai daryti. 

— Vis dėlto senelis visuomet sakydavo, kad nereikia abejoti 
mušant priešą, kol jis nespėjo sureaguoti. 

— Taip, žinau, tačiau vis dėlto reikia pasakyti, kad tavo senelis — 
tesaugo jį dangiškasis Daruma ir visi bozatsu - buvo tikrai iš- 
protėjęs. 

Ir Emišis įsakė savo sūnui, kad ir kas tai būtų, nieko daugiau 
nežudyti prieš tai nepranešus jam. Ir greitai išmesti pasiuntinio 
lavoną į bendrą duobę, nes koridoriuose pradėjo dvokti. Surūgęs 
Iruka piktai nusilenkė ir atsidusęs nuėjo. 

— Oi, oi, oi, - širdo jis, - ką reiškia būti Soga, jei negali ramiai 
žudyti... 


Pas Jamaširo buvo pasiųstas naujas pasiuntinys, kad perduotų 
Emišio pasiūlymus. Sužinojęs, kad princesė Kaguja jo priešinin- 
ką atstūmė be gailesčio, Jamaširo džiūgavo ir sakė sau, kad galų 
gale jam grįžti į rūmus nebus taip jau sunku. Vis dėlto princas iš- 
manė imperijos įstatymus ir žinojo, kad bus priimtas tik tuomet, 
jei koks nors prasikaltėlis sumokės už jo maištą. Nenorėdamas 
aukotis pats, jis įsakė savo ištikimam draugui princui Sakaibei 
pralieti savo kraują dėl garbingo reikalo. 

— Didysis pone, man bus garbė mirti dėl jūsų, - pasakė Sakai- 
bė išgirdęs naujieną. 

— Tu mirsi ne veltui, nes tu padėsi man reabilituotis. O kad 
nesijaustum pernelyg vienišas mirusiųjų karalystėje, pasiimk su 
savimi vaikus. 

— Mano ponas toks man geras. Aš būsiu labai laimingas pasi- 
imdamas į paskutinę kelionę savo palikuonis. 

Ir prieš išeidamas Sakaibė puolė po kojų savo draugui. Paskui 
jis liepė pašaukti abu sūnus, pasakė jiems, kad jų pareiga paklus- 
ti likimo valiai, ir todėl visi trys nedelsdami turi vykti į rūmus, 
kad jiems ten garbingai perpjautų gerkles. Vyresnysis, kaip geras 
sūnus, neprotestuodamas pakluso tėvo valiai, o jaunėlis išplėtė 
akis ir suspiegė: 

— Ar jums galvoje negerai? Ir vienas, ir kitas trenkti. 

Ir jis užšoko ant žirgo ir pabėgo į Unebio šventyklą, kurioje 
gyveno vienuolė, niekada neatsisakiusi nei jo dovanų, nei drovė- 


194 ASUKA FUJIMORI MMIKROKOSMAS 


jusis jo meilinimosi. Iš pradžių moteris nudžiugo, išvydusi savo 
galingąjį meilužį, bet kai išgirdo jo pasakojimą, ją pradėjo graužti 
nerimas. Ji neturėjo jokio noro būti apkaltinta, kad suteikė prie- 
globstį pabėgėliui - už tai buvo baudžiama mirties bausme. Be to, 
jei Sakaibės sūnus prarado savo padėtį, kam reikia jį saugoti? Kol 
jis ją apipildavo dovanomis, vienuolė jautė jaunuoliui šiek tiek 
šiltų jausmų, tačiau puolęs jis buvo nenaudingas ir pavojingas. 

— Gali pasikliauti manimi, - pasakė vienuolė kuo švelniausiu 
balsu, - niekados tavęs neapleisiu. 

Tą naktį ji pamylėjo jį nepaprastai energingai. Tris kartus iš- 
liejęs sėklą jaunasis vyras nurimo išsisėmęs, atsigulė ant nuga- 
ros ir nugrimzdo į gilų miegą. Tuomet vienuolė pagriebė savo 
meilužio kardą ir kelis kartus kirto per jo kaklą, kol visa paklodė 
nusidažė raudona spalva. Po to ji nusiuntė naujoką vienuolį pas 
Sogas, kad kuo greičiau perduotų jiems žinią. 

Sakaibei tėvui ir vyresniajam sūnui ką tik buvo perrėžtos 
gerklės, kai naujiena pasiekė Sogas. Iruka, su akivaizdžiu malo- 
numu įvykdęs nuosprendį, stovėjo vidury kiemo švilpčiodamas 
savo tarnui, kuris baigė šluostyti kardą, išteptą abiejų aukų krau- 
ju. Tačiau išgirdęs pasiuntinio pasakojimą, jis paraudo iš pykčio, 
griebė kardą iš tarno rankų, įsmeigė jį į naujoko vienuolio pilvą 
ir pasukiojo ašmenis viduje ypač lėtai. 

Kol naujokas kieme raičiojosi ant smėlio iš skausmo laukda- 
mas mirties, Emišis priėjo prie sūnaus ir kiek nustebęs paklausė: 

— O šitą... Už ką? 

Iruka trumpai persakė naujoko pasakojimą ir padarė išvadas: 

— Tėve, ta vienuolė atėmė iš manęs puikią egzekuciją. Ar ne- 
turėčiau pagrobti ją ir nukankinti? 

— Ne, sūneli, ji parodė drąsą. Todėl turime jai atsilyginti. Pa- 
kvieskime ją įsikurti rūmuose. Gyvenimas Unebio kalne ne toks 
jau linksmas kasdien, ypač žiemą. 

Iruka trumpam užsirūstino, tačiau buvo geras sūnus, tad pa- 

kluso tėvo įsakymams. Taigi žmogžudė tapo ketvirto rango rūmų 
dama imperatoriškuosiuose apartamentuose. Kai kurie vyres- 
nieji budistų vienuoliai prieštaravo, nes nepageidavo matyti vie- 
nuolę, kuriai atlyginama už tai, kad nužudė savo meilužį, tačiau 
įspūdingasis vienuolis Minas nekreipė dėmesio į tokias pastabas 
ir pasitenkino kartodamas, kad nirvanoje pasitaiko ir svarbesnių 
dalykų. Paskui jis pridūrė, kad nepatenkintieji bus gyvi atiduoti 
laukiniams šunims, ir netrukus protestai nurimo. 

Po kelių savaičių Tamura sėdo į sostą. Suvyniotas į ilgą pur- 
purinį kimono, jis niūriai ėjo paskui didžiuosius šinto šventikus, 
kurie vadovavo ceremonijai. Žinoma, buvo susirinkę visi rūmų 
kilmingieji, net princas Jamaširo, atsiklaupęs ant oranžinės šilko 
pagalvėlės, žvilgsniu lydėjo procesiją, negalėdamas nuslėpti lūpų 
kampučiuose pašaipios šypsenėlės. Nebuvo tik princesės Kagu- 
jos. Visą naktį prieš tai stebėjusi Mėnulį, ji pareiškė, kad visą 
dieną snaus, ir ne kitaip, va! 

- Ji tikrai neateis? - klausė Tamura žvilgčiodamas į kairę ir į 
dešinę. - Jūs įsitikinę? 

— Kilmingasis Tamura, Okinaga Taraši-Hi Hiro-Nuka, - pa- 
sveikino didysis šventikas, tiesdamas jam mažą pailgą daiktą, - 
princai ir vienuoliai, generolai ir ministrai paskutine Jos Dide- 
nybės velionės valia visi su didžiausia pagarba perduoda jums 
Imperatoriškąjį antspaudą. 

— O varge, - sumurmėjo Tamura imdamas juokingą valdžios 
simbolį, - aš pasibjaurėjęs... 


- Ir va, dar viena sausra! Tik to betrūko. 

— Didenybe, juk žinote, kad mūsų žmonėms gamtinės katas- 
trofos yra blogo valdymo ženklas. 

— Aha, žinau. Sakiau jums, kad nesu sutvertas būti imperato- 
riumi. Tačiau, žinoma, niekas niekados manęs neklauso. 

Devintieji Tamuros valdymo metai, atrodo, turėjo būti dar blo- 
gesni nei ankstesnieji. Iš pradžių kaimelius ir miškus nusiaubė 
audra, paskui siaubingas žemės drebėjimas sugriovė nedaugelį 
dar stovinčių namų. Kol valstiečiai didžiausiomis pastangomis 
atstatinėjo savo būstus, danguje buvo pastebėtas žaibas be de- 
besų, visiems žinomas reiškinys kaip labiausiai nerimą keliantis 
pranašiškas ženklas. Po žaibo valstiečiai vėl pradėjo dirbti, bet be 
jokio įkarščio, tikri, kad laukia naujos nelaimės. 

Bloga nuojauta netrukus pasiteisino. Nuo pavasario vidurio 
nelijo nė karto, o vasara buvo neįprastai karšta. Po sadiste sau- 
le linko ryžiai išsausėjusiuose ryžių laukuose, šuliniuose trūko 
vandens, o seniai čiulpė akmenis, kad apgautų troškulį. 

— Viskas blogai, Didenybe, - aimanavo patarėjai, - visi augalai 
nyksta nesubrandinę vaisių. Mūsų laukia pragariškas badas. 

— O ką sako sausra, - pridurdavo iždininkai, - sako, jog bus 
surinkta mažiau mokesčių. Žinoma, kad papildytume kasą, iš 
valstiečių turėsime reikalauti, kad mokėtų daugiau. 

— Tai reiškia, - pareiškė vienas išmintingiausių ministrų, - jei 
taip pasielgsime, rizikuojame pamatyti mūsų mokesčių rinkėjus 
sukapotus. Mūsų valstiečiai šiaip labai malonūs, tačiau jei juos 
užkliudai ten, kur nereikia, tai... 

— Taip, - pasakė Tamura pavargęs ir nusiminęs. - Be apverkti- 
nų mokestinių įplaukų, mūsų dar laukia maištai. Iš tiesų žavingi 
metai. 

Tais metais badas nusinešė du tris tūkstančius aukų. Iruka 
tėvo pavedimu lydėjo mokesčių rinkėjus ir savo ranka prie ba- 
lanso pridėjo keletą dešimčių lavonų. Tačiau bent jau niekas ne- 
drįso maištauti. Valstiečiai nešė savo mirusiuosius prie budistų 
šventyklų durų, o šventyklos, kaip ir kiekvienos didelės nelaimės 
metu, tik pasipelnė. 

— Jūsų vyras, —- kalbėjo vyriausiasis vienuolis laikydamas re- 
gistrų knygą rankose, - mirė laukuose dirbdamas, nes nebuvo 

valgęs visą savaitę. Jūs likote viena su penkiais vaikais ant rankų. 
Vadinasi, trys ryžių maišai už ceremoniją. Žinoma, dar reikia pri- 
skaičiuoti karstą, medį kremavimui, smilkalus ir kita. 

— Pasigailėkite, kilmingasis eminencija, sausra ir mokesčiai, 
mums nieko nebelieka. 

— Noriu būti jums malonus, sumažinu kainą iki dviejų ryžių 
maišų. Arba sutinkate, arba ne. 

— Sumokėsiu jums, duodu žodį. Jei galėtumėte pakentėti iki 
kito derliaus, aš... 

— Deja, mieloji ponia, dangiškosios dievybės nemėgsta lauk- 
ti. Jei kalbėtume tik apie mane, suprantate... Tačiau aš negaliu 
kreiptis į Budą, jei nieko negaliu jam įteikti. Už velionio sielą 
reikia mokėti iš karto. Jei to nepadarysite, ne tik jūsų vyro dvasia 
pražus amžiams, bet ir jūsų šeimą užklups naujos nelaimės. Du 
maišai! 

Šventyklos prarydavo geriausią maistą ir vienuoliai netgi pri- 
augo truputį svorio. Daugybė kilmingų žmonių uoliai lankėsi 
šventyklose, kad pasinaudotų tais turtais, ir mainais duodavo 
savo žmonių susirūpinusiems vienuoliams, kad apsaugotų jų val- 
das ar priverstų blogus mokėtojus atlyginti skolas. 

Na, o Kaguja, sulaukusi šešiolikos, tapo dar gražesnė nei buvo 
galima įsivaizduoti. Jos ilgi kruopščiai prižiūrėti plaukai trikdė 
visus meilikautojus, jos klubai įdubo, krūtinė sutvirtėjo. Veidas 
taip spindėjo, kad visi menininkai, bandę nutapyti princesę, bai- 
gė gyvenimą po Irukos kardu; nė vienam jų nepavyko perteikti 
nė krislelio šio nepaprasto grožio. 

Sausra didėjo, Kaguja pradėjo nerimauti dėl savo odos švel- 
numo. Iš naujų imperatoriškųjų Okamoto rūmų ji dažnai lan- 
kydavosi gretimai stovinčioje didžiojoje Asukos šventykloje, kur 
gaudavo daug vandens ir maisto. Nors ir būdami gobšuoliai, iš- 
vydę tokį stebuklą vienuoliai dosniai naudojo savo atsargas. 

— Pasigailėkite, Neprilygstamoji Niokotoja, valgykite viską. 

Tai, kas mūsų, yra jūsų, o tai, kas nepriklauso mums, vis tiek 
galite imti. 

— Mielai. Aš ne iš tų, kurie drovisi. 

Ir Kaguja pasilenkdavo, kad paimtų didžiulį sultingą persiką 
ar apetitą keliančią raudonų vynuogių kekę. Taip sausros metu 
princesei pavyko išlaikyti drėgną gaiviai atrodančią veido odą. 

— Tai teisinga, - sakydavo ji nuobodžiaudama, - normalu, kad 
patys gražiausi Imperijos vaisiai atitenka pačiam gražiausiam jos 
kūriniui. 


Valstiečiai nesukilo, tačiau sukilo Rytų barbarai. Prieš šimtmetį 
jie, mainais už taiką, prisiekė ištikimybę imperijai, bet išsaugojo 
tam tikrą autonomiją. Vis dėlto sausra jų neaplenkė, ir kai pasi- 
rodę imperijos mokesčių rinkėjai pareikalavo metinės įmokos, 
barbarai juos sukapojo į mažus gabalėlius ir iščirškino. 

— Taip, labai gerai, - raugėjo barbarų vadai prariję savo porci- 
jas, - tegul dar atvyksta žmonių iš imperijos, tada mes tikrai iš 
bado nemirsime. Chi chi... 

Ilgai šventę barbarai susijungė į grupes prie imperijos sienų ir 
užpuolė kelias nuošalias kareivių stovyklas. Šie trumpi išpuoliai 
buvo siaubingai žiaurūs ir sukėlė paniką dvare. Visi žinojo, kad 
Rytų barbarų teritorija tėra vos per penkias ar šešias kelionės žir- 
gu dienas nuo imperatoriškųjų rūmų. Jei niekas jiems nepastos 
kelio, imperijai galas. 

— O ne, - ištarė generolų raportus išklausęs Tamura, - tik to 
ir trūko. 

- Žinojau, - sumurmėjo vienas seniausių patarėjų, - tai buvo 
pavojinga mintis padvigubinti mokesčius barbarams. Jie taip pat 
nukentėjo nuo sausros. 

— Ar turėjome pasirinkimą? - supyko vyriausiasis iždininkas. — 
Jūs pats patarėte nedidinti mokesčių valstiečiams. 

Visi dvaro gyventojai išblyško iš baimės išgirdę apie karą. 
Imperatorius sėdėjo susiėmęs už galvos ir net Emišis dūsavo 
prislėgtas sunkios nuotaikos. Vienintelis Iruka džiūgavo išgirdęs 
naujieną. 

— Tėve, - pasakė jis degdamas noru išsitraukti kardą. - Patikė- 
kite man užduotį sunaikinti tuos barbarus. Mano kardas nekan- 
trauja tarsi makštyje būtų skruzdėlių. 

— Sūneli, man atrodo, kad veikiau tavo galvoje knibžda skruz- 
dėlės. Juk vesti karius prieš tokį kietą priešą - visiška beproty- 
bė. Tai neturi nieko bendra su kvailais ginčais tarp bekiaušių 
princų. 

— Hm, - kostelėjo niūriai nusiteikęs Tamura. 

— Todėl, - toliau, tarsi nieko nebūtų įvykę, kalbėjo Emišis, - 
skiriu tave, brangus sūnau, mūsų kariuomenės generolu. Tavo 
užduotis yra sutrypti tuos barbarus ir nerodyti nė lašo gailestin- 
gumo, dėl to, kiek žinau, tikrai galiu tavimi pasitikėti. Pasistenk 
grįžti gyvas. Kad ir būdamas tikras naikintojas, vis tiek esi mano 
vienintelis ir mylimas sūnus. 

Ašarodamas Iruka sukniubo tėvui po kojų prašydamas palai- 
minimo. Rytojaus dieną jis paliko rūmus su daugiau kaip dvide- 
šimt tūkstančių vyrų. Po kelių dienų kelionės jie pasiekė mūšių 
lauką. Apsistojo netoli paskutinio Rytų barbarų dar neužpulto 
karinio posto. Apylinkėse į dangų kilo stulpai juodų dūmų - 
ženklas, kad priešas netoli. Iruka ir jo vyrai apsistojo erdvioje 
Ovario lygumoje, iš kurios puikiai buvo matyti kalnai, skirian- 
tys juos nuo Asukos. 

— Kaip barbarai nukeliavo taip toli? - paklausė Iruka posto 
viršininko, kuris, jau matydamas, kaip varnai lesa jo galvą, puolė 
į kojas galingajam asmeniui. 

— Meldžiu pono mane suprasti, - švebeldžiavo jis. - Mūsų 
kariai jau taip seniai nieko nevalgę... Prakeikta sausra. Nelengva 
sutikti priešą tuščiu pilvu. 

Iruka nieko nenorėjo girdėti. Pats nukirto viršininkui galvą, 
pamovė ją ant savo kardo ir, rodydamas šį niūrų trofėjų, pasakė 
prakalbą savo vyrams. 

— Pažvelkite! — sulojo jis. - Toks likimas laukia jūsų, jei ne- 
sikausite iš visų jėgų. Man reikia tikrų karių, drąsių vyrų, kurie 
nebijo mirti už savo valdovą. 

Ir netrukus neapgalvojęs jokios strategijos jis įsakė ruoštis 
netikėtam puolimui. Vadai nedrąsiai užsiminė, kad vyrai išsekę 
po ilgo kelio, kad jiems reikia pailsėti prieš kovą, kad negalima 
pulti priešo, jei neturi tikslaus kovos plano, tačiau niekas nega- 
lėjo pakeisti Irukos apsisprendimo. Jo negąsdino net galimybė 
atsidurti mirtiname pavojuje, jei kariai nepaklustų. 

Mūšis buvo visiška katastrofa. Imperijos armija, apsupta Ka- 
sugajo miške, buvo beveik sunaikinta ir išsibarstė. Dalis likusių 
gyvųjų nusprendė pabėgti. Likusieji sugrįžę į stovyklą turėjo iš- 
kęsti baisų Irukos įniršį. 

— Jūs niekam tikę! - burnojo jis. - Bjaurybės! Makakos! Ištižę 
kaip ryžių pyragas! Ir vadinate save kariais? 

Ir kad parodytų, kaip turi elgtis tikras karys, jis ėmė perrėži- 
nėti gerkles visiems likusiems gyviems, taip pat sužeistiesiems. 
Sužinoję, kad Iruka žudo savo vyrus, barbarai leipo iš juoko, esą 
norint laimėti kitas kovas jiems užtektų tam keistam generolui 
leisti atlikti savo darbą. Paskui, gerai pasismaginę, jie užplūdo 
lygumą, viską pakeliui nusiaubė, žinodami, jog nesutiks nė men- 
kiausio pasipriešinimo. Per kelias dienas jie pasiekė virš Asukos 
kaimo kylančius kalnus ir iš tolo galėjo stebėti trapias imperato- 
riškųjų rūmų čerpes. 

Tėvas bandė ginti Iruką, bet niekas negalėjo nuraminti rū- 
muose kilusios panikos. Kilmingieji lakstė į visas puses, įsakinė- 
jo tarnams kuo greičiau ruošti bagažus, tikrino, ar gerai pabal- 
noti žirgai, ir vis dar rasdavo laiko paverkšlenti dėl savo likimo. 
Sujudimas buvo toks didelis, kad princesė Kaguja nebegalėjo 

elegantiškai vaikščioti balkone ir leisti savo protui žavėtis švel- 
niu peizažu. 

— Visas tas triukšmas, - pasiskundė ji vienam iš ministrų, — 
dėl kelių prakaituojančių vyrų. Greitai nukirskite jiems galvas, 
kad rūmuose vėl įsivyrautų ramybė. 

— Matote, Nesuprantantis Smaragde, niekas nesako, kad mes 
nenorime jų įveikti, tačiau tie siaubingi barbarai išties stiprūs. 

— Nagi nagi... Bandote mane įtikinti, kad nežinote, kaip sunai- 
kinti saujelę apgailėtinų trikdytojų? 

— Saujelę, saujelę... 

— Supratau, - atsiduso Kaguja tvarkydama savo ilgus plau- 
kus. - Leiskite veikti man, pasirūpinsiu tais barbarais. 

Nors ministras kelis kartus ją perspėjo, ji apsivilko pačius 
gražiausius apdarus ir liepė pašaukti būrį vyrų, kad palydėtų ją 
iki barbarų stovyklos. Užpuolikai buvo nusiteikę žudyti visa, 
kas gyva, tačiau kai prieš juos pasirodė princesė, jie apstulbo ir 
akimirksniu užmiršo savo karingus ketinimus. Princesė be jokio 
vargo įtikino pagrindinius vadus nusileisti su ja iki rūmų ir su- 
sitarti dėl taikos. 

Niekas rūmuose nesitikėjo tokio pokyčio. Taika buvo atšvęsta 
taip karštai, kad viskas priminė isteriją. Rūmų didikai ir barbarų 
vadai mainėsi pilnomis ryžių sakės taurėmis ir palydos damo- 
mis, gėrė ir mylėjosi kiaurą naktį. Vos išaušus, kai rūmų salė- 
se dar tvyrojo vėmalų, spermos ir prakaito tvaikas, Kaguja atėjo 
žadinti knarkiančio neapykantos pilnomis šnervėmis Irukos ir 
padėjo prie jo šono kardą. 

— Kelkis, tinginy, - sušnibždėjo jam trankydama antausius, — 
metas. 

— Hm? Metas... Metas kam? 

— Jie visi miega. Nė vienas negali gintis. Išsitrauk ginklą ir 
padaryk iš jų paštetą. 

— Ech... O tėtis vėl supyks? 

— Emišiui užtenka menkos dingsties pasididžiuoti, kad jis 
virstų dideliu ištikimu šunimi. Nagi nustok ginčytis ir pagaliau 
atnešk mums taiką. Kraujo! 

Nors dar ne visai išsiblaivęs, Iruka netrukus pakluso ir svirdu- 
liuodamas išžudė ant žemės gulinčius barbarus, paskui dar kartą 
juos persmeigė ir išromijo kaip paršelius. Skubėdamas persmei- 
gė taip pat tris ar keturias miegančias prostitutes, tačiau nepada- 
rė nieko, kas galėtų turėti sunkių pasekmių. Praradę vadus bar- 
barai nežinojo, kaip elgtis, ir kai netikėtai po pietų juos užpuolė 
imperijos kariai, išsibėgiojo po apylinkes ir buvo užmiršti. 

Atsilygindamas už šią ne tokią jau šlovingą pergalę imperato- 
rius Emišiui ir jo sūnui padovanojo didžiąją nugalėtų priešų že- 
mių dalį. Abu Sogos, kurių valdos nuo šiol didumu pranoko visų 
didikų valdas kartu sudėjus, puolė į Kagujos apartamentus, suklu- 
po prie princesės kojų ir prižadėjo jai amžiną ištikimybę. 

— Nuostabu, - pratarė ji žiovaudama, - esu labai laiminga tai 
girdėdama... O dabar gal palikite mane ramybėje... 


Garsėjanti neveiklumu ilgesingosios Ženevos Tautų sąjunga ne- 
paaiškinamai netikėtai atsibudo ir pareikalavo japonų delegaciją 
pasiaiškinti. Pasaulio nuomonė buvo vieninga, pasmerkė Tokiją 
už jėgos pavartojimą ir oficialūs protestai plūste užplūdo minis- 
terijas bei ambasadas. 

Vyriausybė neatsakė nė vienu žodeliu. Kabineto nariai patys 
buvo nustebinti agresyvios armijos iniciatyvos, o dabar net ne- 
galėjo priversti karinių pajėgų jiems paklusti. Armija buvo bom- 
barduojama įsakymais trauktis, tačiau kareiviai atsainiai juos 
ignoravo ir toliau užiminėjo didžiuosius Mandžiūrijos miestus. 
Bijodami būti apšaukti apgailėtinais bejėgiais, ministrai suimi- 
nėjo žurnalistus, pradėjo cenzūruoti spaudą ir laikėsi tykiai bei 
atokiai. Na, o ministras pirmininkas Vakacukis slopino savo 
įniršį vaikštinėdamas pirmyn atgal po savo kabinetą. 

— Ir kas tiems bepročiams pasidarė? Juk neprašėme jų imtis 
veiksmų. 

- Jie jauni... Manau, truputį karštakošiai. 

— Karštakošiai? Ligoniai, taip, valkatos, išsišokėliai, nušašė- 
liai, visi jie neverti dėvėti imperatoriškosios uniformos. Tik pa- 
žiūrėkit, kokio vargo jie mums pridarė! 

Ir Vakacukis kaip įrodymą bloškė paskutinius iš užsienio 
ambasadų gautus komunikatus. Jų turinys daugiausia buvo pa- 
prastas ir glaustas, nes neturėdami laiko diplomatai prarado ir 
įkvėpimą. Pasidėję greta žodynus jie vartojo laiškuose netinka- 

mus daiktavardžius, tokius kaip perėjūnai, nesantaikos kėlėjai, o 
vienas, apsirikęs eilute, pavartojo žodį triufelių augintojai. 

Padėtis tapo nepakenčiama. Reikėjo nuraminti didžiuosius 
Vakarų galinguosius, kurie toliau spaudė vyriausybę, ir kartu ne- 
užsitraukti kariškių pykčio. Pastarieji leido gana aiškiai suprasti, 
kad neabejodami nuvers vyriausybę, jei šioji begėdiškai susitars 
su Tautų sąjunga. 

Ministras pirmininkas Vakacukis priėmė vienintelį, jo many- 
mu, protingą ir atsakingą sprendimą: giliai dūsaudamas jis atsi- 
statydino. 

— Kai iš manęs reikalaujama pasirinkti gėdą arba mirtį, tapsiu 
niekam nereikšmingas ir dingsiu iš čia. Kuo greičiau į pensiją. Iš 
tiesų savo įpėdiniui linkiu sėkmės... Jei dar atsiras pakankamai 
išprotėjęs tipas perimti šias pareigas. 

Visi potencialūs kandidatai žvitriai išsilakstė. Aukštiems pas 
juos su pasiūlymu atvykusiems pareigūnams jie oriai atsakyda- 
vo, kad neverti tokios garbės, ir skubiai uždarydavo duris, kad 
niekas neįžvelgtų panikos jų akyse. 

Valstybės atstovai jau beveik krito iš nuovargio, kai vienas jų 
staiga prisiminė senąjį Inukąajį. 

— Ar jis dar gyvas? - nepatikliai paklausė. 

— Visaip gali būti. Dėl tokių metų sulaukusio žmogaus nebe- 
gali būti tikras. 

— O žmonės prisimins tokį griuveną? 

— Kito pasirinkimo nėra. Be jo niekas nebus toks kvai- 
las ir lengvabūdis, kad sutiktų prisiimti nešti šią savižudišką 
naštą. | 

Aukštieji pareigūnai apsivilko frakus ir išsirengė į elegantiš- 
ką vilą, kurioje senasis Inukajis leido ramias, bet karčias pen- 
sininko dienas. Pareigūnai manė, jog apie juos Inukajui praneš 
koks tarnas, tačiau duris jiems atidarė pats vilos šeimininkas. 

— Kvailys, o ne tarnas, - murmėjo jis nė nežvilgtelėdamas į 

svečius, - susimušė galvą į vieną sodo akmenų, viską šitam name 
turiu daryti pats. Liūdna šalis... Tai kokiu klausimu? 

— Ponas Inukajis? Ekscelencija? 

— Hm? Ekscelencija, tikrai aš. 

- Ekscelencija, mes turime jums pasiūlymą. Šaliai jūsų reikia. 
Ar sutiktumėte tapti ministru pirmininku? 

Senasis Inukajis metė į savo pašnekovus piktą, kupiną nepa- 
sitikėjimo žvilgsnį. 

- Čia tikriausiai pokštas? Senieji parlamento kolegos paprašė 
jūsų iškrėsti man piktą pokštą, ar ne? 

— Tikrai ne, Ekscelencija. Mes kalbame kuo rimčiausiai. Mi- 
nistro pirmininko postas laisvas. Gaivi vietelė jūsų raudonai pa- 
gyvenusiai sėdynei. 

Supratęs, kad tai ne juokai, senasis Inukajis staiga nušvito. 
Pakvietė pareigūnus į namus greitai murmėdamas maldas visoms 
įmanomoms imperijos dievybėms. Jo žmona buvo išėjusi apsi- 
pirkti, tad jam sunkokai sekėsi rasti virtuvėje paprastos sakės bu- 
telį bei keletą taurelių ne iš vieno komplekto. Pildamas svečiams 
sakę jis atidžiai klausėsi, kaip jie pristato susiklosčiusią padėtį. 

— Karas, - tokia buvo išvada, - arba taika. 

— Gerai, labai gerai... O aš, užmiršau, o aš už ką? 

— Hm... Už taiką. Jūsų Ekscelencija visuomet gynėte taiką. 
Taika pasaulyje ir visa kita... 

— Taika, jei jau taip sakote. Tik apie tai ir galvoju. Už taiką! 

— Tačiau turite suprasti, Ekscelencija, kad dėl tokios pozicijos 
rizikuojate užsitraukti kariškių neapykantą. Pėstininkai, jūrei- 
viai, aviacija, net rezervininkai, visi susivieniję. Pernelyg stipri 
ataka ir galimas valstybinis perversmas. 

— Nagi, ministras pirmininkas. Ministras pirmininkas! Ga- 
lingiausias šalies žmogus po Jo Didenybės, kuris yra neutralus. 
Porą kartų pamąstysi, prieš puldamas tokį žmogų. Ministras pir- 
mininkas! 

— Man atrodo, kad kariškiai apie tai seniai pagalvojo. Meldžia- 
me jūsų, nemanykite, jog jų grasinimai nieko nereiškia. 

— Žinoma, žinoma, tik nepamirškite vadinti manęs Ekscelen- 
cija! Ir taip pat nepamirškite gražiai lankstytis. 

Ir kol ekstazės apimtas senasis Inukajis ruošėsi būti pagerb- 
tas aukščiausiuose sluoksniuose, laikraščių antraštės mirgėjo 
pranešimais apie šį netikėtą paskyrimą, kuris, niekas tuo neabe- 
jojo, turėjo užbaigti Mandžiūrijos kampaniją. 

Jau dvi savaites keliaudamas laivu iš Getingeno Hitošis suži- 
nojo šią naujieną, kai laivas atplaukė į Honkongą. 

— Oho)! - švilptelėjo jis peržiūrinėdamas straipsnių pavadini- 
mus, - senasis sukčius sugrįžo. 


Susinervinę Išivara ir Itagakis turėjo šiek tiek pakentėti kran- 
tinėje išskleidę skėčius virš savo kepių. Jie nusprendė pasitikti 
Hitošį prie laivo ir pasigailėjo šio sprendimo, vos tik keli lašai 
ištiško ant asfalto. Juk apskritai tokie svarbūs žmonės kaip jie 
turėjo ir svarbesnių užsiėmimų nei lietui lyjant laukti kažkokio 
civilio. 

Kaip įprasta laivo laukė ir apie dvidešimt reporterių, kurie ti- 
kėjosi pagauti kokią įžymybę, ir abu kariškiai turėjo demonstruoti 
antpečius, kad žmonės jiems duotų kelią ir jie vieni galėtų įlipti į 
laivą. Paniurusiais veidais jie priėjo prie pavargusio, bet ne pernelyg 
nustebusio, jog draugai jo laukia ant tiltelio, Hitošio. 

— Sveikas, - burbtelėjo Išivara, - turim rūpesčių. 

— Skaičiau laikraščius, - atkirto Hitošis duodamas nešikams 
būtinus nurodymus dėl bagažo. 

Automobilis, į kurį trys vyrai įsėdo, niūriai važiavo sostinės 
kryptimi. Be motoro gaudimo, triukšmą kėlė ir netolygiai judan- 
tys valytuvai, tad Išivara turėjo rėkti, kad jį išgirstų. 

- Iš pradžių, - pradėjo jis, - papasakok mums apie Vokietiją. 

— Labai įdomūs kontaktai, - irgi šaukė Hitošis, - ypač du. 
Pirmasis vyras austras, Gedelis, tikras genijus. Kitas, Tiuringas, 
dar studentas, jaunas, bet daug žadantis. Jų dėka gimė nemažai 
idėjų, kaip pabaigti mano skaičiavimus. Jei jūsų vyresnybė su- 
tinka... 

— Dėl Generalinio štabo jokio klausimo. Jie net sutiko vien dėl 
tavęs vėl atidaryti senąją gamyklą Sogos kvartale. 

— Nuostabu. Mašina galėtų būti parengta kitais metais. 

- Jeigu senasis Inukajis, ta šlykšti kirkšnies utėlė, mūsų anks- 
čiau nesunaikins. 

- Šnekama, kad jis pareikalavo mūsų galvų. Jo patarėjai, atro- 
do, pasistengė numalšinti jo įkarštį, tik ar ilgam? 

— Neteikite jam per daug reikšmės, - rėkė Hitošis. - Manau, 
jis viską užmiršo. Juk vis dėlto septyneri metai - ilgas laiko 
tarpas. 

— Nagi nagi, - atšovė Išivara. - Inukajis, ta dvokianti sardinė, 
kerštingas ir užsispyręs. Spėju, kad gyveno visus šiuos metus tik 
ir laukdamas, kada galės atkeršyti. 

- Jis gali viską sugadinti. Iki šiol viskas vyko labai sklandžiai. 
Tie kinai kaunasi kaip visiški nevėkšlos, gali pamanyti, jog net 
nesi kare. Išsklaidėm juos per kelias savaites, o dabar galim da- 
ryti, ką norim. 

— Tačiau kai tas Inukajis, tas tripanosoma, tapo ministru pir- 
mininku, žmonės kalba, kad karas bus baigtas. 

— Inukajis, tas kvailas ištižėlis, vis dažniau kviečia visus nu- 
rimti, susitaikyti ir siekti demokratinės taikos. Jis kalba per radi- 
ją, cituoja ištisus Nakajės Čomino pasažus. 

— Nakajės Čomino? - susidomėjęs paklausė Hitošis. - Tikrai? 

— Tie filosofai, - putojo Itagakis, - tie dykūnai. Ypač tie, kurie 
mąsto, pati blogiausia rūšis. 

— Nakajė Čominas, - pakartojo Išivara, - vien jo vardo užten- 
ka, kad įkaitintum kairiuosius. 

— Institucionalistai ir parlamentarizmo šalininkai, konsti- 
tucionalistai ir internacionalistai... Rinktinės pacifistinės pa- 
dugnės. 

Pervažiavęs tris tiltus automobilis artėjo prie Tokijo centro. 
Hitošiui nuo nuolatinio kratymo nutirpo užpakalis, tačiau jis 
dar šiaip taip susikaupė valandėlei ir neramiai šypsodamasis pa- 
sakė: 

— Nesijaudinkite dėl Mandžiūrijos. Turite ją ir joje pasilikite. 
O aš pasirūpinsiu sudirbti pasenusias Inukajo idėjas. Tada jūs 
kuo puikiausiai išsiversite be manęs. 


„PRIEŠ NAKAJĘ ČOMINĄ, Soga Hitošis 

Pasaulyje, taip pat ir Japonijoje, yra nemažai žmonių, kurie 
nepaprastai žavisi parlamentine demokratija. Šis toks pastaruo- 
ju laiku madingas blogis toli gražu nėra nepavojingas ir jį reikia 
naikinti su precedento neturinčiu įkarščiu. 

Mes gyvename šalyje, netekusioje savo tradicinių vertybių. 
Vakariečiai užgrobė ne vien mūsų prekybą ir pramonę, jiems rū- 
pėjo ir mūsų idėjos, mūsų gyvenimo būdas. Po praėjusių dešimt- 
mečių, per kuriuos buvo naikinamas mūsų palikimas, šiandien 
įtariai žvelgiame į visa, kas primena mūsų papročius, godžiai, 
beveik juokingai perimame viską, kas atkeliauja iš Vakarų, mūsų 
merginos nebenori dėvėti elegantiškų protėvių kimono ir mielai 
berniukiškai kerpasi plaukus, kaip tai daroma kitoje vandenyno 
pusėje; toje groteskiškoje Amerikoje. Vakarietiška mada mums 
netinka, lygiai taip pat iš užsienio atkeliavusios idėjos negali pri- 
gyti mūsų šalyje. Čia jos neturi šaknų, negali sudygti jų atneštos 
sėklos. 

Dvi didžiosios XVIII amžiaus pabaigos buržuazinės revoliuci- 
jos - amerikiečių ir prancūzų - sukūrė šiandien pasaulyje egzis- 
tuojantį parlamentinės demokratijos modelį. Jos sukūrė laisvo ir 

lygiateisio su kitais tokiais kaip jis individo principą. Praėjusio 
amžiaus pabaigoje mąstytojas Nakajė Čominas gana nevykusiai 
pabandė pagardinti šias idėjas keistu japonišku padažu. 

Individo laisvės koncepcija nėra tokia jau nauja Vakarų mąs- 
tysenoje. Ji perima senąją krikščioniškąją laisvės sąvoką, seniai 
išdėstytą visų Bažnyčios mąstytojų, nuo Šventojo Augustino iki 
Ignacijaus de Lojolos. Po Dekarto ir subjekto sąvokos atsiradimo 
laisvė pamažu spalvinama individualios sąmonės spalvomis, ko! 
XVIII amžiuje tampa vulgaria pavainike, kurią Apšvietos epo- 
chos mąstytojai pavadina svarbiausiu subjektu. Pirminė idėja 
buvo taip prastai išplėtota, kad Romos bažnyčia nepripažino to- 
kios interpretacijos ir stojo prieš prancūzų revoliucionierius. Vis 
dėlto šiandien visi parlamentinės demokratijos gynėjai priima 
Apšvietos epochos koncepciją nebekeldami sau jokių klausimų. 

Įdomu, kad tie patys gynėjai pernelyg dažnai užmiršta pasaky- 
ti, jog du didžiausi Apšvietos epochos filosofai Žanas Žakas Ruso 
ir Emanuelis Kantas aštriai kritikavo parlamentinę demokratiją. 
Pirmasis visiškai nepasitikėjo valdžios perdavimo principu. An- 
trasis teisingai pastebėjo, kad dauguma nebūtinai visuomet tei- 
si. Reikia būti visišku nemokša arba pavojingu veidmainiu, kad 
naudotumeisi šiais vardais kaip moraline garantija. 

XX amžiaus demokratija svarbiausiomis idėjomis panaši į 
XVIII amžiaus demokratiją. Atrodo, ji praleido XIX amžių nusi- 
kalstamai nutylėdama du didžiuosius jos kritikus: Karlą Marksą 
ir Zigmundą Froidą. Vokietis, kalbėdamas apie socialinių klasių 
egzistavimą, įrodo, jog sistema funkcionuoja ne visai liaudžiai, o 
tik tam tikrai klasei. Vienos žydas suduoda dar stipresnį smūgį; 
pasąmonės atradimas iškelia klausimą dėl individualios sąmo- 
nės principo: ar gali asmuo veikti laisvai, jei jis nežino giluminių 
viską pagrindžiančių priežasčių? 

Parlamentinė demokratija ir toliau gyvuoja atsilikdama dviem 
šimtmečiais. Ji pasitenkina nekęsdama Markso ir domisi Froidu 

vien medicinos, tik jau ne politikos srityje. Nors ji akiplėšiškai 
giriasi esanti puikiausia iš visų sistemų, vis dėlto prireikė karų ir 
revoliucijų amžiaus, kad ji įsitvirtintų Europoje. Kaip matome, 
europiečiams reikėjo nemažai laiko, kad įsitvirtintų būtent pas 
juos gimusi idėja, tačiau šiandien tai jiems netrukdo reikalauti, 
kad nedelsdami bei visiškai ramiai ir mes ją priimtume, nors ji 
mums svetima. 

Kai kuriems iš mūsų tai pavyko. Kalbu apie Nakaję Čominą, 
nors jam ir teko nemažai pamąstyti ta linkme. Suprasdamas, kad 
šioje svetimšalių idėjoje būtina rasti nacionalinių bruožų, jis kaip 
esminį ramstį pasirinko budizmą. Pasak Čomino, japoniškasis 
budizmas leidžia plėtotis individualiai laisvei. Tačiau ir vėl, tai 
nėra nauja mintis. Jau XIII amžiuje vienuolis Ničirenas kalbėjo 
apie galimybę išsilaisvinti iš savo karmos per vieną egzistenciją 
tokiu būdu baigiant pragarišką reinkarnacijų ciklą. 

Vis dėlto reikia priminti, kad Ničirenas buvo karingai nusi- 
teikęs ekstremistas, o jo sekta nėra nei vienintelė, nei gausiau- 
sia, jei kalbame apie religines mūsų šalies tendencijas. Tradicinis 
budizmas neatsisako ankstesnių gyvenimų principo, gyvenimų, 
kurie modeliuoja ir įkalina mūsų egzistenciją, kadangi būtina 
neprieštarauti gamtos elementams, nes sunku nepadaryti įtakos 
savo karmai... Trumpai sakant, žmogaus valia menka prieš liki- 
mo jėgas. 

Lengva įrodyti, kodėl budizmas niekaip negali prisitaikyti prie 
demokratijos idealo. Ar visi žmonės gimsta laisvi? Taip negali 
būti, nes mūsų egzistenciją nulemia mūsų ankstesni gyvenimai. 
Lygūs savo teisėmis? Tokiu atveju negalime garbinti savo protė- 
vių. Na, o imperatoriškasis valdovas nebetenka dieviškos prigim- 
ties, praranda savo titulą ir privilegijas. Jis tėra paprastas pilietis, 
žmogus, toks, kaip ir visi kiti. 

Mums, japonams, išauklėtiems budizmo dvasia ir išmoky- 
tiems paklusti valdovui, ši absurdiška individualios laisvės są- 

voka yra visiškai nesuprantama. Tarp kitko, jei spręsime pagal 
vakariečių praeitį ir dabartį, galima abejoti, ar ši koncepcija tokia 
jau natūrali jiems patiems. Jei tiek laiko sugaištama mums ją 
aiškinant, vadinasi, mums ji visiškai svetima. Mums daug įpras- 
tesnis Zu Dino ir Čoano mokymas, skausmingi gyvenimo ciklai, . 
pagarba protėviams ir fatališkas atsitiktinumo priėmimas. 

Didysis Buda daugelį sykių kartojo, kad gyvenimas yra kančia. 
Išmintingas tas, kas moka nuolankiai pasiduoti realybės kelia- 
moms kančioms, tas, kas ištveria neištveriamus ir priima nepri- 
imtinus dalykus. Parlamentinės demokratijos šalininkai, neti- 
kėliai ir tinginiai, svajoja apie lengvą, be jokios naštos, be jokio 
sielvarto gyvenimą. Ką jau kalbėti apie tai, kad tokia viltis yra 
chimeriška, tokia dvasios būsena atspindi silpnumą, į kurį nu- 
sprendė nugrimzti didelė šiuolaikinės nacijos dalis. 

Nakajė Čominas, kaip ir kiekvienas žmogus, žinoma, turėjo 
teisę ginti savo idėjas. Jis turėjo teisę leistis sužavimas galin- 
gų ir įspūdingų vakariečių laivų, atplaukusių prie mūsų krantų 
ir grasinimais primetančių mums savo prekes. Visuomet visose 
pasaulio šalyse gali rasti pakankamai bailių, naivių ar ambicingų 
žmonių, kurie neatsilaiko prieš tokią beprotybę. Kitaip tariant, 
jis turėjo teisę būti silpnas. Tačiau bandydamas priimti vaka- 
rietiškas koncepcijas, iškraipydamas budizmą, ragindamas visą 
tautą pasiduoti silpnumui, jis nedovanotinai nusikalto impera- 
toriškajai Japonijai. Būtų galima gerbti Čominą, jei jam būtų už- 
tekę garbingumo pripažinti, kad tų prieštaringų idėjų negalima 
suvienyti, ir jei jis būtų pasirinkęs vieną arba kitą iš jų. Tačiau 
Čominas sumaišė savo teises ir pareigas. Supainiojęs idėjas, jis 
padarė žalą imperatoriškajam asmeniui ir kartu visai šaliai. 

Nakajė Čominas ne tik išdavė savo šalį. Jis ją užkrėtė, paliko 
nerimą keliantį būrį jo viziją palaikančių, jei nesakysim pavojin- 
gų, mokinių. Būtent vienas jų ką tik gavo ministro pirmininko 
postą ir gali bet kuriuo metu nuvesti šalį nauju pažeminimo ke- 

liu. Imperatoriškajai Japonijai išdavikų nereikia. Visiškai natūra- 
lu, kad jie turi išnykti.“ 


„Didžiai gerbiamas Kurtai“, „Didžiai gerbiamas Alanai“ - Hito- 
šis visuomet laiškus pradėdavo itin pagarbiai, o motina Soga, 
kuri nesusilaikiusi kartkartėmis žvilgtelėdavo sūnui pro petį, ga- 
liausiai nustebo: 

— Kaip čia, tu turi draugų baltųjų? 

— Jie netikri baltieji, - atsakė sutrikęs Hitošis, - jie logikai. 
Kaip ir aš. 

Motina Soga grįžo iš ligoninės su keliomis raukšlėmis veide, 
tačiau nepraradusi nė kruopelės įgimtos stiprybės. Krautuvėlėje 
ji ir toliau kepė pyragėlius, kartais kokį pati sukrimsdavo pasisti- 
prindama, šūkaudavo gatvelėje, kad pritrauktų klientus. Prekyba 
klostėsi prasčiau nei prieš ligą dėl nuolatos augančios kondite- 
rijos parduotuvių tinklo, puikiai besinaudojančio prestižinės pa- 
grindinės prabangiame Ginzos kvartale įsikūrusios parduotuvės 
įvaizdžiu, konkurencijos. 

— Tu tik pažiūrėk, - bambėjo motina Soga, - trys tonos kre- 
mo, negana to, nešviežio, jie laiko jį šaldytuvuose, tie barbarai... 
Mano pyragėliai daug lengvesni, tirpstantys, saldutėliai, delika- 
tūs, ir vis dėlto parduodu mažiau. Kaip tu tą paaiškintum? 

- Jei nesiseka, reikėtų nutraukti verslą. Turi pakankamai su- 
sitaupiusi pinigų, kad iki gyvenimo galo galėtum prabangiai gy- 
venti. 

— Niekada nemesiu darbo ir nekalbėk su manim taip, lyg 
būčiau sena pretenzinga niekam nebetikusi ponia! Nepamiršk, 
tai tavo tėvo krautuvėlė. Ji laikysis tol, kol laikysiuos aš, ir tik 
nemanyk, jog aš šlubuoju, tai tiesiog, kad sukelčiau klientams 
gailestį. 

— Mama, tu greit švęsi savo šešiasdešimtmetį. Visiškai nor- 

malu tavo amžiuje truputį šlubčioti. Daktarai tau kartojo šimtus 
kartų - jau turi pasisaugoti. 

Retkarčiais ji imdavo gailėtis, kad stūmė sūnų į mokslus. Jai 
reikėjo jauno žmogaus, dirbančio kartu su ja parduotuvėje, ko 
nors, kas perimtų jos verslą, išmoktų kepimo būdų, tęstų šią 
paprastą tradiciją. Tačiau motina Soga iš karto nugindavo tokias 
mintis į šalį, suprasdama, jog jos sūnaus gyvenimas daug vertes- 
nis nei paprasto krautuvininko. Jo padėtis buvo pavydėtina, jis 
lankėsi galingiausiose šeimose, net buvo nukeliavęs į pasaulio 
kraštą. Viską gerai pasvėrus, ji priėmė gerą sprendimą šiam ne- 
naudėliui. Jei kartais ją kamuodavo blogos mintys, tai, be abejo, 
dėl tų gausybės konditerijos parduotuvių. 

— Pažvelk į tuos begėdžius, - murmėjo ji. - Jie įkūrė savo pra- 
keiktą krautuvę už dviejų namų nuo maniškės. Žinoma, tyčia, 
tikisi, kad neišsilaikysiu. Bet nesuteiksiu jiems tokio malonumo, 
prisiekiu tau. 

Nieko nepadarysi, suprato Hitošis, ji nepails ir, be abejonės, 
niekuomet nesiilsės. Užsispyrusi kaip senas mulas. Išeidamas 
Hitošis paprašė įdėti jam kelis gardžiausius pyragėlius. Jis išda- 
lins juos kvartalo vaikiščiams - geriausia reklama krautuvėlei. 
Motina Soga padėkojo sūnui, pasveikino už tokią puikią mintį ir 
už visas kitas, šaunus padauža, visuomet kupinas sumanymų. 

Tačiau šiuo metu naujų sumanymų jam trūko, ir jo dabartinis 
reguliarus susirašinėjimas su Tiuringu ir Gedeliu pasirodė labai 
naudingas. Abu vyrai buvo tokie malonūs, kad siųsdavo Hitošiui 
naujausias mokslines publikacijas, išspręsdavo jo teorines mįs- 
leles, švelniai pamalonindavo paskutiniais patetiškojo už van- 
denyno esančio fon Noimano pokštais. O Tiuringas informavo 
Hitošį, kad nori toliau mokytis doktorantūroje ir kurti teorinę 
mašiną, visai tokią, apie kokią jie diskutavo tą įsimintiną dieną 
svečių namuose, ir didelis dėkui už jam pakuždėtą idėją. 

Hitošiui buvo malonu su jais susirašinėti, jo savimeilę kute- 

no pasitenkinimas, kad jauniems vilčių teikiantiems žmonėms 
įkvėpė minčių apie loginę matematiką, be to, savo laiškuose be 
ypatingo intereso jis pateikdavo kokios nors informacijos. Visuo- 
met pabaigoje pakviesdavo juos į Tokiją, ypač rekomenduodavo 
Sogos šventės laiką, balandžio mėnesio pradžioje, kai pražysta 
vyšnios. Tai, rašydavo jis, pats gražiausias metų laikas, tada įver- 
tini ramų šalies grožį, jos lengvą ramybę, jos harmoniją. 


— Jie nužudė ministrą pirmininką! Jie nužudė ministrą pir- 
mininką! 

Sogos žmona įsiveržė į vyro kambarį su suglamžytu laikraščiu 
rankoje. 

— Hitoši, - sunkiai kvėpavo ji, - ar tu girdėjai... 

— Taip taip, jau girdėjau, nėra dėl ko kelti dramos. 

— Dramos! Dramos! Vis dėlto ministras pirmininkas!.. Ir tai 
dar ne blogiausia naujiena. Jie įkaitu paėmė banko direktorių. 

— Banko? Kokio banko? 

— Nagi mūsų banko! Tėtės banko, senelio, šeimos banko. Mit- 
subiši - įkaitė! 

— Ak, tie bukagalviai... Aš juk sakiau jiems... 

— Tai tavo kaltė, - užsipuolė žmona. - Kaip tau šovė į galvą 
parašyti tokį neramumus kurstantį straipsnį į laikraštį! Tikras 
kvietimas žudyti! Tai tu pakišai tas bjaurias idėjas tiems papras- 
tiems kaip du pirštai kariškiams. 

-— Jei tu manai, kad kariškiai skaito intelektualams skirtus žur- 
nalus. 

— Išspausdintas „Niši Niši“, svarbiausiame šalies dienraštyje. 
Negana to, pirmame puslapyje! 

— Kariškiai vos perskaito viešnamių brošiūras. Aš tik išdės- 
čiau savo nuomonę. 

- Tu dar didžiuojiesi savimi? Žavėkis tuo, ką padarei! 

Sogos žmona pyko ne viena. Visa Ivasakių šeima vis dar jautė 
tos baisios dienos padarinius. Valstybinis perversmas nepavyko, 
bet suimti tebuvo vos keli kariškiai. Išivara, Itagakis ir kiti susi- 
protėjo tūnoti namie ir laukti, kaip pakryps įvykiai. Taigi, kai im- 
peratorius Hirohitas pats įsakė numalšinti maištą, nė vienas vy- 
resnysis Generalinio štabo karininkas nenukentėjo. Maištas buvo 
numalšintas be didelių sunkumų ir maištininkų vadas, kažkoks 
nežinomas puskarininkis, kurio vardo niekas anksčiau nebuvo 
girdėjęs, buvo įkalintas iki teismo pradžios. 

Ivasakių šeima daugiausia dėl to ir nerimavo, kad tarp suim- 
tųjų maištininkų nebuvo nė vieno žymaus kariškio. 

— Banko direktorius, - plūdosi Sogos žmonos brolis, - nese- 
niai tapęs grupės vadu. O kas bus kitą kartą? 

- Jie užpuolė jus, - vos pastebimai šypsodamasis prabilo Hi- 
tošis, - nes jie jūsų nepažįsta. Jiems jūs tesate įvaizdis... Ir, tiesą 
sakant, negatyvus įvaizdis. Jei norite išvengti naujų nemalonu- 
mų, reikia su jais susidraugauti. 

— Ką? Su tais dvokiančiais kerštingais barbarais? Mano kabi- 
nete? Niekada, niekada, niekada! Juos reikia žudyti... Užkrėsti 
maru... Mulkiai... 

— Veikiau pamėginkime pažvelgti į viską tiesiai šviesiai. Iš 
pažiūros pučas žlugo, tačiau iš tikrųjų jie laimėjo. Ir net kaip 
reikiant laimėjo. Kad išvengtų naujų neramumų, imperatorius 
nusprendė patikėti kariškiams svarbiausius vyriausybinius rei- 
kalus. Jie gavo, ko norėjo: niekas nebeprivers jų palikti Mandžiū- 
rijos. 

— Ką tu nori pasakyti? 

— Mandžiūrijoje pradeda augti rinkos. Šiam regionui tvarkyti 
kariškiams prireiks didelių konglomeratų: naujų šachtų, naujų 
geležinkelių, naujų gamyklų, naujų dirbamų žemių ir taip toliau. 
Ar bent įsivaizduojate, kokį pelną galima gauti? 

— Milijonus? 


216 ASUKA FUJIMORI NM MIKROKOSMAS 


— Milijonų milijonus! Mažiausiai. 

- Pripažįstu, reikalas atrodo patraukliai. Tačiau vis dėlto tie 
kariškiai, aš nelabai juos suprantu. Laukiniai padarai, neišsilavi- 
nę gyvuliai. Nužudydamas ministrą pirmininką gero vardo neuž- 
dirbsi, sakau jums. 

— Truputį pamąstykite. Jei ir toliau atkakliai jų vengsite, smar- 
kiai rizikuojate. Priešingai, jei pasistengsite pagerinti su jais san- 
tykius, išlošite dvigubai: saugumą ir pelną. 

Ilgai svyravęs Ivasakių brolis galiausiai pasidavė. Pelnas iš ti- 
krųjų turėjo būti milžiniškas, o apie konkurenciją negalėjo būti 
nė kalbos, tos nieko nevertos Mitsuji ir Sumitomo bendrovės 
turėjo negauti nieko. Pokalbiai sekėsi ir netrukus Išivara, Ivasa- 
kis ir naujasis ministras pirmininkas tapo neišskiriami. 

Kariškių saugoma Mitsubiši bendrovė užvaldė didžiules Man- 
džiūrijos teritorijas, per trumpą laiką keturis kartus padidino 
nuomos mokesčius ir taip iš pačių naudingiausių sričių išvarė 
kinus. Tos sritys netrukus tapo turtingų japonų kolonistų nuo- 
savybe, šie iš gailesčio kartais už menką atlyginimą įdarbindavo 
kaip tarną buvusį šių žemių gyventoją. 

Mitsubiši taip pat daug investavo į šachtų infrastruktūras, ko- 
munikacijų tinklus, ir po kelerių metų Mandžiūrija iš tiesų turėjo 
tapti labiausiai klestinčiu ir aktyviausiu Kinijos regionu. Diplo- 
matijos srityje viskas klostėsi taip pat daug geriau; palikusi Tautų 
sąjungą Japonija išvengė bet kokios oficialios sankcijos, ir nors 
viešoji Vakarų nuomonė tebesilaikė negatyvaus archipelago įvaiz- 
džio, jų verslininkai greitai susitaikė su įvykusiu faktu, nes labai 
troško gauti dalį būsimos ir, regis, pelningos rinkos. 

Hitošis neliko užmirštas. Stipriai remiamas Generalinio šta- 
bo, jis vėl pradėjo dirbti prie kodavimo mašinos. Jau po trijų mė- 
nesių jis pristatė išmanančiai komisijai tinkamą, nors ir nelabai 
patrauklų mašinos prototipą. 

— Leiskite bendrais bruožais paaiškinti šios mašinos veikimo 

principą. Tai intensyvaus darbo, matematikos teorijos ir mechani- 
nės inžinerijos ryšių vaisius. Viena vertus, reikėjo sugalvoti, kaip 
verbalinę kalbą užrašyti matematinėmis lygtimis. Kita vertus, 
sukurti lankstų, bet kokią informaciją gebantį apdoroti aparatą. 
Ir ypač stengtis, kad procesas vyktų greičiau nei mąsto žmogaus 
smegenys. 

— Suprantu, suprantu. 

— Hm... Labai gerai. 

- Jei kalbėsime apie greitį, svarbiausią aparato veikimo fakto- 
rių, man kilo mintis panaudoti tuos naujus telefoninius perda- 
vimus elektronais, kurie suteikia galimybę ilgais povandeniniais 
kabeliais tiesiogiai susisiekti su kitu pasaulio kraštu. Mašina at- 
lieka kelias sudėtingų operacijų serijas vos per kelias sekundes — 
penkis šimtus kartų greičiau nei patyręs matematikas. 

Akivaizdžiai nustebinti komisijos nariai tyliai susižvalgė susi- 
žavėjimo kupinais žvilgsniais. 

— Jei kalbėsime apie teoriją, aš ilgai mąsčiau apie universalu- 
mo problemą. Galiausiai išeitį man padėjo surasti Kurto Gedelio 
nepilnumo teoremos. Kadangi neįmanoma suvokti „visų aibių 
aibės“, reikėjo visiškai pakeisti aparato veikimą. Nebemąstyda- 
mas kaip anksčiau apie universalią mašiną, turėjau sukurti dvi- 
gubo veikimo aparatą: mašinos šerdis pati gali atlikti pagrindi- 
nes operacijas, jei gauna išorines programas, kurias galima keisti 
ir kurios suteikia būtiną konkrečiai problemai informaciją. 

— Nuostabu. Bet ką tai reiškia? 

- Tai labai paprasta. Štai mano sekretorė laiko rankose perfo- 
ruotas korteles, tai programos, apie kurias ką tik kalbėjau. 

— Moteris, vilkinti pilka suknele? 

— Ar ta, kuri verkia tarsi Magdalietė? 

— Taip, ta, kuri... Ak... 

Matydamas, kad jo sekretorė iš tiesų apsipylusi ašaromis, Hi- 
tošis staiga nutilo, priėjo prie jos ir sušnibždėjo gaižiu balsu: 


218 ASUKA FUJIMORI mMMIKROKOSMAS 


— Kokia čia dabar veido išraiška? Verkšlenti per patį demons- 
travimą komisijai nerimta. Drąsos, po galais! 

Tačiau sekretorė negalėjo susilaikyti. Raukšlių išvagotu veidu 
ritosi ašaros, ji kažką murmėjo, ir tarp dviejų stiprių raudos prie- 
puolių Hitošis suprato, kad dingo jos duktė, jos graži maža die- 
vinama mergaitė, jau kelios dienos jos nėra, jai vos dešimt metų, 
vargšė mažylė, o policija nieko nedaro, sako, ji pabėgo, visiškai 
absurdiška versija, tik ne tokio amžiaus mergytė. 

Kitais reikalais susirūpinęs Hitošis pagrasino vargšei moteriai 
nuobauda, jei ji tučtuojau nesusikaupsianti. Ji klusniai nusišluos- 
tė ašaras ir, visų pasitenkinimui, vėl ėmėsi darbo. Netrukus maši- 
na buvo paruošta lauktam demonstravimui ir, kol komisijos ponai 
gurkšnojo jiems patiektą arbatą, Hitošis galėjo visiškai ramiai tęs- 
ti operacijų apibūdinimą. 

— Tai įjungimo lemputė. Tam, kad būtume tikri, jog mašina 
išties įjungta. 

— Gera mintis, - patvirtino vienas iš narių. 

— Tiesa? O dabar tiesos metas. Mašina perskaitys informaciją 
ir atliks paprastą loginę operaciją, patikrins, ar sakinys teisin- 
gas, ar ne. Apskritimas reiškia teisingą atsakymą, kryžius - ne- 
teisingą. 

— Kryžius neteisingą... 

— Apskritimas teisingą... 

— Kaip smagu. 

— Pirmam bandymui parinkau paprastą informaciją, intuity- 
viai ją galite patikrinti jūs visi: „Mano senelis buvo Soga. Mano 
tėvas buvo Soga. Aš esu Soga.“ 

— Na taip, šitai jau žinome. 

— Nagi pradėkime... Ir štai! 

Hitošis pakėlė rankenėlę ir geležinės mašinos detalės pradėjo 
garsiai girgždėti. Po kelių sekundžių mašina išmetė mažą popie- 
riaus lapelį ir sekretorė nubėgo jo paimti. Staiga vargšės moters 

veidą užliejo purpurinė spalva ir visi pagalvojo, kad ji vėl pra- 
virks. 

— Kryžius, - panikos apimta suvapėjo ji. 

Išbalęs kaip drobė Hitošis pasistengė suvaldyti širdies plaki- 
mą prieš atsisukdamas į komisijos narius, pasiruošęs kuo nuo- 
lankiausiai jų atsiprašyti. 


Ich bin meine Welt (Der Mikrokosmos).* 


* Aš - tai mano pasaulis (mikrokosmas) (vok.). 


ON . 


TIURINGAS (Alanas Matisonas) (TU- 

RING Alan Mathison) (1912, Londonas - 

1954, Vilmslovas), anglų matematikas. 

Logikas, 1936 sukūrė abstrakčią skaičiavi- 
mo mašiną, kompiuterio prototipą. 

Enciklopedinis žodynas 

Hachette 


PASAKA APIE BAMBUKŲ KIRTĖJĄ. [Ta- 
ketori monogatari], anoniminė X amžiaus 
pab. japonų pasaka. Prozos tekstas su 
japonų eilėraščiais (vaka) pasakoja apie 
gražiosios Kagujos-hime (Kaguya-hime), 
Mėnulio princesės, nuotykius žemėje. Su- 
jungiami universalūs motyvai, tokie kaip 
santuoka tarp žmogaus ir nežemiškos 
būtybės, ar išbandymai, kuriuos herojė 
skiria pretendentams, pasakoje sumaniai 
susipina stebuklai ir žmogiškojo gyveni- 
mo stebėjimas. Ši pasaka, laikoma japonų 
pasakų pramote, vis dar labai populiari ir 
šiandien. 
Pasaulinės literatūros žodynas 
Larousse 


(GEDELIS (Kurtas) (GODEL Kurt) (1906, 
Brno - 1978, Prinstonas, Naujasis Džer- 
sis), austrų kilmės amerikiečių logikas ir 
matematikas; sintaksės aritmetizavimo 
autorius; šis procesas „leidžia formuluoti 
loginę aritmetikos sintaksę pagal pačios 
aritmetikos metodus“. 
Enciklopedinis žodynas 
Hachette 


Kaip ir daugelis puikių pamirštų protų Hitošis, kuriam viskas 
ligi šiol, regis, sekėsi, sužinojo, kas yra tragiškai nusisukusi lai- 
mės paukštė. Visi jo artimieji, draugai, šeima turėjo linksėdami 
galvomis pripažinti, kad niekas, nei jo ypatingas protas, nei jo 
platūs ryšiai, neišgelbės jo po šio nepasisekusio įvykio. 

Tarp kitko, tiesioginiai šio liūdno nuotykio liudininkai pra- 
dingo nepaprastai greitai: Soga žmona, vėliau našlė, pabėgo pas 
savo šeimą ir, vis dar galingos motinos įtakos veikiama pakeitė 
pavardę bei pasistengė daugmaž užmiršti savo buvusį vyrą. Iši- 
varai ir Itagakiui, kaip karo nusikaltėliams, nuteistiems Tokijo 
proceso metu, netrukus buvo įvykdyta mirties bausmė. Na, o 
motina Soga, ji užgeso anksčiau, nei jai pavyko reabilituoti savo 
sūnų. Vien keli Imperatoriškojo universiteto senbuviai, nežino- 
dami daugybės detalių, išsaugojo atmintyje trumpalaikį atsimi- 
nimą apie tą stambų, keistą ir nepaprastai nuobodų logikos dės- 
tytoją. 

Viskas klostėsi tarytum gerai. Du šimtai devyniasdešimt aš- 
tuoni tūkstančiai pirmaisiais metais, trys šimtai trisdešimt du 
tūkstančiai antraisiais, trys šimtai septyniasdešimt keturi tūks- 
tančiai trečiaisiais, keturi šimtai keturiasdešimt šeši tūkstančiai 
ketvirtaisiais, šeši šimtai trys tūkstančiai penktaisiais, aštuoni 
šimtai dvidešimt septyni tūkstančiai šeštaisiais... Mitsubiši gin- 
klų gamykla gaudavo didelį pelną. Dar niekuomet Sogos kvarta- 
las nebuvo toks gyvas, kas valandą iš stoties išvykdavo traukiniai, 

pilni pakrauti šautuvų, granatų, artilerijos sviedinių, dokuose 
dieną ir naktį tarsi skruzdėlyne knibždėte knibždėjo žmonės. Ir 
kai japonų armija, kuri vis dar kariavo paskutinėse neužimtose 
Mandžiūrijos teritorijose, užpuolė pačią Kiniją, Ivasakių sūnus 
džiaugsmingai trynė rankas. 

— Na štai, na štai, valio! Dar gausybė pinigų, kuriuos tereikia 
pasiimti! 

Hitošis toli gražu nebuvo nusiteikęs taip optimistiškai kaip jo 
svainis. Tingiai vaikštinėdamas su puodeliu arbatos rankoje po 
Ivasakių rezidencijos verandą jis nepatikliai linkčiojo galva, mat 
buvo perskaitęs naujausių laikraščių antraštes. 

— Tikrai ne geriausia išeitis. Tai didelė, labai didelė teritorija, 
kurią reikia užkariauti, milijonai kovoti pasirengusių karių. To- 
kie dalykai gali visą kariuomenę nualinti. 

— Na ne, - atšovė Ivasakių sūnus, - tuos kinpalaikius paguldy- 
sime ant menčių kaip ir Mandžiūriją. Kelios savaitės ir op, šalis 
mūsų rankose. O tuo metu į kasas plaukte plauks pinigai. Ak, 
turiu tau pripažinti, tavo mintis tvarkyti reikalus su kariškiais 
tikrai geniali! Jau licėjuje nenorėjai būti paprastas vargšas, visi 
tavimi žavėjosi. Ak, turiu pripažinti, šioje galvoje daug proto. 

— Ojei padėtis pakryps bloga linkme? 

— Hitoši, senas mano drauge, mūsų kariuomenė galingiausia 
Azijoje, ji gali išsprogdinti visą Didžiąją kinų sieną, per visą jos 
ilgį, penki tūkstančiai kilometrų dulkių, bum bum ir cha cha! 
Kodėl manai, kad viskas krypsta į bloga? 

Tuo metu į verandą atėjusi Hitošio žmona nepraleido progos 
pasišaipyti iš vyro. 

— Hitošio bėda, - mestelėjo ji vyrui, - kad jis niekuomet ne- 
būna patenkintas. Turėtum pamatyti, kaip jis be paliovos raunasi 
plaukus dėl savo didžiojo kūrinio. Jis metų metus kuria tą savo 
išradimą, kartais dingsta ištisas dienas, ir aš net nežinau, kur jis 
yra. Šitas vyras, be jokios abejonės, visuomet nepatenkintas. 

— Didžiojo kūrinio? - susidomėjo Ivasakių sūnus. - Nagi nagi, 
mano svainis kuria didįjį išradimą. Tačiau man niekas apie tai 
nepranešė. 

— Ir ne be reikalo. Galėtumei valandų valandas, dienų dienas 
jį klausinėti, jis vis tiek nieko tau nepasakytų. Jo paslaptis saugo- 
ma labiau nei pati didžiausia iš visų paslapčių. 

— Labiau nei... Po galais, apie ką kalbama? 

Šiek tiek sutrikęs, kad pokalbis pakrypo tokia linkme, Hitošis 
pasimuistė kėdėje ir vos vos šyptelėjo atsakydamas. Jis nuspren- 
dė išsisukti iš padėties pateikdamas daugybę techninių paaiški- 
nimų, paskui surūgusia mina išėjo iš verandos pats sau murmė- 
damas vieneto ir nulio sekas. 


— „Mano senelis buvo Soga, mano tėvas buvo Soga, aš esu 
Soga.“ Ką rašo mašina? 

- Tiesa... - su palengvėjimu atsiduso Hitošis. - Šį kartą tiesa. 

Pašalinti paskutinį koncepcijos trūkumą užteko dviejų laiškų 
Alanui Tiuringui ir Kurtui Gedeliui. Keistai susitvarkė reikalai, 
pamanė Hitošis vėl pradėjęs savo skaičiavimus, tikrai keistai, vis- 
kas iš tiesų prieštarauja elementarioms Zermelo aksiomoms, ta- 
čiau visiškai to nesitikint mašina veikia. Kodavimo mašina buvo 
baigta, Japonija oficialiai buvo pasirengusi didžiajam, tikrajam 
karui su Jungtinėmis Amerikos Valstijomis. 

Išivara ir Itagakis džiaugsmingai pasveikino Hitošį, paskui 
kuo skubiausiai suorganizavo naują mašinos demonstravimą 
patiems aukščiausiems ir svarbiausiems Generalinio štabo na- 
riams. Į Sogos gamyklą atvyko antroji komisija, šeši labai aukšti 
karininkai, jei spręsime iš to, su kokia pagarba juos pasveikino 
Išivara ir Itagakis. Komisijos vadas į pastatą įžengė lengvai, bet 
arogantiškai, kaip vaikšto tie, kuriems jau nebereikia nieko nie- 
kam įrodyti, ir nekreipė jokio dėmesio į įrengimų detales. 

— Gerai, daktare Soga, - numetęs ant stalo krašto pirštines 
prabilo jis, - taigi paaiškinkite mums, kaip veikia jūsų stebuklin- 
ga mašina. 

— Nereikia, - nutraukė jį suplodamas rankomis Itagakis. - Tai 
sudėtingos nulio ir vieneto istorijos, jūs nieko nesuprasite. 

— Generole, ar tik nemanote, kad mano smegenys pernelyg 
minkštos? Kad neturiu teisės žinoti, kaip veikia mašina, dėl 
kurios kūrimo pasirašė ministerija ir Jo Didenybė? Kad subtili 
šiuolaikinio mokslo pažanga man nesuprantama, toliau savo no- 
sies galo nematau? 

— Hm, ne, žinoma ne, niekuomet taip nepagalvočiau, prašau 
nuolankiai atleisti, garbingasis viršininke... 

Itagakiui nuolankiai linkčiojant Hitošis pradėjo savo įprastus 
miegą įvarančius aiškinimus, dėl kurių netrukus visi susirinku- 
sieji ėmė mirksėti akimis. Po dešimties minučių veik alpstan- 
čiam nuo snaudulio Išivarai kilo puiki mintis pradėti siaubingai 
kosėti ir Hitošis turėjo nutilti. 

- Žavu, - nusprendė komisijos vadas, diskretiškai trindamas 
smilkinius. - O jums, generole, reikia gydytis. 

— Taip, taip, ak, tas prakeiktas kosulys, vis ta gerklė. 

— Bet kokiu atveju, puiki mašina. Sakote, gali iššifruoti viską? 
Jungtinių Valstijų pranešimus? 

— Tikrai taip. 

— O komunistinį mėšlą? Tuos siaubingus dalykus, kurie vyks- 
ta Maskvoje? 

— Be abejo, - patikino Hitošis, - tačiau Sovietų Sąjunga mums 
ne priešas. 

— Nagi, nagi, - paprieštaravo medaliais apsikabinėjęs vienas 
senųjų generolų. - Raudonieji ne priešai. Štai puiki civilio fan- 
tazija. 

— Na... Man regis, su jais geriau sudaryti sąjungą. 

— Sąjungą su raudonaisiais? - pašoko komisijos vadas. - Jūs 

ligonis! Mes ką tik sudarėme strateginį paktą su pono Hitlerio 
Vokietija. 

— Mano nuomone, tas paktas prieš mūsų prigimtį. Nacizmas 
ir jo niekšinga rasių teorija mus pažemins labiau negu paskutinį 
likusį baltaodį žydą. Rasizmas - ne pats geriausias kolonizuotų 
Azijos tautų išlaisvinimo gynėjas. 

— Negi jums geriau tie bjaurūs bolševikai ir jų manija žudyti 
dieviškos kilmės monarchus? Nagi paaiškinkite tai Jo Didenybei 
ar jo šeimai. 

— Tiesiog norėjau pasakyti, kad pono Stalino valdoma Sovietų 
Sąjunga tapo galinga, ji - natūralus Amerikos priešas, tad kur 
kas veiksmingesnis, tinkamesnis mūsų tikslams sąjungininkas. 

— Nepaprasta, - prakošė pro dantis komisijos vadas ir jo veidą 
iškreipė baisi pasišlykštėjimo grimasa. - Šis žmogus tikrai nepa- 
prastas. 

Jis paėmė pirštines ir išėjo iš kambario net nesiteikęs atsisvei- 
kinti. Kiti komisijos nariai linksėdami ir atsiprašinėdami nusekė 
iš paskos, paskui juos nukarusiais žandikauliais sunkiai nupėdi- 
no ir Itagakis bei Išivara, jų kardai vilkosi žeme. Netrukus, ne- 
sugebėję numalšinti galingojo lankytojo pykčio, abu generolai 
grįžo pas Hitošį ir įsmeigė į draugą gniuždantį žvilgsnį. 

— Nelaimingas kvaily, - prakošė Išivara. - Ar bent nutuoki, ką 
pažeminai? 

— Imperatoriškąjį princą, - toliau kalbėjo Itagakis. - Tu ką tik 
supykdei imperatoriškąjį princą. Palyginti su juo, visa tavo žmo- 
nos šeima yra niekas. 

— Atsiprašau, - vapėjo Hitošis, trindamas žemę koja tarsi ma- 
žas berniukas, - negalėjau žinoti, jis neprisistatė. 

— Tikras vargas, - pyko Išivara, - ne tik tavo mašina, bet ir 
tavo ateitis. Tikra bėda. 

Iš pradžių nebuvo nieko, vien chaotiška masė, iš kurios išsi- 
skyrė Dangus ir Žemė, pirmasis vientisas ir darnus, antroji — 
groteskiška ir nestabili, taigi buvo natūralu, kad gyvos būtybės 
pradžioje atsirado dieviškame Danguje, Kuni no Tokotaši gimė 
Amekagami, tada gimė Amejorozu, tada gimė Anagi, tada gimė 
Idzanagis ir Idzanami, brolis ir sesuo, kurie susiporavo, kad 
jiems Danguje gimtų dieviškoji Amaterasu, ir bet kas Žemėje, 
amžinojoje Japonijoje, dievų šalyje, archipelage, išdrįsęs suabe- 
joti oficialia versija, iš karto atsidurdavo cypėje. 

(Didžiausias rūpestis - ką daryti su tuo daktaru Soga. Gyve- 
name pavojingais laikais, ir nors policija laiko gyventojus geleži- 
nėje rankoje, sukčiai toliau sukčiauja, agitatoriai klesti, nusikal- 
tėliai perrėžia gerkles, mergaitės toliau dingsta. Šalis negali leisti 
naujų ištvirkavimų, o tas daktaras Soga, pasiskelbęs budistu, ne- 
atrodo geriausias imperatoriškojo šinto sąjungininkas. Jis nau- 
dojo valstybinius fondus budistų šventyklos statybai, nukeliavo 
iki Europos ir susibičiuliavo su užsieniečiais. Neseniai įžeidė im- 
peratoriškąjį princą savo trikdančiomis rausvai nuspalvintomis 
kalbomis. Mes turime imtis griežtų apsaugos priemonių, mąsty- 
ti apie tragiškas katastrofiškų priežasčių pasekmes.) 

Amaterasu, amžinoji saulės deivė, pagimdė Amą no Ošihomi- 
mi, tada gimė Ninigi, paskui - Hikohohodemi, vėliau - Ugajafu- 
kiaezu, dar vėliau - Dzimu, pirmasis Japonijos imperatorius, po 
kurio į sostą sėdo Suizejis, paskui Anejis, Itoku, Košo, Koanas, 
Korejis, Kogenas, Kaika, Sušinas, Suininas, Keiko, Seimu, Čuajis, 
Dzingo, Odzinas, Nintoku, Riču, Hanzei, Ingijo, Anko, Juriaku, 
Seinejis, Kenzo, Ninkenas, Muretsu, Keidajis, Ankanas, Senka, 
Kimejis, Bidacu, Jomejis, Sušiunas ir Seiko, pirmoji į sostą sėdusi 
moteris, kurios dieviškasis kraujas susimaišė su Sogų krauju. 

(Soga, gėdingas vardas, žiauri istorija. Intrigantai, žudikai, ti- 
kri uzurpatoriai... Ar gali šalis pasitikėti individu, kuris šiandien 
vis dar švenčia svetimo tikėjimo šventes ir tyli apie imperatoriš- 

kojo šinto vertybes? Mes, pastaraisiais metais pašalinę maišti- 
ninkus, rūpestingai prikaišioję savų Žmonių į įvairias instituci- 
jas, visiškai įbauginę gyventojus ir privertę juos paklusti mūsų 
nešališkoms dogmoms, mes negalime taikstytis su potencialiu 
tvarkos trikdytoju aukščiausiuose valstybės sluoksniuose. Jo pro- 
tėviai suklastojo savo kilmę, pasiskelbę esą dieviškos prigimties. 
Ką gi daktaras Soga sugeba padaryti? Nepamirškime, kad reikalą 
turime su paskutiniu ilgos nusikaltėlių giminės pavainikiu.) 

Irukos, paskutinio Sogos, tėvas buvo Emišis, šio tėvas buvo 
Umako, šio tėvas buvo Inamė, šio protėviai buvo dieviškieji Nini- 
gis ir Amaterasu, o ne, kaip sako kvaili gandai, kažkokie neaiškūs 
korėjiečiai imigrantai, kurie klasta pateko į rūmus remdamiesi 
žiniomis ir todėl, kad buvo dieviškos kilmės; Inamė, pirmasis iš 
šeimos tapęs didžiuoju ministru, įteikė valdovui pirmąją archi- 
pelage Budos statulėlę ir taip užsitraukė šintoistų pyktį, dėl jo 
šalis nugrimzdo į baisų intrigų, prekeivių ir žudynių amžių. 

(Dešimtmetis neramumų ir išdavysčių, štai kokią kainą su- 
mokėjome už savo geranoriškumą užsienio niekšams. Impera- 
toriškasis šintoizmas, nacionalinis pasirinkimas, mūsų valdovo 
garbinimas - tik šios vertybės, jei jų laikysimės, prikels šalį ir 
išgelbės ją nuo nemalonės. Dėl to mums reikia nebedvejoti ir eli- 
minuoti provokatorius, nuosaikiuosius, visus tuos, kurie drįsta 
abejoti dėl mūsų užmojų teisingumo, tuos, kurie kalba apie ti- 
krovę, taikstymąsi, likusią pasaulio dalį. Tad pakanka priežasčių 
pradėti tyrimą dėl to nerimą keliančio daktaro Sogos moralumo. 
Galų gale mes žinome daug kitų mokslininkų, tokių pat talen- 
tingų ir gal net talentingesnių. Jo platūs ir galingi ryšiai neturi 
mūsų stabdyti. Mes puikiai suvokiame savo misiją, žinome, kad, 
jeigu reikės, trikdytojai ir išdavikai turės išnykti.) 

Išnykus Sogoms, Budos kultas suklestėjo greta Amaterasu ir 
visų kitų šintoizmo dievybių, daugiau nei tūkstantmetį taikiai 
gyvavusių drauge su pragmatiškai padalytomis užduotimis, pa- 

vyzdys tiems kretinams europiečiams, kurie visą tą laiką žudė 
vieni kitus vieno dievo vardu; tačiau Japoniją sukrėtusi siaubin- 
ga ekonominė krizė sukėlė tokią pat siaubingą moralinę krizę ir 
kylant karui, atrodo netinkama tikėti tą vulgarų storą imigran- 
tą, kai archipelagas turi tiek šlovingų ir didvyriškų nacionalinių 
dievybių. 


— Vis dar nėra laiškų? - nustebo Hitošis nuėjęs pas rektoriaus 
sekretorę. 

— Hm, na ne... Tarp kitko, kaip tik dėl to rektorius pageidauja 
su jumis susitikti. 

— Dėl mano korespondencijos? 

— Manau, veikiau dėl jūsų paties. Klausykite... 

Sekretorė prabilo tylesniu balsu: 

— Klausykite, gal aš ir klystu, tačiau neseniai pas poną rekto- 
rių buvo atėję keisti lankytojai. Du civiliais persirengę policinin- 
kai, nė kiek neabejoju, kad policininkai, žvilgsnis įtaresnis nei 
katino prie negyvo balandžio ir šypsenos tokios šiurkščios tarsi 
pora antrankių. Brr, nugara net drebulys perbėgo. Man regis, ti- 
krai girdėjau jūsų vardą. 

— Mano vardą? 

— Sakau jums, gal ir apsirinku. Nieko prieš jus neturiu, todėl 
ir perspėju, niekada negali žinoti. 

Sutrikęs dėl to, ką išgirdo, Hitošis vis dėlto paprašė praneš- 
ti apie jį rektoriui, kuris iš karto jį priėmė. Net jei santykiai 
tarp abiejų vyrų buvo pasidarę šiek tiek sklandesni, Hitošiui vi- 
suomet buvo nejauku įeiti į šį kabinetą, kuris, beje, jau dauge- 
lį metų buvo koks buvęs. Tie patys pasidabruoti prasto skonio 
rėmai ant darbo stalo išoriniame dešiniajame kampe, tas pats 
seno modelio telefonas, pasenusi relikvija, kairiajame išorinia- 
me kampe, o tarp jų - vis tas pats senas rektorius, panašus į 

savo paties atvaizdą, metams bėgant kiek praplikęs. Buvo keista 
taip nesikeisti, net įtartina, tikras antrojo termodinamikos prin- 
cipo neatitikimas. 

— Norėjote mane pamatyti? - droviai paklausė Hitošis. 

— Taip, įeikite, sėskitės, pradėsiu tiesiai nuo reikalo. Soga, ar 
jūs čia siųsdindavotės asmeninius laiškus? 

— Ne asmeninius. Tai profesiniai laiškai, susirašinėju su pa- 
saulinėmis logikos įžymybėmis. Kai cenzūra sustiprėjo, sunku 
siųsti laiškus į užsienį privačiai. Gauti taip pat. Todėl man šovė 
mintis pasinaudoti universitetu kaip pašto dėžute... Profesinis 
naudojimas, tad cenzūra ne tokia akyla. 

— Jūs klystate, nuo šio ryto viskas pasikeitė. Nebebus laiškų 
iš užsienio ar į užsienį, baigta. Vyriausybės, Jo Maloniosios Di- 
denybės įsakymas. 

— Tačiau aš reguliariai rašau didiems užsienio mokslininkams, 
ta korespondencija būtina mano tyrimams. 

— Man pranešė apie jūsų barbariškus ryšius... Alanas Tiurin- 
gas, anglas, glaudžiai bendradarbiaujantis su savo imperialistine 
vyriausybe. Kurtas Gedelis, austrų išdavikas, emigravęs į Jung- 
tines Valstijas, dar vienas didelis priešas imperialistas. Puikios 
pažintys... Nemanau, kad jums reikia bendrauti su tokiais žmo- 
nėmis. Jei esate geras pilietis. 

Išvargintas tokia linkme pakrypusio pokalbio Hitošis lėtai 
nužvelgė rektorių pasiryžęs apsisukti ir išeiti. Jei senojo rekto- 
riaus netenkino finansinis susitarimas tarp universiteto ir Ivasa- 
kių, jam nereikėjo tiek metų nuolankiai tylėti. Toks pavėluotas 
blogas priėmimas nepaprastai suerzino Hitošį. 

— Gal jums derėtų kalbėti švelniau, - priminė jis. - Neužmirš- 
kite, kokio dydžio sumas mano šeima jums moka metų metus. 

— Laikai pasikeitė, Soga, labai pasikeitė. Jei manote, kad tu- 
rėdamas plačių ryšių niekuo nerizikuojate, greit teks nusivilti. 
Rimtai patariu jums apsispręsti. Tarp kitko... 

— Tarp kitko? 

— Taip... Gavau ministerijos raštą, kuriame dėstytojų prašo- 
ma šlovinti nacionalinę ideologiją. Žinoma, niekas jūsų nepra- 
šo imtis propagandos, tačiau jei, pavyzdžiui, galėtumėte mažiau 
kalbėti apie budizmą... Arba vengti tų keistų pasakojimų apie 
princesę Kagują, kurie klausytojus labiau trikdo, nei moko. 

- Esu dėstytojas ir man moka ne už tai, kad patikčiau studen- 
tams, o už tai, kad juos mokyčiau... 

— Ko mokytumėte? Kad princas Šiotoku Taišis, vienas žymiau- 
sių mūsų protų, iš tiesų buvo beviltiškas silpnaprotis? Kad jis pa- 
leido į pasaulį princesę Kagują, tą vaizduotės sukurtą senos vai- 
kų pasakos heroję? Iš tiesų, Soga, jūsų paistalai peržengia visas 
ribas. 

- Cha, oficialioji ideologija ragina mus garbinti fiktyvias die- 
vybes, tad kas mums įrodo, kad fiktyvūs personažai negalėtų 
būti šiek tiek susiję su tikrove... 

— Soga, būtent šie sapaliojimai niekuomet neturi pasiekti mi- 
nisterijos. Saugokitės, Soga, labai saugokitės. Netrukus jums 
gali tikrai blogai baigtis. 


Nors Kurtas Gedelis dėl to ir nebuvo labai laimingas, tačiau būtent 
neišvengiamasis fon Noimanas - vadinkite mane Džoniu - padėjo 
jam po nacių invazijos pabėgti iš Vienos ir rekomendavo Prinsto- 
no universiteto Naujajame Džersyje administracijai. Jau ketverius 
metus tremtinys be ypatingų pastangų pratinosi prie naujo ameri- 
kietiško gyvenimo, net jei kartkartėmis ir nugrimzdavo į savo gim- 
tosios Moravijos nostalgiją. Vis dėlto, nepaisant trumpų liūdesio 
akimirkų, jis vertino komfortą ir laisvę, gerai sutarė su kolegomis. 
Kai turėdavo laiko, mėgdavo monotonišku žingsniu vaikštinėti ra- 
miomis universitetinio miestelio alėjomis. 

- Žavinga vietelė, - pripažino jis dairydamasis į kairę ir į de- 

šinę, — tačiau vietinių gyventojų elgesys kartais mane išmuša iš 
pusiausvyros. 

Gailestingasis fon Noimanas dalį savo laiko skyrė vargšui Ge- 
deliui aiškindamas šios ypatingos jį priglaudusios žemės subti- 
lybes, jos atvirumą kitiems ir kartu uždarumą, modernumą ir 
tradicijas. Tais metais abu vyrai vos spėjo suvirškinti Padėkos 
dienos kalakutą, kai visa šalis, užpulta be perspėjimo, savo ruož- 
tu įsiliejo į Europą ir Aziją draskantį konfliktą. 

Gedelis, kuriam priežasčių ir pasekmių grandinės nebekėlė 
jokių paslapčių, tikėjosi, jog didžiulės auditorijos ištuštės, ta- 
čiau nelauktas fon Noimano išvykimas jį pribloškė. Itin šaltą 
rytą Gedelis, keikdamasis, kad išėjo pasivaikščioti per tokį šaltį, 
užgriuvo ant savo kolegos, abiejose rankose nešančio lagaminus 
į automobilį, kurio motoras jau burzgė užvestas. 

— Johanai, brangus drauge, ką... 

— Vadinkite mane Džoniu! 

- Jūs kažkur išvykstate? 

— Aš, išvykstu? Keista mintis jums kilo! 

— Lagaminai... Mašina... 

— Jūs svaičiojate. 

— Na ne. 

— Na taip, visa tai tik sapnas, jūsų vaizduotės vaisius. Turiu 
pasakyti, labai skurdžios vaizduotės, jei įsivaizduojate, jog vyks- 
tu į Naująją Meksiką, kur manęs laukia itin slaptas projektas. 

— Na tai... 

— Slaptas ginklas, nieko daugiau. Ir tie tipai nusikaltėlių fi- 
zionomijomis, laukiantys automobilyje, juodos skrybėlės, juodi 
akiniai, juodi kaklaraiščiai, rusvi inkštirai. Jūs, be abejo, galvo- 
jate, kad tie liūdni rafinuoti juokingi ir elegantiški vyrukai yra 
vyriausybės agentai? 

— Bet aš nieko... 

— Pakaks, gana tų kliedesių. Jūs turėtumėte jaustis išdidus ir 

laimingas galėdamas gyventi šalyje, kuri brangina laisvę, šalyje, 
kurioje, nesvarbu kokio projekto, darbo vaisiai visuomet bus pa- 
naudoti teisingiems ir garbingiems tikslams. 

— Požiūris, kuris... 

— Aš pasipiktinęs! Vykstu kurti humanistinių ir demokratiškų, 
patriotinių ir lygiateisių lygčių, tačiau aš nevykstu, nes jūs sap- 
nuojate. Jūsų išvados miglotos, tačiau jūs man vis tiek patinkate. 
A, dar vienas dalykas, jei nematysite manęs kelis mėnesius, tai 
todėl, kad sapnuosite toliau. Viską galima logiškai paaiškinti. 

Ir paskutinį sykį atsisveikinęs fon Noimanas įlipo į automo- 
bilį, kuris tučtuojau pajudėjo ir išnyko už posūkio. Velniškai 
sutrikęs dėl šios keistos ką tik įvykusios scenos Gedelis norėjo 
įsignybti, tačiau deginantis šaltis taip paveikė visus jo nervus, 
kad vargšas tremtinys dar ilgokai trynė galūnes niekaip negalė- 
damas nurimti. Kurį laiką jis net klausė pats savęs, ar po truputį 
nesikrausto iš proto. 


Žiema vis dėlto nebuvo šaltesnė nei įprasta, ir nors toli nuo sos- 
tinės vyko atšiaurus karas, pagrindinių maisto produktų netrū- 
ko, netrūko ir vaistų. Kai savo ruožtu susirgo tėvas Ivasakis, juo 
buvo rūpinamasi taip, kaip ir dera rūpintis jo rango ir turtų ŽmoO- 
gui. Nėra ko nerimauti, teigė gydytojai, paprastas peršalimas, 
visiškai nieko baisaus. 

Tėvas Ivasakis itin tiksliai gėrė vaistus ir žolių arbatas, pro 
ausis praleisdavo raminančias diagnozes ir po dviejų savaičių 
mirė nuo karštinės savo lovoje. Tą dieną Hitošis atsainiai sėdinė- 
jo Ivasakių namų verandoje ir, nežinodamas, kokia drama vyksta 
virš jo galvos, pasiskundė žmonai, kad joks tarnas dar neatnešė 
jam pagraužti sausainių. 

Į liūdnas ir varginančias laidotuves susirinko žymiausi šalies 
žmonės. Jie stengėsi atrodyti niūrūs ir orūs, o tai nebuvo lengva, 

nes po sėkmingos Perl Harboro atakos ir Filipinų užkariavimo 
sukviesti į laidotuves vyrai mieliau būtų išgėrę ir neblogai pasi- 
linksminę. 

— Girdėjai, - kalbėjo į kampą Hitošį nusitempęs Itagakis, — 
matei, ką iškrėtėme tiems amerikonams? Amžiaus smūgis! 

- Jūs per anksti pradėjote... Kinija dar nenumalšinta. 

— Cha, nieko rimta ten nevyksta, keli bepročiai, kurie dar kažką 
bando veikti. Ne pirmą kartą susiduriame su šiokiu tokiu pasiprie- 
šinimu. Tokį uždavinį lengva išspręsti. Užtenka pačiupti beprotį, 
kulka į pakaušį ir viskas baigta, paf, paf! Gerai, man jau gana, ti- 
kiuosi, kad kalba nebus pernelyg ilga ir nuobodi. 

— Nėra ko rūpintis, aš ją sakysiu. 

— O mėšlas. 

Kaip ir reikėjo tikėtis, Hitošio kalba, perkrauta bodhisatvų ir 
fotonų, gailestingumo ir kontinuumo, algoritmų ir nušvitimų, 
sukėlė palydinčiųjų minioje apie porą tuzinų ūmių migrenų ir 
tiek pat žmonių užknarkė. Pasibaigus kalbai sukviesti į laidotu- 
ves žmonės ėjo iš salės svyruodami, o Sogos žmona, įsikibusi į 
savo brolio pečius, verkė kentėdama, kad yra Ivasakio dukra. 

— Ooo, mano tėvelio nebėra, aaaaa! Vargšas tėtis... 

— Nagi, nagi, - sutrikusi dėl tokio jausmų protrūkio kalbėjo 
motina Ivasaki, - nereikia skandalo prie visų šių žmonių. Tau 
metų vos ne kaip senutei, tad baik elgtis kaip mergiūkštė. 

— Koks skirtumas, kiek man metų, veide nėra nė vienos 
raukšlės. 

— Nagi, tik nevaidink koketės. Net tamsią naktį be mėnulio 
joks girtuoklis nesumaišys tavęs su jauna švelnia mergina. 

Šie žodžiai aiškiai nenuramino Sogos žmonos ir po laidotuvių 
vargšė vis dar verkianti moteris pakeliui į namus nepratarė nė 
žodžio. 

— Kas tau? - paklausė Hitošis, kai jie parėjo namo, - vis dar 
pyksti? 

— Tai mama... Ji nepakenčiama. 

— Tai gali pasiųsti ją pas savo tėvą. Iš tiesų jie buvo tokia graži 
pora, taip derėjo vienas kitam. 

Įpykusi Sogos žmona piktai pažvelgė į savo vyrą. 

— Hitoši, kartais tu mane gąsdini. Tavo pastabos, tavo grima- 
sos... Tavo nepriimtinas elgesys kartais. Viskas ne taip. Kai tėtis 
mirė... 

- Tavo tėvas? Aš čia niekuo dėtas, dėl tavo tėvo. 

— Mano tėvas merdėjo... Jis iš lėto merdėjo antrame aukšte, o 
tu prašei sausainių. 

— Na... Buvau alkanas. Juk sausainiai skanūs. 

Ne, tai iš tiesų nebuvo geras atsakymas, tačiau Hitošis, ne- 
suvokdamas savo netakto, tik žvelgė į išraudusį žmonos veidą 
veikiau smalsiai nei susirūpinęs. 

— Na... Pasakiau kažką, ko nereikėjo sakyti? 

— Paskutinis bjaurybe, - sustugo ji, - dink iš čia. Tu baigsi 
gyvenimą kaip šuo, girdėjai? Kaip šuo! 

Neturėdamas ką atsakyti Hitošis išėjo iš kambario liūdnai lo0- 
damas. 


- Jis atvyksta, jis atvyksta! 

Vis dar uždusęs po ilgos kelionės sargybinis svyruodamas 
įžengė į sosto salę, šia proga visą išpuoštą. Jis pranešė susijaudi- 
nusiems rūmams, jog iškilmingai atvyksta žymusis vienuolis Šo- 
anas, vienas mokinių, išsiųstų prieš daugelį metų į Tangų Kiniją. 
Po visų žemyne praleistų metų Šoanas grįžo į archipelagą nenu- 
matytam laikui, turėdamas titulą, prilygstantį princo titului. 

Kinijos sostinėje buvo teigiančių, kad Šoanas gavo teisę grįžti 
dėl intrigų ir niekšiškų bei bjaurių sangulių. Dar kiti gandai pasa- 
kojo, kad jis gavo šią priverstinę malonę, nes per jo neapdairumą 
pastojo viena Tangų rūmų princesė, ir jei jis nebūtų vikriai išne- 
šęs kailio, gyvenimą būtų baigęs ant trinkos. Teisybė ar neteisy- 
bė, bet Šoanas buvo vyras, kurio vyriškumas nekėlė abejonių ir 
kuris ypač reiškėsi šiuo požiūriu, nors niekuomet nepamiršdavo 
pamokslauti apie Gerąjį Mokymą net ir patiems minkščiausiems 
užpakaliukams, - paslauga, už kurią kartais jis netgi imdavo mo- 
kestį stambiomis auksinėmis monetomis. 

Demoniškoji vienuolio reputacija liko kitame didžiosios jūros 
krante, labai toli, o imperatoriaus rūmuose jis bus priimtas kaip 
kilnus ir skaistus asmuo. 

Visas dvaras pasirengė šiam įvykiui. Auštant atsikėlę didikai 
išdidžiai kėlė smakrus virš spalvingų apykaklių ir vedami tuščio 
troškimo pademonstruoti ilgiausią kardą mėtė keistus žvilgs- 
nius į kaimynų kardus. Na, o iki plaukų pašaknių išsidažiusios 

jaunosios princesės nekantriai kvaksėjo už savo širmų tarsi viš- 
tos, kurioms reikia pereiti vandens balą. Net pats imperatorius 
Tamura vaikštinėjo apsirėdęs gražiausiu iškilmių apdaru, o deši- 
nėje nesitraukdama nuo jo nė per žingsnį slankiojo vargšė apva- 
laina ne pirmos jaunystės moterėlė, kurios jam niekaip nepavyko 
nusikratyti. Ji tarsi šešėlis sekiojo jį iš kambario į kambarį ir ga- 
liausiai Tamura supyko. 

— Gal galite pasakyti, kas ta stora nuobodi prie manęs tarsi 
kokia spermos liekana prikibusi karvė? 

— Hm, - sutrikęs sumurmėjo vienas patarėjas. - Tai jūsų žmo- 
na, Didenybe. 

— Aš vedęs? Nuo kada? 

— Jūsų vestuvės atšvęstos jau prieš kelias savaites. Ta didelė 
šventė, kurios metu tiek daug gėrėte... 

— Paršų gauja... Prigirdėte mane, kad?.. 

— Nieko asmeniška, Didenybe. Tačiau supraskite, jūs impe- 
ratorius, protokolas ir visa kita... Valdovas be valdovės tai tarsi 
naktis be žvaigždžių. 

Kol Tamura mąstė, ar įsakyti perrėžti gerklę tam apgailėtinom 
metaforom kalbančiam patarėjui, pro pirmuosius rūmų vartus 
įžengė procesija, prabangus palankinas, lydimas trisdešimties 
gerai ginkluotų vyrų. Ritualas buvo iš anksto rūpestingai supla- 
nuotas, ir kad svečias būtų tinkamai sutiktas, buvo nuspręsta 
laikytis kinų papročių: pradžioje bus pristatyti vyrai iš eilės pra- 
dedant nuo kilmingiausiųjų, o moterys, visą šį laiką tūnančios 
už širmų, turėjo laukti tiek, kiek reikės, kol joms bus leista susi- 
pažinti su vienuoliu. 

Tamura, kaip pats kilmingiausias, pirmas priėjo prie palanki- 
no ir ištiesė ranką Šoanui, padėdamas jam išlipti ir kartu tarda- 
mas įprastas lėkštas frazes. 

— Sveiki atvykę ir tebūnie ilgas jūsų gyvenimas. Tikiuosi, kad 
Ekscelencijos kelionė buvo maloni. 

— Taip, taip, kaipgi, kaipgi. Mažiausiai dvidešimt kartų apsivė- 
miau tame prakeiktame laive, o jūsų nešikai tokie nepaslankūs, 
kad dar kartą vos neapsivėmiau palankine. O šiaip viskas puiku. 

Kol ceremonijos vadovas išmintingai įsakinėjo paleisti žarnas 
nešikams, Tamura elgėsi kaip garbingas šeimininkas ir rodė sve- 
čiui naujųjų rūmų ir naujojo miesto stebuklus. 

- Žavėkitės, Ekscelencija, kaip mes pakeitėme medieną ir pava- 
dinome viską naujais vardais, Daiktas, Daiktas ir Daiktas. 

— Nebūtina, neturėsiu laiko įsiminti tokių subtilių pavadini- 
mų. Išvykau iš slėnio dar visai vaikas, daug ką užmiršau. Šioje 
šalyje man viskas atrodo maža ir blanku. Patvirtinkite, kad jums 
vis dėlto pavyksta šiuose apgailėtinuose rūmuose rengti orgijas, 
ar ne? 

— Hm?.. Org... Ką? 

— Nieko, nieko, pamirškit. Po galais, čia dar didesnė provin- 
cija nei blogiausioje jūsų provincijoje. Kaimiečių sostinė, man 
tikrai nesiseka... 

Diplomatiškai ignoruodamas vienuolio skundus, Tamura 
stumtelėjo svečią link rūmų didikų. Pirmiausia, žinoma, buvo 
pristatyti impozantiškieji Sogos, tėvas Emišis ir sūnus Iruka, abu 
elegantiškai apsirėdę nuostabiomis plačiomis tunikomis. Vis dar 
tokie pat galingi, išdidžiai pareiškė Tamura, viską kontroliuoja 
šalyje, finansus, sprendimus, santuokas... Sužavėtas, žiovavo Šo- 
anas, kaip gyvuoja šeimynėlė. Dar vienas linktelėjimas niekad 
nepakenks. O čia dar vienas Soga? Ne, ne, nekantravo Tamura, 
paprastas skaistus berniukas, princas Naka no Ojė, labai nuobo- 
dus, be jokio polėkio, iš karto galit užmiršti. 

Dar buvo likę nemažai vienuoliui nepristatytų didikų, kai šis 
nusisuko nuo grupelės, apakintas netikėto reginio. 

— Visos dangaus, žemės ir pragaro raganos! - pavergtas su- 
murmėjo jis Tamurai. - O kas ši pasakiška būtybė, šis grožis, nuo 
kurio gniaužia kvapą? 

Laiptų viršuje, šiek tiek prisidengusi veidą vėduokle, Kaguja 
nedrąsiai iškišo iš už širmos koją, parodydama tik menką savo 
žavesio dalelytę. Ir vis dėlto nuo savo improvizuotos pakylos jai 
pavyko sužavėti visus susirinkusius salėje vyrus, priversti juos 
ištiesti kaklus, sustingo net sausas ir rimtas ceremonijos vado- 
vas, kurio net gaisras nesujaudindavo. 

— Imperatoriškoji princesė Kaguja, —- pristatė Tamura, šiek 
tiek sutrikęs dėl tokios įvykių sekos. - Šlovingojo princo Umaja- 
do, garsiojo Šiotoku Taišio duktė. 

— To silpnapročio? 

— To paties, tačiau nežinia kaip ji paveldėjo ne šį bruožą. 

- Kaguja... Žinoma, Kaguja, jos grožis tapęs legenda, apie jį 
kalbama net tikrojoje sostinėje, žemyne. Ar galima jos paprašyti 
prieiti? 

- Jei norite, - nusivaipė Tamura, - tačiau pats būsite kaltas. 

— Net šitaip? 

— Nedrįstu jums pasakoti, yra dėl ko drebėti. Kai ji pasirodo, 
niekas ramiai nesibaigia, visad koks tipas užkimba. 

— Nagi, nagi, ar tik šiek tiek neperlenkiate lazdos? Tokia nuos- 
tabi mergina... 

— Dėl elementaraus atsargumo man labiau patiktų, kad ji lik- 
tų už širmos, nes niekada negali žinoti. 

Ir Tamura užlipo pas Kagują, kad priverstų ją eiti pas kitas 
rūmų damas. 

— O Delikačioji Niekadėja, - priėjęs prakalbo jis, - tūkstantį 
kartų dėkoju, kad šią nuobodžią šventę nušvietėte savo spinde- 
siu, tačiau suprantate, tie protokolo kvailiai, jei tik kas neatitin- 
ka raidės, pradeda smarkiai nervintis... Tikri maniakai. Ar nema- 
lonėtumėte vėl grįžti už širmos į savo vietą, nežudykite mūsų 
svečio jo atvykimo dieną. Jums atsidavęs. 

Apstulbinta tokio šiurkštaus elgesio Kaguja stuktelėjo Ta- 
murą į nugarą jam besirengiant lipti žemyn. Imperatorius su- 

svyravo, nusirito laiptais, trenkėsi pakaušiu į žemę ir susmuko 
negyvas. Su siaubu konstatuodamas, kad visa tai į programą ne- 
įėjo, ceremonijos vadovas pradėjo dejuoti, kad šį kartą šventė, 
be jokios abejonės, sugadinta. Šventikai susirinko aplink lavoną 
ginčydamiesi, kam teks privilegija kalbėti tokiam atvejui tinka- 
mas sutras. 

Na, o Šoanas išmintingai lindėjo kamputyje, nepatogiai su- 
sikišęs rankas į iškilmėms skirtos tunikos rankoves; jo lūpos 
šypsojosi atkaklia ir nekalta šypsena dėl šios tokios neįtikėtinos 
situacijos. 

— Dieviška ir pavojinga, - vaipėsi jis, susižavėjusiu žvilgsniu 
žvelgdamas į princesę, kuri ramiai nuėjo už širmos. - Tokias aš 
jas ir myliu. 


Vos tik žymusis nekaltasis vaikinas, imperatoriškasis princas 
Naka No Ojė paimdavo į rankas savo sukietėjusį organą, jo 
mintys visuomet sukdavosi apie princesę Kagują. Princas atro- 
dė nekaltas dėl savo juoko ir kalbėjimo būdo, dėl to, kad kitaip 
nei kiti kovėsi, gėrė ir knarkė. Net apsirengusio princo siluetas 
atrodė tipiškas nekalto vaikino siluetas, veidas buvo nusėtas 
spuogų, pečiai netvirti ir švelnūs, kvapas - it gražaus rausvo 
kūdikio. 

Kaip ir visi rūmų didikai jis ilgai mokėsi kinų ideogramų, 
klasikinių tekstų ir kovos su ginklais, tačiau mokytojai jo vi- 
sai nemokė drovumo ar gražaus elgesio. Šios tokios abstrakčios 
sąvokos jam buvo nežinomos, pasitaikydavo, kad jis dažnai iš- 
sitraukdavo savo organą ir imdavo jį trinti pačiame darbo su- 
sirinkimo įkarštyje, tarp ministrų ir patarėjų, kuriems būdavo 
sunkoka toliau diskutuoti apie politiką ir finansus. Toks natū- 
ralus impulsas vieną dieną jį pagavo prieš imperatorę, ir vargšė 
jau pagyvenusi moteris iš pradžių išplėtė akis, o paskui išėjo 

iš kambario įsitikinusi, kad tai tebuvo haliucinacija. Jos metų 
moteris, ir, be to, dar našlė, neturėjo itin daug progų matyti 
vyriškus organus. 

Jei šio reginio tuo metu nematydavo didikai, tai spektaklį 
stebėdavo tarnaitės. Dauguma jų, gerai išmanančių pagrindines 
darbo rūmuose taisykles, tikėdavosi, jog teks patenkinti princo 
geidulį, tačiau, dideliam jų nustebimui, Naka no Ojė nieko iš 
nieko nereikalavo. Dvi ar trys merginos net supyko: 

— Nagi, malonusis prince, kodėl neateini šiek tiek patapšnoti 
šios baltos šlaunies? Apsirūpinęs kaip reikia, toks gražus įran- 
kis, jei pernelyg ilgai laikysi jį ore, rizikuoji, kad surūdys. 

Tačiau Naka no Ojė, vis dar užimtas savo kerinčia veikla, 
ignoravo bet kokį kvietimą, ar kviestų moterys, ar seni riteriai, 
ieškantys mielo berniuko. Vieną dieną karštai diskutuodami apie 
teologiją princą erekcijos metu užklupo vienuoliai Minas ir Šo- 
anas. Apstulbęs Šoanas stebėjo spektaklį nepratardamas nė žo- 
džio, o vienuolis Minas traukė savo kolegą už rankovės, stengda- 
masis pratęsti itin įdomią diskusiją apie bodhisatvų prigimtį. 

Kaguja buvo jaunojo Nakos no Ojė priapizmo priepuolių įsi- 
vaizduojamas šaltinis ir įsivaizduojama priežastis. Visiškai tuš- 
čiai, savaime aišku, nes princesė nė kiek nesidomėjo tomis ais- 
tringomis parodomosiomis pastangomis. Kelis kartus užklupusi 
„besidarbuojantį“ princą, ji pasitenkino kurį laiką smalsiai ste- 
bėdama veiksmą, paskui švelniu šermuonėlio balseliu pratarė: 

— Hm, gaila, kad tu nekaltas, žinau ne vieną vargšę merginą, 
kuri būtų tikrai laiminga, gavusi tokį gražų porą. 

Taigi nebuvo jokios naudos iš princo siūlomų paslaugų, Ka- 
guja atsainiai atsakydavo, kad labiau už pernelyg šviežias daržo- 
ves mėgsta mėsą. 

Rūmų koridoriuose nekaltasis jaunuolis tapo tikra pramoga 
visiems, o jo nedidelės manijos dažnai būdavo audringai komen- 
tuojamos. 

— Tikras beprotis! Dabar pati žiema, o pumpurai skleidžiasi 
taip greitai! 

— O aš maniau, kad dideli šalčiai tokius augalus gena į mažus 
šiltus kampelius. 

- Štai tikra drąsuolė, nebijo ryto rasos! 

Nepaisydamas apie jį nuolatos sklandančių pašaipių šnekų ir 
šiurkštaus princesės atsakymo, Naka no Ojė liko ištikimas savo 
įsitikinimams, būdamas tikras, kad už skaistybę vieną dieną jam 
bus atlyginta. Užtektų kokios progos, nesvarbu kokios, ir jis pa- 
galiau galėtų įrodyti savo vertę. Taip, tegul tik Kaguja kreipiasi į 
jį su pačiu ekstravagantiškiausiu, pačiu beprotiškiausiu prašymu, 
jis be jokių kalbų visas atsiduos dievinamos princesės paslau- 
goms. 


Tamurai buvo surengtos imperatoriškos laidotuvės, jis gavo po- 
mirtinį Džomei vardą, o paskui reikėjo paskirti jo įpėdinį. Seno 
nugalėto jo priešininko Jamaširo nereikėjo maldauti, ir vos pa- 
sibaigus laidotuvėms jis pasiskelbė valdovu, net nemanydamas, 
kad reikėtų pasitarti su rūmų didikais. 

— Taip buvo numatyta! - tėškė jis kasydamasis pažastis. - Po 
Tamuros mano eilė sėsti į sostą. Va! 

Tačiau rūmuose niekas su tuo nesutiko. Ir ypač Kaguja. 

— Ką? — piktinosi ji. - Jūs norite užgrobti sostą? Jūs darote 
labai rimtą nusikaltimą. 

Už Kagujos pakviesti pastiprinimui stovėjo Iruka ir Šoanas, 
jie jai pritarė nedvejodami nė akimirkos. Pirmasis tikėjosi, kad 
galės nukirsti dar kelias galvas, antrasis negalėjo susilaikyti ne- 
dirstelėjęs į nuostabų princesės užpakaliuką. 

- Jamaširo, - širdo Kaguja, - jūs nepataisomas. Ne pirmą kar- 
tą man demonstruojate šį savo nediduką kaprizą. 

— Jei kalbame apie tai, - priminė Iruka, - jūs buvote įpareigotas 

atsisakyti bet kokių imperatoriškų pretenzijų dėl šios čia esan- 
čios subtilios moters rankos. Ar ne taip, o Plepioji Pranašautoja? 

— Būtent taip... Ir taškas! 

— Kaip jums ne gėda, - suraukęs antakius burnojo Iruka, - 
jums siūlomos vedybos su nuostabiausiąja iš visų būtybių, o jūs 
drįstate jai atsakyti, įžeidžiate ją, ir viskas dėl vulgarios efemeriš- 
kos šlovės, korumpuoto sosto? 

— Na ir gudruolis! - švilptelėjo smagiai nusiteikęs Šoanas. 

- Jūs tikras gyvulys, - bambėjo Iruka, - štai kas jūs toks! 

— Gerai pasakyta, mano mielasis didysis ministre. 

Ir Kaguja sveikindama patapšnojo didžiajam ministrui 
skruostą. Taip visų puolamas Jamaširo melsdamas atsiklaupė 
prieš princesę: 

— Tačiau, Tironiškoji Palaima, nieko daugiau ir neprašyčiau, 
tik vesti jus, atiduoti jums savo dienas ir naktis, savo kardą ir 
savo patalus, savo atsidavimą ir savo sėklą. 

— Tikrai? - nusižiovavo Kaguja. - Visa tai man? 

— Prisiekiu jums, o Nepastovioji Mūza, ant kelių ir prie liudi- 
ninkų. 

— Jūs labai malonus, bet, deja, negaliu, jau esu ištekėjusi... 
Mėnulis, užmiršot? 

— Hm... Žinau, tačiau tai buvo pokštas, ar ne? 

— Koks dar pokštas? - užriko Iruka. — Visai ne, tikrai ište- 
kėjusi, Mėnulis ir ji, santuoka palaiminta paties mūsų žymiojo 
vienuolio Mino. 

- Negaliu patikėti, - pratrūko juokais Šoanas. - Tas senas ne- 
naudėlis leido? Šituose bepročių rūmuose iš tiesų vyksta įdomių 
dalykėlių. 

Iruka patraukė vis dar juoko purtomą Šoaną toliau ir žvilgsniu 
leido suprasti, kad jam, atvykusiam iš užsienio, iš žemyno, ne- 
verta pernelyg daug apie tai kalbėti. Jamaširo pasinaudojo šiuo 
atokvėpiu ir pradėjo naują puolimą: 

— Juk jūs mane atstumiate, o Švelnioji Pasileidėle, mūsų lai- 
mei trukdo Mėnulis. 

— Matote, nelemtas kvaily, jei jūsų jausmai man būtų nuošir- 
dūs, jūs jau būtumėte radęs išeitį, kaip įveikti savo varžovą. 

- Išeitį? - pašėlo Jamaširo. - Kokią išeitį? Mano varžovas - Mė- 
nulis! Juk vis dėlto nenorite, kad pulčiau Mėnulį su kardu? 

— Kai myli, niekas nėra neįmanoma! 

— Na štai, ir vėl mane kvailinate. Pažadate man savo ranką, o 
paskui sugalvojate neįtikėtinų būdų išsisukti... Santuoka su Mė- 
nuliu ir taip toliau. Jus dar sunkiau pagauti nei hipochondriko 
jūrinio ežio išpūsto pilvo dujas. 

— Na taip, žinoma, dieviškosios grožybės... 

— Kurį laiką tai būna miela, tačiau nenoriu jūsų įžeisti, Orgijų 
Purpleli, bet man visi tie absurdai pradeda nusibosti. 

Vos Jamaširo baigė savo tiradą, Kaguja pratrūko raudoti, jos 
ilgi plaukai krito ant krūpčiojančių nuo verksmo pečių. 

— Ar pavargote nuo manęs, mano prince? Tačiau kodėl tuomet 
siūlėte tekėti už jūsų? Norite pažaisti su manimi, su mano varg- 
šais jausmais, dėl to, kad esu nepatyrusi vyrų atžvilgiu? 

— Kas vyksta? - suriko Iruka, išgirdęs širdį draskančią Kagu- 
jos raudą. - Rodome nepakankamai pagarbos imperatoriškajai 
princesei? 

— Ne, ne, - Jamaširo apėmė panika, - simpatiškas nesusipra- 
timas, nereikšmingas apsirikimas, netikri faktai... 

— O aš matau verkiančią gležną ir nekaltą panelę. 

— Didysis ministre, paaiškinsiu jums paprastais judesiais, kad 
jūsų silpnos smegenys suprastų. Mano kairėje rankoje —- sostas. 
Dešinėje - Mėnulis. O kitoje... Hm... Kitoje rankoje - princesė. 

— Labai jau miglota, - nekantravo Iruka. - Atrodo, viskas 
krypsta į bloga. 

— Juk tai nesunku suprasti. Jei vedybos su Mėnuliu, vadina- 
si, ne su manimi, o jei nevedu, tuomet gaunu sostą. Tačiau jei 

negaunu sosto, jokių vedybų su Mėnuliu, vedybos su manimi. 
Aišku? 

— Iruka, lobi mano, - sušnabždėjo Kaguja, - tas begėdiškas 
juokingas pedantas vargina mane su ta niekam verta logika. Pa- 
daryk man malonumą, išlaisvink jį nuo varginančių minčių. 

— Tučtuojau, o Ramiausioji Pasileidėle! 

Ir Iruka pakėlė kardą, užsimojo ir nukirto Jamaširo galvą, vos 
nenukirsdamas galvos ir Šoanui, kuris dar nebuvo pripratęs prie 
būdų, kuriais ministras tvarkydavo rūmų reikalus. Kad būtų iš- 
vengta naujų interesų konfliktų tarp imperatoriškųjų pareigų ir 
princesės, buvo nuspręsta, jog išmintingiausia pasiūlyti sostą mo- 
teriai. Blanki Tamuros našlė staiga pasirodė esanti naudinga ir jai 
buvo suteiktas aukščiausios valdovės titulas bei Kogijoku vardas. 

— Na štai, - paplojo Kaguja. - Nebeliko jokių rūpesčių. Vis 
dėlto, ką jūs darytumėte, jei manęs čia nebūtų... 

— Mama, - sudejavo Šoanas, - visur pilna kraujo. 

— Tačiau šalis stabili, - apibendrindama įsakmiai pareiškė 
Kaguja. 


Šoanui, kuris nuolatos pasakojo princesei apie nuostabiąją Tangų 
Kiniją beviltiškai tikėdamasis ją sužavėti, pavyko tik sukurstyti 
jos troškimus ir pavydą. 

— Nenormalu, - pyko ji, - kad tos pretenzingos kreivanosės ir 
plokščialūpės ponios gali maivytis pasipuošusios neįkainojamais 
lobiais. Ar tikrai didžiosios sostinės moterys dėvi tokius stebu- 
klingus apdarus? 

— Kaip ir sakiau jums, princese! Koljė iš kūdikių akių, diržai 
iš nekaltų mergelių žarnų, pirštinės iš nužudytų žmonių odos... 
Stebinantys kūriniai! 

— O, kokia žiauri neteisybė! Jau artėja mano dvidešimtasis 
gimtadienis, o ši netikusi egzistencija man atrodo niūri ir lėkš- 

ta. Aš esu gražiausia, nuostabiausia, dieviškiausia iš visų impe- 
ratoriškųjų princesių ir nejaugi niekuomet neturėsiu panašių 
fantastiškų dalykų? Argi neturiu teisės reikalauti absurdiškos ir 
neįtikėtinos dovanos? 

— Galiu tik paklusti tokiam sprendimui, - atsakė nusilenkda- 
mas Šoanas. - Tarp kitko, trumpai čia paviešėjęs jau galiu teigti, 
jog šiuose rūmuose netrūksta nei absurdo, nei neįtikėtinų da- 
lykų. 

— Gerai pasakyta! Vis dėlto, kadangi absurdo čia daug, vien 
tik absurdiška dovana būtų įprasta ir banali. Tačiau ne absur- 
diška dovana mane gali nuvilti. Todėl noriu tokios absurdiškos 
dovanos, kurios absurdiškumas būtų absurdiškesnis už mūsų 
absurdą. 

— ...? - mąstė Šoanas, nors balsu sveikino princesę už jos di- 
delį protą ir analizės gilumą. 

— Tai paprasta, - puikavosi Kaguja purtydama savo ilgus plau- 
kus, - nieko nėra logiškesnio už absurdą. 

Tarnaitėms paskleidus gandus, kad Kaguja karštai trokšta 
ypatingos dovanos, nekaltasis vaikinas pirmasis puolė į prince- 
sės apartamentus. Siūlė jai savo drąsą, širdį ir ištikimybę, o kaip 
atsako sulaukė gaivaus ir šiurkštaus princesės juoko. 

— Nagi, nagi, - kvatojo už pilvo susiėmusi Kaguja, - eik sau 
linksmintis toliau su savo šparagu. Man reikia tikro riterio svar- 
biam reikalui. 

Užduočiai vykdyti Kaguja pasirinko Iruką. Pašauktas jis tuč- 
tuojau prisistatė su kardu rankoje ir jau žvalgėsi į kairę ir į deši- 
nę, ieškodamas naujų aukų galvoms kirsti. Po kelių švelnių žo- 
džių Kagujai pavyko jį įkalbėti įsikišti kardą į dėklą. 

- Iruka, šlovingasis kvaily, ši nauja užduotis delikati. Tikiuosi 
iš tavęs atkaklumo ir vikrumo. 

- Šios dvi savybės mano stiprioji vieta, puikiai tai žinote... 
Kas tie niekadėjai, kuriems reikia paleisti žarnas? 


250 ASUKA FUJIMORI M MIKROKOSMAS 


— Ne, žavingasis priekvaiši, misija, kurią tau patikiu, ne tokia 
kruvina, ne tokia paprasta. Kalbu apie išbandymą. Jei tau pavyks, 
gausi mano ranką. 

— Tikrai? Puiku... O Mėnulis? 

— Hm? Koks Mėnulis? 

— Na, jūs jau ištekėjusi už?.. 

— Visa tai tik detalės. Atgabenk man gražią dovaną gimtadie- 
niui ir nebebus Mėnulio, skyrybos, nauja santuoka... Su tavimi, 
drąsusis vanage. 

— Cha, valio, tra lia lia... Pageidaujate dviejų tuzinų ką tik nu- 
kirstų galvų? Tai labai romantiška. 

— Tačiau taip banalu. Ne, svajoju apie naują suknelę. Vieneti- 
nį modelį, kad seiles varvintų visos abiejų imperijų princesės ir 
karalienės. Medžiaga turi būti kruopščiai parinkta, todėl prašau 
tavęs dėtis į galvą, ką dabar pasakysiu. 

— Kuo įdėmiausiai klausau. 

- Atidžiai klausykis, nuolankus niekšeli. Visų pirma tu nudir- 
si man drakono odą, geriausia gyvo... 

— Nieko nėra lengviau. 

— Paskui išlupsi jam akis, kurios, kaip visi žino, yra didžiu- 
liai labiau nei tūkstantis saulių blizgantys deimantai. Mirštančio 
drakono ugnimi apdirbsi abu brangakmenius. 

— Spalvingas darbelis. 

— Dažams panaudosi kraują, seiles ir sėklą. Dėl pastarosios 
substancijos reikia vyrišką organą suspausti kaire ranka. Jei pa- 
baisa jų turės kelis, naudok abi rankas, liežuvį, kojos pirštus, 
barzdelę, ką aš žinau... 

— Nėra ko nerimauti, žinau, kaip tai padaryti. 

— Kelionė bus labai sunki, neslėpsiu. Drakonai, visi gerai tą 
žino, gyvena Horajuje, fantazijos šalyje, į kurią niekas niekada 
nėra įkėlęs kojos. Tau reikės mažiausiai trijų dienų ten nukakti, 
drąsusis kvaily, plaukti nenukrypstant viena kryptimi. 

— Supratau, o Nerimstančioji Naivuole. Jau iškeliauju! 

— Į vakarus, - spėjo sušukti Kaguja, o Iruka jau skubėjo iš 
rūmų, - visą laiką į vakarus. Ir tik nesumanyk grįžti į rūmus be 
mano suknelės. 

Kupinas entuziazmo Iruka per kelias valandas surinko eks- 
pedicijai nedidelę savanorių kariauną ir rengėsi išvykti rytojaus 
dieną į vietoves, kurios jam buvo nežinomos. Paskutinis iš Sogų 
nežinojo, kad šitaip jis nulems savo ir viso savo klano likimą. 


Irukai išvykus rūmuose visi laisviau atsiduso. Ministrai valdė, 
moterys linksminosi, didikai kovėsi kardais pramogaudami, vie- 
nuoliai rezgė intrigas, raštininkai rašė, visi veikė be baimės pra- 
rasti galvą dėl vieno taip ar vieno ne. Kai kurie tarnai netgi tyčia 
sudaužė kelis indus vien dėl malonumo parodyti, jog turi natū- 
ralią teisę būti ir nemiklūs. Ir kai vieną naktį pakilus siaubingai 
audrai slėnyje pradėjo drebėti žemė, griūti rūmai ir ūkiai, visi 
išsaugojo ramybę ir šypseną. 

— Mums nusispjaut, - tarp griuvėsių ir liepsnų kalbėjosi tar- 
nai. - Maniakas toli nuo čia. 

Sugrįžus tokiai gilios ramybės ir geranoriškumo atmosferai 
stebino sielvartinga imperatorės nuotaika. Moteris jautėsi labai 
vieniša. Jau jaunystėje ji buvo prastesnė už kitas jos amžiaus 
princeses, apkūni, blanki, traukianti tik rezignavusius ar šmaikš- 
tauti mėgstančius vyrus. Paskui ją jėga ištekino už to apgailėtino 
vyro, imperatoriaus, kuris leido dienas sąmoningai ją ignoruoda- 
mas. Siaubingas gyvenimas jausmų požiūriu, o kai ji tapo našle 
ir, be to, dar valdove, jau buvo galima drąsiai prabilti apie vargą. 

Suvokusi, kad vyrai rodo jai truputį daugiau dėmesio, kai su 
ja mylisi, galiausiai ji pradėjo labiau domėtis seksu ir po kurio 
laiko, sutapatinusi meilę ir orgazmą, jau domėjosi vien tuo. Ji la- 
bai daug vilčių dėjo į vedybas ir pamačiusi savo vyrą ypač rūpes- 

tingai išskėsdavo kojas. Visiškai tuščiai... Imperatorė nesulaukė 
nuo jo vaikų. 

Kai imperatorius mirė, ji vis dar deginančią savo aistrą nu- 
kreipė į kitą kilmingą rūmų asmenį, didįjį ministrą Iruką. Rijo 
jį akimis, vos tik pamatydavo, mėtė meilius, ne itin diskretiškus 
žvilgsnius, netikėtai tapšteldavo jam per raumenis, o kartais ir 
genitalijas, dažniausiai dėl to sutrikę patarėjai krenkšdavo. Na, o 
iš kur toks potraukis, negalėjo paaiškinti nė vienas mirtingasis. 

Kartais imperatorė be jokio tikslo vaikštinėdavo rūmų kori- 
doriais, užsisvajojusi, murmėdama mylimojo vardą savo paly- 
dos damoms, kurios gąsdinosi dėl ponios psichinės sveikatos. 
Visiškai netaktiškai klausinėdavo rūmų tarnaičių, ar didysis 
ministras iš tiesų didelis, ar visas jo kūnas labai didelis ir labai 
storas. 

- Iš kur mes galime žinoti? - atsakydavo merginos paklaiku- 
siomis akimis. - Jis niekuomet mūsų nelietė. 

— Iš tiesų? — stebėdavosi imperatorė. - Toks didis karys, toks 
stiprus ir taip gerai sudėtas, jis nė vienos iš jūsų jėga neapsuko 
ir neparvertė ant demblio? Niekada neįėjo į jūsų įsčias savo pirš- 
tais ir savo organu prieš išliedamas savo vyrišką sėklą ir ekstazės 
apimtas šlykščiai negargaliuodavo? 

— Na ne, niekados... Kirsti galvas jis visų kategorijų čempio- 
nas, ojei kalbėsime apie kitokius pasilinksminimus, tai kitas da- 
lykas. 

— Bet kokiu atveju mes, - pridūrė kita tarnaitė, - niekada nie- 
ko nematėme. 

- Ir jei mums nors truputį pasiseks, nieko niekada nepama- 
tysime. Chi chi! 

Paklausinėjusi imperatorė suprato, kad Iruka niekuomet su 
niekuo rūmuose neturėjo seksualinių santykių - nei su putlio- 
mis moterimis, nei su švelniais jaunuoliais, nei su:motinos pie- 
ną dar čiulpiančiais paršeliais, jokių nepadorių nuotykių, kokių 

rūmų didikai buvo patyrę šimtus kartų. Tiek valdžios ir jokio 
piktnaudžiavimo, tai beveik iškrypimas... Tačiau imperatorę tai 
tik dar labiau linksmino. 

— Be jokios abejonės, - mėgavosi ji savo beprotiškose svajo- 
nėse, - tai nepaprastas ir sudėtingas vyras. Žiaurus kiautas ir 
minkšta delikati širdis. Įdomus asmuo. Tai tik įrodymas, kad jis 
vertas mano meilės. 


Irukos laivas, išdidžiai išplaukęs iš Nanivos uosto, lydimas pavy- 
džių gyventojų žvilgsnių, tebuvo vargšas riešuto kevalas, blaško- 
mas staiga pakilusios audros. Iš pradžių kapitonas kalbėjo apie 
nedidelį bangavimą, nesą ko nerimauti, tačiau padėtis greitai pa- 
blogėjo. Juodi skriejantys debesys laižė laivo stiebus, jūra įgavo 
tamsią spalvą tarsi joje būtų apsigyvenusios pragaro pabaisos, 
ir net dvylika užgrūdintų jūreivių, manevruojančių laivagalyje, 
atrodė apimti panikos, o tai nenuramino vyrų, kuriuos Iruka pa- 
siėmė su savimi. 

— O didysis ministre, - prakalbo vienas jų, sunkiai susilaikyda- 
mas, kad nevemtų, - reikia kuo greičiau iš čia sprukti. Ar nematot 
šios beprotiškos jūros, šių svaiginančių bedugnių tarp bangų? Ar 
negirdit griaustinio, ar negąsdina laivo korpuso traškėjimas? 

— Dar viena pastaba, nelaimingas baily, ir išmesiu tave į van- 
denį. Nagi dink, ir greitai! 

Bailys dar nebuvo nuėjęs, kai savo ruožtu pranešti apie pavo- 
jingą padėtį atėjo kapitonas. 

— O didysis ministre, padėtis darosi pavojinga ir neatrodo, 
kad pagerės. Būtų išmintingiau sukti atgal ir surengti šią kelionę 
švelnesniu oru. 

— Niekuomet! - užriko Iruka. - Truputis bangų neprivers ma- 
nęs trauktis. Tarp kitko, jei gamtos jėgos prieš mus, tai tik įrody- 
mas, jog plaukiame teisinga kryptimi. Tai dievybės bando mūsų 

ryžtą ir mūsų drąsą. Žinoma, joms nepatinka, jei kas joms trukdo, 
tačiau kol mūsų širdys tyros, o tikslai kilnūs, mes niekuo nerizi- 
kuojame. 

— Su visa pagarba, man atrodo, kad tai jos trukdo. Mes plau- 
kiame tiesiai į pragaištį... 

— Tylėk, karpa tu! Aš pažadėjau savo princesei dovaną ir ji 
gaus ją. Sogos žodis! 

Tačiau ką reiškia pažadas prieš aštuoniasdešimties mazgų vėjo 
gūsį? Vos tik Iruka uždraudė kapitonui gręžtis, milžiniška banga 
palindo po laivu. Laivas atsidūrė vertikalioje padėtyje, bangos 
keteros buvo nusviestas į orą ir kurį laiką atrodė lyg juokingas 
skrendantis kedro lapelis, paskui staiga tėškėsi į krantą, korpu- 
sas skilo pusiau. Antroji banga nuplovė likučius ir visus vyrus 
prarijo jūros puta. 

Irukai pavyko išvengti pražūties. Jis stebuklingai sugebėjo įsi- 
kabinti į laivo nuolaužą, iškilo į paviršių ir šiaip taip nusigavo 
iki artimiausio kranto. Kartu jis išgelbėjo skęstantį ištikimą savo 
patarėją. 

— Na ką, - pratarė pastarasis su palengvėjimu trypdamas ko- 
jomis tvirtą žemę, - buvo karšta... 

Tuo metu Iruka voliojosi už uolos, kosėdamas iš plaučių lip- 
nius dumblius. 

— Kartais, - atsiduso jis viską išspjovęs, - klausiu savęs, ar 
Kaguja nėra piktoka. Dvidešimt keturi mano vyrai nuskendo be 
reikalo ir aš pats vos nenuskendau. 

Gal viskas būtų tuo ir pasibaigę, jei sugrįžęs Irukos patarė- 
jas nebūtų padaręs tragiškos klaidos ir papasakojęs apie nelaimę 
Kagujai su visomis detalėmis. Klausydamasi pasakojimo prince- 
sė visiškai nesigailėjo dviejų iš mirties nasrų ištrūkusių vyrų, ji 
pratrūko nevaldomu pykčiu. 

— Pikta, - niršo ji. - Jis ne tik nepargabena man dovanos, bet 
dar drįsta vadinti mane pikta! 

— Meldžiu jūsų, Alegoriškoji Mažvaike, nurimkite. Jis pasa- 
kė „piktoka“. Kvailystė, absoliučiai nieko nereiškiantys nereikš- 
mingi žodžiai, kurie savaime išsprūsta apėmus jausmams. Tai 
buvo baisi katastrofa, galite manimi patikėti. 

— Ir kodėl jis nepasiliko po vandeniu, tas išsigimėlis! 

— Suprantu jus, Nuodingoji Fėja, didysis ministras būtų žuvęs 
kaip didvyris. Tačiau kiek dovanų būtumėte galėjusi gauti jam 
sugrįžus? 

— Cha, puikus reikalas! Dabar neturiu nei dovanos, nei di- 
dvyrio. Ir štai aš išjuokta, pažeminta, sumenkinta. Tas baisus 
tarakonas nusprendė nesiaukoti dėl mano gražių akių! Tai pati 
baisiausia negarbė, pats didžiausias pažeminimas. 

Ir kol suglumęs patarėjas iš kailio nėrėsi vaikštinėdamas po 
kambarį ir stengdamasis sušvelninti princesės jausmus, ji vis 
tiek duso iš pykčio. Ją degino troškimas keršyti, jos minkšto- 
se lūpose sustingo neviltinga grimasa, o jos piktas grasinančius 
žaibus svaidantis žvilgsnis degino viską, į ką ji pažvelgdavo, nuo 
juokingo ant nedidelio baldelio padėto smeigtuko iki tolimo ho- 
rizonto. 

— Jis man sumokės, - sugriežė ji dantimis patarėjui einant iš 
kambario. - Prisiekiu jums, jis man už tai sumokės. 


Pentagono kabinetuose vis dar buvo skaičiuojami nuostoliai. Po 
Midvėjaus karo eiga pakrypo gera linkme, buvo atkariauti Filipi- 
nai, tačiau paskutinis išsilaipinimas Okinavoje truko šešias sa- 
vaites, penkis kartus ilgiau nei buvo numatyta, ir baigėsi tikra 
mėsmale. Nė vienas Vašingtono karininkas nelaukė tokio pasi- 
priešinimo. 

— Dvidešimt, trisdešimt tūkstančių žuvusiųjų, tiek pat dingu- 
siųjų. Ir dar neturime tikslių duomenų apie sužeistuosius, tačiau 
jų turėtų būti mažiausiai penkiasdešimt tūkstančių. 

- Iš viso? 

— One, tai tik mūsų kareiviai. Japonai nukentėjo labiau už mus. 
Mažiausiai tris kartus daugiau aukų. O ką jau kalbėti apie tuos 
idiotus civilius, kurie nusprendė nusišauti, o ne pasiduoti. Mote- 
rys, kurios šoko nuo uolų su vaikais ant rankų, įsivaizduojate? 

— Kareiviai taip pat? 

— Ne, juos mes sudeginome jų grotose. Buvo neįmanoma jų 
iškrapštyti, neturėjome pasirinkimo. Granatos nunešdavo po 
dvylika žmonių ir liepsnosvaidis paskutiniams besipriešinan- 
tiems. Puikus barbekiu... 

Nepaisydamas ligos, nuo kurios diena po dienos silpo, prezi- 
dentas Ruzveltas ilgai nemąstęs suprato, kad Japoniją bus sun- 
kiau nugalėti nei buvo manoma. Ji gal net labiau užsispyrusi nei 
tie vokiečiai, kurie vis dėlto nebuvo bažnytinio choro berniukai. 
Reikėjo baigti tą nepabaigiamą karą, reikėjo padaryti galą tiems 

geltoniems įkypom akim įkyruoliams, net jei prisieitų juos visus 
paskandinti liepsnos jūroje. 

— O mūsų naujosios bombos? - paklausė prezidentas vieno 
karo patarėjų. 

— Napalmas? Tikras pragaras! Su vienu tų kūdikėlių gali su- 
naikinti keturis ar penkis namų kvartalus. Dabar užtenka kokių 
trisdešimties gerai pakrautų bombonešių, kad nušluotum nuo 
žemėlapio visą miestą. 

— Puiku! Taigi surenkite reidą į sostinę. Ne tokį kaip anksčiau, 
bet kruopščiai apgalvotą, plataus užmojo, kad sutraiškytume, 
pažemintume, apstulbintume gyventojus. Noriu, kad tie niekše- 
liai suprastų, jog neturi jokių galimybių. 

— Jokių problemų. Trisdešimt bombonešių ir... 

— Aš noriu trijų šimtų! Iki galo pakrautų. 

— Trijų šimtų? Pone Prezidente, trys šimtai, tai... 

— Taip, jūs teisus, trūksta užmojo. Nagi, būkime dideli, ponai, 
iškrėskime mažą beprotybę. Penki šimtai. 

— Hm... Gerai, jei taip sakot... Juk jūs Prezidentas. 

Didysis Tokijo bombardavimas, kaip buvo nuspręsta, įvyko 
paskutiniais karo metais, naktį iš kovo aštuntosios į devintąją. Iš 
penkių šimtų bombomis prikrautų lėktuvų, pakilusių tą vakarą, 
dvidešimt septyni negrįžo. Visas Vašingtonas prisiekė atkeršyti 
už kovoje kritusius vyrus ir tai netrukus, nedaug pareigūnų žino- 
jo tą paslaptį, turėjo būti padaryta su naujuoju ginklu, sukurtu 
Naujosios Meksikos dykumoje. Tačiau projekto detales gaubė vi- 
siška paslaptis; buvo žinomas tik kodo pavadinimas - Manhata- 
nas, kai kurie operacijai dirbantys mokslininkai, Openheimeris, 
Fermis, fon Noimanas, o be to, niekas nežinojo, kas ten vyksta. 

Laukiant galingojo ginklo, kuris turėtų galutinai baigti konf- 
liktą, ne itin konvencijas atitinkančios napalmo bombos jau pri- 
darė siaubingos žalos. Tarp sugriautų taikinių buvo Imperato- 
riškieji rūmai, vyriausybės kabinetas, Generalinis štabas, radijo 

pastatas, dvi elektrinės ir pagrindinės vandens valymo gamyklos. 
Jei po tokio išpuolio žmonės nenuleis rankų, tuomet nebėra ko 
tikėtis. 

Grįždami bombonešiai taip pat sunaikino Kavasakio laivų 
statyklas, karinį Jokosukos uostą, neužmiršo Mitsubiši ginklų 
gamyklų Jašijuje, Curumyje ir Sogoje. 


— Viskas taip blogai? - paklausė Hitošis. 

— Neturime teisės nieko sakyti, - atšovė Išivara lediniu tonu. - 
Karinė paslaptis. 

Iš tiesų niekas nebūtų leidęs sau kalbėti pernelyg viešai, nes 
dar ne už tokius dalykus galėjai pakliūti į kalėjimą, tačiau ga- 
tvėse visi žinojo, jog Japonija karą pralaimėjo. Šalies laikraščiai, 
negailėję išsamių aprašymų šlovingaisiais karo metais, pakei- 
tė stilių į bailų ir lyrišką, nebebuvo gėrimasi imperatoriškųjų 
kareivių žygdarbiais, vyravo spekuliatyvi filosofija ir patriotinė 
poezija. 

Kol redakcijos juodu rašalu aprašinėjo grandiozines abstrak- 
cijas, generolo Todžio vyriausybė rūpinosi tiekti maistą miestams. 
Dvidešimt gramų ryžių per dieną žmogui, šimtas gramų vaisių 
ir daržovių, penkiasdešimt gramų miltų, tiek pat cukraus, pries- 
konių, ir mirties bausmė bandantiems juokauti su juodąja rinka. 

Tokiomis sąlygomis motina Soga buvo priversta uždaryti 
krautuvėlę, tačiau ją truputį ramino tai, jog jos konkurentai už- 
darė dviem savaitėm anksčiau. Jos garbė buvo išgelbėta, taigi ji 
galėjo kiekvieną rytą dykinėdama vaikštinėti Ueno parke, nepai- 
sydama alkanų naujųjų valkatų žvilgsnių; šie, nepratę prie tokios 
padėties, nesėkmingai puldavo išgąsdintus balandžius. 

Sogos žmona pakvietė anytą gyventi pas juos, namuose buvo 
daug vietos, ji niekam netrukdytų dar ir dėl to, kad Hitošis vis 
tiek niekuomet nekeldavo kojos į namus, tačiau senoji moteris 

norėjo išsaugoti savo mažą būstą ir su juo susijusius prisimini- 
mus. Ji mandagiai atsisakė marčios kvietimo, o Hitošis, daugmaž 
tvirtai tikėdamas, jog jo motina nepažeidžiama, nejuto didelio 
nerimo. Jis ir toliau kelis kartus per savaitę susitikinėjo su abiem 
generolais padiskutuoti apie šį gana nesėkmingai vykstantį karą 
ir iškilusias nedideles problemas. 

— Gerai, - niurnėjo Išivara, - gera naujiena ta, kad tavo mašina 
veikia gerai, netgi labai labai gerai. Mums pavyksta išsiųsti visus 
pranešimus, priešas jų neiššifruoja, puiku. Tačiau komplikuota 
atgalinė eiga. Tie niekšai, kad įvardytų savo misijas, vartoja ne- 
suprantamus vardus, nieko nesuprantam. 

- - Štai, - patvirtino Itagakis ir ištraukė per pusę perlenktą po- 
pieriaus lapą, - kad ir šitas, nors mirk iš juoko, kalbama apie 
Manhataną Naujojoje Meksikoje. 

— Tai idiotiška, patikrinome žemėlapyje, jokio Manhatano toje 
vietoje nėra. 

— Galima? - paklausė Hitošis ir sugriebė popierių. 

Tai, ką jis ten perskaitė, jam visai nepatiko. Ten buvo sura- 
šyti keli žymių mokslininkų vardai, fon Noimanas, tas niekšelis 
iš Getingeno, Hitošis nebuvo jo užmiršęs. Korespondencija su 
užsieniu buvo nutraukta prieš daug mėnesių, jis negalėjo tikėtis 
išgauti kokios nors informacijos iš savo draugų Tiuringo ir Ge- 
delio, tačiau tai, kad lapelyje kaip projekto dalyvis buvo įrašytas 
fon Noimanas, nežadėjo nieko gero. 

— Hm... - sumurmėjo Hitošis, šiek tiek pamąstęs, - viskas ne 
taip jau gerai... Tai panašu į slapto ginklo kūrimą. 

— Slapto ginklo! - pašoko Itagakis, - puiki mintis, štai ko 
mums reikėtų, mums, imperatoriškajai ir amžinajai Japonijai, 
slapto ginklo! 

— Tučtuojau pamiršk, - nutraukė Išivara. - Negausi nė trupu- 
čio pinigų, mes sunkiai lėktuvus iš gamyklų išgabenam. Na, o dėl 
lakūnų vienas vargas. Jau kelias savaites gauname tik spuoguotus 

licėjų mokinius, jokios galimybės apmokyti, vargšai vaikai netu- 
ri jokios vilties grįžti gyvi. Jie nemoka nutūpti, todėl nedrįstam 
jiems leisti pakilti. 

— Na štai, - įsiterpė Hitošis, - štai mūsų slaptas ginklas! 

— Atsiprašau? Apie ką tu čia kalbi? 

— Tie licėjų mokiniai. Tobulas slaptas ginklas. 

Išivara ir Itagakis persimetė bereikšmiais žvilgsniais išties 
abejodami, ar liūdni trumparegiai paaugliai galėtų išgelbėti im- 
periją nuo pražūties ir gėdos, tačiau Hitošis buvo tikras dėl savo 
minties. 

— Taip, įsodinate juos į bombų ir degalų pilnus lėktuvus, ir 
pirmyn į priešų taikinius. Minininkai, korvetės, lėktuvnešiai, 
joks laivas neatlaikys tokios atakos. 

— Hitoši, visai išprotėjai! Juk negalime siųsti vaikinukų į tikrą 
mirtį. Net kvaili, neatsakingi ir spuoguoti, jie - Japonijos ateitis. 

— Nugalėta nacija yra nacija be ateities. Šie jaunuoliai yra 
mūsų imperatoriškosios saulės fotonai, ir kaip fotonai, kartais 
bangos, kartais medžiaga, jų gležni ir nenaudingi korpusai gali 
pavirsti galinga išlaisvinimo energija. Zu Dinas kalbėjo apie tai 
daug amžių prieš šiuolaikinės fizikos iškilimą, apvalymas prasi- 
deda nuo švarios sąmonės aukos, atminties sunaikinimo, laiko 
ir erdvės. Šių jaunuolių mirtis turi būti interpretuojama ne kaip 
tragedija — kvaila literatūrinė koncepcija, o kaip šlovinga galu- 
tinė emancipacija, kosminio nušvitimo pergalė prieš ciklišką 
medžiagą. 

Apstulbę po tokios kalbos abu generolai paplojo savo draugui 
žvelgdami į jį susižavėjimo kupinais žvilgsniais. 

— Ak, - pareiškė Išivara, - nieko nesupratau, tačiau skambėjo 
labai gražiai. Taigi mane įtikinai. 

— Mane taip pat, visiškai sutinku. Žinoma, klausiu savęs, ar 
pavyks įtikinti mūsų mažuosius mokinius... Jie tokie jauni, ne- 
stabilūs, kartais maištaujantys, bijo, kai nėra ko bijoti. 

— O, - atsakė Hitošis, - tai paprasta, užtenka įmesti juos į 
lėktuvus be parašiutų, priveržti pilotų kabinas, ir jie neturės pa- 
sirinkimo, jie bus labiau įtikinti nei jūs ar aš. 

— Brangusis Hitoši, mes pasiūlysime šią niūrią idėją ministe- 
rijai. Šių metų pokylyje tu būsi žvaigždė. 

— Metinis Generalinio štabo pokylis įvyks kaip numatyta? 

— Ir dar koks! Tik jau ne kažkoks nedidelis karas ir keletas 
praradimų sutrukdys mums užkišti burnas tiems, kurie mano, 
jog pralaimėjome. Tavo dėka padėtis pasikeis, mes sutriuškinsi- 
me priešą! 

Ir kol abu generolai vėl skambiai plojo, Hitošis, šaltas ir ramus, 
paniro į savo mintis, vis dar nerimaudamas dėl fon Noimano da- 
lyvavimo, kaip regis, labai ambicingame kariniame projekte. 


Stiprus degėsių kvapas - gal daržovių ant žarijų, o gal degančio 
nedidukėje taurėje popieriaus ar ką tik užpūstos žvakės dagties - 
tiek slegiančių kvapų, sklindančių pro stalčių užraktus, iš radi- 
jo imtuvų, vandentiekio vamzdžių ir kriauklių. Apie dvidešimt 
princesių Kagujų, įkalintų koledžo uniformose, išmintingai išsi- 
rikiavo palei ugnies sieną ir vienu balsu klausė, ar daktaras Soga 
yra geras pilietis. 

Hitošis sapnavo. 

Pastaruoju metu jam būdavo labai sunku užmigti, miegas 
niekaip nesusitvarkė, nes jis vis dažniau jautė pavojų. Jis norėjo 
nueiti pasitarti pas savo gydytoją, tačiau šis su šeima pabėgo į 
provinciją. Jį pakeitęs gydytojas, daugmaž pats save paskyręs į 
šią vietą, buvo jaunas, nervingas, bijantis suklysti vidutiniokas, 
besilaikantis kiekvienos vadovėlio raidės. Bet kokiu atveju Hito- 
šiui padėti jis negalėjo. Jau beveik neliko penicilino ir aspirino, 
tik blogiausiam atvejui. Tad gal migdomųjų, kaip manote. Žole- 
lių arbata, atsiduso jis, tai viskas, ką galiu pasiūlyti. 

Tvirtai nusprendęs susigrąžinti miegą, Hitošis ieškojo kitų 
gydytojų ir, tarpininkaujant Itagakiui, jam pavyko papirkti šlubą 
Generalinio štabo gydytiją. 

— Raminamieji arkliams, - nusižiovavo praktikas, - nieko kita 
parduotuvėje neturime. Tabletę padalykite į keturias dalis, jei 
nenorite snūduriuoti tris dienas iš eilės. 

Hitošis nurodymų klausė ir iš tiesų jau kelias naktis daug 
sapnavo, tuos pačius sapnus, pilnus princesių Kagujų, kurios 
liepsningais žvilgsniais vis klausė ir klausė, ar daktaras Soga yra 
geras pilietis. Šie juokai pernelyg užtruko, šiąnakt jis pabaigs su 
tomis mažomis pamaivomis - barbekiu ugnies laižomo baklaža- 
no kvapas. 

Pasiėmęs virtuvinį peilį jis tvirtu žingsniu pasuko įžūlių išsi- 
rikiavusių princesių link, nykščiu tikrindamas, ar aštrūs ašme- 
nys. Aš esu Soga, su įkarščiu kartojo jis, paskutinis Soga, ir aš 
sugebėsiu jus nutildyti, tačiau įspėjimas mergaites, regis, nela- 
bai paveikė, jos žvelgė paniekos kupinais žvilgsniais ir prunkštė 
kiek galėjo. 

- Sogų nebėra. Žinau, nes nužudžiau paskutinį. 

— Ne, tai aš padariau! 

— Ne, aš. 

— Ne, aš. 

Hitošis staiga smeigė peilį į pirmąją, tačiau jam pavyko tik 
perpjauti didžiulį ridiką, kuris tučtuojau užsidegė - žarijų uždeg- 
tų spyglių kvapas. 

— Pažiūrėkit į šį didelį kvailį, - nusikvatojo antroji Kaguja. — 
Jis net nesugeba perpjauti nekaltos mergaitės. 

— Arjis iš viso turi ką nors kelnėse? - šaipėsi trečioji. 

- Iš čia, kur stoviu, - švilptelėjo pirmoji, - tikrai matau kažką 
tarp jo kojų. 

Ir Hitošis netrukus iš kelnių prakarpos išsitraukė milžiniškas 
sodo žirkles - švelnus pelenuose kepamų bulvių kvapas. 

— Puikus aparatas, - nustebo pirmoji Kaguja, - bet neįsivaiz- 
duoju, ką jis gali su juo padaryti. 

— Gal jis nori mums kai ką išpjauti? - maivėsi antroji. 

— Vargšas kvailelis! Mes dar ne to amžiaus, kad galėtume su- 
laukti palikuonių. 

Idealus amžius mirti, paaiškino Hitošis, čeksėdamas žirklė- 
mis, nes moteris reikia sunaikinti būtent prieš tai, kai jos gali 
suteikti gyvybę, ir kaip tikras Budos mokinys jis manė turįs nu- 
traukti ciklus, pereiti prie veiksmo, vartoti smurtą - keptuvėje 
čirškančių laukinių grybų kvapas. 

— Mažasis mažasis Soga, tu negyvensi ilgiau už mus. 

Vos baigusios niūniuoti savo grasinimą, staiga visos Kagujos 
pradėjo rėkti, riksmas, galintis sudraskyti pertvaras ir debesis, ir 
kai pagaliau Hitošis atsimerkė, pirmas dalykas, kurį jis pamatė, 
buvo ilgų pilkšvų plaukų apgaubtas jo žmonos veidas, storų ju- 
dančių raukšlių išvagota kakta. 

— Visų dievybių vardu, - raudojo ji, - maniau, kad niekada 
nepabusi. Kvartalas skendi liepsnose, jie mus bombarduoja, vis- 
kas aplink dega, kaimynų daržas, viskas, reikia tučtuojau leistis į 
slėptuvę. Argi negirdėjai sirenų? 


Anksčiau Hitošis nieko nepastebėdavo, tačiau dabar, kai sosti- 
nėje liko ne tiek jau daug sveikų namų, pasidarė sunku sekti ką 
nors ir likti nepastebėtam. Detektyvas? Šnipas? Jau dvi ar tris 
dienas Hitošis žinojo, kad yra sekamas įtartino tipo. Gabardino 
lietpaltis ir suglebusi skrybėlė, veik karikatūra. 

Sostinėje lengvas pietryčių vėjelis kėlė į orą tonas dulkių ir 
dar šiltų pelenų. Paprastai šiuo metu kiekvienas būtų galėjęs pa- 
kalbėti apie vyšnių žydėjimą, tačiau ugnis nepagailėjo nė vieno 
medžio ir nebeliko nieko gražaus, į ką galėtume žiūrėti, kuo ža- 
vėtis, nė vienos gėlės, prieš kurią sustojęs galėtum gėrėtis. Po ka- 

tastrofos Tokijas kiekvienam išėjusiam pasivaikščioti rodė savo 
liūdną veidą. Gaisras, kilęs po antskrydžio, truko kelias dienas ir 
pareikalavo daugiau aukų nei pačios bombos. 

Niūri neviltis slėgė gyvuosius, kurie, nuleidę pečius, abejin- 
gai nešiojo lavonus. Visi prarado namus ir rinkosi labiausiai nu- 
niokotose vietose, instinktyviai kurdami silpną bendruomenės 
gyvenimo branduolį. Jie siuntė savo vaikus su didesniais už juos 
kibirais parnešti vandens, kuris tryško iš trūkusių vandentiekio 
vamzdžių, arba rinkti medžio nuolaužų vakaro ugniai įkurti. Su- 
augusieji, tylūs ir orūs, tūnojo savo kampučiuose, tai šen, tai ten 
ieškodami maisto kaip paskutiniai vargetos. 

Kartkartėmis kildavo pamišimo priepuolių... Štai čia senis 
pusiau apdegusiu veidu, tuščiu žvilgsniu, klūpo prie savo namų 
griuvėsių ir juokiasi gatvelių tylumoje trūkčiojančiu juoku. O ten 
moteris bėga prie pareigūno dėl savo dingusios mažos mergytės, 
tačiau policininkas šiurkščiai atstumia ją sakydamas, kad darbo 
turi per akis, ir moteris puola raudoti. 

— Tu juk neleisi man pasilikti tokiame beprotnamyje! - ba- 
rėsi Sogos žmona be tikslo vaikštinėdama po vis dar rūkstan- 
čias nuolaužas, įsisupusi į savo ilgą pernelyg prabangią tokiomis 
aplinkybėmis suknelę. 

Puikiąją Kagurazakos rezidenciją ištiko toks pat likimas kaip 
ir daugumą kitų sostinės namų, bombos į ją nepataikė, tačiau 
nusiaubė liepsnos. Hitošis su žmona, išėję iš slėptuvės, tegalėjo 
apžiūrėti, kokio masto žala padaryta. 

Hitošis nuėjo iki universiteto, konstatavo, kad šis taip pat nu- 
šluotas nuo žemės paviršiaus ir kad jam kurį laiką neverta tikėtis 
grįžti į darbą. Jis ruošėsi grįžti pas savo žmoną, kai vėl pastebėjo 
tą keistą jį sekantį tipą. Antrą kartą pamatė jį prie tiekimo posto 
ir dar kartą - priešais prabangią Ivasakių rezidenciją, kuri per 
stebuklą liko nepaliesta. 

Po šio baisaus bombardavimo motina Ivasaki nusprendė susi- 

krauti daiktus ir išvykti į tolimą kaimo vietovę šiaurės rytuose, o 
Sogos žmona akivaizdžiai troško vykti su ja į šią tremtį. Vidury- 
je Aomorio prefektūros įsikūręs ramus kurortas, kartojo ji, jokio 
taikinio bombarduoti, o laukai derlingi. Jokios juodosios rinkos, 
jokio maisto atsargų trūkumo. Hitošis panoro nuvykti į savo re- 
zidenciją Sogos kvartale, tačiau užteko trumpo vizito pas Išiva- 
rą, kad sužinotų, jog išsprogdinta viskas - visa vietovė, gamykla, 
stotis, šventykla. Namas, ne, ar namas sveikas, niekas nežinojo, 
tačiau nevertėjo turėti per daug iliuzijų ir, tarp kitko, keliai ta 
kryptimi užblokuoti. 

— Vis dėlto, - nenurimo Hitošis, - tikrai norėčiau ten nuvykti. 
Ar nebūtų galima su pagalbos konvojumi? 

— Pamiršk, vargšas drauge. Klausyk, žinau, kad tau labai rūpi, 
tai tavo kvartalas, tu jį pastatei. Tačiau ten, kaip ir sostinėje, nie- 
ko nebeliko. Pelenai, vien tik pelenai. 

— Tik norėčiau pažiūrėti... Truputį, tik pažiūrėti... 

— Nėra ko žiūrėti, sakau tau. Atvirai kalbant, manau, kad tau 
geriau su Žmona ir jos motina išvykti į kaimą... Saugumas ir 
maistas garantuoti. Tu neturi jokios priežasties užsispirti likti 
sostinėje. 

— Negaliu išvykti... Mano didysis kūrinys... 

— Kalbi niekus, vargšas seni, tave ištikęs šokas. Tavo didysis 
kūrinys baigtas, prisimink, puiki kodavimo mašina, kurią mums 
sukūrei. 

Hitošis nutraukė draugą šypsodamasis nuginkluojančia šyp- 
sena. 

— Gerai, - toliau kalbėjo Išivara, - jei nori likti, galiu surasti 
tau nediduką laikiną būstą, kareivių baraką priemiestyje. Ne, ne- 
dėkok, ten tikrai nebus prabangu, perspėju tave iš karto, mažytis 
kambarėlis ir bendra vonia. 

Ir generolas ant popieriaus lapelio užrašė adresą bei kelias 
nuorodas, kaip ten nukakti. 

— Pasakyk tik mano vardą ir jie ras tau kambarį. Jei ne, garan- 
tuoju, atsiims nuo manęs! Žinoma, dabar, kai buvo išleistas karo 
padėties įstatymas, ten gali būti neramu. 

Išgirdęs šią naujieną Hitošis krūptelėjo. 

— Nežinojai? - toliau kalbėjo Išivara. - Įsigalioja nuo šio va- 
karo. Po viso šito mėšlo to ir reikėjo tikėtis. Baigta su policija, 
dabar kariškių eilė! Tarp mūsų... 

— Tarp mūsų kalbant, jie nieko neverti. Kaip jie rūpinasi viešą- 
ja tvarka - plėšikavimas, vagiliavimas, kaimynų kivirčai - jiems 
liepta patruliuoti po visą miestą apsirengus civilių drabužiais. 
Tikrai juokinga. Ypač tie iš politikos sektoriaus... Net trumpare- 
gis daltonikas, sergantis konjunktyvitu, pastebėtų juos už šimto 
metrų. 

— Gabardino lietpalčiai ir suglebusios skrybėlės? 

— Būtent, gabardino lietpalčiai ir... A, suprantu, jau matei vie- 
ną ar du. Groteskiški kvailiai, bet su jais menki juokai. Labai ne- 
patartina, kad toks sektų iš paskos, jie dievina gaudyti bet ką. Jei 
jie sužinotų, kad kai kas Generaliniame štabe tave laiko raudonu, 
rizikuotum užsitraukti didelių nemalonumų. Kvaili gandai. Aš 
greitai susitvarkiau su tom nesąmonėm ir žmonės manęs klau- 
so! Juk vis dėlto esu Mandžiūrijos nugalėtojas, o ne koks pirmas 
pasitaikęs medaliu pasidabinęs asmuo. 

— Nagi, nėra jokios priežasties nerimauti, tu mūsų globotinis. 
Tarp kitko, tikiuosi, dar turi kokį vakarinį apdarą mūsų meti- 
niam pokyliui. 

— Kur Generalinis štabas rengs tokį priėmimą? Aplinkui kilo- 
metrų kilometrus nėra nė vieno sveiko namo. 

— Galiausiai gavome gražią išlikusią rezidenciją truputį į šiau- 
rę. Aplink kaimas, jokios gamyklos, kurią galėtų bombarduoti, 
pakankamai maisto ir ramybės mūsų svečiams pasotinti ir suda- 
ryti iliuzijai, kad viskas gerai. Žinoma, juokinga, tačiau jei nori, 
užsuk... 

„Mano brangus Hitoši! 

Buvo nelengva atkeliauti iki čia, ir tikiuosi, kad šis laiškas 
pasieks tave greitesniais keliais nei tie, kuriais mums teko ke- 
liauti. Pagrindiniai keliai buvo uždaryti, reikėjo važiuoti siaubin- 
gais žvyrkeliais, apvažiuoti stačias viršukalnės, apie kurias iki 
šiol apskritai nežinojau, daryti neįtikėtinus lankstus. Sunkus ir 
ilgas kelias, tačiau pagaliau mudvi su mama pasiekėme kelionės 
tikslą. 

Nukugavos kurortas labai gražus, gyventojai paprasti ir mieli, 
be jokio vargo radome puikų kambarį geriausioje kaimo užei- 
goje, dideliame name su tipišku toms vietoms storu šiaudiniu 
stogu. Užeigos šeimininkė - energinga keturiasdešimtmetė mo- 
teris, išsaugojusi jaunos merginos šypseną, kad ir kokias negan- 
das jai teko patirti gyvenime. Vargšė moteris. Abu jos sūnūs jau 
keleri metai fronte ir nuo jų išvykimo dienos ji negavo nė žinutės 
apie juos. Kad nepasiduotų sielvartui, ji dirba nuo sutemų iki 
aušros. 

Dalis kitų šios vietos gyventojų yra, kaip ir mes, turtingos karo 
ištremtos miestietės. Moterys, vien tik moterys aplink mus. Ka- 
dangi aplink nėra vyrų, kuriuos būtų galima sužavėti, kartais už- 
mirštu koketuoti, tačiau mama man vis primena, kaip reikia elg- 
tis. Tu ją pažįsti, jos metų žmogaus nepakeisi. (Pikantiška detalė, 
mūsų kaimynės yra dvi Mitsui šeimos moterys, ir mama, kuri 
Tokijuje niekuomet neįžeidinėjo savo konkurenčių, labai greitai 
su jomis susidraugavo. Dabar jos neišskiriamos ir jau kalba apie 
bendrą ekskursiją prie visai greta esančio Tovados ežero.) 

Nuo pat mūsų atvykimo oras puikus, tad mes naudojamės 
proga ir vaikštinėjame po apylinkių kalnus. Peizažas tikrai 
nuostabus, tikras malonumas jausti paprastą gamtos keliamą 
džiaugsmą. Yra tiek daug retų augalų, medžių, apie kuriuos ne- 
buvau nė girdėjusi. Sulaukusi savo metų vis dar šį tą sužinau. 
Čia gyvenimo ritmas ir triukšmas taip skiriasi nuo to, ką iki šiol 

pažinojau. Klausa tampa subtilesnė. Kartkartėmis aukštai, labai 
aukštai danguje išgirstame lėktuvo ūžimą, tačiau čia netrikdo tie 
baisūs pavojaus signalai, kurie sostinėje terorizavo mūsų gyveni- 
mą. Girdėjau kalbant, kad Sendajus buvo siaubingai subombar- 
duotas, mažiausiai tiek pat žuvusių, kiek ir sostinėje. Taip, net 
Sendajus. Laimei, mes esam toli nuo visų tų nelaimių. 

Kitas teigiamas dalykas - maisto turim į valias. Jau seniai 
nebuvau mačiusi pilno gėrybių stalo, ir mes kaip kokios mažos 
alkanos žebenkštys visas dienas kiek išgalėdamos sotinamės. 
Tikri balti ryžiai, marinuotos daržovės, ką tik netoliese upėje 
sugauti upėtakiai, dešimtys obuolių, tų garsiųjų raudonųjų ypa- 
tingo skonio obuolių, savo skoniu garsinančių prefektūrą. 

Nežinau, kaip klostosi tavo reikalai sostinėje, tačiau manau, 
kad turėtumei leisti sau truputį pailsėti ir atvykti pas mus. Net 
jei kelionė priverstinė, poilsis gamtoje visuomet malonus. Čia 
taip ramu, kad greitai užmiršti visus rūpesčius, karą ir visa kita. 

Puikiai suprantu, kad mes, tu ir aš, išgyvenome sunkių aki- 
mirkų, tačiau tavęs man nepaprastai trūksta. Ne, tai ne kaprizin- 
gas išlepintos buržua mergaitės riksmas, tai nuoširdus moters 
jausmas savo vyrui. Tikiuosi netrukus tave pamatyti, pasinau- 
doti šia keista mums pasitaikiusia sėkme ir užmiršti tą žiaurų ir 
absurdišką laikotarpį, kurį mums lėmė beprotiškas likimas. 

Laukiu tavęs... Tavo ištikima žmona.“ 


Prireikė trijų ilgų savaičių tyrimo ir analizių, trijų savaičių po 
didžiojo bombardavimo. Įtariamasis buvo sekamas pagal proce- 
dūrą, jo veiksmai ir judesiai kruopščiai surašyti civiliais drabu- 
žiais apsirengusių tyrėjų, sudarytas daiktinių įrodymų aprašas, 
viskas sužymėta. Nepriekaištingas darbas. Dabar netrūko nieko. 
Visi įrodymai buvo surinkti, byla parengta, beliko tik sulaikyti 
įtariamąjį. 

(Soga, žymusis mūsų kronikų vardas, viena labiausiai gin- 
čytinų istorijų, aibės neišaiškintų dalykų. Daug klausimų liko 
be atsakymo, kai daugelis archyvų buvo sunaikinti po Taikos 
perversmo, paskutiniais imperatorės Kogijoku valdymo metais. 
Naujoji valdžia pateikė iš tiesų apgailėtiną išnaikinto klano vaiz- 
dą, nutylėdama tai, ką vertingo jis sukūrė.) 

[Žinoma, Soga, tas vyrukas, viską atidavęs logikai, daug gir- 
džiu apie jus kalbant Fizikos katedroje. Vienu metu jūs dirbo- 
te prie įdomios vienintelio fotono teorijos, apie kurią buvo tiek 
daug diskutuojama amfiteatruose jums išėjus. Tarp kitko, dau- 
guma mūsų tyrė šią teoriją nuodugniau, kol galiausiai, pasitelkę 
skaičius, priėjome prie išvados, kad ji visiškai klaidinga. | 

Sunkiausia buvo gauti paskutinį leidimą. Įtariamasis įtakin- 
gas asmuo, turtingas žemės Čibos prefektūroje savininkas, su- 
sijęs santuoka su Ivasakiais, artimas dviejų itin gerbiamų impe- 
ratoriškosios armijos generolų draugas. Susidūrusiam su tokiu 
įtakingu asmeniu karo prokurorui kilo noras nusiplauti rankas, 
tačiau byla buvo per daug nuosekli, įrodymai per daug slogūs, 
nusikaltimas per daug baisus. 

(Išžudytas, taip, Sogų klanas buvo visas išžudytas po Taikos 
perversmo. Tėvas, sūnus, net tolimi pusbroliai - nė vienas ne- 
išliko gyvas. Tai buvo žiauri epocha, budizmas it gležnas varg- 
šas našlaitis dar buvo pasiklydęs kaimiečių sąmonėje, o žiauriai 
valdžios trokštantys Sogos galiausiai įsigijo priešų visuose rū- 
muose. Po žudynių nė vieno neliko gyvo, net kokio neteisėto 
pavainikio.) 

[Būtent Jukava padėjo galutinį tašką vienintelio fotono pos- 
tulatui. Šredingeris tikimybių lygtimis susiejo kvantinę teoriją 
su tam tikra realybės forma sušvelnindamas Kopenhagos inter- 
pretacijos kraštutinumą. Jukavos suformuluota mezono teorija, 
teigianti, jog egzistuoja skirtingos dalelės, implikuoja realią skir- 
tingų lygių elementų daugybę.) 

Tuo metu įtariamasis puikavosi metiniame Generalinio štabo 
pokylyje, iš terasos sekamas jauno brigadininko, kuriam buvo 
pavesta užduotis. Įsisupęs į nuostabų vakarinį drabužį įtariama- 
sis kalbėjosi su dviem garbingais asmenimis, istoriku ir fiziku — 
abu žinomi savo sričių atstovai. Visiškai neaišku, apie ką jie kal- 
bėjo, tačiau, regis, pokalbis labai glumino įtariamąjį. 

(Dieve mano, kokia jūsų veido išraiška, tačiau užtikrinu jus, 
galite manimi tikėti, nė vieno jų neliko šioje planetoje. Ką tik 
radome abejotinuose archyvuose dokumentą, kurio niekaip ne- 
paneigsi, kad paskutinis Soga, Iruka, buvo impotentas. Taip, tas 
kruvinas ir smurtaujantis asmuo negalėjo turėti lytinių santykių 
net su pačia prasčiausia tarnaite. Tokia moksliškai apibendrinta 
šeimos pabaiga.) 

[Nesibaigianti elektroninių spinų spiralė, dvigubos statisti- 
kos, Bosas, Einšteinas, Fermis, Dirakas... Puikus Kioto profeso- 
rius ponas Tomonaga baigia kvantinės elektrodinamikos teoriją. 
Iš tiesų atsisakydama vienintelės dalelytės idėjos šiuolaikinė fi- 
zika veikiau krypsta į tokią pat beprotišką, tačiau visiškai prie- 
šingą jūsiškei interpretaciją apie daugybinius pasaulius. ] 

Po žvaigždėtu nakties dangumi jaunasis brigadininkas ir du 
jį lydintys kareiviai laukė, kol įtariamasis išeis. Jie neturėjo apie 
ką šnekėti, tik atsainiai keikė maistą ir tai, kad neturi cigarečių. 
Priėmimas dar nebuvo pasibaigęs, kai jie priešais išėjimą pamatė 
besiruošiantį išeiti įtariamąjį priblokšta veido išraiška, tarsi jį ką 
tik būtų sukrėtęs stiprus šokas. 

(Taigi jūs negalite būti Soga, tikras Soga, tai neįmanoma. Be 
jokios abejonės, tai kurio nors jūsų protėvio pagyrų vaisius, įsi- 
vaizduoju kiek suktą valstietį, patekusį į sostinę, bado išvytą iš 
namų, susirūpinusį, kaip toliau gyventi, taip lengva, kai Meidži 
laikotarpio pradžioje buvo oficialiai surašyti giminių vardai. Lie- 
ka tik varginanti mįslė, iš kur tas nesuprantamas noras priklau- 
syti tiek daug nusikaltimų padariusiam klanui.) 

[Taigi jūsų teorija, nors ir Žavi, negali būti teisinga. Pernelyg 
anksti suformuluota, kvantiniame pasaulyje dar labai daug da- 
lykų reikia išsiaiškinti. Tačiau reikia pripažinti, kad tai nebuvo 
lengva, nes jūsų kalbos buvo nuostabios. Jei jums pasiseks vieną 
dieną nukeliauti į Europą, užsukite į Kopenhagą. Ponas Boras 
tikrai mielai su jumis pasikalbės apie visus šiuos ypatingus da- 
lykus.] 

Brigadininkas linktelėjo galva ir abu kareiviai išlindo iš prie- 
blandos, sučiupo įtariamąjį už pečių ir nutempė į šoną prašyda- 
mi tyliai sekti iš paskos, be jokių skandalų. Apdujęs Hitošis nė 
kiek nesigynė, leido uždėti antrankius, o už jo stovinčiam jauna- 
jam brigadininkui buvo beprotiškai sunku išsitraukti iš kišenės 
arešto orderį. 


Darum kann es in der Logik auch nie Uberraschungen geben.* 


* Todėl logikoje ir negali niekada būti netikėtumų (vok.). 


OS 


— N-—. 


HiRosiMA (HiROsHIMA), Japonijos 
miestas ir uostas Honsiu salos pietryčiuo- 
se; 1 052 500 gyventojų; to paties pavadi- 
nimo kano centras. Mechanikos, chemijos, 
tekstilės ir maisto pramonė. 1945 rugpjū- 
čio 6 amerikiečių aviacija numetė pirmą 
atominę bombą, kuri sugriovė miestą, 
žuvo daugiau nei 100 000 gyventojų. 
Enciklopedinis žodynas 
Hachette 


NOIMANAS Johanas fon (Neumann Jo- 
hannes Von) (1903, Budapeštas - 1957, 
Vašingtonas), vengrų kilmės amerikiečių 
matematikas, žinomas savo kvantinės me- 
chanikos darbais ir žaidimų teorija (Žaidi- 
mų teorija ir ekonominė elgsena, 1944). Daly- 
vavo kuriant vandenilinę bombą, analiza- 
vo skaičiuotuvų struktūrą, pirmasis įrašė 
programas į kompiuterių atmintį. 
Enciklopedinis žodynas 
Hachette 


SoGA HriTošiIS (Hitoshi). Gimė Tokijuje, 
mirė Hirosimoje. Didžiausias iki mūsų 
dienų žinomas Japonijos nusikaltėlis. Im- 
peratoriškojo Tokijo universiteto logikos 
dėstytojas. Militaristas, nacionalistas, 
jis veikiausiai nuo 1918 iki 1945 nužu- 
dė daugiau nei šešis šimtus mergaičių. Jį 
teisęs Karo tribunolas paskelbė jį psichiš- 
kai nesveiku, buvo paguldytas į ligoninę 
Hirosimoje ir žuvo per 1945 rugpjūčio 6 
ataką (1892-1945). 
Enciklopedinis žodynas 
Iwanami 


„„„Taišio periodas. Morija Atsuko (dvylikos metų), gyvenanti To- 
kijo prefektūroje, Hondžo rajone, Azumabašio kvartale, trečioje 
apylinkėje, šeštame namų bloke, ketvirtame name. 

Dingusi šeštųjų Taišio periodo metų devinto mėnesio penkio- 
liktą dieną. Hasegava Akanė (trylikos metų), gyvenanti Tokijo 
prefektūroje, Asakusos rajone, Kuramajės kvartale, ketvirtoje apy- 
linkėje, dvidešimt antrame namų bloke, vienuoliktame name. 

Dingusi šeštųjų Taišio periodo metų devinto mėnesio trisde- 
šimtą dieną. Vatanabė Jukino (dvylikos metų), gyvenanti Tokijo 
prefektūroje, Nihombašio rajone, Hamašo kvartale, dvidešimto- 
je apylinkėje, dvidešimt ketvirtame namų bloke, trisdešimt an- 
trame name. 

Dingusi šeštųjų Taišio periodo metų dešimto mėnesio šešio- 
liktą dieną. Suzuki Sakurako (dvylikos metų), gyvenanti Tokijo 
prefektūroje, Arakavos mieste, Mašijos kvartale, dvyliktoje apy- 
linkėje, devyniasdešimt trečiame name. 

Dingusi šeštųjų Taišio periodo metų šešto mėnesio devynio- 
liktą dieną. Arai Šiaki (trylikos metų), gyvenanti Tokijo prefek- 
tūroje, Asakusos rajone, Janagibašio kvartale, trisdešimt šešta- 
me namų bloke, penktame name. 

Dingusi šeštųjų Taišio periodo metų šešto mėnesio dvidešimt 
pirmą dieną. Išizuka Satoko (dvylikos metų), gyvenanti Tokijo 
prefektūroje, Šitajos rajone, Janakos kvartale, antroje apylinkėje, 
šeštame namų bloke, keturiasdešimt septintame name. 

Dingusi šeštųjų Taišio periodo metų dešimto mėnesio dvide- 
šimt aštuntą dieną. Jamaguši Jašijo (trylikos metų), gyvenanti To- 
kijo prefektūroje, Ušigomės rajone, Fukuromašio kvartale, ketu- 
riasdešimt septintame namų bloke, ketvirtame name. 

Dingusi šeštųjų Taišio periodo metų vienuolikto mėnesio 
penktą dieną. Ušida Sakiko (vienuolikos metų), gyvenanti... 


Karo prokuroras, kuriam buvo pavesta ištirti bylą, drąsiai pra- 
dėjo skaityti šį sąrašą, kuriam, atrodo, nebuvo galo. Trisdešimt 
keturi puslapiai, užpildyti iš abiejų pusių, tūkstančiai kantriai 
sugrupuotų informacijos detalių, šeši šimtai keturiasdešimt sep- 
tyni mergaičių, dingusių be pėdsako per dvidešimt ketverius me- 
tus, vardai. 

Sogos Hitošio atvejis - visiškai slaptai. Universitete, šeimoje 
buvo manoma, kad Hitošį uždarė į kalėjimą dėl jo netinkamų ideo- 
loginių pažiūrų. Įsigaliojus karo padėties įstatymui, niekas jau ne- 
skyrė, kuris nusikaltimas politinis, kuris bendrosios teisės. Tarp 
kitko, tais laikais, kai nekalti degė taip pat kaip ir kalti, žmonės 
pernelyg nebesirūpino menkavertėmis detalėmis. 

Viskas prasidėjo rytojaus dieną po didžiojo amerikiečių bom- 
bardavimo. Sogos kvartale išliko nedaug sveikų namų, paskirs- 
tymo stotis sugriauta, o šventyklos vietoje, kurioje ieškojo prie- 
globsčio gyventojai, teliko didžiulė juosvų pelenų krūva. Na, o 
didžiulė ginklų gamykla, Mitsubiši grupės pasididžiavimas, buvo 
tiesiog sugriauta. 

Rytojaus dieną po bombų lietaus, skaitė karo prokuroras teis- 
mui, užgesinus paskutinius gaisrus, vietiniai policininkai mėgino 
įvertinti nuostolius. Rami Hitošio rezidencija, nors kelių sprogi- 
mų ir apgadinta, per stebuklą išliko. Policininkai įėjo į vidų ieš- 
kodami, gal ras išgyvenusių žmonių. Tai, ką jie surado, buvo taip 
makabriška, kad jie sustingo vietoje. 

Milžiniška krematoriumo krosnis, skaitė prokuroras teismui, 
anga penkiasdešimt penkių ir aštuoniasdešimties centimetrų, 
gylis du metrai dešimt, maksimali temperatūra trys šimtai aš- 
tuoniasdešimt laipsnių. Pakanka vietos atsikratyti nereikalingų 
lavonų, tačiau nepakankamai karšta, kad viskas virstų pelenais. 
Viduje nemažai likusių apdegusių kaulų, taip pat dantų ir mažy- 
čių vaikų dantukų. Visame name pilna neįtikėtinų instrumen- 
tų, adatų, pjūklų, žnyplių, skalpelis, diržų ir skridinių, žirklių, 
geležies kaitinimui... Ant staliaus stalo jau mirusios mergytės 
kūnas, paruoštas kremuoti. Nukirstos galūnės, rankos, kojos 
ir galva nukirstos kirviu. Po autopsijos nustatyta, kad mergaitė 
prieš mirtį buvo kankinama. Mažiausiai trys dienos kančių, teigė 
teisininkas, gal ir daugiau. 

Sodas taip pat buvo kruopščiai apžiūrėtas, tai nebuvo sunku, 
nes bombos viską apvertė aukštyn kojom. Užteko šiek tiek pa- 
kasti ir buvo aptikta daugybė pusiau sudegusių kaulų, taip pat 
šlaunikaulių, mentikaulių ir ypač viršugalvių kaulų liekanų. Tei- 
sininkas teigė, kad kai kurioms toms liekanoms jau dešimt, gal 
net dvidešimt metų. 

Viskas sutapo, buvo lengva nustatyti ryšį tarp Hitošio ir jo 
aukų. Daugelis gyveno Asakusos kvartale, kai kurios turėjo gimi- 
nystės ryšių su Imperatoriškojo universiteto studentais, kitos su 
šeimomis lankydavosi Sogos šventykloje. Tarp kitko, buvo paste- 
bėta, kad penktaisiais Šovos periodo metais aukų beveik nebuvo, 
tais metais, kai Hitošis buvo išvykęs į Europą. 

Kodėl nusikaltėlis nebuvo surastas anksčiau (tinkamas pulki- 
ninko, paskirto teisėjo pareigoms, klausimas)? Karo prokuroras 
turėjo ką atsakyti: didžiulė civilių policininkų tinginystė, apgau- 
lingai naivi kaltinamojo veido išraiška ir ypač tai, kad nelikdavo 
lavonų. Nėra lavonų, nėra tyrimo. 

Tikra sėkmė, kaip išvadą paskelbė karo prokuroras. Jei ne šis 
lemtingas bombardavimas, monstras būtų siautėjęs toliau. Gy- 

nybos advokatas metė klastingą repliką, kad gal reikėtų padėkoti 
amerikiečiams už jų mirtinas atakas, tačiau niekas nenusijuo- 
kė, net Hitošis. Jis atrodė nepastebintis nieko, kas vyksta aplink 
jį. Užmiršęs, kad yra kaltinamasis, jis pabrėžtinai žiūrėjo į batų 
raištelius, o lūpose švytėjo santūri laimingo žmogaus šypsena. 


„.„Jamasava Hiromi (vienuolikos metų), gyvenanti Tokijo prefek- 
tūroje, Kandos rajone, Džimbošo kvartale, antroje apylinkėje, 
trečiame namų bloke, trisdešimt šeštame name. 

Dingusi vienuoliktųjų Taišio periodo metų trečio mėnesio 
dvidešimt trečią dieną. Nunozoki Haruka (trylikos metų), gy- 
venanti Tokijo prefektūroje, Hondžo rajone, Rijogoku kvartale, 
ketvirtoje apylinkėje, vienuoliktame name. 

Dingusi vienuoliktųjų Taišio periodo metų ketvirto mėnesio 
antrą dieną. Sugijama Vakaba (dvylikos metų), gyvenanti To- 
kijo prefektūroje, Kodžimašio rajone, Fudžimio kvartale, ant- 
roje apylinkėje, šešioliktame namų bloke, dvidešimt pirmame 
name. 

Dingusi vienuoliktųjų Taišio periodo metų ketvirto mėnesio 
devintą dieną. Kobajaši Juriko (dvylikos metų), gyvenanti To- 
kijo prefektūroje, Asakusos rajone, Kotobukio kvartale, ketvir- 
toje apylinkėje, šešiasdešimt ketvirtame namų bloke, pirmame 
name. 

Dingusi vienuoliktųjų Taišio periodo metų ketvirto mėnesio 
septynioliktą dieną. Ebinė Sajuri (dešimties metų), gyvenanti 
Tokijo prefektūroje, Šibos rajone, Mitos kvartale, antroje apylin- 
kėje, trečiame namų bloke, trisdešimt penktame name. 

Dingusi vienuoliktųjų Taišio periodo metų ketvirto mėnesio 
dvidešimt devintą dieną. Tanaka Riė (dvylikos metų), gyvenanti 
Tokijo prefektūroje, Nakano mieste, Očiajo kvartale, šimtas dvide- 
šimt penktoje apylinkėje, devyniasdešimt antrame name. 

Dingusi vienuoliktųjų Taišio periodo metų ketvirto mėnesio 
dvidešimt septintą dieną. Nagatomo Sanaė (vienuolikos metų), 
gyvenanti Tokijo prefektūroje, Kijobašio rajone, Cukidžio kvar- 
tale, septintoje apylinkėje, dešimtame namų bloke, vienuolikta- 
me name. 

Dingusi vienuoliktųjų Taišio periodo metų penkto mėnesio 
antrą dieną. Akiba Kikuko (dvylikos metų), gyvenanti... 


Hitošis nieko neneigė. Stebindamas savo klausinėtojus jis net 
nemanė teisintis. Visi atrodė išsigandę, sunkiai susigaudantys, 
kas vyksta, o jis, kaip regis, buvo tik beviltiškai pavargęs ir labai 
nuobodžiaujantis. Reikėjo kelis kartus jo klausti, kad ką nors pa- 
aiškintų. 

— Ar jūs jas prievartavote? 

— O ne, - droviu balsu atsakė Hitošis, - tik ne tai, joms tai bū- 
tų teikę malonumo. Tenkinausi paprastais fiziniais kankinimais. 

— Paprastais? Jūs manote, kad tai paprasta? 

— Gaila, neturiu lakios vaizduotės. Beveik paraidžiui naudojau 
pradedančio budelio vadovėlį - nulupti nagus, paviršinio odos 
sluoksnio pjaustymas, kaulų trupinimas, liežuvio išplėšimas, 
akių išdūrimas, rankų amputavimas... Ilgainiui, žinoma, galėjau 
patobulinti kai kurią techniką. 

— Gal galite patikslinti? 

— Na, pavyzdžiui, nukirpti liežuvį žirklėmis, tačiau jei ant 
atviros žaizdos išspausite visą citriną, patikėkite, galite gėrėtis 
rezultatu. Burna visa pajuosta per kelias minutes, gana stebi- 
nantis reiškinys; reikėtų paklausti kokio gydytojo, ką jis apie tai 
mano. Be to, man kilo mintis dėl skarabėjo. 

— Dėl ko? 

— Mano sode knibždėte knibžda skarabėjų - nežinau, kodėl 
jiems taip patinka ta vieta. Vieną dieną įkišau didelį, gyvą ir žva- 

lų skarabėją mergaitei į gerklę. Tokį didelį, kad skrandis nespėjo 
jo suvirškinti. Vabalas pragraužė skrandį ir keliavo žarnynu, sie- 
kė kepenis, inkstus... Nepakeliamas skausmas vargšei mergytei, 
kuri jautė, kaip graužiamos jos įsčios, ir nieko negalėjo padaryti. 
Ji rėkė visą naktį, aš jos net neliečiau. Ekonomiška, ar ne? 

Salėje du ar trys chaki uniformas vilkintys vyriškiai neslėpė 
didžiulio pasibjaurėjimo. Net tie, kurie patys buvo žudę, vis 1a- 
biau balo klausydamiesi pasakojimo tęsinio. 

— Kitą dieną... Jei gerai atsimenu, atrodo, tai buvo ta švelnioji 
Cuneko... Taip, tikrai, tryliktaisiais Šovos periodo metais, Kubo- 
ta Cuneko. Miela mažylė - jos tėvai gyvena sename name Hon- 
dže, Sumidos pakrantėje - tokia miela, vos aštuonerių, gyvos ir 
valiūkiškos akys, tokių nebepamatysi. Sukėliau jai gangreną... 
Senu surūdijusiu peiliu padariau ant kairės kojos didelę atvirą 
žaizdą, reikia ant viršaus užpilti žemių, žvyro, grūsto stiklo... 
Koja iš lėto pūva, gangrena kyla į viršų. Trys savaitės skausmo, 
trys ilgos savaitės... Brangi Cuneko... Pabaigoje ji visiškai nebe- 
bijojo mirties, ji netgi nekantriai ir karštai jos troško. Jos akys 
spindėjo kaip niekada nebuvo spindėjusios, kai gargaliuodama ji 
meldė mane ją pribaigti. 

— Ir... (karo prokuroras turėjo giliai įkvėpti oro, kad galėtų 
kalbėti toliau). Jūs tai padarėte? 

- Žinoma, ne, tai būtų viską sugadinę. 

— Jūs nuolatos jas kankinote? 

— Buvau priverstas, nes po pirmo skausmo jos užmigdavo. 
Tokių metų tai delikatus reikalas. Man reikėjo visko prigalvoti, 
kad jos turėtų sąmonę, jaustų, kaip pjaustomos jų galūnės, jaus- 
tų siaubą. 

— Kiek laiko jos išgyvendavo? 

— Priklauso nuo kiekvieno atvejo. Kai kurios pasirodė atspa- 
resnės už visą koloniją skorpionų... Paprastai tris keturias die- 
nas, sakyčiau. Kartais ilgiau, kartais trumpiau. 

Susirinkę klausytojai, pasipiktinę dėl tokio detalaus pasakoji- 
mo, murmėjo neslėpdami pasišlykštėjimo. 

— Po tų niekšiškų kankinimų, - toliau kalbėjo karo prokuro- 
ras, - jūs sudegindavote kūnus didžiulėje Sogos rezidencijos kre- 
matoriumo krosnyje. Juk taip? 

— Būtent. Tarp kitko, drįsiu priminti teismui, kad mūsų drau- 
gai vokiečiai tą patį daro Europoje, tik mastas kur kas didesnis 
už maniškį. 

— Nutilkite! Trečiasis reichas doras ir garbingas sąjungininkas. 
Jūs neturite teisės skleisti gėdingo priešų propagandos melo. 

— Tačiau, - atsiprašė Hitošis ir kelis kartus nusilenkė, - tai ne 
melas, koncentracijos stovyklos iš tiesų egzistuoja ir... 

- Tylos! - suriko karo prokuroras. - Šiame teisme kalbame ne 
apie tai! Šeši šimtai keturiasdešimt septynios. Tai tikslus jūsų 
nužudytų mergaičių skaičius. Mergyčių, nekaltų mergyčių... Šeši 
šimtai keturiasdešimt septynios! 

— Daug, - pasitenkino silpnai replikuodamas Hitošis ir įtrau- 
kė galvą į pečius. 


„Pirmaisiais Šovos periodo metais. Abė Kazujo (vienuolikos 
metų), gyvenanti Tokijo prefektūroje, Šitajos rajone, Taito kvar- 
tale, pirmoje apylinkėje, aštuntame name. 

Dingusi pirmųjų Šovos periodo metų pirmo mėnesio penktą 
dieną. Macumura Sacuki (dvylikos metų), gyvenanti Kanagavos 
prefektūroje, Kavasakio mieste, Šinmašio kvartale, penkiasdešimt 
ketvirtoje apylinkėje, šimtas trisdešimt antrame name. 

Dingusi pirmųjų Šovos periodo metų pirmo mėnesio aštuntą 
dieną. Išigura Juki (dešimties metų), gyvenanti Tokijo prefektū- 
roje, Nihombašio rajone, Ningijočo kvartale, tryliktoje apylinkė- 
je, penkioliktame namų bloke, trisdešimt antrame name. 

Dingusi pirmųjų Šovos periodo metų pirmo mėnesio tryliktą 

dieną. Takahaši Natsuko (vienuolikos metų), gyvenanti Tokijo 
prefektūroje, Fukagavos rajone, Kijosumio kvartale, antroje apy- 
linkėje, septynioliktame namų bloke, dešimtame name. 

Dingusi pirmųjų Šovos periodo metų pirmo mėnesio aštuo- 
nioliktą dieną. Šinoda Jošino (devynerių metų), gyvenanti Tokijo 
prefektūroje, Hongo rajone, Jušimos kvartale, ketvirtoje apylin- 
kėje, antrame namų bloke, trisdešimt septintame name. 

Dingusi pirmųjų Šovos periodo metų pirmo mėnesio dvide- 
šimt antrą dieną. Onozato Sonomi (dvylikos metų), gyvenanti 
Tokijo prefektūroje, Kijobašio rajone, Hačoborio kvartale, trečio- 
je apylinkėje, trečiame namų bloke, aštuonioliktame name. 

Dingusi pirmųjų Šovos periodo metų pirmo mėnesio trisde- 
šimt pirmą dieną. Kuramoši Sašiko (dvylikos metų), gyvenanti 
Tokijo prefektūroje, Jocujos rajone, Vakabos kvartale, pirmoje 
apylinkėje, devynioliktame namų bloke, aštuntame name. 

Dingusi pirmųjų Šovos periodo metų antro mėnesio trečią 
dieną. Jošizava Keiko (vienuolikos metų), gyvenanti... 


— Tarp dviejų kareivių be antpečių. Visiška paslaptis. Be abejo, 
jis to nusipelnė... Jau išties anksčiau ar vėliau taip turėjo nutikti. 

Motina Soga negalėjo patikėti tuo, ką jai papasakojo karinės 
rezidencijos, kurioje gyveno Hitošis, durininkas. Nesulaukusi 
kelias dienas žinių iš sūnaus, ji atėjo pas jį nešina keliais papras- 
tais skanumynais, pagamintais iš to, ką turėjo pati ir ką gavo 
juodojoje rinkoje. Paprasčiausi trapūs be skonio blynai, tačiau 
vis šis tas, kai šiais laikais visko trūksta. 

Iš pradžių durininkas atsisakė ištarti bent žodį ir tik piktai 
žiūrėjo į motinos Sogos laikomą paketėlį. Du, trys klausimai, 
jokio atsakymo, ir senoji moteris turėjo apsispręsti ir paauko- 
ti blynus už informaciją. Durininkas išvyniojo paketą, smagiai 
nusiteikęs pauostė jo turinį, įvertino blynus ir net drįso vieną 

suvalgyti, visai nieko, murmėjo jis kramtydamas, skanu. Laimikį 
įsikišo į kišenę, net nepadėkojo, nenusilenkė ir pareiškė motinai 
Sogai, kad jos sūnų suėmė karo policija, kad jis nežino kodėl, 
tačiau tie žmonės aiškiai turėjo priežasčių, jie visuomet teisūs, 
įrodymas - jis pats jokių rūpesčių su jais neturėjo. Tai buvo būti- 
na, tas keistas tipas, kurį jie suėmė, nusipelnė to, kas jam nutiko. 
Ir durininkas įsikišo į burną dar vieną blyną. 

— Dabar ne laikas ryti, - užriko motina Soga. - Noriu žinoti, 
kur mano sūnus! Kur jie jį nusivedė? 

— Neturiu nė menkiausio supratimo... Dabar, kai įsigaliojo karo 
padėties įstatymas, kariškiai gali daryti ką nori, jie niekam neat- 
siskaito. Aš tuo nesiskundžiu, truputis tvarkos visuomet į naudą. 

— Tačiau tai klaida! Tai tikrai klaida... 

— Taip, visi taip sako. 

— Į ką man kreiptis, kad jį paleistų? 

— Kodėl norite, kad žinočiau tokius dalykus, miela mano po- 
nia! Esu paprastas pasiuntinys, be laipsnio, nesilankau pas dide- 
lius ponus. Negaliu jums padėti. 

Jis nusisuko ir dingo koridoriaus tamsoje. Apdujusi motina 
Soga prisiminė, kad jos sūnus susitikinėjo su dviem kariškiais. Ji 
pati niekada nebuvo jų mačiusi, tačiau žinojo, kad jie geri Hitošio 
draugai. Generolai, labai svarbūs Generalinio štabo asmenys, jie 
padėjo suklestėti Sogos kvartalui, laikraščiuose apie juos dažnai 
rašydavo. Iši... vara ir Itama kažkoks, gakis, taip, Išivara ir Itaga- 
kis. Reikėjo kuo skubiausiai su jais pasikalbėti, perspėti juos apie 
siaubingą klaidą, kurios auka tapo jos sūnus. 

— Sužavėtas, ponia Soga, - pagarbiai pasisveikino Išivara, - Ži- 
noma, Hitošis taip dažnai man apie jus kalbėdavo, sėskitės, sės- 
kitės. Fotelis išklypęs, tačiau laikai sunkūs. Sakote, kad mano 
brangų seną bičiulį ištiko bėda? 

Išivara, kurio niekas neįspėjo dėl šios bylos, klausėsi motinos 
Sogos nuoširdžiai mandagiai ir pokalbio pabaigoje prisiekė pa- 

naudoti visas savo galias, kad ištrauktų seną draugą iš kalėjimo. 
Žinoma, tai klaida, baisus nesusipratimas, du spyriai į užpaka- 
lį, ir reikalas bus sutvarkytas. Ne, nereikia dėkoti, tikrai ne, juk 
kam reikalingi draugai? 

Prabėgo dvi savaitės, Hitošis vis nesirodė ir motina Soga pa- 
gerbė Išivarą dar vienu vizitu. Šį kartą ji pamatė, kad šlovingasis 
generolas labai sutrikęs, visiškai atsisako kalbėti. 

— Tai taip rimta? —- nenurimo pasigailėjimo verta motina Soga. 

Kai sunkiai dūsaudamas Išivara pasakė jai, kuo Hitošis kalti- 
namas, ji iš karto atsisakė tuo tikėti. 


„„Šovos periodo. Sekija Mikiko (trylikos metų), gyvenanti Toki- 
jo prefektūroje, Kodžimašio rajone, Rokubančo kvartale, šimtas 
dvidešimt trečiame namų bloke, trisdešimt penktame name. 

Dingusi septintųjų Šovos periodo metų penkto mėnesio šeštą 
dieną. Jošida Akari (dvylikos metų), gyvenanti Čibos prefektū- 
roje, Išikavos mieste, Ovados kvartale, pirmoje apylinkėje, du 
šimtai devyniasdešimt aštuntame name. 

Dingusi septintųjų Šovos periodo metų penkto mėnesio dvi- 
dešimt trečią dieną. Nišijama Asami (vienuolikos metų), gyve- 
nanti Tokijo prefektūroje, Kacušikos rajone, Mizumoto kvartale, 
antroje apylinkėje, trisdešimt ketvirtame namų bloke, penkiolik- 
tame name. 

Dingusi septintųjų Šovos periodo metų penkto mėnesio dvi- 
dešimt šeštą dieną. Hisamacu Motoko (trylikos metų), gyvenanti 
Tokijo prefektūroje, Asakusos rajone, Kijokavos kvartale, dešim- 
toje apylinkėje, dešimtame namų bloke, dvyliktame name. 

Dingusi septintųjų Šovos periodo metų penkto mėnesio trisde- 
šimtą dieną. Takacuka Šiki (dešimties metų), gyvenanti Kanaga- 
vos prefektūroje, Jokohamos mieste, Minamio rajone, Konojeda- 
jaus kvartale, trisdešimt devintame namų bloke, penktame name. 

Dingusi septintųjų Šovos periodo metų šešto mėnesio dešim- 
tą dieną. Rikitakė Noriko (dvylikos metų), gyvenanti Tokijo pre- 
fektūroje, Hojos mieste, Jagisavos kvartale, pirmoje apylinkėje, 
dvidešimtame namų bloke, aštuntame name. 

Dingusi septintųjų Šovos periodo metų šešto mėnesio septintą 
dieną. Šigira Mizuka (aštuonerių metų), gyvenanti Tokijo prefek- 
tūroje, Šindžuku rajone, Takadanobabos kvartale, ketvirtoje apy- 
linkėje, trečiame namų bloke, keturiasdešimt aštuntame name. 

Dingusi septintųjų Šovos periodo metų šešto mėnesio vie- 
nuoliktą dieną. Ogava Mijoko (dešimties metų), gyvenanti... 


kai, net liesas gynybai paskirtas advokatas sėdėjo susiėmę už 
galvų, pripažindami, kad niekaip negali suprasti tokio barbariš- 
kumo motyvų. 

— Tai buvo apreiškimas, - pradėjo aiškinti Hitošis... - Mano 
našta, mano didysis kūrinys. Negalėjau jo išvengti. 

Hitošis ilgai jiems kalbėjo apie savo kosmologiją, apie nerealius 
pasaulius, apie pernelyg didelį kvantų skaičių ir transcendentinius 
budas. Jis jiems papasakojo vieną dieną užmigęs pilname pasau- 
lyje ir pabudęs tuščiame, jis viską išaiškino vienu atsikvėpimu, 
nemikčiodamas. Kalbėjo apie erdvės ir laiko suspaudimą neeg- 
zistuojančiame atrastame taške, modalinę tikėjimo sistemų iliu- 
ziją, apie sveiką protą, paprastai niekam tinkamą ir natūralią ne- 
tvarką, sukeltą ateities, kuri tampa praeities formos priežastimi. 

Kadangi teismas nematė sąsajų tarp šių kliedesių ir šimtų ly- 
tiškai nesubrendusių mergaičių žudymo, Hitošis prakalbo apie 
duotą gyvenimą ir atimtą gyvenimą, apie koncepcijos ir destruk- 
cijos dualizmą, apie būtinybę nutraukti ciklus, kaltąją paversti 
auka, priversti gailėtis nekaltybės ir matyti, kaip ji sutinka mirtį 
kaip laimingiausią iš visų likimų. 

— Visų dievybių vardu, - sumurmėjo prokuroras, - mes turim 
reikalų su aukščiausios klasės bepročiu! 

Norėdamas, kad jo sprendimą patvirtintų kompetentingiau- 
sios institucijos, karo prokuroras gavo teisėjo leidimą, kad kalti- 
namąjį ištirtų specialistai. Tuo metu armija visiškai nepasitikėjo 
psichiatrija, tačiau savo gretose vis dėlto turėjo du talentingus gy- 
dytojus, aistringai besidominčius psichinėmis anomalijomis. Jie 
nustatė, kad Hitošis, be nepaprasto proto, turėjo psichinį nukry- 
pimą — nesugebėjo blaiviai suvokti aplinkos, kilusį dėl vaikystėje 
patirto seksualinio nusivylimo ir, be jokios abejonės, paūmėjusį 
po kažkokio nelaimingo atsitikimo jam tampant suaugusiu vyru. 

— Apibendrinus, - reziumavo jie, - tai žmogelis, kuris daug 
išmoko ir daug kentėjo, graužiamas karšto troškimo sulieti savo 
žinias ir patirtį į vientisą rišlią sistemą. 

— Jūs manot, kad tos nesąmonės, kurias jis paisto, yra rišlios? 

— Tam tikra prasme... Bent jau jam. 

— Nesu tikras, kad gerai supratau... Jei tikėtume jūsų paaiš- 
kinimais, vadinasi, jis teigia nužudęs tas vargšes mergaites, kad 
išgelbėtų joms gyvenimą? 

Išgirdęs, koks apverktinai paprastas yra prokuroras, Hitošis 
nesusilaikė nenusišypsojęs. Tarp kitko, visa ši istorija jau nebe- 
turėjo jokios reikšmės. Jis nebuvo tikras Soga, taigi... 


...Dvyliktaisiais Šovos periodo metais. Mijamoto Emiko (dešim- 
ties metų), gyvenanti Tokijo prefektūroje, Šitajos rajone, Saku- 
ragio kvartale, dešimtoje apylinkėje, vienuoliktame namų bloke, 
dvidešimt šeštame name. 

Dingusi dvyliktųjų Šovos periodo metų devinto mėnesio šeš- 
tą dieną. Juji Fusako (vienuolikos metų), gyvenanti Tokijo pre- 
fektūroje, Išigajos rajone, Funagavaramašio kvartale, ketvirtame 
namų bloke, trečiame name. 

Dingusi dvyliktųjų Šovos periodo metų devinto mėnesio aš- 
tuntą dieną. Fudžisava Tošimi (dvylikos metų), gyvenanti Tokijo 
prefektūroje, Kunitašio mieste, Jagavos kvartale, keturiasdešimt 
aštuntame namų bloke, vienuoliktame name. 

Dingusi dvyliktųjų Šovos periodo metų devinto mėnesio dvylik- 
tą dieną. Amemija Jumiko (devynerių metų), gyvenanti Saitamos 
prefektūroje, Sokos kaime, Macubaros kvartale, du šimtai trisde- 
šimt septintame namų bloke, šešiasdešimt ketvirtame name. 

Dingusi dvyliktųjų Šovos periodo metų devinto mėnesio sep- 
tynioliktą dieną. Tomizava Masajo (aštuonerių metų), gyvenan- 
ti Tokijo prefektūroje, Meguro rajone, Aobadai kvartale, ketvir- 
toje apylinkėje, dvyliktame namų bloke, dešimtame name. 

Dingusi dvyliktųjų Šovos periodo metų devinto mėnesio dvi- 
dešimt pirmą dieną. Sasamori Mana (dvylikos metų), gyvenanti 
Tokijo prefektūroje, Arakavos rajone, Mašijos kvartale, aštuntoje 
apylinkėje, pirmame namų bloke, dvidešimt ketvirtame name. 

Dingusi dvyliktųjų Šovos periodo metų devinto mėnesio dvide- 
šimt šeštą dieną. Nonaka Momo (septynerių metų), gyvenanti Či- 
bos prefektūroje, Čibos mieste, Hon-Čibos kvartale, antroje apylin- 
kėje, šešioliktame namų bloke, devyniasdešimt septintame name. 

Dingusi dvyliktųjų Šovos periodo metų devinto mėnesio tris- 
dešimtą dieną. Kimura Majuko (devynerių metų), gyvenanti... 


Sogos atvejis nuodijo gyvenimą ir armijai, ir vyriausybei. Šalis 
buvo ties bedugnės kraštu, trūko tik serijinio žudiko bylos. Trys 
galingi oligarchai, kuriuos įspėjo aukšti armijos kariškiai, turėjo 
skubiai susitikti ir imtis reikiamų priemonių. 

— Jis artimas Išivarai ir Itagakiui... Pažįsta beveik pusę Ge- 
neralinio štabo. Mūsų kodavimo sistemos išradėjas. Be to, Im- 
peratoriškojo universiteto dėstytojas, Ivasakių giminė. Garsus 
asmuo, žymi asmenybė. 

— Šeši šimtai keturiasdešimt septynios! Jis nužudė šešis šim- 
tus keturiasdešimt septynias. 

- Jei byla iškils į viešumą, prarasime gyventojų paramą. 

— Man atrodo, kad tai jau įvyko. Visi žino, kad karas pralaimė- 
tas. Dabar griežtai deramės su Vašingtonu, kad išgelbėtume tai, 
ką dar galima išgelbėti. 

— Tie šunys amerikiečiai bombarduoja viską iš eilės. Nieko 
nebeišgelbėsi šioje šalyje, net niežuotų senelių kanarėlių. 

— Nagi, nagi, užtenka apie pralaimėjimą. Net blogiausią va- 
landą galima šio to griebtis. 

— Gerai, o ką darysim su tuo bepročiu? 

— Geriau būtų, kad procesas kuo greičiau baigtųsi. Toks reika- 
las tarsi sprogstamasis užtaisas. 

— Kita vertus, net klausimo negali būti paleisti tą ligonį. Jį gali 
remti kas tik nori, žmogžudžiai maniakai nepaliekami laisvėje. 

— Vis dėlto, ar jis iš tiesų nužudė visas tas mergaites? Nėra 
jokių abejonių? 

— Nė menkiausios. Jis lengvai viską prisipažino, net nereikė- 
jo mušti. O be to, ką tik gavome oficialų raštą iš vokiečių val- 
džios. Žinoma, konfidencialiai. Getingeno apylinkėse be pėdsa- 
kų dingo keturios mergaitės nuo devynerių iki dvylikos metų. 
Spėkite kada. 

- Penktaisiais Šovos periodo metais? 

— Tiesiai į taikinį. Būtent tada, kai tas ligonis ten viešėjo. Juk 
sunku galvoti apie sutapimą, ar ne? 

— Paprasčiausia jį iš čia išsiųsti, kol pasibaigs krizė. Rasim ko- 
kią ramią vietelę toli, labai toli nuo čia, kur galėsim jį saugoti. 

Po trumpų svarstymų Soga Hitošis laikinai buvo išsiųstas į 
Hirosimos sanatoriją, toli nuo sostinės kankynės ir bijančių su- 
gadinti savo gerą vardą draugų, Jo byla turėjo būti tęsiama pasi- 
baigus karo veiksmams. 

— Na štai, reikalas sutvarkytas. 

— Vis dėlto, - atsiduso vienas bylą vartantis oligarchas, - pas- 
kaitykit truputį šituos absurdus... Ateitis, kuri tampa praeities 
priežastimi... Kokia nesąmonė. 


„.Šovos periodo metais. Ivamoto Kotonė (vienuolikos metų), 
gyvenanti Tokijo prefektūroje, Nihombašio rajone, Kakigaračo 
kvartale, antroje apylinkėje, trisdešimt pirmame namų bloke, 
devintame name. 

Dingusi šeštųjų Šovos periodo metų vienuolikto mėnesio aš- 
tuonioliktą dieną. Enomoto Azusa (devynerių metų), gyvenanti 
Tokijo prefektūroje, Šinagavos rajone, Togošio kvartale, trečioje 
apylinkėje, dvyliktame namų bloke, trisdešimt šeštame name. 

Dingusi šeštųjų Šovos periodo metų vienuolikto mėnesio 
dvidešimt ketvirtą dieną. Tamajosė Madoka (vienuolikos metų), 
gyvenanti Tokijo prefektūroje, Tošimos rajone, Medžiro kvartale, 
penktoje apylinkėje, trečiame namų bloke, keturiasdešimt antra- 
me name. 

Dingusi šeštųjų Šovos periodo metų vienuolikto mėnesio 
dvidešimt aštuntą dieną. Suzuki Megumi (septynerių metų), gy- 
venanti Čibos prefektūroje, Makuhario kaime, Hongo kvartale, 
septyniasdešimt penktame namų bloke, dvidešimt devintame 
name. 

Dingusi šeštųjų Šovos periodo metų dvylikto mėnesio pirmą 
dieną. Hirakava Naoko (devynerių metų), gyvenanti Tokijo pre- 
fektūroje, Šibujos rajone, Jojogo kvartale, penktoje apylinkėje, de- 
šimtame namų bloke, penkiasdešimt ketvirtame name. 

Dingusi šeštųjų Šovos periodo metų dvylikto mėnesio penktą 
dieną. Saegusa Kijoko (aštuonerių metų), gyvenanti Tokijo pre- 
fektūroje, Azabu rajone, Ropongio kvartale, septintoje apylinkė- 
je, vienuoliktame namų bloke, aštuonioliktame name. 

Dingusi šeštųjų Šovos periodo metų dvylikto mėnesio antrą 

dieną. Goto Icumi (šešerių metų), gyvenanti Tokijo prefektūroje, 
Kandos rajone, Cukasamašio kvartale, penkiasdešimt trečiame 
namų bloke, septynioliktame name. 

Dingusi šeštųjų Šovos periodo metų dvylikto mėnesio ketu- 
rioliktą dieną. Vatanabė Joko (septynerių metų), gyvenanti... 


Ant blyškios suknelės išskleidusi savo ilgus plaukus Kaguja ty- 
liai verkė, o į ją susijaudinęs žvelgė nekaltasis vaikinas, kuris 
šia proga savo organą išmintingai paliko kelnėse. Terasą švelniai 
glostė mėnesiena, kai baisioji princesė pradėjo savo keršto planą. 
Ji laikėsi įsikibusi turėklų, slėpė veidą, o jos kūną purtė rauda. 
Net vaidindama nelaimingą ji išliko kerinčiai seksuali, neužmir- 
šo kartkartėmis šnirpštelėti nosimi, kad parodytų, jog jos šird- 
gėla tikra. 

Šiame jos taip kruopščiai kuriamame paveiksle netrūko nė 
menkiausios smulkmenos, nė menkiausio štricho. Viskas buvo 
apskaičiuota, net raudojimas. Net pernelyg gerai ją pažįstančiam 
žmogui būtų graudu į ją žiūrėti. Tad nevertėjo stebėtis, jog tas 
didelis kvailas princas labai lengvai pakliuvo į spąstus. 

— Princese, - dejavo Naka no Ojė graužiamas užuojautos. — 
O Virpančioji Begėde, nuraminkite savo sielvartą, kuris nedaro 
garbės jūsų nuostabiajam grožiui. 

— Visos dievybės, kurioms, žinoma, priklausau ir aš, nežino, 
kaip labai mano sužeista siela trokšta atgauti ramybę. Ir vis dėl- 
to, žavingasis kvaily, man nepavyksta pailsėti ir nurimti. Ne, aš 
negaliu. 

Vos tik Naka no Ojė prieidavo truputį arčiau norėdamas pa- 
guosti princesę, šioji tučtuojau grakščiai ir itin droviai - puikiai 
suvaidinta - atsitolindavo, o tai tik dar labiau jaudino skaistuolį 
ir stiprino jo troškimą padėti merginai. 

— O Džiaugsmingoji Verkšlentoja, pasakykite man, kas jus 
taip kankina. Tiek ašarų, į jus visai nepanašu... Jūs visuomet to- 
kia džiaugsminga, linksma ir net truputį, būkim garbingi, niek- 
šiška. 

— Ak, mano brangusis ir švelnusis kvaileli, vertinu tavo atvi- 
rumą! Taip norėčiau atverti tau savo širdį ir, kodėl gi ne, savo 
vaginą... Tačiau gėda graužia mano įsčias, o raudose paskęsta visi 
mano žodžiai. Man gėda, kad man taip gėda. 

— O Kaprizingoji Delikačioji, jūs ne iš tų, kurios leidžia, kad 
jas užplūstų panašūs jausmai. Ne su tiek litrų kraujo ant jūsų są- 
žinės. Pažįstam jus tokią, kurios net raupsuotas elgeta nesugrau- 
dintų, neišspaustų nė vienos jūsų ašaros. Ir vis dėlto šį vakarą 
jūsų ašaros liejasi tarsi staigi vasaros liūtis. 

— Matai mane tokią, kokią dangus sukūrė, mielasis kvaily, ap- 
imtą dvejonių ir atgailos. 

- Kalbu nuoširdžiai, Žavioji Vulgarioji Princese, niekas rū- 
muose neįsivaizduotų jūsų tokios gležnos ir suglumusios. Tik 
Mėnulis šį vakarą leido man pažvelgti į jus kitu žvilgsniu. Tebūnie 
tūkstantį kartų palaimintas šis dieviškas dangaus kūnas. 

- Ir tebūnie išklausyta tavo malda, visažini mulki. 

— Reiškiu visą pagarbą, Pavojingoji Skaistuole, tai aš turiu 
išklausyti jūsų norus ir, jei galiu, palengvinti jūsų skausmą. 
Meldžiu jūsų, nusišluostykite ašaras ir pažvelkite į mane kaip į 
patį ištikimiausią patikėtinį. O kad įsitikintumėte mano amžinu 
atsidavimu, tik nurodykite bet kokį trokštamą daiktą - šukas, 
skraistę, vergą... ir aš su pačiu didžiausiu malonumu padova- 
nosiu jums jį. Tik klaktelkite pirštais ir op, mano tarnai viskuo 
pasirūpins. 

— Ne, malonusis vėjavaiki, tu labai dosnus, tačiau jokie pa- 
saulio lobiai neprivers manęs nusišypsoti. Supranti, ne daiktas, 
o vyras kelia man skausmą. 

— Vyras? Kaip gali vyras leisti tekėti dieviškosios būtybės aša- 

roms? O Svaiginančioji Užkrėtėja, tik pasakykit man to gudraus 
niekšo vardą ir su malonumu dantimis nulupsiu jam odą, su- 
traiškysiu akis, atiduosiu ožkoms jo sėklides, po vieną išrausiu 
jo barzdos plaukus... 

— Labai malonu, kad taip galvoji, simpatiškasis puskvaiši. Ta- 
čiau nemanau, kad gali jam prilygti. 

— Nagi, Įžūlusis Stebukle, ar užmirštate, kad esu imperato- 
riškasis princas? Vienas svarbiausių rūmų asmenų! Ko turėčiau 
bijoti? Nieko, jei tai tik ne tas bjaurybė Iruka... 

— Bingo... 

Vėl tapęs nekaltu berniuku, išblyškęs Naka no Ojė susigūžė, 
apstulbintas baisaus princesės pareiškimo. Jis net leido sau itin 
teatrališku žingsniu atsitraukti ir samurmėjo: 

- Iruka? Žiaurusis Soga? Mūsų didysis ministras? Savo tėvo 
sūnus? 

— O taip, tas pats neišvengiamasis Iruka. Taigi ką tu gali pada- 
ryti, kilmingasis kvaily? Gerai žinai, kad Iruka galingesnis už pa- 
čią imperatorę ir kraugeriškesnis už šernų bandą. Bijau, kad dar 
kartą neteisybė triumfuos Jamato šalyje. Taip, turėčiau pasiryžti 
tapti viena iš nesuskaičiuojamų jo aukų. Dabar gerai žinau, jog 
niekas žemėje negali padaryti galo tam žiauriam žvėriui. 

Ir Kaguja vėl paplūdo ašaromis. Pritrenktas šios naujienos 
Naka no Ojė bailiai kasėsi ausis, nežinodamas, kokį sprendimą 
priimti. Už nieką pasaulyje jis nebūtų norėjęs princesės akyse at- 
rodyti bailys. Tokia žavinga būtybė, kenčianti dėl to niekšo prastų 
manierų intriganto. Vien apie tai pagalvojęs, jis norėjo pulti su 
kardu rankoje į nusikaltėlio kambarį ir suvesti su juo sąskaitas. 

Nurimus įniršiui staiga kilo baimė. Iruka vis dėlto buvo stam- 
bus paukštis. Nenaudėlis mokėjo kautis, buvo stiprus kaip trys 
koviniai buliai, pats vienas perrėžė daugiau gerklių nei dvylika 
rūmų budelių. Jis laikė ginklus net lovoje ir visi žinojo, kad jo 
miegas toks pat lengvas kaip balta prostitutės šlaunis. 

Vis dėlto ir Iruka, nors ir tvirtas, buvo tik žmogus, mirtingųjų 
rasės, iš tų, kurių galima atsikratyti. Tarp kitko, Sogos klanas 
rūmuose toli gražu nebuvo populiarus, Naka no Ojė negalėjo to 
nežinoti. Pasibaigus skaistuolio vaikystei, tarp dviejų masturba- 
cijos seansų, jis nuolatos girdėdavo, kaip skųsdavosi ir pyko di- 
dikai, nors jausmus reiškė tyliai, bijodami represijų. Turint kelis 
įtakingus sąjungininkus, buvo galima jį nuversti. 

Kam dvejoti... Nuostabi princesė prašė pagalbos, visa šalis ti- 
kėjosi pokyčių. Jam, princui Nakai no Ojė, turėjo užtekti drąsos 
laikytis savo politinių įsitikinimų, o jo kairė ranka, tapusi labai 
raumeninga po nuolatinių vienišų užsiėmimų, turėjo pakanka- 
mai jėgos kardui pakelti. Sprendimas buvo priimtas, jis paaukos 
savo skaistybę didžiam reikalui, išprievartaus, jei reikia, dvi ar 
tris tarnaites, elgsis kaip gerbtinas vyras, tikras imperatoriškųjų 
rūmų didikas. 

— Princese, kadangi aš pažadėjau, laikysiuos savo įsipareigoji- 
mų. Netrukus atnešiu tau Irukos galvą ant sidabrinio padėklo. 

— Norėčiau ant auksinio. 


Prastai tašyto akmens luitas vidury užtvindytų ryžių laukų - jo- 
kio vardo, jokio iškalto ženklo, nieko, kas leistų spėti, kad tai 
kapas. Žinoma, iš pradžių apylinkių valstiečiai žinojo, kas tai yra, 
tačiau ilgainiui bėgant amžiams, viskas buvo užmiršta. 

Jau prieš kelis dešimtmečius Asakusos laukuose buvo iškel- 
ti elektros ir telegrafo stulpai, kai kas abejingai kalbėdavo, kad 
galima pratęsti geležinkelio liniją, nors nebuvo tvirtai įsitikinę, 
kad dėl to pasikeis kaimo gyvenimas. Derlius buvo nuimamas 
be pokyčių metai iš metų, moterys sodino ir gimdė, vyrai gėrė 
ir skundėsi, turtuoliai apiplėšinėjo vargšus, ir net ekscentriškas 
modernus gyvenimas negalėjo pakeisti ramios senų gerų įpročių 
tvarkos. 

Vieną dieną atvyko elegantiškas vyriausybės tarnautojas, ti- 
piškai pagal sostinės funkcionierių madą išsipustęs vyras. Kelias 
valandas išsėdėjo užsidaręs mero kabinete, ir kai išvyko, kurį lai- 
ką buvo kalbama tik apie kultūrinį palikimą, tam tikrų vietovių 
išsaugojimą, archeologinius kasinėjimus. Iš pradžių gyventojai 
nieko gerai nesuprato. Jau daug metų sodindami augalus jie re- 
gione rasdavo daugybę beverčių senienų... Nemažai buvo išmes- 
ta į šiukšlių dėžę, dvi ar trys dėl nepaaiškinamų užgaidų buvo 
išsaugotos, padėtos į spintelę ar ant kokio baldo. 

Keli dirbami laukai tapo šio kultūrinio darbo vieta. Per ke- 
lerius metus laukus užplūdo archeologai, jų padėjėjai ir daugy- 
bė vakariečių, kurie, didžiausiai gyventojų nuostabai, regis, itin 
smalsiai domėjosi šiomis lyg ir paprastomis vietomis. Darbai 
vyko greitai; užteko nusausinti ryžių laukus, truputį pakasinėti, 
ir pradžia buvo padaryta, ir tuo blogiau, jei valstiečiai niurnėjo. 
Taip nesunkiai buvo surasta Asukos šventyklos vieta ir atkasta 
daug griuvėsių. Būtent truputį į vakarus nuo šventyklos liekanų, 
vos už penkiasdešimties žingsnių, Osakos universiteto savanoris 
aptiko palaikus. 

Kaip to reikalauja kultūrinis išdidumas, Asukos šventykla 
buvo atstatyta, tačiau, tenka pripažinti, gana vidutiniškai. Sie- 
nos buvo perdažytos keista balkšva spalva ir lankytojui, be abe- 
jonės, įpratusiam prie nuostabių medinių Naros ar Kioto šven- 
tyklų, iš tiesų sunku suvokti, kad jis vaikšto po istorinę vietovę. 
Net senoji Budos statula nebedarė stipraus įspūdžio. Kopija? 
Žinoma, bamba nusivylęs lankytojas, čia kopija, viskas aišku. 
Sunku surasti kapavietę; reikia eiti pas vyriausiąjį vienuolį, kau- 
lyti informacijos. 

— Kapas?.. Žinoma, žinau, įeikite pro vartus kairėje ir eikite 
tiesiai, siauru takeliu, visą laiką tiesiai. Lengvai rasite, tačiau iš 
karto perspėju, nieko ypatinga ten nėra. 

Vyriausiasis vienuolis nedrįsta klausti tiesiai, tačiau jo žvilgs- 

nis kupinas nepasitikėjimo. Nedažnai pas jį ateina lankytojai, 
klausinėjantys apie kapus. Reikia pasakyti, kad ten nėra ką žiū- 
rėti, visiškai nieko nėra, ir sunku įsivaizduoti ką nors, sukorusį 
tokį ilgą kelią, kad susikauptų prie kapo to vaikino, kuris gyveno 
taip seniai ir kurį visi užmiršo. Tai ne senelis, kuriam buvo pasta- 
tyta tikra nuostabi kapavietė slėnio pietuose, tokia turtinga, kad 
jau dvidešimt kartų buvo apiplėšta. 

Kelias vis dėlto buvo sutvarkytas, nes kartais atsiranda ko- 
kia gailestinga siela, galinti nueiti tą kelią, sudėti rankas maldai, 
paskui padėti kokią monetą ar seną mandarino gabaliuką ant 
Irukos, paskutinio Sogos, kapo. 


— Irukos galvą? 

— Ir Emišio galvą taip pat! 

Antroji auka Kagujos prašyme nefigūravo, tačiau princui Na- 
kai no Ojė, buvusiam nekaltam jaunuoliui, nereikėjo daug lai- 
ko suprasti, kad nužudęs Sogos sūnų užsitrauks didžiulę tėvo 
rūstybę. Taigi pasirinkimo jis neturėjo. Kad patenkintų prince- 
sės reikalavimus, jis turėjo išžudyti visą giminę. Nakatomiai jo 
iniciatyvai pritarė iš karto, nes buvo laimingi, kad pagaliau gali 
atsikratyti tais šlykščiais Sogomis, per kurių kaltę pateko į nema- 
lonę. Kitos giminės, Ono, Hegurių, taip pat įskaudintos, tam ne- 
prieštaravo. Tačiau vienuolis Minas, išgirdęs apie įžūlų Nakos no 
Ojė planą, plačiau atmerkė savo pavargusias akis. Tuos metus, 
kai jis buvo rūmų vienuolis, jam teko būti daugybės kvailysčių 
liudytoju, tačiau šioji sumušė visus rekordus. Kautis su Sogo- 
mis... Maždaug tas pats, kaip tikėtis švelnumu nugalėti tigrą. Iš 
pradžių vienuolis pabandė užsidegusį princą nuraminti, klaus- 
damas, iš kur jam kilo tokia keista mintis. 

— To nori princesė, - šiurkščiai atšovė Naka no Ojė. - Ji mums 
įsako. Pateik galvą, ir op! 

— Kas jums užėjo prašyti manęs tokių dalykų... Aš vienuolis, 
gerklę perrėžti ne mano reikalas. 

— Nurimkite, neprašome jūsų smogti lemtingo smūgio. Tik 
palaikykite mūsų pragaištingus veiksmus. Tai būtų tarsi morali- 
nis Gerojo Mokymo palaikymas. 

— Hm... Moralinis palaikymas, moralinis palaikymas... Juo- 
kaujate su tuo moraliniu palaikymu. Žinoma, perspektyva nusi- 
kratyti to šuns Irukos manęs netrikdo. Tas bjaurus tipas šlykštes- 
nis už gaują niežuotų šakalų. Tačiau palaiminti žudynes... Mane 
tai glumina. Turiu savo pareigas, tikėjimą. Gerąjį Mokymą... Nu- 
sikaltimai - ne mano sritis. 

— Na, juk nebūtumėte pirmas kunigas, laiminantis politinę 
žmogžudystę. 

— Visus kitus kartus tai buvo rimtas reikalas! 

— Tačiau ir dabar reikalas rimtas... Tokia švelni ir gležna prin- 
cesė tokiomis mielomis akimis. 

Argumentas vienuolį ne itin įtikino, o štai Šoaną, kai jis iš- 
girdo apie planuojamą žmogžudystę, apėmė entuziazmas; tiek 
metų dalyvavęs intrigose Tangų rūmuose, jis džiūgavo vien pa- 
galvojęs, kad galės dalyvauti sąmoksle. 

— Puiku! Dar vienam tipui reikia perrėžti gerklę! Pats laikas, 
šiuose valstiečių rūmuose pradėjau nuobodžiauti. 

— Galvokite, ką sakote, brangus broli, mes neturim priežasčių 
skųstis. Mes gerbiami kaip tikri karaliai, o tarnaitės moka išskės- 
ti šlaunis, kai tik to reikia. 

— Nesiginčiju, tačiau vis tiek čia tikras kaimas. Galite steng- 
tis, kiek norite, niekuomet nepasivysite šlovingosios Kinijos. Jos 
turtai, jos spindesys... Kokia čia nuobodybė! 

Draskomą nostalgijos Šoaną apėmė niūri nuotaika, o tai tik 
dar labiau sutvirtino jo troškimą išžudyti Sogų klaną. 

— Gerai, o ko imsimės? Nuodų? Trumpo kardo? Burtų? 

- Šias smulkmenas sutvarkys mūsų skaistuolis, noriu pasa- 

kyti, princas ir jo bendrininkai. Ne, mes imsimės ideologijos. 
Kadangi tai pats pavojingiausias reikalas, kol vyks žudynės, mes 
laikysimės pagarbaus atstumo, palauksime, kada viskas baigsis, 
kaip numatyta. Kai pergalė bus mūsų, padiktuosime kronikinin- 
kams oficialią istorijos versiją. 

— Labai gerai... O ką mes jiems padiktuosime? 

— Ak, brangusis Šoanai, todėl užduotis ir yra sunki. Mes turė- 
sime pateisinti žmogžudystę. 

— Nebus taip lengva... Gerasis Mokymas draudžia imtis tokių 
veiksmų... Na, jei skaitydamas viską gerai supratau. 

— Nagi taip, Gerasis Mokymas... Tačiau jei turi reikalų su to- 
kiu šlykštyne kaip Iruka... 

— Gyvulys, bjaurus nusikaltėlis. 

- Jeigu jo nesustabdysime, visi gyventojai atsidurs pavojuje... 

— Rūmai! Imperatorė! 

— O jei vieną dieną Iruka išlietų savo sėklą ir gimtų jo pali- 
kuonis... 

— Kuris taip pat galėtų susilaukti palikuonio... 

— Ir kuris savo ruožtu galėtų turėti palikuonių... 

— Monstras! Štai kas išeitų. 

— Neganda, mirtinas pavojus visiems gyviesiems. 

— Jau įsivaizduoju katastrofos mastą... Mažų mergaičių žudikas. 

— Taip, juk gerai viską matėte, per kelias kartas, iš tikrųjų 
mergaičių žudikas. 

— Faktas, kurio negalima ignoruoti, nes Abhidharmos pase- 
kmių grandinė moko mus priežasčių ir jų pasekmių. 

— Tam, kuris žino Tiesą, laikas nebėra paslaptis. Ciklai kar- 
tojasi, nekintantys, troškūs. Mes, Budos mokiniai, mes žinome, 
kad ateitis atskleidžia praeitį. 

— Ir kadangi mes žinome, mūsų veiksmai pateisinami. Mes 
negalim leisti, kad toks demonas klestėtų ir daugintųsi žemiš- 
kajame pasaulyje. 

— Kur tik jis eitų, neštų vien siaubą ir sielvartą. 

— Savo karmą suterštų blogais, kenksmingais dalykais. 

— Pats save pasmerktų amžinam pragarui. 

— Dešimt tūkstančių mononokių viename asmenyje. Jo nea- 
pykanta galėtų virsti milžinišku liepsnos kamuoliu, galinčiu nu- 
siaubti visą slėnį. 

— Lygumą, kalvas, miestą. Milžiniškas ugnies kamuolys, Sogų 
neapykantos vaisius. Gailestingumo sutros mums draudžia sėdė- 
ti sudėjus rankas. Turim kuo skubiausiai padėti vargšui Irukai. 

— Mes neturime pasirinkimo. 

— Tikrai neturime... 

— Taigi reikia jį užmušti... 

— Taip, turim jį nužudyti, kad išgelbėtume jam gyvenimą. 

Patenkinti savo kalbomis abu vienuoliai nusišluostė kaktas 
ir pašaukė tarnaites, kad jos atneštų gėrimų ir drėgnų paklodžių 
atsigaivinti, jiems dabar to labai reikėjo. Šoanas nužiūrėjo savo 
darbą dirbančias tarnaites, vieną parsigriovė ant žemės ir ėmė be 
jokio perspėjimo dulkinti, o Minas apsimetė, kad nieko nemato, 
rūpestingai apgalvodamas pagrindines pokalbio metu iškeltas 
mintis. 

Tą patį vakarą užrašai buvo perduoti Nakai no Ojė ir jo ben- 
drininkams, ir kai maištininkai išgirdo abiejų vienuolių sugalvo- 
tus argumentus, plojo kiek leido jėgos, paskui užsisakė sakės, 
mielų mergaičių ir berniukų ir dainavo visa gerkle. Šventė už- 
truko iki vėlyvos nakties, ir kai alkoholio paveikti maištininkai 
sukrito ant žemės, Naka no Ojė sukietėjusį savo organą vis dar 
kaišiojo į vienos vargšės merginos užpakalį, taip visiems laikams 
palaidodamas savo, kaip skaistuolio, reputaciją. 


Pastaruoju metu Iruka nesuprato, kodėl Kaguja taip staiga atša- 
lo, ypač kad jį vis dažniau vargino deginantys sapnai. Liepsnos, 

tikros dusinančios liepsnos, kilo į viršų aplinkui jį, ir jis pabus- 
davo vidury šaltos nakties su kardu rankoje, stengdamasis nu- 
kirsti nematomą priešą. 

Daugelis istorikų šiandien būtų galėję jį nuraminti, pasakyti, 
kad jam nėra ko nerimauti, kad Sogų veiksmai ir vėliau bus tęsia- 
mi, net didesni, jais pasirūpins tie, kurie juos nužudys. Niekas 
nebegalėjo nepaklusti Gerajam Mokymui, jis įsitvirtino šalyje, 
gyventojų širdyse, nes jiems reikėjo tikėti. Imperatoriškoji linija 
nenutrūks, šventyklos turtės, ir nors bus maištų, pavojų, krizių, 
nesuskaičiuojamų karų, kurie niokos šalį ateinančiais amžiais, 
niekas negalės sunaikinti Sogų padaryto darbo. 

Tačiau Iruka visų pirma buvo žmogus, išgąsdintas savo juokin- 
gos egzistencijos, ir jokia plataus užmojo politinė vizija negalėjo 
pakeisti menko instinkto išlikti. Liepsnos, liepsnos! Jis pamėgino 
viską papasakoti ūmiajai Kagujai, tačiau jos atsakymas buvo itin 
žeminantis. Jei tai būtų buvusi kita moteris, Iruka ilgai neprašy- 
tas būtų nukirtęs jai galvą, tačiau Kagujai, žinoma, galvos nekirsi, 
jos nežudysi, jos net negalima liesti. 

— Sapnuok, kvaily, - perkreipta burna pareiškė ji, - tu nemirsi 
liepsnose, tu mirsi be galvos. Tarp kitko, to ir nusipelnei. 

Ir ji tučtuojau liepė dingti jai iš akių, nes buvo pernelyg užsi- 
ėmusi skaičiuoti, kiek ras laumžirgių ryžiuose. Toks jos elgesys 
nebuvo naujiena, tačiau šį kartą Iruka pajuto tikrą priešiškumą 
princesei. Sužinojusi apie tai imperatorė pamanė, jog turi gali- 
mybę ir puolė į ministro glėbį, siūlydama paramą ir paguodą. 

— Užmiršk ją, mano didysis beproti, užmiršk tą žiogelį. Sutin- 
ku, ji gražesnė už tūkstančius pavasarių, net man kartais kvapą 
gniaužia, ir vis dėlto ji ne tau, ji ne žmonėms ir ne dievybėms. Ji 
niekam neskirta. 

Ir kad argumentai būtų svaresni, ji demonstratyviai išskė- 
tė kojas. Vien nuo šio vaizdo Irukos veidą iškreipė baisi pasi- 
šlykštėjimo grimasa, ir jis sumurmėjo, kad Buda buvo tūkstantį 

kartų teisus sakydamas, kad pragaras žemėje iš tiesų egzistuoja, 
kad maldų neužtenka išpirkti pasaulio siaubui. Supratusi, kad 
šis metodas ministrui toli gražu nepatinka, imperatorė pakeitė 
taktiką, tapo švelni tarsi pasisotinęs šuniukas. Ji pradėjo jam ge- 
rintis, ilgai ir suktai jį gyrė, glostydavo jo plaukus savo mažais 
susuktais pirštais. 

— O didysis ministre, tu pats išdidžiausias, pats galingiausias, 
o tavo tarpkojo turinys pats didžiausias visuose rūmuose. Tavo 
vardas visiems laikams išliks imperijos analuose. 

— Dėkoju tau, Stora karve, tavo komplimentai man kaip uodų 
spiečius po taifūno. Vis dėlto tu turi žinoti, kad jau kurį laiką 
mane vargina slegiantys sapnai. Baisūs, įkyriai persekiojantys 
vaizdai, ir štai aš abejoju dėl mūsų išlikimo, dėl šlovingosios 
Sogų šeimos. 

— Nagi jau, - kvaksėjo imperatorė, - jau kelis kartus kalbėjau 
su orakulais. Jie teigia, kad vien tik milžiniškas baltaodžių būty- 
bių paleistas ugnies kamuolys gali sunaikinti Sogų galybę. Tau 
nieko nereikia bijoti, tavo likimas nepaprastas. 

— Iš tiesų ne rytoj ir ne poryt sutiksime baltaodžių būtybių re- 
aliame pasaulyje. Tai gali būti tik bjaurios demoniškos būtybės, 
keisti velniai, pernelyg ilgai po žeme užsibuvusios mononokės. 
Pavojaus nėra. 

Ir vis dėlto Iruka bijojo. Juk tam tikra prasme tai, ką pasakė 
orakulas imperatorei, patvirtino vieną jo būgštavimų: paskutinis 
Soga mirs liepsnose. 

— Paimk mane, - dejavo imperatorė nebekontroliuodama savęs, 
nežinodama, kas kankina ministrą, - pažadink mano jausmus, o 
galingasis Soga. Tapsi mano vyru, mano antrąja puse, padovano- 
siu tau savo kraują, dalysiuos su tavimi sostu. 

Ne, net dėl sosto Iruka nieko panašaus nedarys. 

Į rūmus iš žemyno atvyko ambasadoriai, jų garbei priėmimas 
vyko sosto salėje, ir būtent šį laiką maištininkai pasirinko savo 
puolimui. Vyras, sakantis sveikinimo kalbą, taip pat buvo są- 
mokslininkas, jo užduotis buvo nukreipti tėvo ir sūnaus Sogų 
dėmesį. Regis, viena lengviausių užduočių, tačiau jis jautėsi ap- 
imtas panikos stovėdamas prieš tuos baisius asmenis, kurie ne- 
trukus, jei viskas gerai klostysis, turėjo mirti, tad balso stygos jo 
neklausė, ir vietoj žodžių, kurių nepajėgė ištarti, jis svečių aki- 
vaizdoje tik upeliais liejo prakaitą. 

Visi rūmai šio įvykio proga vilkėjo gražiausiais apdarais. Įsi- 
supę į prabangias tunikas, Iruka ir Emišis pasirinko rinktines 
vietas šalia imperatorės - tikras valdovės įžeidimas! Kiti svečiai, 
suglumę ir pikti, turėjo tenkintis ne tokiais garbingais krėslais, 
kairėje ir dešinėje iš žemyno atvykusių ambasadorių. Kaguja, 
kaip įprasta, liko savo kambaryje. 

Taigi prakaitas. Sąmokslininkas toliau kažką vapėjo ant pa- 
kylos, dvokė prakaitu ir maištininkai pradėjo kaip reikiant ne- 
rimauti. Jie bijojo, kad Sogos neužuostų spąstų, tačiau abu ga- 
lingieji akiplėšiškai išdidūs ministrai iki paskutinės akimirkos 
nieko neįtarė. Iruka, apimtas nevilties dėl kalbėtojo mikčiojimo, 
prieš visus susirinkusiuosius ėmė jį plūsti: 

— Ei, mazgote, - rėkė jis su pikta šypsena lūpose, - gimdyk, 
dink iš čia arba dainuok, pavaizduok mums lietų, daryk ką nors. 

Paskui, atsisukęs į tėvą, pasiūlė: 

— Tėte, gal nukirsti jam galvą? 

— Ne, - atsiduso pavargęs Emišis, - tik ne prie ambasadorių, 
žymių svečių iš žemyno... Tegu jie mano, kad mes civilizuoti. 

Tarsi paneigdamas jo žodžius, iškėlęs aukštyn kardą į jų pusę 
ėjo Naka no Ojė. Princo akys degė įniršiu, jo ranka buvo pasi- 
ruošusi smogti, ir vis dėlto nė vienas Soga nesuvokė, kas vyksta. 
Pirmasis princą pastebėjo Emišis ir mostelėjo jam keliais susier- 
zinusio Žmogaus gestais. 

— Brangus skaistuoli, pasitrauk iš čia, tu užstoji mums vaizdą. 

Na, o Iruka viskam buvo abejingas; pasipūtęs ir piktas, jis 
keikėsi kaip vienuolis, negavęs aukų. 

— Ar negirdėjai, ką sako tėtis? Dink iš čia, kvaily, menkysta, 
skaistuoli. 

— Ne, aš nebe skaistuolis. Dabar aš princas, imperatoriškasis 
princas! 

Ir atviru smūgiu jis savo ginklu kirto Irukai iš viršaus ir išilgai 
perkirto aukos liemenį nuo kairiojo peties iki dešinio klubo - 
puiki įstrižainė, elegantiškai atrodanti drauge su aukos drabužių 
linijomis. 

Šis smūgis išmušė iš vėžių visus susirinkusiuosius: ambasado- 
riai persimetė apstulbusiais žvilgsniais, imperatorė suriko, pra- 
kaitu apsipylęs kalbėtojas nualpo, Emišis, sunkiai suvokdamas, 
kad ką tik nužudė jo sūnų, puolė šauktis pagalbos ir pamatė, kad 
dauguma didikų traukia savo ginklus ir ašmenys artėja jo link. 
Didysis ministras žengė prie užpuoliko, paskui suprato, kad pa- 
dėtis pakvipo svilėsiais ir kad reikia kuo greičiau iš čia sprukti. 

Sąmokslas, murmėjo bėgdamas Emišis, konspiracija, valsty- 
binis perversmas... Niekingieji... Per stebuklą išvengęs į jį nu- 
kreiptų kardų jis spruko iš salės, pasigavo žirgą ir nušuoliavo 
į savo rezidenciją; jis net nejautė paviršinių žaizdų, kurias ant 
kūno jam paliko maištininkai. Kruvinu veidu, jis surinko savo 
žmones, viską jiems papasakojo, pranešė apie šlovingojo Irukos 
mirtį, reikalavo keršto, teisingumo, tvarkos, tačiau išgirdę pa- 
ginklų salę pasirengęs mirti su kardu rankoje. 

Maištininkai išpildė jo norą. Jie sekė paskui Emišį iki jo namų, 
šuoliavo per laukus iki Unebio kalno papėdės, kur lengva krei- 
dinė žemė; iš po kanopų kilo baltų dulkių kamuoliai. Jie grei- 
tai atvyko prie Sogos rūmų ir juos apsupo žvelgdami ryžtingais 
žvilgsniais. 

Jų veidai buvo balti nuo dulkių, balti, kaip orakulas ir buvo 
išpranašavęs. 

Pradėti mūšį nebebuvo reikalo, užteko kelių degančių strėlių 
ir paskutinis Soga buvo sunaikintas. Kurį laiką maištininkai gė- 
rėjosi degančiais kilmingaisiais rūmais, paskui su palengvėjimu 
susijaudinę grįžo į imperatoriškuosius rūmus. 

Ugnis prarijo viską. Emišį, jo ekstravagantiškus rūmus, ku- 
rių pavydėjo imperatoriškoji šeima, brangenybes ir archyvus; iš 
Sogų galybės teliko krūva pelenų. Salėje, kurioje įvyko žudynės, 
Naka no Ojė rūpestingai kirto Irukai galvą, o imperatorė paga- 
liau atsigavo ir pareikalavo, kad jai paaiškintų, kas čia atsitiko. 
Princas sukūrė nekaltą istoriją apie sosto atgavimą - ašmenys 
perkerta ketvirtąjį kaklo slankstelį, apie grėsmę valstybės saugu- 
mui - perkertamas stuburas, apie imperatoriškosios šeimos iš- 
saugojimą, istoriją, kuria niekas nepatikėjo, tačiau apsimetė, jog 
tiki, kad nepablogintų padėties. Išplėšti skydliaukę. Imperatorė 
išėjo iš salės nepratarusi nė žodžio. Tą patį vakarą ji paskelbė 
atsisakanti sosto. 

Atsisakęs sosto, kad galėtų vesti Kagują, princas Naka no Ojė 
nuskubėjo į princesės apartamentus su ką tik nukirsta Irukos gal- 
va rankose. Tačiau jos kambarys buvo paslaptingai tuščias ir kai 
princas pašaukė ten dirbančią tarnaitę, šioji jam pranešė, kad Ka- 
guja nebepriklauso šiam pasauliui, kad dangaus pasiuntiniai buvo 
atvykę jos pasiimti ir kad drauge su jais ji iškeliavo į Mėnulį. 

Naka no Ojė palaikė tai dar vienu absurdu, kuriais taip mokė- 
jo naudotis Kaguja. Buvo surengta paieška, miškai išnaršyti, kal- 
vos perkastos, tačiau niekas nebeišvydo princesės. Po metų buvo 
paskelbtas oficialus gedulas, kuriuo visi rūmai pagerbė legendinį 
Kagujos grožį. Niekas nežinojo, kur išnyko princesė, tačiau vy- 
resnieji vienuoliai jau buvo pradėję pasakoti, kad į šį pasaulį ji 
buvo atkeliavusi tik tam, jog padarytų galą Sogoms. 


Oficialioji istorija nemėgsta būti iškraipoma, tad reikia sugalvoti 
gražų ir garbingą mitą su nenuginčijamais argumentais ir nuty- 
lėti visus parazitinius elementus. Tai, ko nepatvirtina galutinė 
versija, tai, kas nėra paremta faktais ar tinkama, iš karto tampa 
gandais. 

Taigi Alanas Tiuringas, ištikimas Hitošio susirašinėjimų drau- 
gas, oficialiai nusižudė. Kaip švelnioji Snieguolė, jis bus atsikan- 
dęs užnuodyto obuolio, tačiau, pasak mus pasiekusių gandų, tai 
buvo tamsi neišaiškinta žmogžudystė, kurią įvykdė slaptosios 
Britanijos tarnybos bijodamos, kad mokslininkas, visiems žino- 
mas homoseksualistas, pačiame šaltojo karo įkarštyje nepereitų 
į kitą stovyklą. 

Kita gandų auka, garsusis Kurtas Gedelis nenorėjo rizikuoti 
būti nunuodytas. Nepasitikėdamas jokiu jam siūlomu maistu, 
jis nusprendė, jog bus išmintingiau apskritai atsisakyti valgyti. 
Žila senatvė, dūsavo gydytojai, persekiojimo manija. Prieš mirtį 
senasis Kurtas Gedelis, prislėgtas vienatvės ligoninės lovoje, te- 
svėrė dvidešimt aštuonis kilogramus. 

Praėjus kelioms savaitėms po Japonijos kapituliacijos Hirosi- 
mos regione pradėjo dingti mergaitės: Tagiši Juko, vienuolikos 
metų, iš Mitakio gyvenvietės; Maezava Kaoru, septynerių metų, 
iš Ušinos kvartalo; Fudžimoto Tomoko, aštuonerių metų, iš Ja- 
gos kaimo, Umezava Jukijo, devynerių metų, iš Nagasoku gy- 
venvietės; Saito Džunko, šešerių metų, iš Fušu kaimo; Idžima 

Sajaka, septynerių metų, iš Jokogavos kvartalo... Nė viena mer- 
gaitė taip niekada ir neatsirado, nors reikia pripažinti, kad vietos 
policija, po pralaimėjimo turinti begalę darbo dėl nesiliaujančių 
plėšikavimų, daug energijos paieškoms ir neeikvojo. 

Tai negalėjo būti Sogos Hitošio darbas, tai buvo neįmanoma. 
Iš sanatorijos, kurioje jis buvo uždarytas, buvusios vos už dvie- 
jų kilometrų nuo sprogimo epicentro, liko vien dulkės. Pastato 
nebebuvo nei žymės, net menkiausių griuvėsių, ir gelbėtojai nu- 
statė vietą tik netyčia radę vieną lavoną. Ilgai nesvarsčius buvo 
nuspręsta, kad toje vietoje esanti pelenų krūva yra tikriausiai 
pastato ir jame buvusių žmonių liekanos. Rūpestingai buvo už- 
rašytas adresas, žuvo veikiausiai keturiasdešimt aštuoni, neišgy- 
veno nė vienas, ir buvo pereita prie kito pastato. 

Tarp kitko, dėl dingusių mergaičių policija turėjo savo nuo- 
monę. 

— Paklausykite, aš jums paaiškinsiu: iš pradžių viskas išlėkė 
į orą, lavonų buvo daugybė, o tie, kurie išgyveno, net nežinojo, 
kaip išgyveno. Tačiau netrukus likę gyvieji taip pat pradėjo mir- 
ti. Bomba, kurią tie niekšai ant mūsų numetė, buvo, kaip ten, 
radioaktyvi, taip ir sakoma, radiacija. Ir toliau, dar ir šiandien, 
žmonės miršta visame mieste, taip, mano gerasis pone, sakau 
jums. Žmonėms slenka plaukai, jie spjaudosi tulžimi, be jokios 
priežasties iš nosies, burnos, akių bėga kraujas... Paskui jie ne- 
begali vaikščioti, bandoma jiems duoti gerti, valgyti, bet jie iš- 
vemia viską, ką praryja, net gydytojų paskirtus vaistus, taigi ga- 
liausiai miršta. Vieni greičiau, kiti lėčiau, tačiau bet kokiu atveju 
jie miršta visi, taigi... Tos dingusios mergaitės sirgo, be jokios 
abejonės, jos taip pat buvo užsikrėtusios. Įrodymų? Ne, nereikia, 
suprantam tokius dalykus, tai darbo dalis. Nes vaistai brangiai 
kainuoja, per daug brangiai šeimai, kuriai ir taip sunku gauti 
prastų ryžių menkiems kasdieniams pietums... Jei žinotumėt, 
kiek yra tokių, kurie mieliau pasiaukoja, nei kelia tokių rūpes- 

čių savo artimiesiems. Viskas paprasta. Užtenka išeiti į kalnus ir 
leisti gamtai pabaigti savo darbą. Mergaitės? Žinoma, jos galėjo 
šitaip pasielgti. Vargšės mažylės, jos tikrai buvo drąsios. 

Tarp kitko, mergaitės nustojo dingti kitą pavasarį, ir bylos, ku- 
rių niekaip nemokėta susieti tarpusavyje, greitai buvo nutrauk- 
tos. Sogos byla buvo sutvarkyta vos pasibaigus karui, santūrus ir 
labai trumpas raportas, - keturios eilutės, oficialiai patvirtinan- 
čios žudiko mirtį: Soga Hitošis, miręs dvidešimtųjų Šovos perio- 
do metų aštunto mėnesio šeštą dieną, Hirosimos rajonas, Hiro- 
simos miestas, Mitakio gyvenvietė, šimtas trisdešimt septintas 
namų blokas, septyniasdešimt penktas namas. Galima mirties 
valanda: aštuonios valandos penkiolika minučių ryto. 

Niekas nežino kaip, tačiau Sogos žmona galiausiai sužinojo, 
kodėl jos vyras buvo įkalintas, ir vos neišprotėjo. Veikiai apimta 
depresijos, ji atbėgo guostis motinai, kuri pasitiko savo vargšę 
dukrą su plėšrūniška šypsena veide. Šiukšlė, kartojo motina Iva- 
saki savo dukrai, blogiausios rūšies niekšas, žiurkės snarglys, si- 
filitiko kiaušinis... Parsidavėlis, mėšlo krūva, sraigė! Ir kad viską 
apvainikuotų - žudikas. 

Jau per pusryčius motina Ivasaki apipildavo savo dukrą kal- 
tinimais jos nedorėliui vyrui, du ar tris kartus šiurkščiai pakar- 
todama: aš tave vis dėlto perspėjau. Ta pati dainelė per pietus, 
per arbatėlę, per vakarienę... Ir, tarp kitko, nedera užmiršti, kad 
vakarienė septintą valandą, lygiai septintą. Aš juk tave vis dėlto 
perspėjau. 

Motina Ivasaki džiūgavo gana trumpai. Sutriuškinta Japoni- 
ja rugsėjį pasirašė besąlygišką kapituliaciją ir Mitsubiši grupės 
turtai buvo tučtuojau konfiskuoti Sąjungininkų pajėgų, reikėjo 
laukti galutinio bendrovės išardymo. Motina Ivasaki nepraleido 
progos pasiskųsti dukrai. 

— Tie amerikiečiai perlenkia lazdą. Mes beveik nedalyvavome 
kare. Bent jau ne daugiau nei kiti. 

— Mama, nė viena įmonė pasaulyje neuždirbo tiek pinigų, 
kiek mes, susidėję su kariškiais. 

— Nutilk, kvailele. Užuot šnekėjusi nesąmones, geriau pamąs- 
tytum, kaip šeimą ištraukti iš bėdos. 

— Neįsivaizduoju kaip... 

Motina Ivasaki tučtuojau išsitraukė iš krepšio prastą nuo- 
trauką. 

— Jis vardu Takahašis ar kažkas panašaus, penkiasdešimt šeše- 
rių metų. Nemanai, kad atrodo jaunesnis? Būtent jį amerikiečiai 
paskyrė rūpintis mūsų banku. Jo žmona žuvo kovą per bombar- 
davimus, o staiga pradėti rūpintis tokia svarbia finansine institu- 
cija be nedidelės paramos namuose, ak, kokia našta! Šiam vyrui 
labai reikia kitos žmonos, iš karto galima suprasti. 

— Mama, man jau per penkiasdešimt ir aš esu našlė. 

- Jis taip pat, jūs turite tiek daug bendra! Būsite žavi pora. 

Vestuvėms pasirengta labai greitai. Pasinaudojusi po pralai- 
mėjimo kilusia netvarka motina Ivasaki pasistengė sufalsifikuoti 
oficialius įrašus, prieš tai išdalijusi reikalingiems asmenims im- 
pozantiškas dovanas. Ivasakių duktė nebebuvo Sogos našlė, ji po 
„pirmųjų“ savo vestuvių tapo naująja Takahašio žmona; vestuvės 
buvo atšvęstos devynioliktųjų Taišio periodo metų ketvirto mė- 
nesio šešioliktą dieną. Jau dvidešimt ketveri vedybinio gyvenimo 
metai, kaip greitai bėga laikas. 

Taip sutvarkyti reikalai tiko ir sutuoktiniui, plikam ir neran- 
giam vyrui, nes tam tikruose sluoksniuose buvo itin prastai žiū- 
rima į antrąkart vedusius našlius. Ponas Takahašis ir jo naujoji 
žmona lankėsi salonuose, nors pagyvenę, bet natūralūs ir man- 
dagūs, šypsojosi ir pradėjo tvarkyti bendrovės reikalus. Okupa- 
cinė amerikiečių administracija anonimiškai buvo perspėta dėl 
klastotės, tačiau nusprendė apsimesti, kad nieko nematė ir ne- 
girdėjo. Nusiaubtai šaliai reikėjo tvirtos ekonomikos ir ne Dėdės 
Semo įprotis buvo kenkti šventai ir sveikai komercijos laisvei. 

Po vienerių santuokos metų naujoji turtinga, turinti kelis mi- 
lijonus, Takahašio žmona tapo mielos aštuonerių metų mergytės 
mama. Įvaikinti nebuvo kliūčių, ypač todėl, kad po karo šalyje 
tikrai netrūko našlaičių. Ta proga motina Ivasaki atsitraukė nuo 
savo apskaitos knygų ir nuėjo pamyluoti savo vienintelės myli- 
miausios anūkės. 

Taip Ivasakių šeima pasiskolino vardą ir atgavo buvusią ga- 
lybę, tačiau kartais naujoji Takahašio žmona, palikusi motiną, 
dukterį ir vyrą, valandėlei viena nueidavo į balkoną, sunkiai kvė- 
puodama ir suspausta krūtine. Tomis retomis akimirkomis ji 
pasinerdavo į savo mintis užmiršdama dabartį, šimtą kartų keik- 
dama save, kad ištekėjo už monstro, ir tūkstantį kartų keikdama 
save, kad taip jį mylėjo. Hitošis, murmėdavo ji, mano Hitošis... 
Kas jam atsitiko... Ir kai atrodydavo, kad ji tuoj pravirks, ją iš 
karto išgelbėdavo duslus kvietimas iš valgomojo. 

— Ateini valgyti, brangioji? 

— Taip, mama, tučtuojau, ateinu... 


Neišvengiamasis fon Noimanas - vadinkite mane Džoniu - 
vaikštinėjo po savo kabineto terasą Los Alamos dykumoje 
kvėpuodamas gaiviu rytmečio oru. Šio ryto bandymas puikiai 
pavyko ir mokslininkas, tikras patriotas, jautė didžiulį pasidi- 
džiavimą. Mašinaliai patapšnojo per kišenes, užčiuopė cigarečių 
pakelį ir pats savęs paklausė, ar nesurūkius vienos prieš einant į 
kabinetą. Taip... Ne... Ne, išliks ramus iki pat vakaro. 

Jis grįžo į vidų, dar kelis popierius įdėjo į stalčius, apsivilko 
pernelyg storą troškiam Naujosios Meksikos klimatui švarką. 
Namuose jo laukė ypatingas ragu, žmona skambino iš karto po 
pietų, kad grįžtų ne per vėlai. Ragu, visai išprotėjo... Tokiais lai- 
kais... Du kartus pasuko raktą, nuėjo mašinos link, reikėjo šį bei 
tą apmąstyti. Rytojaus dieną prezidentas Trumenas rąs savo ka- 

binete du laiškus: pirmame bus patvirtinta, jog bandymai pavy- 
ko, antrame, pasirašytame Einšteino, Fermio ir Openheimerio, 
bus raginama jokiu būdu nenaudoti bombos siekiant greičiau 
baigti karą. 

Jis taip pat matė tą laišką. Trys vyrai ilgai ir svariai argumen- 
tuodami, rimtu tonu aiškino jam, kodėl nereikėjo mesti tos 
bombos. Tik ne ant civilių gyventojų, ne toks buvo Manhata- 
no projekto tikslas. Yra Ženevos konvencijos, pavojus aplinkai, 
amerikiečių vertybės ir į juos nukreiptas pasaulio žvilgsnis, bai- 
mė ir etika. O be to, Japonija beveik žlugusi, taikos derybos, net 
slaptos, jau pradėtos. Tai buvo mėnesio, savaičių reikalas, jie ti- 
krai besąlygiškai kapituliuos, kaip to ir reikalavo Vašingtonas. 
Ne, mesti bombą nebuvo reikalo. 

Fon Noimanas atsisakė pasirašyti. Jis žinojo, kad kariškiai 
mąsto kitaip, kad jiems jau nusibodo, jog jų vyrai ir toliau tar- 
si musės krinta nuo to apsupto ir vilties nebetekusio priešo. 
Jis taip pat žinojo, jog aukšti karininkai, prižiūrintys projektą, 
nelabai gerbia mokslininkus, truputį išsiblaškiusius, idealistus, 
nepatyrusius, kas yra tikra kova. Jis nenorėjo būti ištižęs idealis- 
tas, jis norėjo būti pragmatikas ir patriotiškai nusiteikęs moks- 
lininkas. Ne, jis ne tik nepasirašys, jis kiek galėdamas stengsis 
įtikinti generolus, net patį prezidentą, kad bombą reikia numes- 
ti tam, kad būtų laimėtas karas ir laimėta taika, kad greičiau 
kristų Japonija, kad Stalinas, tas įtūžęs antiamerikietiškai nusi- 
teikęs raudonasis, laikytųsi atokiau. 

Tokios kalbos Fermiui kėlė siaubą, jis mostagavo rankomis į 
visas puses šūkaudamas, kad moksliniai sprendimai neturi būti 
palikti keliems besiplūstantiems bukiems strategams. Pats fon 
Noimanas nejautė priešiškumo neaiškiai, rizikingai, nemoraliai 
idėjai. Net patys baisiausi dalykai, tikino jis, gali būti pateisinami, 
jei juos padaro nugalėtojas. Tad neverta apkrauti sąžinės varga- 
nais etikos samprotavimais, nes galų gale ateitis nulemia praeitį. 

Naktis jau gaubė Los Alamą, o fon Noimanas, kuriam loty- 
niški Fermio gestai vis dar kėlė šypseną, parvažiavo namo. Gerai 
praleidai dieną? Kaip visuomet, sumurmėjo jis, kaip visuomet, 
o tu? Čia ji buvo sunerimusi, nes rytą išgirdo siaubingą dunde- 
sį, tarsi iš toli, labai toli atsklidusį sprogimo garsą. Iš pradžių 
manė, jog išsiveržė ugnikalnis ar prasidėjo žemės drebėjimas, 
ką aš žinau, tačiau visi gyventojai ją patikino, kad apylinkėse 
ugnikalnių nėra, tada ji nusprendė, kad, ko gero, tai lėktuvo ka- 
tastrofa. 

Lėktuvo katastrofa... Elegantiška hipotezė, sutiko su ja fon 
Noimanas, labai elegantiška... O gal meteoritas. O kodėl ne mar- 
siečiai? Ne, marsiečiai vis dėlto tai ne visai logiška. Be to, Marse 
nėra gyvybės. Ne, nebuvau ten nuvykęs, bet žinau. O tavo ragu 
jau paruoštas? Taip, virtuvėje, labai skaniai kvepia, kaip visuo- 
met, labai skaniai. 

Marsiečiai, visai neblogai. Jis nervingai papurtė galvą ir pa- 
skendo savo svajonėse. Džonis fon Noimanas, bombos tėvas... 
Neblogai, mąstė jis, yra už ką gauti Nobelio premiją. 


- Aš ne beprotė, - rėkė motina Soga, - aš karo našlė! 

Už stalo sėdintis liesas laikinas merijos darbuotojas veltui 
bandė nuraminti našlę, nesibaigiančiu srautu murmėjo atsipra- 
šymus, tikindamas lankytoją, kad nieko negali jai padėti. Čia jis 
surašinėjo likusius gyvuosius, tuos, kurie patys ateidavo įsiregis- 
truoti. Jei ji nori sužinoti, kas nutiko jos sūnui, jai reikia... 

— Aš žinau, kas nutiko mano sūnui, nereikia man tavo sukty- 
bių, labai gerai žinau! Aš noriu, kad būtų atšauktas visas melas 
apie jį! Dėl pagarbos mano vaikui, dėl jo garbės, jo atminimo... 

Tarnautojas nedrąsiai rašikliu pastukseno į bylą, pakraipė 
galvą į dešinę ir į kairę ir kalbėjo toliau. Jis nežino, ką galėtų 
padaryti, kartojo našlei, jis gerai ir nesupranta, istorija atrodo 

sudėtinga. O dėl visko, kas sudėtinga, reikia ne čia kreiptis, o 
nueiti į Amerikos štabo būstinę. 

— Ne, tik ne pas tuos bjaurius šunis, jie nužudė mano ber- 
niuką! 

Prireikė geros valandos, kad tarnautojas įtikintų motiną Sogą, 
jog neturi nė vienos svarbios bylos, jog šalį kontroliuoja užsie- 
niečiai, jog tik okupantai turi galią spręsti. 

— Taigi ką man daryti dėl sūnaus? Aš nekalbu ta barbarų kalba. 

Sutrikęs tarnautojas pasitarė su viršininkais, kurie po dar vie- 
nos valandos apmąstymų ir audringų kalbų pasiūlė motinai Sogai 
jauną naujoką, liūdną funkcionierių, kuriam buvo liepta palydėti 
našlę į Amerikos štabo būstinę. Ten ji galės drąsiai išdėstyti savo 
problemas, nes karas jau baigėsi. Ji galinti pasitikėti palydovu, 
nes jis šiek tiek kalba angliškai, mielai pabus jos vertėju. 

Atvykusius juos pasitiko didžiulis strazdanotas ručkis. Su- 
dribęs savo kabinete, nukarusiais skruostais, atrodė, tarsi dirb- 
damas jis klausytųsi radijo. Kadangi radijo kabinete nebuvo ir 
niekas negalėjo pateisinti jo pozos, motinai Sogai ručkis iš karto 
padarė blogą įspūdį. Na, o jaunasis funkcionierius atrodė išgąs- 
dintas, tuoj numirs iš baimės. 

— Pasakykite jam, kad aš tik noriu įregistruoti savo prašymą, - 
pradėjo motina Soga. - Jei jis nori, iškepsiu jam skanių sausai- 
nių... Vėl atidariau krautuvėlę, ji turi gerą reputaciją. 

Funkcionierius išvertė kaip išmanė, išlemeno tik vieną žodį iš 
dviejų, o didysis ručkis klausėsi šios keistos įžangos nė nemirkte- 
lėdamas. Jis buvo Amerikos štabo būstinės vyresnysis, ir nebuvo 
nė dienos, kad jam nesiūlytų įvairiausių dovanų - vištų išsikepti, 
persikų pagraužti, nekaltų mergaičių, kurioms buvo galima at- 
imti nekaltybę. Tad kodėl gi nepriimti ir sausainių. Jo gimtajame 
Masačusetse korupcija buvo veikiau neigiamas reiškinys, tačiau 
šioje veidmainiškai besišypsančių nykštukų šalyje tai atrodė tarsi 
nacionalinė religija. Sausainiai tiks. 

Didysis ručkis pasiėmė didelį bloknotą ir pieštuką, motina 
Soga pradėjo viską dėstyti, o funkcionierius chaotiškai vertė, ką 
ji kalbėjo. Našlė kartojo savo varganą prašymą, kad sūnus būtų 
reabilituotas, kad būtų atšaukti tie monstriški kaltinimai, kad 
ateinančioms kartoms jis būtų puikus mokslininkas, toks, koks 
ir buvo. Visa kita tebuvo pasakos. 

- Jis turėjo priešų, daugybę priešų. Sogos nuo amžių visuomet 
turėjo priešų. Sūnus man pasakojo, kaip juos išžudė imperato- 
rės rūmuose. Sūnus daug žinojo. Kai turi tokį nepaprastą protą, 
visuomet atsiras pavyduolių. Jo byloje pasakojo tik gandus, tik 
gandus, nebuvo jokių įrodymų. 

Vertėjui toli gražu nebuvo lengva dirbti, nes metų naštos 
prislėgta motina Soga plepėjo nesustodama. Vis dėlto vargšas 
tipelis darė, ką galėjo, ir nekantraujantis, bet linksmai nusiteikęs 
didysis ručkis spėjo registruoti motinos Sogos parodymus, jei 
reikėdavo, prašydavo kai ką pakartoti, kartais suraukdavo anta- 
kius, jei vertėjas susipainiodavo aiškindamas. Šmeižtas, užsispy- 
rusi kartojo motina Soga, paskalos ir gandai. Gandai? Paklausė 
vyresnysis. Ir kokie gi gandai? 

— Niekis, sakau jums, tik gandai. Tiesa ta, kad mano sūnus buvo 
nusiteikęs prieš karą. Ir kadangi buvo protingesnis nei dauguma, 
jo draugai kariškiai išsigando, kad kartais jis nepradėtų įtikinėti 
savo mokinių ar kitų žmonių, ką aš žinau. Jie prikabino jam siau- 
bingą istoriją, vien paskalos, siaubingą istoriją. Tačiau aš žinau, 
kad tai netiesa. Viskas prasidėjo tada, kai jis sukritikavo Kinijos 
puolimą. Todėl jie ir užsipuolė jį, kitų priežasčių nerasite. 

Prieš karą, rūpestingai užsirašė ručkis, prieš Kinijos užpuoli- 
mą. Negalėjai pasakyti, kad senoji kalbėjo labai tiksliai, tačiau ką 
gi, buvo vardas, pareigos, gimimo data ir vieta, dvi ar trys įdomios 
detalės. Su tokia byla vaikinukai galės susitvarkyti be didelio var- 
go. Puiku, nieko daugiau nereikia, dėkui, močiute, netrukus su 
jumis susisieksime, taip, taip, netrukus, o dabar kita byla. 

— Mano sūnus buvo didis žmogus, - toliau kalbėjo motina 
Soga, kai ją švelniai stūmė išėjimo link. - Nepaprastas protas, 
kūrėjas... ir auksinė širdis, kaip tėvo... Viskas, ką apie jį pasako- 
jo, vienas melas, nereikia jais tikėti... Ne, nereikia jais tikėti. 

Motina Soga grįžo namo kupina pasitikėjimo, tačiau okupan- 
tų karinės pajėgos labai greitai surado daugybę Hitošį kompro- 
mituojančių faktų: jis priklausė slaptosioms tarnyboms, parašė 
niekšingą straipsnį, tapusį senojo Inukajaus mirties priežastimi, 
taip pat artimai bendravo su kariškiais... Išivara ir Itagakis, Man- 
džiūrijos mėsininkai, du generolai, pasmerkti mirti kaip A ka- 
tegorijos karo nusikaltėliai. Militarizmo kūrėjas, demokratijos 
duobkasys ir didžiausių niekšų draugas... Tokiam tipui, kuriam 
keliami tokie sunkūs kaltinimai, jokia reabilitacija neįmanoma. Po 
trumpo tyrimo motinos Sogos prašymas buvo galutinai atmestas. 

Paskui okupacija baigėsi ir senoji moteris, kuriai netrukus 
turėjo sueiti devyniasdešimt metų, vėl kreipėsi į jau nepriklau- 
somas Japonijos valdžios institucijas. Priežodžiu tapęs jų lėtas 
darbas natūraliai išsprendė problemą: nesulaukusi pirmojo at- 
sakymo motina Soga užgeso miegodama; buvo nuostabi žiemos 
diena, ką tik pasnigo, spindėjo saulė ir džiūgaujantys vaikai čiau- 
dėjo per šalikus. Išgirdęs apie senolės mirtį tarnautojas paklausė, 
ar reikia tirti toliau. Aukštas Vidaus reikalų ministerijos pareigū- 
nas, kuris, atrodo, nemažai apie tai žinojo, nusprendė palaidoti 
bylą ir daugiau niekas nebekalbėjo apie Sogą. 


Įsikūręs tarp jūros ir kalnų Hirosimos miestas yra vienas malo- 
niausių šalyje. Ten visuomet geras oras, gyventojai nuoširdūs, 
o maistas garsėja kaip puikus, nes šalia miesto esančiuose van- 
denyse visko pilna, kaip ir aplinkinėse kalvose. Tremčiai yra ir 
kur kas prastesnių vietų. Tačiau kelionė, Hitošis to nė numanyti 
negalėjo, toli gražu nebuvo lengva. 

Pasiekti Hirosimą Hitošiui pasirodė dar didesnis išmėgini- 
mas, nei nukeliauti į Europą. Iš pradžių jį, surakintą antrankiais, 
lydimą dviejų kareivių, įgrūdo į naktinį traukinį, traukinys paju- 
dėjo vakarų kryptimi, tačiau vos išvykus teko sustoti dėl netikėto 
bombardavimo. Nenorėdami prisiimti atsakomybės abu karei- 
viai praleido beprotiškai daug laiko stengdamiesi susisiekti su 
vyresnybe ir informuoti apie susidariusią padėtį. Įsakymai liko 
tie patys: bet kokiu būdu pasiekti Hirosimą, nutolinti nuo sosti- 
nės tą šlykščią šiukšlę. 

Kai jie sustodavo viename ar kitame kaime, kareiviai pakišda- 
vo rašytinius įsakymus merui, reikalaudavo kambario nakčiai ir 
mašinos rytojaus dienai. Dažniausiai jiems paklusdavo nenoriai, 
murmėdavo, kad karas ir taip brangiai kainuoja. Tačiau Hitošio 
antrankiai gąsdino labiau nei kareivių šautuvai, ir tai nulemdavo 
paskutinį pasipriešinimą. 

— Ką jis padarė? - kartais klausdavo koks žymus asmuo ka- 
reivių. 

— Nežinome, mums nesakė... Turim tik nugabenti jį į sana- 
toriją. 

— Sanatoriją... Nieko sau sanatorija... Jis serga? 

— Jam su galva negerai, taip, su galva. Tuk tuk... Atrodo, jis 
pavojingas. 

— Oho... Pavojingas... 

— Taip, pavojingas. Sakau jums, tuk tuk, pavojingas. Mums 
įsakyta niekados nenuimti jam antrankių, nei kai valgo, nei kai 
šlapinasi. 

— Vaje, vaje, net kai šlapinasi. Tikrai pavojingas tipas. 

Ir smalsuolis nupėdindavo informuoti gyventojų, nepamirš- 
damas pagražinti pasakojimo ekstravagantiškomis detalėmis. 
Kartais koks gyventojas atnešdavo Hitošiui papildomą ryžių por- 
ciją, truputį daržovių, cukruotų šparagų, elgėsi su kaliniu kaip su 
kokiu itin žymiu asmeniu. 

Vis dėlto vieną dieną - nuo išvykimo buvo prabėgusios dvi ar 
trys savaitės — jie pasiekė kelionės tikslą. Kol kareiviai kalbėjo su 
įstaigos direktoriumi, Hitošį į jo kambarį nuvedė jauna slaugė, 
kuri būtų buvusi visai miela, jei nebūtų tokia agresyvi. 

— Valgis du kartus per dieną, - pareiškė ji prieš įkišdama raktą 
į spyną, - rytą ir vakare, tai daugiau nei kai kuriems žmonėms 
pavyksta šiais laikais prasimanyti. 

Kambarys buvo purvinas, tualetas įrengtas už dviejų žings- 
nių nuo lovos, tačiau tai vis tiek buvo geriau nei tie purvini 
latakai, kuriuose glaudėsi vargšai, iš kurių karas atėmė viską. O 
be to, buvo langas, žinoma, su plieninėmis grotomis, tačiau vis 
dėlto langas, gražus vaizdelis į žemyn besileidžiantį miestą. 

— Keista, - pastebėjo Hitošis. 

— Kas gi? Kas gi keista? 

— Pastatai. 

— Pastatai? Tikrai? Pastatai kaip pastatai. Vakarietiškų plytų 
miesto centre, mediniai namai rezidencijų kvartaluose. O sosti- 
nėje ne taip? 

— Ne, nebeliko nieko, nė vieno stovinčio namo... Ir visoje šaly- 
je tas pats. Kol atvykome, važiavome per Jokohamą, Šizuoką, Na- 
goją, Osaką, Kobę... Visur griuvėsiai, gaisrai, kurių neįmanoma 
užgesinti... Žinodavau, kad atvykstame į miestą, kai tolumoje 
pamatydavau didžiulius juodų dūmų stulpus; mane pasitikda- 
vo vaikų ašaros ir niūri suaugusiųjų rezignacija. Kas čia vyksta, 
miestas atrodo nepaliestas? 

— Na taip, galima sakyti, kad amerikiečiai mus užmiršo. Nė 
vieno bombardavimo nuo pat karo pradžios. Kaip reikiant kliuvo 
Kurai, truputį į pietus, tačiau čia - visiškai nieko. Visiška ramybė. 

— Ir tai nekelia jums nerimo? 

— O ko nerimauti? Jei amerikiečiai mūsų nepasiekia, vadinasi, 
mūsų priešlėktuvinė gynyba puiki. Jie žino, kuo rizikuotų, jei 
išdrįstų čia pasirodyti. 

— Nesu iš šio regiono, tačiau žinau, kokia strategiškai svarbi 
Hirosima: oro pajėgų bazė, dvi laivų statyklos, keturios plieno 
gamyklos, milžiniškas ginklų arsenalas, kareivinės ir įgulos, Ge- 
neralinis Ramiojo vandenyno flotilės štabas... Antra pagal dydį 
karinė šalies bazė, ir jūs norite, kad aš patikėčiau, jog amerikie- 
čių tai nedomina? 

— Būtent, todėl, kad mes tokie svarbūs, mūsų gynyba neįvei- 
kiama. Kol Hirosima laikysis, karas tęsis! 

Sakinys nuskambėjo tarsi šūkis ir Hitošis nusprendė neprieš- 
tarauti kupinai nepalaužiamo optimizmo slaugei. Jis jautė, kad 
turi įvykti kažkas baisaus, nors tiksliai negalėjo pasakyti kas... 
Būtų bergždžias reikalas stengtis įtikinti tą slaugę, sanatorijos 
gydytojus, ramius apylinkių kaimynus ir juo labiau eilinį šio 
miesto gyventoją. Jie tvirtai tiki savo saugumu, tuo geriau jiems, 
tegul tiki toliau. 

Užrakinusi kambarį, du kartus pasukusi raktą spynoje, slau- 
gė ramiai nuėjo į nešvarią salę, kurioje buvo įrengta valgykla. 
Tegul kas nors įvyksta, mąstė Hitošis, kodėl gi ne, pažiūrėsim. 
Man tai būtų geriausia proga pasprukti iš čia. Niekas labiau už 
netikėtą suirutę nepadeda pabėgti nuo vergiškų sargų kompani- 
jos. Tegul lyja bombomis, tegul plinta sielvartas, teužkrečia jis 
pačius ištvermingiausius protus, o tuomet... Pažiūrėsim. 

Liepa ėjo į pabaigą, įkyriai mėlyname danguje debesys dar ne- 
turėjo teisės rodytis. Hitošis sudribo ant lovos, tuščiu žvilgsniu 
pažvelgė į rainą katiną, ką tik užšokusį ant jo lango palangės. Su- 
sirangęs prie vieno strypo gyvulėlis slėpėsi nuo vasaros drėgmės 
murkdamas apie savo ilgesingą norą gyventi. 

